
Ivan Milčetić. 


Sa slikom piščevom. 





U Zagrebu 1885. 


Dobiva se u akademijskoj knjižari L. Hartmana. 
(Kugli i Deutsch.) 


8 ; % 
nr ———— 
——— 





E RČ ESL LA 
ETE TČ 
1 


Ivan Vončina ml. i njegovi spisi. 


| sa sabranih spisa mladića, koji je ponio sa 
sobom u grob puno lijepih nada, puno vrlina Kako 
je bio kratka vijeka, nije mogao razviti svestrano snagu 


svoga duha i srca, čim je bio obilno nadaren. I dušev - - 


ne sposobnosti i obiteljske okolnosti bijahu pouzdanom 
nadom u njegovu lijepu budućnost. 

Sve badava Njemu je bilo umrijeti u najkrasnijoj 
dobi života kano cvijetku, što ga vihar bez milosrdja 
izčupa i na zemlju obori. 

Da ocrtamo u kratko njegov život i djelovanje. 

Rodio se je Ivan u Karlovcu 25. veljače 1855. u 
kući djeda si Mihajla Keršića, čestitoga gradjanina kar- 
lovačkog 

Jedva mu bijaše godina dana i umre _ mu dobra 
majka. Otac mu je onda bio kao perovodja pridieljen 
ministarstvu za unutarnje poslove u Beču Djetinjstvo 
svoje provede mali Ivica u djedovoj kući u Karlovcu, 
gdje je bio kano jedini potomak obitelji gledan i pažen 
najnježnije. Dijete se je lijepo razvijalo tjelesno i du- 
ševno na ponos otcu i rodu. U pučkoj školi bijaše po- 
najodličniji, a već do 12. godine prisvoji si znatnu vje- 
štinu u glazbi, tjelovježbi, plivanju i jahanju. U 11. 
godini držaše se toliko samostalnim te odluči jahati sam, 
bez običajne pratnje. Nego nekog dana nabasa u oko- 
lici karlovačkoj na cigane, koji se dadoše u potjeru za 

njim, hoteći mu oteti konja, a možda i njega sama od- 


nijeti. Teškom mukom umače i vrati se kući. Od toga 
dana ne htjede više jahati, čemu su se ne malo kod kuće 
čudili. Mah Ivan riješio je svojima tu zagonetku tek 
poslije nekoliko nedjelja, ispričav onu zgodicu s ciga- 
nima. 

Kako već stari ljudi ne poznaju granice u očito- 
vanju ljubavi prafna djeci, poboja se otac, e će mu se 
možda sin odviše razmaziti u djedovoj kući, te dade 
sina, oženivši se po drugi put s Milkom, ljubeznom 
kćerkom pokojnog trgovca Pavla Kotura iz Siska, na 
gimnaziju u Zagreb, gdje je u kući tetke si Ljubice 
Matošićke rodj. Kotur zajedno s Dušanom Koturom bio 
pažen i njegovan kao u vlastite svoje majke. 

Ovdje već moram pripomenuti, da je naš Ivan u 
drugoj supruzi svoga otca ne samo dobio ljubeznu 
majku, nego ga i čitava obitelj Koturova prigrlila kao 
rodjeno svoje diete, ne činiv medju njim i Dušanom 
Koturom, s kojim je Ivan vazda kao brat živio, nikakve 
razlike. U Zagrebu svrši Ivan 6 gimnazijskih razreda. 

Burni politički život, koji je nastao u Hrvatskoj 
prigodom stvaranja dualizma, i koji je potrajao do 1873. 
godine, povukao je u svoj vrtlog više puta i mladež, | 
pak i Ivana. U vrijeme političkih pokreta obuzme sve 
duhove neki nemir, koji isključuje hladnoću mišljenja. 
Tu govori srce i strast, a u koga ima više i srca i 
strasti nego u mladeži? Tako je u ono doba političko 
strančarstvo zahvatilo i neiskusnu gimnazijsku mladež, 
koju su mnogi rabili kano sredstvo agitacija. Tako su 
nekom zgodom gimnazijalci raznosili gradom stanovitu 
brošuru, napisanu od nekog odvjetnika na Rijeci a ti- 
skanu u Beču. I Ivan bijaše medju njima. Ravnatelj 
Kostić, koji se je sam nepedagogički uplitao u političke 

agitacije, povede strogu istragu. Sta će biti sada s Iva- 
nom? Slutio je s jedne strane, da će ga stići kakove 
takove posljedice disciplinarne istrage, a s druge strane 
pokaja se živo, što nije slijedio želju očevu, da se za 
svog djakovanja ne miješa .u političke agitacije. Otac 
nije bio sinu nikada tiranom, već pravim otcem, koji 
ga je ljubio i ponosio se s njime. Ivan nije hotio tajiti 
svoga čina, kako su učinili mnogi drugi, već je radje 
pobjegao iz Zagreba, i to ravno u Mletke. | 

S puta (iz Zaprešića) pisa otcu, zaklinjući ga, da 
ga ne bi natrag dozivao. Ništa nije nepoštena učinio, 
piše, pak nastavlja: ,Ja odlazim u sviet. Gledat ću 
doći do Švajcarske, da si nadjem kruha. Možda ćeš 
pristati, da ondje polazim gimnaziju; drukčije ću poći 
u zanat ili kamo drugamo. Žrtvovat ću svoju sreću, 
ali poštenje hoću da spasim! Ne žalosti se! Čuvaj svoje 
sile za spas domovine! Moj zadnji dah namijenjen će 
biti tebi, svim mojim, domovini i slobodi !“ 

U pismu od 27, svibnja 1872. jednako piše otcu, 
da voli skočiti u: more nego li se natrag vratiti, 

Karakteristične su ove njegove riječi: ,Obća demo- 
ralizacija zagrebačke mladeži spopadala me je strašno 
naglo i neizmjernom silom. Ali još nisam ni jednoga 
nepoštenoga čina počinio! . .. Odlučih otići u sviet, > 
podnašati nevolje i zlo, a postati čvrst značaj, da se 
kao čovjek, koji je bio nevolji u školi, pošten, izkusan 
i nepokolebiv značaj vratim“. U oba pisma spominje 
grčeve srca, koji da ga u posljednje vrijeme silno spo- 
padaju. 

Zanimiv tumač gornjim riječima Ivanovim jest . 
pismo, što mu ga pisa dne 22. lipnja 1872. pobratim 
iz Zagreba. Čestitajući mu, što je otišao iz Zagreba, 
nastavlja : 

»Neće se tkogodj odvažit na korak tako težak 
s jedne. a tako smjel s druge strane, neće tkogodj 
tako alexandrinskim načinom riešiti gordički čvor, ko 
što Ti ga rieši — nije svačija za vremena upetiti zlo, 
žacnuti se ga i u prigodan hip izbjeć mu, spasiv zdrav- 
lje, čilost i sreću! | 

Čast Ti na tom! Od mene Ti nije jala ni pizme ; 
od mene Te odpratila vruća želja, da 'Fvoje pregnuće 
dobrim i dobrim plodom urodi; od mene Ti uvieke 
želja jošte da na dobru putu uztraješ, da se vratiš 
značaj čist i krepak, čil dušom i tielom, miran i za- 
dovoljan ćudi svojom! Mnogi li se put, razmišljajuć. 
uzradovah, misleć na Tebe i hvaleć sretan slučaj, koji 


.Te iz Zagreba odnije, — iz gniezda toga osjega, — da 
. pčela, biraš u tudjinstvu sok i slast cvieća, da nam se 


vratiš čovjek i pjesnik zdrava srdca, u duhu idejal, -a 
u grudih ljubav, pa da nam stvaraš i rišeš nov sviet 
— sviet ljubavi! Koliko Te ja poznanx Tvoje nije bies, 
srčba, ironija, satyra, — Tvoja narav je za mir, za 
umjetnički estetični stvor stvorena, ljubav je 'Fvoj sad, 
pjesma je Tvoje polje, narav i srdce budi Ti vodićem, 
— sretan Ti, pravit ćeš druge sretnimi! — 

Mi, koji smo na pola zagrezli u život kala svjet- 
skoga, mi, koji se nežacnusmo i netrgnusmo natrag 
okusiv ga, — nu podlegosmo: izadjosmo iz borbe ra- 
njeni i krvavi koje kako, al najglavnije što u toj borbi 
izgubismo jest čisto, nevino srdce i mirna, zado- 
voljna ćud. 

Toga nam nema! Obsjena, jad, trpkost, više ili 
manje propalost duševna i tjelesna: to su nam ideje, 
začinjene jošte gorkim sarkazmom na sve dobro i ne- 
pouzdanjem u svaku sreću i napredak. .—?' Dokle "Ti 
živeš s drugim, svojim svietom u duši svojoj, dotle se 

mi biesni psi grizkamo i koljemo sa realnim, zbiljnim 
svietom, čija smo zla okusili, i koj nam je tako nemi- 
losrdno iz srdca naše čedo ugrabio — naš idejal i našu. 
ljubav ! | 

Naša je dakle rušiti — Tvoja je stvarati! 

Shvati Ivice svoju zadaću! Oružaj se sada, dok si 
još u predvorju, -u predsobi života, oružaj se mirom i 
zadovoljstvom, nauči se ljubiti, adbaci od sebe svaku 
sjenku mržnje i trpkosti, pa ćeš ući u sviet sama ob- 
jektivnost — zgoljni umjetnik — prvi uvjet ženija! A 
klicu imaš u sebi — ne ubij je! Samo nemoj da obćiš 
s desperatnimi existencijami, s nezadovoljnici, s ništi- 
telji, — pazi, — ni ogledat se nećeš, a već Ti odnješe 
zdravu ćud, a tim si izguhio svu duševnu sreću! — 
Kako bih ja samo koj put zaplakao za mirom svojim, 
za srdcem svojim, kojega mi nestalo — — — a Tvoje 
vriedi više, mnogo više! — — — — — — d 

Ako i ne treba ozbiljno uzeti svako slovo toga 
bomkastičnog pisma, pisana od zagrebačkog maturanta, | 
ono nam svakako odkriva duševni nemir, što su ga 
uzrokovale kod mladeži onodobne političke borbe. Odatle 
se vidi i to, kako je stariji prijatelj cijenio Ivanove spo- 
sobnosti. 

Otac, strepeć za svojim jedincem. pohiti sa su- 
prugom u Mletke, gdje ih bez spočitavanja izmiri ro- 
diteljska i sinovlja ljubav, poezija obiteljske sreće. Otac, . 
jedan od vodja onodobne narodne opozicije u Hrvatskoj, 
odvede sina u Ljubljanu, da bude dalje od domaćeg 
političkog strančarstva. U Ljubljani je. Ivan privatno 
učio u kući vrlog profesora Žakelja, koji je u riječkoj 
gimnaziji ostavio vrlo ugodnu uspomenu. Izpit VII. raz- 
reda položi s odlikom, na što stupi kano javni učenik 
u VIII. razred riječke gimnazije. 

Bilo je to godine 1873. 

Ondje sam se s njime upoznao te smo prijatelje- 
vali do pokojnikove smrti. 

Na Rijeci djelovalo je na nas čarobno ime Von- 
čina, koje se je pronvsilo u ono doba po cijelom na- 
rodu, osobito po Primorju, gdje je kolijevka Ivanovu. 
otcu. Ivan nam je odmah svima omilio: bio je simpa- 
tične vanjštine, ugladjena ponašanja i rijedkih darova 
uma i srdca. Mnogi ugodni časak imadijasmo njemu za- 
hvaliti. Ni na ozbiljnu razgovoru ni na zabavi nije ni 
za kim zaostajao. Bilo ih je medju nama vještih glazbi, 
osobito pjevanju i guslanju, nego najvještiji od svih bi- 
jaše Vončina. On posta našim kapelnikom, ravnajući 
zborom i kvartetom guslača. Sam je vrlo dobro igrao 
na klaviru. 

U ono doba izgubi gimnazija učitelja pjevanja i 
organistu. Ravnatelj Slamnik, poznavajući muzikalnu 
obrazovanost Vončininu, nagovori ga, da bi on tu 
službu izvršivao do konca školske godine. On prihvati 
rado ponudu, a nagradu, što ju vlada daje, pokloni 
gimnaziji za nabavu harmoniuma. Time izkaza zavodu 
veliku uslugu, jer su do tada gimnazijalci učili pjevati 
bez pratnje kakova osobitog instrumenta. 

Onaj harmonij krasan je spomenik Vončinina dja- 
kovanja na Rijeci. | 

Mladež gimnazije riječke ima — mislim od god 
1862. — društvance, gdje se čita, deklamuje, itd. Izda- 
vao se je i pisani listić u velikom formatu ,Primorac*. 
u kojem su učenici priobćivali svoje čedne sastavke. U 
godišnjaku od g. 1873., ako ga nije nestalo, bit će više 
Ivanovih književnih pokusa. 

Vončina je razumio više jezika, a njemački je 

znao bolje od svih nas. Čitao je mnogo i strastveno ; i 

školi je posvećivao dosta malo vremena, jer je uza 
svoj talenat lako zadovoljavao učeničkim dužnostima. 
Izpit zrelosti položio je s odlikom. 


Slijedeće školske godine 1873/4. osta kod roditelja 
u Zagrebu, posvetivši se po želji otčevoj pravu. Ivan 
željaše sam posvetiti se diplomaciji, nego se otcu činjaše, 
da mu može sin više koristiti domovini, ako ostane 
kod kuće. 


Te je godine odslužio Ivan i dobrovoljačku godinu 
postavši pri kraju iste e. kr. častnikom u reservi. O svom 
vojnikovanju pisa mi u Spljet — kamo je mene sud- 
bina bacila bila na godinu dana, — veleći, da vojnič. 
tvo sapinje duh poletna čovjeka. O sebi ipak opaža: 
»Budi uvjeren, da pod svjetlimi gumbi modroga kaputa 
kuca ono isto staro, ali mladenačko srdce kano i do 
sada“. | 

Živa mu bijaše želja, da se mi mladji i voljniji 
radu, svežemo prijateljstvom, kako bi jednom od koristi 
bili domovini svojoj. ,To mi je bila prva želja — pisa 
mi iz Zagreba — da se medju nami prijateljstvo sa 
svoje ozbiljne strane učvrsti i uzdrži, jer pomisli: što 
može više krepkih ljudi, napojenih domoljubljem i mla- 
denačkom vatrom, a osobito u nas, gdje ih na prste 
izbrojiti možeš“. 

Na moje listove o Dalmaciji, koju sam g. 1874. | 
proputovao, odpisa mi medju ostalim: ,Čutim svakim 
danom sve to više, da je onaj kršni kraj, gdje narod 
ne zna drugo, negoli za svoje; gdje mu je čvrsta duša 
kano stiena, koja ga okružuje; gdje mu je đuboko čuv- 
stvo kano more, koje mu se pred okom širi — naša 
Dalmacija, — ona da je i opet pozvana, da razprostre 
klice narodnjega preporoda u Hrvatskoj. Pa s toga, čim 

mi vrieme i okolnosti dopuste, poletiti ću onamo, da 
upoznam našu staru majku i novu nadu“. 

Ako je pokojnik u zanosu prve mladosti svoje 
pripisivao dičnoj kolijevci hrvatskoj, Dalmaciji, da će 
ona preporoditi Hrvatsku, koja se je u istinu sama po- 
četkom ovoga vijeka preporodila, preporodivši istu Dal- 
maciju: za cijelo da su Ivanove riječi izraz istinskog 
osjećanja svih Hrvata, kojim je bila Dalmacija u pro- 
šlosti prva prosvjetliteljica, a bit će i u buduće biserom 
grba hrvatskoga. | 

Godine (školske) 1874/5. probavi u Pragu, gdje je 
nastavio svoje pravničke nauke. Ondje mu se je desila 
prigoda upoznati se s narodom češkim i s njegovim pro- 
svjetnim životom. Iz Pragu se povrati u Zagreb, gdje 
je dovršio prava, položivši sve državne ispite. 

Čim se je otvorilo u Zagrebu sveučilište, nikoše 
i dva akademička društva: ,Hrvatska Lira“ i ,Hrvatski 


Dom,“ prvo pjevačko, a drugo čitalačko, književno i' 


zabavno. ,Hrvatska Lira“ stupi u život g. 1876., a Von- 
čina, vidjen i cijenjen od sudrugova svojih, bude izabran 
za prvog predsjednika. Toj je časti doista i dorasao bio, 
jer na sveučilištu nije bilo muzikalnijeg slušatelja od 
njega. Kao valjan pianista stekao je priznanja na Hieci, 
u Zagrebu i Pragu, sudjelujući na javnim zabavama. 
U ,Obzoru“ i u ,Agramer Zeitung-u“ pisao je takodjer 
dosta kritika o operi i o koncertnim produkcijama. 
Vončina si je stekao zasluga i za ,Hrvatski Dom“. 
To je društvo odlučilo g. 1876. preuzeti ulogu bečkog 
» Velebita“, koji je g. 1874. izdao zabavnik hrvatske 
omladine, a bilo je sa svijem naravno, da bude domaće 
sveučilište središtem umnomu radu mladih Hrvata. Tako 
je počeo g. 1876. izlaziti u Zagrebu almanak hrvatske 
omladine, a Ivan napisa zanj arabesku: ,Matematičke 

Progresije“: za godišnjak od g. 1877. komediju: ,Di- 
plomatska Poslanstva“, a za onaj od g. 1878. novelicu: | 
»Prekasno“. Iste godine objelodani u ,Viencu“ kome- | 
diju: ,Tri Prosca“. | 
Ti su prvijenci Ivanovi iznijeli njegovo ime na javu, 

| 

| 





a od vršnjaka mu nije nitko šta boljega ni na noveli- 
stičkom ni na dramatskom polju napisao. I drugi su 
kušali pisati izvorne novele i drame, nego im je falilo > 
veće znanje, dovoljna načitanost, širi pogledi u svijet, 
u obće: dostatna priprava. U Vončine je svega toga 
bilo izobila. | : 
Vončina je, blagoslovljen povoljnim materijalnim 
okolnostima otčinskog doma a još više ljubavju rodjaka 
Vase Kotura, koji ga ljubljaše kao svoga brata, ter mu 
napose davao znamenitu godišnju podporu, dosta puto- 








| 
vao, čim se je njegovo obrazovanje podpunjivalo, a krug 
misli i predstava širio. Godine 1871., bivši gimnazijal- 
cem, putovaše s pobratimom l)ušanom Koturom, a pod 
nadzorom književnika Frana Ciraki-a, sada požežkog 
načelnika i narodnog zastupnika, po južnoj Njemačkoj 
i Italiji. . | 
Obiteljske okolnosti odvedoše ga g. 1878. na da- | 
leki jug, u Egipat. Na savjćt liečnikov moradijaše I)ušan 
Kotur u one vruće krajeve, da probavi zimu. S njim po- 
dje ljubeća ga sestra Milka, i naš Ivan kao nerazdruživ 
Dušanov drug. Uza svu žalost i zabrinutost za miloga 
bolestnika, gledao je Ivan, željan znanja, svojima očima 
domovinu egipatskih Faraona i njihove veličanstvene 
spomenike! Put kroz Italiju do Napulja i odatle do 
Aleksandrije živo se dojmi duše Ivanove, te je dao 
oduška svome osjećanju u pismu, što ga je upravio na 
svoga otca. Kašnje je napisao o tom putu niz feljetona : 
,Iz zemlje Faraona“. Steta, što nije opisao obširnije i 

j svestranije svoga puta: to je žalibože samo odlomak! 
| A i u tom odlomku rišu se samo glavne stvari: put 
je prikazan samo u glavnim potezima, kako se je pisca 
| dojmio. ; : 
| Usljed mobilizacije, koju je uzrokovala okupacija 
i! Bosne i Hercegovine u ljetu g. 1878., morade i naš 
| Ivan kano c.kr. pričuvni častnik okusiti nepogode rala. 
| Kućni liečnik dr. Fon gledaše skloniti otca, neka iz- 
. hodi, da mu sin ostane kod kuće, jer da će teško odo- 
: ljeti naporima vojničkog života. Sin ponosita duha ne 
| htjede o tome ni čuti, držeći, da bi ga ljudi mogli 
držali za kukavicu. Tako ode i on s Leopoldovom pu- 
kovnijom u Bosnu, zadovoljan, što će se moći boriti 
. > proti 400-godišnjem tlačitelju naroda našeg. Nego dugo 
ne izdrža. Podlegnuvši tjelesno na putu u Ključ, poče 
bacati krv, na što ga poslaše kući. Oporavivši se, po- 
| sveti se po otčevoj želji upravi, te nastupi g. 1879. 
svoje službovanje kano perovodni vježbenik kod pod- 
j * županije na Rijeci. Za cijelo vidjaše otac najradje je- 
| dinca u svojoj blizini, mišljaše pri tom ipak, da ga ne 
smije. zadržavati u Zagrebu. 
Mladu čovjeku, hoće li se usposobiti za valjana 
činovnika .— umovaše otac, valja služiti u različitim 
krajevima naše zemlje, da upozna ljude i običaje nji- 
hove. U glavnom gradu da može biti namješten samo 
onaj činovnik, koji si je stekao u vanjskoj službi do- 
voljno iskustva i primjereno -poznavanje čitave zemlje 
i naroda. 
Postavši Ivan podžupanijskim perovodjom, morade 
u Osijek, odakle ga do mala poslaše opet na Rijeku. 
Premda je najvolio živjeti medju primorskim pukom, 
brzo mu ondje dosadi službovati, jer mu je povjerena 
bila i cenzura nad ,Slobodom“, koja je onda izlazila 

na Sušaku tik do Rijeke. Taj mu se je posao naskoro 
ogadio. Vršeći dužnosti svoga zvanja, bijaše najviše sam 
ismijavan od lista, komu su glavni suradnici bili svako- 
jaki djaci. , Vikao baviti se čitanjem najboljih i najljepših 
djela njemačke, franceske i talijanske literature, čini 
mi se, da moram blato kopati, kada moram čitati ,Slo- 
bodu*. Koliko sam rad u liepom našem Primorju, molim 
te, gledaj, da me kamogod premjeste, jer me taj gadni 
posao ubija“. Tako pisa otcu, koji se je pobrinuo da 
mu sin dodje u Zagreb. 

Živa želja otčeva, da: mu se sin oženi, susrele se 
s kucanjem sinovljeg srdca, koje je sretno zakucalo, na- 
šavši odziva. A Ivanova sudjenica bijaše nježna gospo- 
djica Cilika Pajanovićeva, vrlo obrazovana i plemenito 
odgojena kćerka Gjurgja Pajanovića, vlastelina u To- 
polovcu. 

Iz ljubavnih pisama, što ih je pokojnik pisao go- 
spodjici Ciliki, priobćujem zanimiv odlomak, gdje govori 
zaručnik zaručnici o dužnostima braka. 

»Ja, t.j. mi si malo umišljamo, da smo ljudi englezke 
mode! A ja, što se nas dvojice tiče, i hoću da budem. 
Za to sam i usvojio načelo: u svem i svačem usvojiti 
i uzdržati ,estetično ravnovjesje duše“, t. j. nedati se 
učiniti sad ovakvim, sad onakvim. 


,Jetzt kommt die Fastenpredigt!“ Sto sam ja En- 
gleza*) vidio, to su svi bezdvojbeno i iza 15-godišnjeg 
braka bili tako nježni, tako pozorni prema svojim go- 
spodjam, kako su, po hladnoći svoje ćudi, i prvi dan 
mogli biti. 

A to je za to, jer su oni muževi ozbiljnoga shva- 
ćanja dužnosti. I za to nije nigdje kano ondje obitelj 


*) Te svoje misli izražava pisac i na str. 170. svog djela. 

sretnija, nigdje nije kano ondje takav odnošaj izmedju 


supruga, izmedju roditelja i djece, nigdje kano ondje: 


,my house, my castle“; jer ondje svaki sklapa brak, 
sviestan svoje dužnosti u obitelji, kako si je i sviestan 
svoje dužnosti i kano državljanin. Dakako, da nije ni 
ondje sve zlato, ali pravilno jest tako. Kod nas conti- 
nentalaca jest pravilo: u početku ,der Himmel voller 
Geigen“, a kašnje ocat i pelin u kaležu. Jer i kod nas 
malo tko znade za dužnosti, već pak hoće samo da 
imade prava. Pa za to vidiš, kad mi duša poleti nebu 
pod oblake od sreće, i kad bi uzeo pero da ti uzpišem 
odu, onda si svomu liričkomu poletu sam stavim ka- 
men na krila, i sjetim se: stoj! ni više ni manje, nego 
li će biti dok smo živi! A, ako uza sve to poletim, 
molim te, ubroji na račun toga, da smo mnogo stup- 
njeva niže k jugu od Engleza, pa da to nemože biti 
drugačije ni sada, ali ni dok smo živi! Dakle aklima- 
tizirani: ,juste millieu“. — Ozbiljnost tih misli odgovara 
umu i srdcu Ivanovu, koji se vjenčao s gospodjicom 
Cilikom g. 1881. 


Sreća toga braka bijaše žalibože kratkotrajna. Po- 
četkom srpnja iste godine oboli Ivan od upale mozgov- 
nice, te potraži lijeka u mrzlicama u Kaltenleitgebenu 


kod Beča. Bilo je uzalud. Istoga mjeseca umre ondje 


u naručaju milih svojih roditelja i ljubljene ženice. Ti- 
jelo mu bude preneseno u Zagreb i sahranjeno uz obću 
sućut na središnjem groblju u grobnici obitelji Koturove, 
u kojoj malo prije nadje svoj počinak i vjeran mu po- 
bratim Dušan Kotur. 


Nije mu bilo ni 27 godina. Kakav li to bijaše 
udarac za roditelje, koji se ponašaše sa svojim vri- 
jednim i darovitim jedincem! Kakove li žalosti za mladu 

ženicu, s kojom je živio malo više od pol godine. ne 
ostavivši za sobom poroda! 

Ali smrt jest tajna, gdje uje svako umo- 
vanje. Odoljeti joj ne može nitko, nego utjeha je rodu, 
kada pokojnik ostavlja za sobom ugodnu uspomenu sa 
svojih vrlina i krieposti. Za Ivana stoji to u punoj 
mjeri. U službi bijaše revan, hvaljen od svojih poglavara ; 
zahvalan sin, ljubeći suprug, valjan prijatelj, skroz i 
skroz rodoljub. | | 

Prošao je austrijske zemlje, vidio je Italiju i Nje- 
mačku, Bosnu, Egipat i grčke otoke. Tako je njegovoj 
školskoj obrazovanosti pridošlo i znatno vlaslito iskustvo. 
Potječući od ugledne obitelji, imao je prigode obćili sa 
svimkolikim otmenijim svijetom, osobito književnim, u 
Hrvatskoj. Sa svijem je naravno, da se je Ivan u takim 
prilikama pored svojih krasnih duševnih sposobnosti 
mogao istaknuti medju svojim vršnjacima. 

Osobitu duhu i srdcu odgovaraše i prijazna vanj- 
ština: bijaše osrednjeg, krepkog stasa, lica bljedjah- 
.nog, ali milokrvnog, sitnih brkova. Vrstan bijaše ple- 
sač, plivač i jahač, a u gombanja jedan od najboljih 
u Zagrebu. Pri tom je znao biti često i presmion. U 
Zagrebu je jednom kod plivanja tako visoko skočio u 
zrak, a nesretno pao, da mu je krv udarila na usta 
Roditeljem nije toga kazao, kao što je uvijek u tišini 
sam.snosio jade, ako li je zbog svoje smionosti ili ne- 
smotrenosti morao što trpjeti. Ja sam ne rijedko kazao 
u kolu prijatelja, da su se jedva kod koga od nas sta- 
pale sve urednosti duha i tijela kao kod Ivana. Bio je 
ponješto živahne, lako razdražljive naravi, što odaje krv 
naših Primoraca. | 

U politici bijaše Ivan, odkad je počeo samostalno 
misliti, konservativac. 

Malo prije smrti nagovaraše ga prijatelj Nikola 
Pajanović, da se dade izabrati u sabor. Ivan mu od- 
govori obširno u pismu od 26. ožujka 1881., odakle 
priobćujem glavno: | 


»Što se tiče tvoje želje, da ostavim službu i da 
stupim u sabor, to ti mogu ovim sa svim kategorično 
izjaviti, da o tom nemože i nesmije biti ni govora. 
Bilo je istina vrieme, kad sam se malo ne sprijateljio 
s mišlju, u pomanjkanju drugoga zanimanja, baciti se 
u vrtlog naše politike rieči. Hvala bogu i ta me je 
kušnja mimoišla, jer je na sreću dovoljno .snage u mene 
bilo, oteti se svojim vlastitim sofizmom — istim, koji i 
tebe zackupljuju i zavaravaju. Nad sve te sofizme uz- 
diglo me je samo jedno zbiljsko i triezno uvjerenje: 
da bi mi na tom polju jalov ostao svaki rad, jer bi 
se mogao dostati i priznanja, možda i pohvale, nu i 
mržnje i protivštine, koja bi me resila i na čast mi 

služila, bio bi možda dobrim odvjetnikom izgubljene 
stvari proti podpunu razsulu, koje bi odbijao, ali to bi 
bilo sve — sa svim tim ne bi ipak nitko dobio ništa do 
možda jedino moja taština. I to samo onda, ako bi mi 
pošlo za rukom utišati glas prave moje sviesti, koja 
mi ipak ne bi prestajala govoriti, da sam suvišan čovjek ! 
A zašto? pitati ćeš, i reći mi onaj isti sofizam, koji i 
u posljednjem pismu: ta zar ih nije toliko u saboru, 
koji su manje vriedni od tebe? koji nezaslužuju niti 
da rieše opanke tvoje? Biti ću toliko preuzetan i pri- 
znati ću ito; nu može li to biti ponukom pametnu. 
čovjeku, da čini ono, što toliko ljudi čini? Konopac 
našega državnoga prava i političkoga položaja je stegnut, 
da nam je strogo odmjeren svaki korak za dugo i dugo 
vremena“. | . 

Karakterišući dalje obstojeće stranke u Hrvatskoj, 
očituje se za najkonzervativniju, za narodnu, koja da 
brani što jest, pak nastavlja: 

»Pa kad mi je dragi Bog dao uma i snage, da 
zbilja živim život, zašto da glumim tek u dangubi? Ne 
ima li tu mnogo prečih i koristnijih zadaća čovjeku, 
koji hoće da radi, ma o njegovu radu ne zvonilo u dnev- 
nicih naših ?“ 

Političke misli pokojnikove promatrat će svak sa 
svog subjektivnog stanovišta: originalnosti i jake indi- 
vidualne svijesti ne može nitko ni u tom pogledu Ivanu 
poreći. 

* m * i 

Drugi brak Ivanova otca ne bje blagoslovljen od 
srdca porodom. Tako osta Ivan jedinac u obitelji, ali 
presretan jedinac. jer mu je bila maćeha gospodja Milka, 
koja ga je zamilovala kano svog rodjenog sina, kojemu 
je posvetila sve svoje misli i brige. A za to se hoće 
osobita duha i plemenitosti srdca. Iz pisama se raza- 
bira, da je gdjekad sumnjala, da li ju pastorak smatra 
požrtvovnom majkom, vrijednom njegove ljubavi. Tu 
lako razumljivu bojazan prema djetetu druge žene gledao 
je Ivan odkloniti od nje, uvjeravajući ju i iz daljine, da 
joj je od sve duše odan i zahvalan. ,Ja sam Tebe, od 
kad sam misliti stao, upoznao kao svoju majku, od 
koje nisam primao no samo najviše i najčišće dobro, 
niti mi je ikad koju gorku bilo gutati, niti mi je za 
moju ljuvav trebalo značajnosti, priegora ili svladanja 
da Ti budem sin, kao što bi "Ii bio vlastiti sin“ — pisa 
joj iz Karlovca u ožujku g. 1877. Da ju je Ivan pre- 
živio, govorio bi nedvojbeno o njoj sa zanosom i po- 
štovanjem, koje se javlja kod svih smrtnika u najvećoj 
mjeri onda, kad ljubljena osoba legne u hladan grob. 

Ivan bi se nje sjećao bio kano Gothe ili Francois Cop- 
pće svoje prave majke, a ona bi umirući mogla zatra- 
žiti kano Berangćrova tetka, da joj se na grobu postavi 
napis: ,Jamais* elle ne fut mere, et pourtant elle a 
laissć des enfants qui la pleurent“. Ona je uz otca naj- 
nježnije osjećala za Ivana, brinući se za slika bu- 
dućnost. 

Tko je imao prigode upoznati njezinu slapošini 
dobrotu i skromnost, ne će se tome čuditi. Toga nijesam 
mogao premučati, pišući ove redke o pokojnom prija - 
telju, jer ona može reći o Ivanovu odgojenju : » cujus 
magna pars fui... .* 


* * 
* 


Za života najviše je drugovao Ivan s Dušanom 
Koturom, Rikardom Jorgovanićem, Zlatkom Halperom, 
Ivom conte Vojnovićem i Rokom Mrzljakom. U Karlovcu 
su mu bili od djetinjstva dobri prijatelji: Dragan i Milan 
Turković, a ličnih znanaca imadjaše po cijelom narodu, 
upoznavši se s njima u Zagrebu i Pragu te prigodom 
svojih čestih izleta. Vršnjaci pripisivahu u budućnosti 
veću ulogu Vončini, Koturu, Halperu i Jorgovaniću. 
Danas snivaju sva četvorica vječni sanak na središnjem 
groblju zagrebačkom ! 

Laka im zemljica hrvatska! 


* 
* * 


Preostaje nam reći još koju o Vončini knji- 
ževniku. 

Pisao je izvorne pjesme, pripovijedke, drame i pu- 
topise, a preveo je više pjesama i jedan pomanji dra- 
matski proizvod. 


i * Nikad nebje majkom, ipak ostavi djece, koja ju opla- 
uju“. 

Prvi tiskani plod njegova pera jest arabeska: 
»Matematičke Progresije“ (,Hrvatski dom“ 1876). 


To je novelistična sitnica, ali duhovito zamišljena i iz- 
vedena Karakter suhoparna matematičara — Vončina 
o) 


FSA 

bijaše dobar matematik — Vladimira, koji se pored 

svoje matematičke hladnoće ipak zaljubi u vragoljanku 

Cvijetu, izvrstno je prikazan. Konac i rasplet te pripo- 

vijedčice, kako Crvijetina sestra Jelena, ugledavši Vladi- 

mira i Cvijetu rukom u ruci, zabezeknuta izlane: 
Aa — ta — ko?“ 

ugodno razblaži čitatelja svojom naivnošću. 

Puno je veća druga i posljednja pripovijedka Iva- 
nova: ,Prekasno!“ (,Hrv. Dom 1878). Tu nam se 
riše nesretna ljubav, predmet opjevan i opisan u hiljadu 
varijacija u svjetskoj literaturi. Pravnik Gjuro prevario je 
djevojku, koje nije ljubio te je pošao za Mariju. Ta 
se je udala za Gjuru protiv kucanja svoga srdca, jer 
joj je on spasio otca, kojega je neizmjerno ljubila. Ona 
je medju tim zadala bila riječ pravniku Vladimiru, koji 
je iza posljednjeg rigoroza pohrlio u naručaj njezin. 
Bilo je prekasno! Gjuro umre od žalosti, a prevarena 
po njem djevojka poludi. Udova Marija nadje se kašnje 
s Vladimirom, tjelesno sa svijem satrvenim. Pošto mu 
je ona ispričala svoju ničim nezasluženu sudbinu, oživi 
kod obojega stara ljubav. Bilo je prekasno. Vladimir 
preminu kano žrtva svoje ljubavi. 

U pripovijedci ima nešto tragike i romantike; sa- 
držaj je za omanju pripovijest preveć zbijen. Najbolji 
je odsjek: ,hedera helix“. Dialog medju Vladimirom i 
Marijom pun je efekta, očitovanje ljubavi nježno, a upli- 
tanje bršljana duhovito. Tip starca Marka, Gjurina sluge, 
koji sniva, kako će Gjuro postati banom, a on će lju- | 
ljati banoviće, sa nekoliko je poteza vrstno naslikan. 

Vončina je u obće hitro radio: tu je pripovijedku 
napisao za nekoliko dana. Morajući on nekamo odputo- 
vati, utjecao sam se u ime odbora ,Hrv. Doma“ i u 
zagovor njegove dobre maćehe, e bi nastojala, da na- 
piše pripovijedku za naš almanak (1878). Tako je po- | 
stala gornja pripovijest. Ako to i nije isprika, jest svje- — | 
dočanstvo njegova osobita talenta. A za pisca, koji 
hoće da uspješno radi na polju lijepe književnosti, hoće 
se najprije talenta, i opet talenta. Nauci može i velika 
marljivost bez osobitih umnih sposobnosti mnogo pri- 
vrijediti, u pjesničtvu radja samo diletantizmom. 

Spomenuh, da ima u posljednjoj Vončininoj pripovi- 
jedci nešto romantike. Nije ni čudo. Toga ima i kod 
Šenoe. Naš društveni život daje vrlo malo gradje za 
roman i novelu. (radova imamo malo, a i ti su slabo 
napučeni; život našeg gradjanstva opet je vrlo jedno- 
stavan. Tako nam preostaje samo život pučki i povjestni. 

U istinu najbolje pripovijedke, što ih ima naša novija 
književnost, ili su pučke ili povjestne. U pučkoj bolje 
uspješe Srbi, a u povjestnoj Hrvati (osobito Šenoa). 
Ne možemo dakle kriviti same pisce, što čitateljstvu ne 
pružaju uvijek zanimivih pripovijedaka: krive su tome 
mnogo naše narodne okolnosti, Tu treba tražiti raz- 
log, zašto mnogi naši noveliste ne uspijevaju: nepo- 
znata im je povijest, nepoznat im je pučki život, pak 
zato daju maha svojoj neobuzdanoj fantaziji, rišući 
odnošaje i ljude, kakvih nije nikada bilo niti će biti. 
Pridodje li k nepoznavanju naroda slabo znanje i obra- | 
zovanje, slab talenat: eto širom otvorenih vrata u 
carstvo fantazije i preživljele romantike To vrijedi oso- 
bito za mlade književnosti. Tako su u Italiji — može 
se protegnuti i na druge europske zemlje — nasljedova- | 
či klasicizma plitkost misli i znanja sakrivali za kon- 

vencionalnim rječnikom fraza i grčko-rimskih mitolo- 
gijskih mixla composila, dok nije Manzoni navijestio rat - 
bogovima Olimpa, rekavši: ,pjesničtvo mora izlaziti iz 
srdca, pjesnik mora znati izrazili jednostavno svoje 
osjećaje; pjesničtvo mora bili izraz svoga vremena“. 

Da, naši su pisci mnogo krivi; a ma oni ne mogu 
ni stvoriti života, koga nema. G. je Kumičić napisao 
dobrih stvari, nego tko će reći, da je njegova ,(1ospodja 
Sabina“ prema ,zagrebačkomu životu“, kako naslovni 
list kaže? 

Tih obćenitih opazaka bit će na ovom mjestu 
dosta. 

Šteta, što nije Vončina mogao na tom polju više 
raditi. Za to je imao i duševnih sposobnosti, i znanja 
i obrazovanja. 

Vončina je napisao dvije komedije. Prva je u tri 
čina, a naslov joj je: ,Diplomatska Poslanstva“. 
Tiskom je izašla prvi put u ,Hrvatskom Domu“ (1878). 
To je na toliko istorijska komedija, što nam pisac kuša 
prikazati situaciju. koja je nastala u Hrvatskoj i Ugar- 
skoj poslije mohačkog poraza. 

Evo sadržaja. U grofa je Luškog kćerka Ljudmila. 

i Cvijeta, kći kneza vranskog, koju je po smrti očevoj 
u svoju kuću primio. Štajerski plemić barun Fridrik 
Witold zaljubljen je u Ljudmilu. Ona ljubi takodjer ba- 
runa. Barun dodje kano poslanik kralja Ferdinanda i 
| u dvor grofa Luškog, te očitova l,judmili, da će se iza 
“toga poslanstva odreći svake službe, poći na svoje dobro | 
i oženili se. Oni se ipak ne mogu uzeti, jer je Ljudmilu — ; 
otac još u djetinjstvu obećao grofu Branku Orloviću, 
t.j. roditelji zavjeriše sami svoju djecu: Ljudmilu i 
Branka. U isto vrijeme dodje u kuću grofa Luškog i, 
mladi grof Branko, koji je ljubio Cvijetu, a ne dosu- 

djenu mu u djetinjstvu Ljudmilu. Branko -razprši sve 
bojazni svoje ljubaznice, jer da ga je otac na samrti 
riješio obveze i blagoslovio Cvijetu. (I. čin). 

Kako da se riješi taj čvor udesa? 

Barun Witold i grof Branko sastaju se. Prvi je 
Ferdinandovac, drugi Zapoljevac. — I ljubav ih i poli- 
tika razstavlja. Pobiju se, ali bez posljedica. Poslije kra- 
tkog okršaja riječima i mačevima, odkrije barunu grof 
Branko, da ne ide za Ljudmilom, već za Cvijetom. On 
se rado odriče Ljudmile, ako li. ga riješi obveze star 
grof Luški. Na to odluče oba izvesti svoj naum diplo- 
matskom misijom. Grof, kako je prije priobćio Cvijeti, 
postaje Zapoljcem i tobožnjim agentom .Frankopanovim, 
dočim je barun Witold zbilja poslanikom Ferdinandovim. 
Stari je grof Ferdinandovac, ali velik plašljivac, a još 
ljevaca u Zagrebu. | i 

Dolazak dvaju poklisara dovede starog grofa u 
najveću nepriliku. Za audiencije kod grofa Luškog do- 
dje glas, da je Varaždin pao u ruke Zapoljevaca. Ne- 
stalni i neodlučni grof Luški posta sada najedno — 
Zapoljevac, davši barunu Witoldu nepovoljan odgovor. 
Taj nagli prekret starčev uzrokova najveću zabunu kod 
sve četvorice ljubavnika, jer popucaše sve niti njihovih 
osnova. (II. čin). 

Šta će sad zdvojni barun, komu se je opet priči- 
nilo, da ne će nikada dobiti ljubljene Ljudmile? On ode 
iz grada, satrven od boli. U ime grofice polsti za njim 
kapelan jašući te priobći grofu svoju osnovu, koja će 
biti okrunjena uspjehom. Kapelan će upotrebiti susjedne 
ugljevare, koji će kano tobožnji bjegunci rastepene 
Frankopanove vojske potražiti zaštite u gradu grofa 
Luškoga, koji će, prestrašen, prijeći opet na stranu kralja 

Ferdinanda te će radostno primiti baruna Witolda. 


"Tako i bude. Nego uz ugljevare, krive Frankopanovce, 


dodjoše u islinu i pravi, bježeći od Varaždina. Taj prizor 
radja pravu, živu dramatsku situaciju. Diplomatske 
spletke uspješe. Starac grof blagoslovi savez četiriju 
srdaca. (III. čin). 


Ma da nam se ne čini dovoljnom motivacija, koja 
 retarduje i priječi želju mladih srdaca: opet je istina, 


da je i koncepcija, i zaplet i razplet radnje valjano iz- 
veden. Privolom starca grofa, da Ljudmila može poći 
za baruna Witolda uspostavlja se harmonija, što ju 
slučaj i okolnosti pometoše. Zgodno je umelnut kapelan, 
koji nije nikakva karikatura, već dobričina, postajući 
smiješnim samo sa svoje bezazlenosti. 

O povijest nije se pisac ni malo ogriješio. Kome- 
dija je pisana u prozi i u stihovima. 

Tri Prosea“ naslov je drugoj komediji (u 3 
čina), što ju je Vončina objelodanio g. 1878. u Šeno- 
inom ,Viencu“. Ta je komedija: ,iz zagrebačkog života“. 
Radnja je tog komada običnija i jednostavnija. 

Karlo Motajić, činovnik, ima kćer Stanku, za kojom 
se otimlju oči trojice prosaca: jednoga voli otac, dru- 
goga mati, a trećega kći. Završetak je sretan: Stanka 
uzimlje muža po svojoj volji. 


Ne fali ni u tom komadu vis comica, a dolazi 


sama od sebe, neprisiljeno; pisac nije težio za efektom. 
Zgodno je proveden hrvatsko-njemački govor hrvatskih 
krasotica, kojima je svaka peta riječ njemačka. 


Taj je komad pisan prozom. Kad je neki prija- 


telj čuvenoga Emila Augier-a, rekao istomu, da želi 


napisati komediju, i to u stihovima, reče mu Augier: 
»ne, pišite prozom, on est bien plus libre“. 

Mi bi uza sve to rekli, da je prva komedija bolja 
od druge, koja nije bez tehničkih, osobito sceničkih 
mana. Obje komedije dosjješe na pozoristne daske, 
glumljene po domovini od dobrovoljačkih družina i u — ; 
Varaždinu. ,Diplomatska Poslanstva“ bijahu prikazana 
i na zemaljskom kazalištu u Zagrebu. Ti dramatski 
prvijenci — a u drami je najteži uspjeh — pokazuju, da 
bi bio mogao Vončina i na tom polju ubrati lovorika. | 

Obsegom najveći spis našega Vončine jest: ,Iz 
zemlje Faraona. Putopisni Odlomci“. Žalibože 
to su samo odlomci. Naša književnost ne obiluje ni tu- 
rističnom literaturom. Grdjekoji znameniti domaći krajevi 
nijesu opisani ni sa par riječi: najbolje je s te strane 
prošla Dalmacija, koja privlači i stranca i Hrvata, da 
ju pobliže razgleda. Tudje zemlje dakako da su još 
slabije zastupane. O Americi, Aziji i Africi jedva ćete 
naći koji člančić. U tom pogledu Vončinin je putopis 
prava 0aza. Nešto su nemar, a nesto naše siromašne ma- 
terijalne okolnosli krive, da naši ljudi premalo putuju, | 
osobito književnici. Nije čudo, ako je zato obzorje 
hrvatskih književnika vrlo usko, a njihovi pogledi u | 
svijet ograničeni. | 

Naši su putopisi takodjer dosta mršavi. Piscima | 

fali dovoljno znanje, gdjekad i duhovitost, a većina piše 
hotimično takove stvari površno, ne obazirući se ni na 
pristojnu formu. Byron je rekao, da je ono najbolji 
pjesnik, koji zna najbolje prikazati svoje misli i osje- 
ćaje. To se može punim pravom protegnuti i na puto- 
pisce. Ma da je Vončina i napisao svoje putopisne od- 
lomke brzo, i dao ih natiskati onako, kako su mu prvi 
put ispod pera izašli, oni su zanimivi, pisani živim au 
jednostavnim  feljetonističnim slogom, začinjeni svježim 
humorom i zgodnim opazkama. Kad ih čovjek uzme u 

ruke, ne će ih odložiti, dok ne dodje do kraja. I tu 
je Vončina zasvjedočio, da je umio samostalno gledati 
i motriti svijet. Žaliti moramo, da su to ostali — od- 
lomci. 

Vončina je spjevao i dvije lirske pjesme: ,Hr- 
vatskomu Sokolu“ i ,9. studenoga 1880“. Obje 
odišu žarkim patriotizmom hrvatskim. U prvoj, alego- 
rijskoj, poziva pjesnik hrvatskog sokola, da bi se vinuo 
nebu pod oblake, gdje je prosvjeta i sloboda : 

»Uzleti jednom, kao munja sini, 
I bori mi se, svladaj ili — gini!“ 

Vedre misli iz vedre duše. 

Druga pjesma, puna nehinjenog osjećanja, posve- 
ćena je potresu od 9. studenoga 1880., što je onako 
grozno poharao neke dijelove Hrvatske, napose Zagreb. 
Tu je“pjesmu napisao pokojnik na Rijeci olovkom na 
stolu, pijući u kavani kavu, odakle ju je otac dobio 
prepisanu: Posljednja kitica, govoreći Bogu, nateže žice 
o slogi poput svih gotovo pjesnika hrvatskih ovoga vijeka : 

pOj da si htio uzdrmat nas k sviesti, 
Učinit, da se sile razvrgnute slože — 
Oj da si htio k slozi nas privesti — 
Pa tad da kušaš, što sve Hrvat može!“ 

To je eto originalni rad Ivanov. (radio je i sti- 
hove. Lirik nije bio. Njegove pripovijedke i drame pro- 
vijava doduše i neki lirski dašak, bez čega nema pye- 
zije na svijetu: on je bio ipak više epik. Dokazom su 
svi njegovi spisi. 

* : * 

Vončina je više toga preveo: nekoliko lirskih 
pjesmica od čuvenog magjarskoga pjesnika Pet6fy-a, Gott- 
schallovu dramsku pjesan u 2 čina: ,Ruža s Kav- 
kaza“ (u ,Viencu“) i dramatizovanu njemačku priču: 

»oniježka“ (Schneewittchen) od F. Rčber-a, koju je 
uglazbio Drag. Reinecke, a ,spojni tekst“ — ono što 
se govori — dodao W. te Growe. Ti su prijevodi ovdje 
tiskani, ,Sniježka“ prvi put. | 


On je silu toga preveo, što se ne nalazi u sa- 
branim spisima. Poznata učiteljica glazbe u Zagrebu, 
gdja Ida Vimberger-Brkićeva, treba često za svoju školu 
i za koncerte prijevode gdjekojih stranih pjesama, zbo- 
rova i t. d., a težko nalazi valjanih prevodioca. 


Za taki posao nije dosta, da prevoditelj zna oba 
jezika i da zna stihove graditi: on bi morao biti ko- 
liko toliko vješt i glazbi. Ni najugodniji prijevod nije za 
pjevanje, ako li nije udešen prema notama. Pokojni 
Vončina, vještak u glazbi, bijaše najzgodniji za to, .te 
je s najvećom pripravnošću prenio na hrvatski jezik tekst 
velikog broja klasičnih kompozicija. Pomenuta gospodja, 
osjećajući najživlje potrebu, da se takovi prijevodi ti- 
skaju, željaše, da ih ja ovamo uvrstim. Ja sam se od- 
lučio samo za ,Sniježku“ ; ostaloga nijesam hotio ti- 
skati s razloga, što je pokojnik obavio te prijevode za 
privatnu porabu, a meni dodjoše u ruke pisani velikim 
dielom olovkom nad izvornim tekstom, a pogdješto i 
izkvareni. ,Sniježku“ je preveo Vončina za učenicu 
gdje Wimbergerove, gdjicu Milku Trninu, sada prima- 
donnu gradačke opere. Ona se je pojavila u ,Sniježki“ 
prvi put kano pjevačica na izpitnom koncertu u Zagrebu. 


Ne smije se zaboraviti, da je i taj prijevod učinjen 
obzirom na note, gdje mora prevoditelj često žrtvovati 
preciznost metrike i smisla. I za taki rad zaslužuje 
Vončina priznanje, jer je koristio narodnoj stvari, ne 


tražeći za to hvale ni priznanja. 
* m 

Vončina je počeo u Pragu g. 1875., a nastavljao 
u Zagrebu pisati kratke, lapidarne fotografije ličnosti, 
koje je pobliže upoznao. Da ta lica ne žive, mogle bi 
se Ivanove sličice priobćiti, te bi svak vidio, kako se 
je rijedko kada prevario u svom sudu. Bio je dobar 
psiholog, prodirući čovjeku do dna duše. Neka mi bude 
dopušteno priobćiti samo Vončinin sud (pisan u Pragu 
g. 1875.) o Vjekoslavu Spinčiću, sada c. k. školskom nad- 
zorniku u Kopru (Istra) ,Personificirani entuziazam za 
narod i sve dobro. Komad suha zlata, nu tvrdo zlato, 
koje se težko kuje“. 

Nuzgredno je, da li se to zlato težko kuje ili ne: 
istina jest, da g. Spinčića svi cijene u Istri kano suho 
zlato: on je uzor radljivosti, poštenja i značajnosti. A 
šta ćemo više! 


* 
* “e 

Eto slike Ivana Vončine. Da je dulje poživio, mo- 
gao bi bio prodičiti sebe i svoj narod na književnom 
polju. Na njegovu grobu možemo samo uzdahuuti, ali 
taj nas uzdah ostavlja nijeme. I njega je snašla sud- 
bina kano i mnoge druge smrtnike, koji su morali prije 
reda poći: ,kud za vazda gre se“. 


* 
* * 


Otac pokojnikov, presvijetli g. Ivan Vončina, pred- 
stojnik kr. zemaljske vlade odjela za bogoštovje i na- 
stavu, odužio se je izdanjem ove knjige na najnježniji 
način uspomeni ljubljenoga jedinca. On je namirio sav 
velik trošak izdanja ove knjige, prepustivši podpisanomu, 
da naznači svrhu, kojoj da se namijeni sav prihod od 
prodaje knjiga. Ja sam držao, da će najbolje biti, ako 
ta blagodat zapadne društvo za podporu ubogih filozofa 

u hrvatskom sveučilištu. To je društvo još mlado, a k 
tomu iz redova filozofijskog fakulteta razmjerno izlazi 
najviše književnika. Presv. g. Vončina odobrio je moj 
prijedlog, te će tako spomenuto društvo ubrojiti njegovo 
ime med najveće svoje dobrotvore. 


U Varaždinu, mjeseca srpnja 1889. 


Prof. Ivan Milčetić. 


+? 

Matematične progresije. 





vinogradom jednog od najljepših ljetovnika Za- 
X grebu na sjeveru, ležao mladić potrbuške, glavom 

o ruke podbočenom — a bilo tou ,divnom mje- 
secu svibnju, gdje cvieće cvjeta, slavulji poju i 
ljubav se radja.“ Pred njim otvorena knjiga ; povjelarce 
joj kadkad nadizalo listove, koji, kao da će polećeli k 
oku mladićevu, kad već ono samo neće da ih gleda. 
Valjda ga smetalo to trepetanje bielih listova pod okom. 
te zaklopi knjigu, i nasmieši se, uočiv joj naslov ,Inte- 
gral- und Differential-Gleichungen*, akoprem po našem 
mnienju nije taj naslov ni najmanje smiešan. 

I opet se podboči o lakte i upre oko na rosna 
hrušta, koj se velikim trudom i mukom izkajrao iz 
guste trave. 

Taj je mladić bio, štono se veli ,interesantna 
osoba.“ Naslov knjige, koja je pred njim ležala, jedno- 
stavno odielo, ozbiljno lice, na kojem se poznalo, da 
lahka rumen, koja ga oblila, nerudi svaki dan na njem, 
— pa napokon ona crvena crta na korenu liepa, duga 








ubavoj, voćnjakom otočenoi doli. što je pod | 

i nješto zavinuta nosa, koja je pokazivala trag naoča- 
lom — probudi sumnju u nami, da će to biti koj stu- | 
diosus philosophiae, valjda matematik. Kašnje — poslije | 
pol godine, zavirismo u njegovu doktorsku diplomu, i 
nadjosmo, da se nismo prevarili. 

Bio je to Vladimir Koštunov, (ne Rus, već pravi 
Hrvat), kandidat filozofije, koga je nesreća baš u ,div- 
nom mjesecu svibnju, naniela pod sjenati orah, u ubavoj, 
voćnjakom otočenoj doli, itd.“ 

Nu s toga on još nemora biti ,interesantnom 0so- 
bom!“ Ia, imate pravo, nu to postaje, čim čujete, što 
ću vam o njemu pripoviedati. | 

On je bio Jules Verneov junak. (Gotov Palander 
u ,3 Engleza i 3 Rusa.“ Kad bi šetao, pa mu pao 
krajcar iz žepa, proračunao bi, za koliko mu je žep 
visoko od tla. Tad bi dignuo krajcar, uzpravio se, i 

proračunao, kako visoko mu je žep, kad stoji. Na to, 

kano interesantan rezultat, proračunao bi, koliko se od 
uzpravna položaja spusti, kad se nalazi baš usred kora- | 
| 





čaja. — Kad hi list padao s drveta, a povjetarce ga 

naganjalo, tražio bi rezultantu vjetrove sile — jednom | 

rieči, bio je matematik par excellence. A to je — do- | 

zvolite — za mlada čovjeka dosta, da bude interesantan, 

a to tim više, ako mu Jules Verne, i malematički zanat: 
izdadu testimonium paupertatis — da je: zaljubljen. | 
| 





Zaljubljen! On, komu je djevojka bila manje vrie- 
dna, no tisućica u desetičnom slomku, manje zanimiva, 


nego li ,liepa“ jednačba, —- on, pa zaljubljen! Nu zato —, 
nije ni Jules Vernea, ni malemaliku glava bolila, jer | 
on je u svojoj ljubavi ostao -— maltemalik ! 
NE 

I meni se tako činilo, pa baš jer je tako, mislio 
sam, da je vriedno opisati tu matematičnu ljubav. 

Povrnimo se 14 dana natrag na dan 20. travnja 
te ite godine. 'Voga dne vidimo našega junaka u veliku, | 
njemu jedva povoljnu družtvu. 

Njegovi roditelji prijateljevali su s obitelju N—ovom, > 
koj je bio posjednik spomenutoga ljetovnika, a uza to 


To je čudnovato, je li? Skoro nemoguće? 


otac dvijuh djevojaka, od kojih se u jednu — valjda | 
je čitatelj pomislio na to — zaljubio naš junak. Baš 
taj 20. travnja bio je u tom pogledu odlučan dan — 
jer do tada nije još zaljubljen bio. 

Toj pravoj bilo je ime (ivieta, njenoj sestri Jelena. 


Naš junak nije bio junak kod djevojaka — ta | 
matematik, molim vas! Nu ne, da bi ih mrzio, ili ih 
se — bojao! U njega nije bilo crte blaziranosti ili mr- 


zosti. Ali bio je čvrsta osvjedočenja, da djevojka, da 
ženska nikad nebje, niti jest, niti će bit — matematik. 
A tko toga neuzmogne — bože moj, šta ćemo više? 
S toga niti je bio u djevojačkom družtvu nespretan i 
smeten, kao orfanotrofski pitomac. niti osor i neotesan, 
kao njemački filolog! On je u takovu družtvu bio tih 
i dosadan — suhoparan, rekli bi, — i uzimao bi svaku 
rieč cum grano salis, t. j. primetnuv joj još ono, šta 
joj po njegovu mnienju manjka, da bude pametna rieč. 
Šta je njega zanimalo, bilo je ženam nepojmivo, a šta 
je nje zanimalo, nije njega — pa šta ćete više, da čo- 
vjek bude dosadan drugim i drugi njemu. Koj put znao 
je i dosjetljivim biti — ali je svaka dosjetka vonjala 
matematikom, kao da je parabolu krojio — ili je bila 

u njoj matemaitska koja: prispodoba. Nu i to samo u 
krugu, u kojem se već otopio bio. 'Vim je više bio ,in- 
teresantna osobu,“ jer se bio zavio u mističnu maglu, 
a ne u tvrd, stršeći oklop neprijaznosti. 

I jest takav čovjek kao onaj kip u Saidi! Osobito 
žena, koja neleprši po svakdanjoj povrsšnosti, opaža na 
prvi mah jezgru u muža! Badava se trudi namuzani, 
olašteni salonski kicoš oko oštroumne djevojke — ta 
njemu sličnih hvala bogu dosla u nas. — Badava pust 
čovjek siplje svoje naučene fraze — i tih ima u sva- 
kom galantomu! Nu nadjoše li čovjeka, koj se ni ne- 
obazire na pustotu i golotu svakdašnjosti, koj usred 
pusta i prisiljena razgovora sjedi kao miš u staklarni, 
koj uhvati pravu rieč nekim osobitim interesom, pa ju 
duhovito razvije —- ma i na svoju. nerazumljivu —- taj 
je interesantan“, taj je tajna, taj je mistika — a taj 
se djevojaka hvata, i pušta duboko korenje u njihovih 
glavicah. — Toga nemotre s gora, štono rieč, taj impo- 
nira, toga žele shvatiti. toga teže sliediti na vratolomnih 
putevih, kojimi misli njegove udariše, a to tim više, što 
su u devetnajstom vieku putevi makadamovani i izgla- 
djeni bolje, no zagrebačko klizalište! — Taj je interesan- 
tan — izim ako je netečan i neslan, — ako je prostak. 

Nu dosta je refleksija. pa da se svrnemo na 20. 
travnja. 

»Molim vas“, upita Cvieta putem do ljetovnika 
Vladimira, ,vaša matemalika je nešto višega. no to. 
što mi svaki dan računanjem zovemo! Sta sve možele 
vi proračunati — ili bolje rekuć“, primetne smiešeć se, 
,čega sve ne možete proračunati?“ | 

»Kako gospodično? To bi vas zanimalo?“ upita 
začudjeno Viadimir. 

»Nu da, molim vas, ta danas ide težnja ženskih 
za tim, da budu mužkarcem ravnopravne —* 

»A, emancipacija!“ klikne Vladimir. 

,Oprostite. nisam moderna Amazonka! Ne mislim 
si prisvajati onoga; šta me ne ide! Nu, s druge strane 
ne znam, koje vam: pravo misliti, da letite tako visoko, 
da vas ni gledat ne smiemo? To je istina, vi muževi, 
kako je netko rekao, smatrate ženu vrtom, nu nijedan 
vas se nepoda, da kao vrtlar taj vrt njeguje i pazi! 
Mislite li, da mene _ne može zanimati, da saznam, što 
vas zanima? Zato ja ne želim učiti matematike, ni po- 
stati — matematikom!“ odvrati GCvieta, poprativ po- 
sljednje rieči ironičnim posmjehom. 

» Oprostite“, rekne Vladimir, koga je razgovor za- 

.nimati počeo, ,nisam računao, da će vas moje rieči 

| ariediti. A da vam se odužim, izpuniti ću vam želju, 

akoprem još ne razumiem , kako ženu može zanimati 
matematika, koju smatram lih mužkaračkom stvari.“ 

»Da, vidite, ne zanima me toliko ono, koliko to, 

| zašto baš ona vas tako zanimati može ?“ 

,Sta možemo, ili čega ne možemo proračunati? Ja 
sam uvjeren, da će matematika moći sve .konkretne i 
nekonkretne stvari i pojmove svesti u brojeve, i kora- 
cati sigurnim korakom onimi prostori. koji su ostalim 
ljudem tamni i vratolomni. Ona netreba ni stroja ni 
| 
| 
| 








makine — bistri razum je njezin Pegaz, na koga je 
uzjašila, pa leti smielim letom ovim svietom Ona je 
najpozitivnija filozofija, ona krči put ljudskomu napredku 














ne dostiže, sve je ona zaklopila. Sav taj sviet obuhvatila 

je svojom rukom, zavirila i promotrila zakone božje, 

zakone naravske, zakone najmanjih odnošaja životnih, 
= zakone vidiva i nevidiva svieta. Sta čovjek s njekoliko 
crta složi i sastavi, to rastavlja cieli sviet u tome, a 
i šta čovjek brojevi rastavlja, to opet drži cieli sviet u | 
: > njegovu toku! Nije li čovjek velik?“ | 
| »Matematik, mislite? To ste i vi velik čovjek?“ 
zapita Cvieta naivno na pol glasa. 

»Ja?“ odsmjehnu se Vladimir, ,za cielo bar tolik, | 
da se nikojom zgodom do malena sniziti neću!“ ' 

.Čujete, to je vrlo poetično! I poeziju je dakle | 
matematika primila u svoje okrilje?“ 

»Bez dvojbe! Negledeć na to, da se ono, što se 
obično ,poezijom“ nazivlje, t. j. stihotvorstvo, u svojoj me- | 
trici drži skroz matematičnih pravila, prava poezija je — 
ma vam se i smiešno čini — ništa, van ono što, zbrojem“ i 
| » ostatkom“ kod jednostavne adicije i subtrakcije zovemo!“ 

»Kako to, molim vas?“ i 

»Zbroj dobra u čovjeka, ili višak kojim dobro zlo 
nadmašuje — to je meni poezija! A to je ipak, dopu- 
| ostiti ćete, kalkulacija matematična“, odvrati Vladimir 
uz posmjeh. lagano se pokloniv. | ! 

.Pa vi ste mislili, da to mene ne može zanimali? | 
Sada barem matematiku štujem i divim joj se —“ 

» 10 sve s mojih argumenata ad _hominem ?“ na- 
smiehnu se Vladimir. ' 

»lo mi morate i latinštinu — ako se ne varam 
— tumačiti!“ odvrati Cvieta. 


Nin i 
u svakom obziru. — Čega ni ljudsko oko ni pomisao 
| 

»Da, u tom slučaju bi to značilo: pošto sam vam 
raztumačio, kako vam je najrazumljivije, to jest kako 
rekoste, poetično!“ | 

»Mislite li, da sam samo sanjarijam vješta? Čini 
mi se, da nas i zbilja malo cienite, gospodine Vladi- 
mire!“ rekne tobož razsrdjena Cvieta. 

 »Prosvjedujem, rekoh što pod poezijom mislim: 
zbroj ili višak dobra —“ 

»Opraštam vam, ali se moram prije priučiti mate- 
matičnim komplimentom, nu ne mislim — oprostite mi 
— da ćete vi biti najbolji učitelj!“ primetne uštipljivo 
Cvieta. 

»Ako vam se mili, okaniti ću se rado svoga na- 
čela!“ odvrne galantno Vladimir. 

»0, vaša milost ne da se proračunati -—* 

»Molim vas, jednostavan produkt —“ 

»stante, stante, nagadjam već, akoprem je težak 


komplimenat. Nu nešta bi vas upitala, gdje mislim. da: 


ćete težko odgovoriti -—“ prihvati, zatežuć kod poslie- 
dnjih riečih Cvieta. 

»Molim, izvolite —“ 

,Molim vas — šta je — u matematici — ljubav ?“ 

»Ah, ženska matematika! Moram priznati, da ni- 
sam špecijalno študirao o tom predmetu, ali rekao bih 
-— da je to —- geometrična progresija s neizmiernimi 
interpolacijami, gdje je svaki račun vrlo težak, pa se 
postupa zato bez računa -— a s toga izlazi rezultat —“ 

»Naopako!“ prihvati Cviela. | 

» lako je!“ 

»Mora biti nešta divna, akoprem ne shvaćam. Pro- 

gresija — progression —- bit a 
geometrička -— jer se valjda šestilom mjeri — valjda 
srce, koje se širi — ne? Molim vas!“ klikne neustrp- 
ljivo Cvieta. | 

,Imate vrlo mnogo dara za matematiku. Od vas bi 
moglo danas sutra biti šta veoma vrla“, doda Vladimir 
šaljivo. ,Što god s vremenom pravilno raste, pravilno se 
umnaža. to je progresija — kao što ste pravo shvatili 
(teometrijska progresija zove se za razliku od aritme- 
tične ona progresija, koja u svakom sljedećem razdobju 
raste nekoliko puta više, nego li u prijašnjem, dočim 
aritmetičke progresije rastu u svakom razdoblju jednako. 
Kod one se množi, kod ove se pribraja. Napredak, bolje 
rekuć veličina progresije u svakom pojedinom razdobju 
je: članak, a umetne li se povrh pravilna _ umnažanja 
ješ kakav broj medju dva članka, to se taj broj zove: 
interpolacijom progresije. I tu je lahak račun, dok pra- 
vilnost interpolacije vlada, nu nastupi li nepravilnost, 
stvar je vrlo težka. A takova vlada — u ljubavi! Sreća 
za nas matematike, što je većinom rezultat sam po 
sebi jasan: to jest mnogo manje razbora a neizmierno 
veće sliepoga čuvstva i —“ 

»Poezije, ili po vaših riečih: zbroj dobra!“ pri- 
metne dostojanstveno Cvieta. 

»Ne ću, da se poričem, pa evo — priznajem!“ svrši 
Vladimir. 

»Zar samo zato, da ne — poričete?“ 

,U tom času i s podpuna osvjedočenja!“ 

» lo je liepo! A. molim vas, obstoji li i matema- 
tičan zakon, da mužkarac od žene što naučiti može?“ 


će rast, umnažanje — 

»Bez dvojbe, a taj se je sada i izpunio! Subtrak- 
ciju valjda znale sasvim dobro, pa znate, da veća jedinica 
od manje posudjuje, da se uzmogne sravniti s većom 
od sebe —“ 

Oho, dakle toliko neobuzdana ponosa je u vas? 
Manja jedinica je bez dvojbe u vašoj substrakciji žena, 
ali što je veća a što najveća jedinica ?“ 

»Veća je mužkarac, kad je idealan. a najveća 
materijalizam, koj nam imponira, i kojemu dan danas 
uviek ostaje ostatak!“ | 

»Pa tomu ne ma pomoći u vaših zakonih ?“ 

»0, vrlo lahko! Stavimo pred veće jedinice znak 
, Ininus“ — 

»A to će reći?“ 

»Ne priznajmo ih!“ 

»Pa šta nastane s toga?“ 

»Da su veće jedinice u minusu, u manjku, a one 
manje da su jednake nišlici. Ta je za sviet — ništica. 
nu za nas je od ništice do neizmjernosti samo jedan 
korak, a onda — brojke u minusu — izčeznu!“ 

»lo ste vi jako slobodni u svomu računu! Možete 
li taj korak od ništice do neizmjernosti učiniti, kadgod 
vas volja ?“ | 

»0, nipošto gospodično! To biva, kad nismo pri 
računanju sabrani bili, kad smo se pomutili —-“ 

>A to biva?“ 

»vamo, kad se matematik — zaljubi!“ 

»A: dobar matematik. koj se nikad nepomuti — 
taj se ne može zaljubiti ?“ 

»Nerekoh toga“, odvrne Vladimir, malo se zaru- 

meniv, ,već razumijem svoje rieči tako, da dok se 
! — matematik nepomuti. nije ni zaljubljen, a onaj, koj se 
nikad nepomuti, pomuti se onda, kad se zaljubi! “ 
= A'recite mi“, upita Gvieta, kradom pogledav Vla- 
dimira, ,niste li se vi nikad pomultili ? 
»0, jako često, ali to bje samo s nevještine, —- 
| onda još nisam dobar matematik bio < | 
| »A sad ste savršen?“ 





»Bojim se, da bi mogao biti gorim, nego li sam 
već — bio!“ odvrati zabunjen Vladimir. 
Gvieta porumeni malo s tih rieči, i krene dva, tri: 
puta glavom, kao da toga ne vjeruje. 
»Evo ljetovnika! Kraj našemu: tumačenju. Mislim, 
da vam je rezultat jasan?“ zapita smiešeć se Vladimir. 
»Nije sasvim! Nu skoro vas već razumijem. Ta 
nezaboravite, da sam uviek — manja jedinica!“ Pokloni 
se 1 poleti uza stube, da skine šešir i mantilu. 
| 











A naš Vladimir promieni prvi put minus i plus, 
1 skoro da od ništice — dodje do neizmjernosti! 
| Te ništice, te ništice! Mislimo li zbilja s njimi? 


| a 





g 
ŠP jedjimo doba od 1& dana, koje je prošlo od opisana | 
razgovora pa do dana u ,divnom svibnju mjesecu“ gdje * * 
smo Vladimira ostavili pod sjenatim orahom. Za to 

| = vrieme borila se ništica i neizmjernost u njegovoj duši, > 
njegova nepogrešiva matematika počela ga iznevjerivali, | 
ni minusa ni plusa nije više razabirao, i ona manja | 

e 
jedinica s desne strane premjestila se — čudnovato — 

na lievu stranu. Bilo mu je, kao da je sviet sašo sa 
i svojih puteva. Ostavismo ga, gdje je, nenašav lieka ni 
\ u ,integralih i diferencijalih“, zaklopio knjigu. I taj dan 
i bio je sa svojimi i Cvietinimi roditelji i obima djevoj- 
' kama pošao u ljetovnik, ostavio družtvo u sjenici, i 
= pošao tražiti lieka u integralih. 

Bog ga znao, što je mislio, motreć rosna hrušta ? | 
Najednom se trgne, poskoči na noge, prodje de- 
 snicom svojom bujnom kosom, stavi šešir na glavu, i 
= krene uzbrdo prema vinogradu. Od ondje čuo se bučan 
i živahan glas djevojački, a za čas eto Cviete i Jelene, — | 
gdje iznikoše na strmu puteljku, koj je išao u dolinu. | 

Za Plešivicom zapadalo sunce, a večernje povje- 
tarce nihalo tanahnimi listići u voćnjaku. Medvedgrad | 
se odjevao u modro, noćno odielo, tišina vladala po- | 
svuda, samo ugodan ženski glas razliegao se tim mirom. 

Bila je to Jelena. Kršno, milovidno djevojče, zdrava 
rumena lišca, neuzkolebiva ravnodušja. Stala je na rub 
puteljka, i gledajuć zapadajuće sunce, koje još sjalo na 
njezinu modrom odielu, pjevala je iz sveg grla jakim i 
zvučnim altom krasnu pjesmu: ,Predivo je prela“, što 
no ju naš lisinski toli divno uglasbio. Oko joj letilo 
krugom, a ruke prekrstila na ledjih, držeć pri tom bujnu 
* pletenicu plave kose u desnici. 
> Cvieta je medjutim skakutala po evietnoj livadi 
pod vinogradom, birajuć kiticu cvieća. 

Obično se veli, da je junakinja — liepa. Mi ne- 


, ćemo, da čitatelju narinemo svoje mnienje, bilo kakvo 

jd ć m, : a. A j 
| mu drago. — Ali možemo mu reći, da je Cvieta bila > 
| i 
Bos | | 
i | 














osobita djevojka i nije se svakomu svikla; nu komu | 
se jednom svikla, i tko je u njeno biće dublje prodro. | 
za toga je u nje bilo mnogo čara. 3 | 
Naravna i iskrena, dobroćudna i svojevoljna, oštro- 
. umna i uviek vesela — to vam bje Cvieta. Ako se i 
| zvala Cvieta, nije bila baš pitoma ruža, već divlji ubod- 
ljiv cviet. Skakati je umjela, kao malo djevojče; kad 
bi sama išla, palo bi joj šta smiešna*na um, pa se | 
stala sama smijati, a ruke joj se pri tom nihale — 
košto je Vladimir jednom rekao — kao fizikalno ni- 
halo. Djevojke, koje su pazile na svaki svoj krel i rieč, 
rekle bi uviek u svojih posielih, da ,nije doma“ po- 
kazav rukom na čelo. Nu to je nije vriedjalo: odvraćala | : 
bi samo: ,da vidi već, kako se pripravljaju za stare 
djevice.“ | 
Jednom je Jelena pjevala Burnsovu ,planinsku | 
pjesmu“, gdje se djevojka tuži, kako joj se momak toli 
| 




















jako mili, a ona mu ne može reći: ti si mi mio i drag!“ 

»Ah da, to je istina“, primjeti Cvieta, ,ja mislim, 
tako bi to i mene peklo —— a mi ne smijemo, a jedva, 
da bi i bile vriedne to učiniti. Koliko puta bi tako 
željno šta pripoviedale, pa — ne možemo izreći. i ne- 
znamo šta bi rekle!“ 

Jednu crtu sentimentalnosti opazio je Vladimir u 
nje, — ali samo taj jedanput, i čudnovato — gorio je, 
da ju shvati i pojmi. — Bilo je to opet, kad je Jelena 
pjevala Klaićevo ,Svraćanje“: Misli moje, kud bludite. 
Cviete se kosnuše i liepe rieči i liepa glasba, suze joj 
navru na oči, pa ih brzo zakrije rubcem i ode u drugu 
sobu. Cielu večer bila je zamišljena i tužna. 

Višeputa se Vladimir spremao, da odoli zahtjevu 
srca svoga, pa da ju upita, šta ju je toliko ganulo — | 
kakova je to uspomena bila? Ali nikad se nije mogao 
nakaniti, uViek ga susdržala misao: ,Kojim pravom, 
da ju pitaš?“ Pa akopren mu neko sladko čuvstvo go- 
vorilo, da ima prava na io — nije toga ipak nikad 


lantnog kavalira!“ rekne mirno Jelena, uočiv uz brdo 
koracajućeg Vladimira. 

»Mi smo došle, da vam se aadiko nebi li htjeli 
šta posuditi od nas“, pristavi smiešeć se (ivieta. 

»sta to znači?“ upita začudjeno Jelena. 

»A, ti nisi dobivala lekcija u matematici, kao ja! 
To će reći, došle smo, ne bi li gospodin Vladimir od 
nas šta naučiti htio“, odvrati (vieta. 

»Vn od nas?“ prozbori Jelena. ,O da, možete 
odmah od Cviete naučiti, kako se ukusne kitice pletu! 
Potočnice i žabnjaci, ha, ha, ha!“ 

»ŽZašto ne, bar je nešto osobita!“ pokloni se Vla- 
dimir, staviv desnu nogu na utrt puteljak. 

»Ajde, da bacamo kamenje, tko će više?“ klikne 
Jelena, i digne obao kamenčak. 

Vladimir stavi prste desne ruke na bilo. Jelena 
baci kamen, koj se hitro vrati s nevelike visine. 

»90 hvati i pol“, reče ozbiljno Vladimir. 

»sta, vi ste to proračunali? 0, primite moj popkon: 
Pa kako to, molim Vas?“ 

»Nasvim lako! Brojim samo, koliko mi puta bilo 


učinio . 
»Ah, evo našeg gospodina matematika, našeg ga- 
udarilo od časa, u kojem je kamen poletio, do časa 

kad je pao na zemlju. 'To je jednostavan račun aritme- 
tičke progresije!“ 
» Geometrična ne ima pri tom nikakova posla?“ za- 
pita Cvieta, i poprati svoje rieći umiljatim posmiehom. 
»U tom slučaju — nikako!“ 
| »Nu, tko da vas razumije! Daj Cvieto baci ti!“ 
“rekne Jelena, ,A vi računajte!“ — “ 

»0 ja neću tako visoko!“ će Cvieta, prignuv se 
po kamen. Uzpravi se, zaniše se malo, i podiže se lje- 
vicom na Vladimirovu ramenu. | | 

Kao da je električna iskra prošla njimi, zarumene 
se oba, a Vladimiru stalo kucati srce. GCvieta da se 

izbavi svoje smetnje, baci hitro kamen, a Vladimir | 
jedva izusti: 

, Devedeset hvati!“ | 

Šta, devedeset hva — ti? Vi se šalite, ta Cvietin 
i kamen se uzvinuo jedva tako visoko kao moj!“ progo- 
| vori Jelena, neznajuć valjda, šta da misli o tom cie- 
: lom računu. | | 

»Ne može biti toliko“, primetne Cvieta rumena, 
»Vi ste se valjda . . .“ i zarumeni još više ,pomutili“ 




















htjede reći, nu ne izmogne te rieči izreći. 

Vladimir bijaše vrlo uzbunjen, izvadi olovku, i 
stane drkćućom rukom pisati brojeve na koricah svo- 
jih integrala. 

»a, jednako 15 stopa, diferencija 30 stopa, teča- 
i jem šest sekunda iznaša to == Đ40 stopa, jednako 90 
| hvatih uzravna leta, iznaša kroz 12 sekunda 180 hva- 
tih pada i leta. Na polovicu — jest, jest 90 hvatih. Pa 
ipak nije moguće . . .“ zboraše sam sobam. Baci knjigu 

o tlo, lupi nogom, i ljutit rekne: ,Ah, već niti računati 

ne znam!“ i pritisne dlan o goruće čelo. | 

»V1 ste zaista smiešan čovjek! Skoro bih vas se i 

bojala“, progovori nakon duže stanke Jelena. 

»Pa ipak sam pravo računao“, prozbori tiho Vla- | 

X dimir. ,Ha, znam, znam, bilo je krivo, bilo ide . . .“ 
| Umukne. 

Jelena pogleda Vladimira i Cvietu, njega, kako je |: 
uzrujan i rumen stojao, prsi mu se nadimale, a oko _.. 
sievalo; a sestru, kako je lagano drhtala i neznala od 
smetnje, šta da čini. Kimne dva, tri puta glavom, i 
reče otežuć: | 
Prebrzo! Je li?< 

»Jeleno! Jeleno!“ začu se majčin glas iz lje- 
tovnika. 








»Evo me!“ odvikne ona, i rekne još Vladimiru : 
»Gledajte, da s računom budete na čistu, gospodine 


sumrak počeo se razastirati oko dvojice, koji su se u 
računu — pomutili. Svuda tišina, svud u naravi onaj 
božji mir, koj nas toli ublažuje, tješi i miri. I mjesec 
stao iznicati s tamnomodra okvira, pa kao da se smieši 


segla i u svoje mreže splela, a sada nezna, kamo da 
krene bolnu glavu iz mreže, koja se oko nje ovila. Kao 
da je hlio reći ,o vi tužne učenjačke glave!“ 


| 
Izgubio se i zadnji sunčani trak s obzorja, duboki 
| 
| 
Vladimir je stojao prekrštenih na grudih ruku, i 


| 
| 
Vladimire.“ Nasmiehne se i odprši: | 
| 
| 
| 
| 


| 
| 
| 

na dvoja tužna, siromašna ljudska stvora. Kao da se 
| smije toj uzvišenoj učenjačkoj glavi, koja je i njega do- 
| | 

gledao u mjesec, pa kao da vidi, kako mu se smije, 
-odkrene glavu, i progovori bolno : 

»Ja sam izgubio glavu, ja sam nesretan i biedan 
— ja sam zaljubljen!“ 

To baš nisu po Cvietu bile najutješljivije rieči. 
Suza joj zablisti na oku, ruku stavi na uzburkane grudi, 
i upita bolnim glasom: | 

»Šta je to u istinu nesreća po vas, Vladimire?* 

»Ah ne. Cvieto“, klikne Vladimir, uhvativ joj de- 
snicu, ,na licu vašem čitam, da je to sreća i blaženstvo 
po me, i da ću biti — neizmjerno sretan!“ | 

A divlji cvietak savije se do njegove glave, dvie 
drkćuće ruke oviše mu se o vrat, i vruć cjelov na 
njegovo čelo utiša opet onu silnu buru, koja se uz- 
digla bila. 

I od najsladjega nam se sna prenut. Tako i ovo 
dvoje. 

»Cvieto! Vladimire!“ zvaše Jelena. 

Prenuše se oba, i podju puteljkom u ljetovnik. 


» Te aritmetičke progresije!“ prozbori smješeć se: 


kroz suze Cvieta. | | 
»O, oprostite, geometričke s neizmjernimi inter- 
polacijami !“ 
»Ah, vidite, kako nismo matematici vrstne!“ 
,Pa ipak ste održali veliku pobjedu nad njom!“ 
»Nu ?< 
»Što je zbrojitbeni članak te progresije — moja 
ljubav — olina toli neizmjerna, da je ni ista matema- 
tika nedosiže!“ 
Blažen ga posmjeh .nagradi za te rieči. 

»Nu jeste li izračunali“, upita Jelena. 
»Na čistu smo!“ odvrate oba u jedan glas, stupiv 
rukom u ruci bliže do Jelene. Ona ih promjeri začu- 
djenim okom, nu u tren joj se pojavi na usnah neopi- 
siv posmjeh, kao da je i sama sretna i zabunjena bila, 
i kao iza sna iztepa: 

Aa — ta — ko? 

Gospode, još samo čas! 





548) Ši ngjeo smrti obilazi gradom. Baklja u ruci nje- 
1 govoj izgara. Nitko ga nevidi, nitko ga nečuje, 
svatko ga sluti i zna. Služinčad hoda na prstima 
i šapće u bojazni svojoj; konji u staji prislanjaju 
vrat o vrat; pas na pragu grčevito priklonio glavu 
o tlo i — plače. Nigdje vjetrića ni maha u uzduhu, 
tamne magle svjesile se kao nepomičan zastor, sovu- 
ljaga naviešta posliednju noć. 

U gradu vatra s kamina razsvjetljuje bogatu sobu. 
Na postelji počiva blied, bolan čovjek. Tu se duša dieli 
od davna druga, od pnti, da se uzvine pred sud, koji 
zadnji put sudi i pravu i krivu. Kod onemogla tiela a 
jake duše užasan je taj razstanak. Usne drkću, ruke 
se grčevito stišću, suzne oči uzdižu svoj pogled Gospodu, 
a čitaš u njima zdvojnu molbu: ,Gospode, još čas, još 
samo čas!“ 

Jadni čovječe! Šta te veže o život tvoj? Je li 
blago i bogatstvo tvoje, što ti uvjek bez dražesti bilo, 
što si gazio nogom, sipao zrakom, topio vodom? Nisu 

te ljubila djeca, nije te ljubila žena —, o, nije mu do 
života! Čas, još samo čas i pognuti će glavu pred (io- 
spodom ! 

Slika je dražestna, angjeoska, što mu lebdi pred 
okom. Na slici crna ljaga, što ju on nametnuo, a ta 
ljaga se neda izbrisati, i mori ga i pali, dok _nedodje 
angjeo mira, koj mu nosi oproštaj, koj otvara duši vrata 
i umiruje umoreno, izmučeno tielo. Oproštaj mu neda 
umrieti, ali on dolazi, on se bliži — o, čas, još samo čas! 

I umiri se grozničava glava, utaže se razgoreni 
živci, a pred sumornim okom uspomene širi se daleko 
polje života; od djetinstva do smrtne postelje. 

Do umirućega sjedi na podnožici starac, sluga nje- 
gov i plače. U toj užasnoj tišini zaliću mu misli u proš- 
lost, i kod svakoga uzdaha bolestnikova ustravi se pred 
neumoljivom kohi, koja razorava njegove sanke i nade. 

I zamisli se starac, da _ kao pred nekoliko godina 
u Zagrebu sjedi u tamnoj sobi na ladici, i driemlje če- 
kajuć si ,mladoga gospodina,“ pravnika na pravoslov- 
noj akademiji. 

A mladi gospodin i opet pustolovi s bučnim druž- 
tvom sudrugova, a obrekao mu večeras, da će za rana 
kući doći. Siroma stari Marko čeka, čeka i — zadriemlje. 
] sniva kako će njegov mladi gospodin, darovita glava, 
biti ban hrvatski, a Marko dvoriti gospoju banicu, i lju- 
ljati na koljenih male banoviće, i pripoviedati im priče 
o Kraljeviću Marku i Musi Arbanasi, i Matijašu kralju 
i Kulinu banu. Lju, lju, lju, lju — i driema starac i 
kima glavom. I čuje gdje mladi gospodin ban dolazi, i 
potrepta Marka po ramenu, i pita: ,a šta ćemo Marko 

















za štibru?“ ,,Pustite: mladi gospodine sirotinji polovicu, | 

a domelnite gospodi!““ ,Tako će i biti, Marko! Ti si 

mudra glava, i bolje govoriš, nego svi moji savietnici !* 

na to će mladi gospodin, i pogladi starcu siedu glavu. 

di »»Marko! Diži se, pali svieću:““ zagrmi mu do 

. uha osor glas, a Marko se trgne i protare driemne oči. i 

A, vi ste to, mladi gospodine? Oprostite, snivao | 

sam, joj, tako liepo!“ | 

»»Do biesa.tvoje sanje! Kako nebi 1 sanjao, kad 

već s kvočkami legaš spavati! Ajd, diži se!““ | 

»Aj, moj mladi gospodine! Opet ste kićene: volje, 

: a evo već zore na domaku! A vaši izpiti, izpiu! Sta | 

će gospodin otac reći, kad nebude izpi —“ 

»»A tko ti veli, da nebude izpita —““ | 

»Ali, mladi gospodine, tek još 14 dana —“ | 
,»Sta? 14 dana veliš? --- Pa je 1 zbilja?<“ 

» La evo danas osmi — srpnja — : 

»»Pum! Osmi srpnja! Do biesa, i opet jedan dan 

| 

| 

| 

prošao! Ali, Marko, znaš, sutra ću početi, svezati ću 
se za stol, nosit ćeš mi jelo u kuću, pa ako Bog dadne, 
u 14 dana — to je mnogo vremena —<“ 
| Zbilja mladi gospodine, zbilja? O, hoću ja sve 
hoću! Pa šta vi nebi u 14 dana? Ta vi u dane, šta 
drugi u mjesece! Pa eno, jus montanisticum već znate, 
a kazneni zakon ste prestali ono — ono — kod para- 
grafa 96, slučaja jedanaestoga »kad se silom ili lukav- 
štinom otme ženska glava —* | 
»»Hoćeš li prestati s tim paragrafom? Briši ga, | 
briši ga iz zakona, šta će _ meni 96-ti paragraf? Sta ti | 
| zneš? Da, da, dobro, nastaviti ću, ali — Marko, šta ću | 

jesti, ja ja, — do biesa,.nemam ni pare! Valjati će 
opet uzajmiti kod — 

»Šta kod one pijavice, štono se je jedva riešiste? 
A da! Liepo Vi sjedite, pa učite. a ja ću tjerati te vaše 
nevaljance prijatelje, koji Vas navode na zlo, pa ćemo 
se s ono par para, šta ih ja imam, proturati do izpita. 
Pa kad ga napravite, ne fali od milostivoga gospodina 
otca —“ i 

Skoči mladi gospodin i zagrli svoga Marka, i plaču, 
plaču oba, stari od ganuća, mladi od vina. I pun suza 
pomogne starac sliza punomu mladiću u krevet, i smire 
se suze, mladi hrče u krevetu, a starac klima na ladici, 
ziblje mlade banoviće : lju, lju; lju, lju, konja jaše Kra- 
ljeviću Ma-ar-ko-o 

Bum! Top, top — prene se starac; sunce po- 
skočilo a mladi gospodin još hrče. Trka i buka na vra- 
tima. ,Ej ustani već jednom, lienčino! Diži se pa ćemo 
na kisele ribe i čašu crnoga, da ti se izlieči Katzen- 
jammer! Čuješ li?“ 

»» Iko je, šta je to? Ej Marko?““ prene se i mladi 
gospodin. 

»A to su opet vaši zlodusi, ali pokazati ću ja 
njima! Ej, gospodo mlada,. moj gospodin netreba kiselih 
riba ni crnoga vina, moj gospodin uči sada 97mi pa- 
ragraf. Jeste li čuli? 

»»O, kukavni Gjuro! Marko ga nepušta iz sobe, 
a ja znam, da bi (ijuro želio kiselih riba -—*“ nasmije 
se vani jedan od mladića. 

»»Marko, do vraga!““ poskoči mladi gospodin, 

»»šta ti buncaš, jesi li s uma sišao? Šta.misliš, da su 
gospoda tebi ravna? Ha? Ta nego, da ću poći na ki- 
sele ribe —*““ 

»Aj, gospodine mladi, danas je 9ti srpnja, za 14 
dana izpit, a u vas ni pare! Kamo mislite? Ta jutros 
u 3 sata mi obrekoste —“ 

»>A, šta meni do toga! Ded pusti gospodu unutra !* < 
»A ja, mladi gospodine! Neću, pa neću! Vi ste 
predobar a ovi drugi prezli!“ skoči starac, otvori vrata, 
zatvori ih za sobom i turi ključ u žep. ,Zar tako, vi 
dangube, vi gospodo mlada? Dakako, iz gostbe u gostbu, 
iz pijanke u pijanku? Hodite vi kud vas volja, ali moga 
gospodina pustite u miru. Ima on posla, puno posla, 
što no ga Vi u dvie godine ne ćete dočeti, a on u 14 
dana! Da, poznam ja svoga gospodina, samo vi njega 
puštajte u miru, vi pustolovi, dangube! Napast, gotova 
napast! Hodite vi svojim putem, hodite, djaba Vas! al 
mi ostavite gospodina, da Vam ne kažem: sram Vas 
bilo? Da, pa i jest: sram Vas bilo ter sram! Jeste li 
me čuli?“ 
I poberu se gospoda, a mladi gospodin Gjuka tuče 
šakom po vratima: ,,Marko, Bog te ubio, čuješ li! Ta 
| otvori gluhače! Čuješ, Marko, razbit ću vrata i tvoju 
glavu! Otvori — do biesa, otvori već jednom!“ “ 

A starac na hodniku triumfira i smieši se sav 
blažen i šuti kao miš. Mladi gospodin šeće i psuje 
po sobi, pa se napokon primiri i stane štiti paragraf 
za paragrafom sve dok podne zvoni. A Marko se šulja 
do gostioničara i sastavi liep objed i nosi zdjelice o re- | 
mehu kući. ,Kuc, kuc.“ ,,Tko je?“*“ klikne mladi go- 

«podin. ,Objed“ odvrati starac. ,,Samo napred!*““ 1 
izmire se, starcu srce skače od radosti. Za 14 dana 
položi mladi gospodin izpit, a starac po bielu danu sniva 
o banu, banici i malih banovićih, što laze po njegovih 
koljenih. 

(iospodin otac, radostan nad dobrim uspjehom iz- 
rita, poslao obilnije novaca, a za par dana odvest će 
se Marko s mladim gospodinom kući na Jelenovac, da 
probave ondje mjesec dana, a onda će na godinu dana 
u sviet. Marko pjeva i fijuče i praši knjige, i oprave 
spravlja u lagane sanduke. ,Sad već nismo djaci, sad 
smo gospoda!“ misli on. ,Za godinu dana da se ože- 
nimo, onda postanemo podžupanom, županom, kakovim 


još većim gospodinom, a onda banom! Jujuju!“ pjeva 


starac i topi se u milju i razkoši. 

Jednoga dana nadje Marko mladoga gospodina u 
sobi blieda, strvena. Oči je upro u otvoreno pismo, što 
ga u drkčućoj desnici drži. 

Naviri Marko u pismo, čini mu se, žensko je. 

Mladi gospodin poskoči, padne Marku o vrat, i 
stane naricati. 

»Marko, Marko, proklinje me djevojka, ja sam ju 
prevario, ja sam joj život satro!“ 

»»E, gospodine.mladi, kad je tako, a vi popravi, 
dajte joj ime svoje i spasite dušu!“ 

»Nemogu, Marko, nemogu, ja — ja je ne ljubim!“ 

»,Pa šta ćemo gospodine?“ “ 

,Ja neznam. Ostavi me, da idemo kući, pa — 
smiluj mi se Bože!“ 

I odvezoše se. Putem Marko driema, ali već ne 

ljulja mladih banovića u snu, već vidi kako stoji pred 
Bogom, naravski uz svoga mladoga gospodina, a Bog 
otac samo izradi tablicu, pa pokaže paragraf 96ti, slu- 
čaj 11ti, priliepi ga svakomu njih na čelo, a vragovi 
ih uhvate i lete s njima u pako. Čuje kako tresne grom 
— i prene se, kola udariše o kamen. Mladi gospodin 
prislonio glavu o dlan, i sklopio oči. 

Vrieme leti, utješi se i mladi gospodin. Postajao 
od dana do dana veseliji. Mladost rado zaboravlja. 

U to se zgodi nesreća, staromu gospodinu pane 
kap, a dan za tim premine. Još mu zadnja želja bila, 
da mu se sin oženi, da mladić samac nezaluta u zlo. 
Sahraniše ga. 

Mladi gospodin ode s Markom u Zagreb. 

Boravili tamo osam dana, kad jednu večer dodje 
mladi gospodin kući. 

»9premaj me Marko na put. Prekosutra ćemo nas 
dvoje u sviet.“ 

»»Šta i ja s vama ?*< 

»Ne. Čuj me. Ja se prekosutra u jutro ženim —“ 

»»Hvala Bogu, mladi gospodine, pa je li onu go- 


 spodjicu —-“ 


»Nespominji je više. Bilo pa prošlo, zaboravljeno 
je. Uzimam drugu, baš kao da je angjeo s neba!“ 

To se Marku nesvidja. On toga ne razumije. Al 
kad je tako, ne može odmoći. Nepita više ništa. Sprema 
kovčege, gospodin dobiva i odnaša silne _ novce, i kupuje 
liepe darove. Nadodje i dan svatbe. U rano jutro, bez 


drugih svjedoka do roditelja vjenčao ih redovnik. Krasna 
 jei mlada, nu čini mu se blieda, zaplakana. ,Kod svih 

je tako“ pomisli. Kad izreče mlada ,ljubim,“ potrese 
se sva, i pričini mu se, dobiva omiljavicu. Zaručnik ju 
pridrži, a ona dodje k sebi. Odoše na put. Marko za- 
plače. bilo mu težko pri duši, zeblo ga. Povrati se i 
on kući, na Jelenovac, da pripazi kuću, dok se gazda 
ne vrati. 

Ali se povrati mladi gospodin za dva dana. Do- 
vezo se u noći sam, blied, propao. Marko se ustravi. 
»Sta je za Boga, gospodine? Da se nije milosti- 
voj —“ 

» Jest, jest, ja sam ju ubio, ja sam život sreću, 
raj — sve satro tomu angjelu! O, ja sam nečovjek, 
gori od zvieri!*““ stane se lupati po grudima. 

»Ta valjda nije umrla?“ 

»»Nije, živi, al je to život gori od smrti!“ 

I ni rieči više o njoj. 

Gospodin životari tužne dane. Ne prima nikoga, ne 
govori s nikim, poboljeva. Bacilo ga i u postelj! Gine 
od dana do dana. Jedna mu još misao: da mu žena 
dodje i oprosti! Težki su to griesi! I dobije viest, doći 
će mu žena. Duša mu je na izmaku, on čeka, čeka: 
,O Gospode samo čas!“ 

Kaminom vjetar _huji, a ostalo — smrtna tišina. 

Kao na sve da je strava sjela. Bolestnik jedva da 
diše, a Marko obašo uspomenom, šuti mramorkom i 
gleda svoga gospodina. 

Evo čuješ štropot kolesa, čuješ gdje staše pred 
vratima, zaklope se kolna vratašca — nekoliko časova 
X mira i tišine, a onda lahki koraci na hodniku. 

I oživi bolestnik, uzpravi se zadnjom snagom, za- 

siju mu oči. i upru se o vitak lik, što se netom stvo- 
rio u sobi. 

To je ona, to je ona! Dodje do kreveta njegova, 
sagne se nadanj, klekne i zajeca: ,Ja ti praštam, pro- 
stio Ti Bog!“ 

A njemu nestalo snage. Još zadnji čas gleda nju, 
smieši se blažen — i lahko mu je umrieti. 

A ona kleči, i prolieva suze na grobu sreće svoje. | 

A njoj da je umrieti u tom času, i ona bi se uti- 
cala Bogu molbom: ,Gospode još čas, još samo čas!“ 

I njoj je pred okom slika, koja joj umrieti dala ne bi. 
»Ah, gdje je on, gdje je on!“ 
| 
l; 

I. 
Hedera helix. 


Kako vrieme iza kako su kola stala pred vratima, 
dojašila i dva mladića. Upitaju kočijaša, koga je dovezo, 
i dobe za odgovor, da je došla milostiva gospodja. Čas 
zatim, raznese se glas, da je gospodar izdahnuo. Oba 
mladića krenu konje, i odjaše putem dalje, pazljivo i 
pomno, jer se uz duboki sumrak spustila i silna magla. 
Pol sata ih nosili konji, a oni zamišljeni sjedili u 


sedlu, nezboreć ni rieči. Dodju na razkršće i stanu. 
»ITebe se jako dojmila smrt siromaka Gjure? dj 
upita drug druga. 
»»A i jest slučaj, da dirne čovjeka. Tako tajin- 
stveno je sve to, tako neizmjerno tužno! Ja neznam, 
ali meni je tjeskobno oko srdca, kao da se meni šta 
| 

neugodna ima dogoditi! Pred dušom kao da mi je ta- 
kova maglena koprena, kaa i pred okom!“ “ 

»Poslušaj me, Vladimire! Već mi je dugo na srcu, 
da te upitam jednom, koja bol te mori? Ta ti si sasvim 
drugi čovjek postao! Onaj veseli, prijazni, odvažni Vla- 
dimir, gdje je taj!? Oprosti mi, al u tebe mora da je 
bolestna duša, a s toga tii tielo poboljeva! Nesakrivaj 
boli svoje prijatelju, koj je voljan sve učiniti, da te 
utješi i razbistri.“ | 

»»Hvala ti, Stjepane! Meni utjehe ne ima, ati mi 
je uz najbolju volju ne možeš pružiti.“ “ 

Vjeruj mi, već je utjeha, kad se riešiš tjeskobne 
tajne i podieliš ju s prijateljem.“ 

Vladimir se zamisli na čas. 

»»Dobro. Podji samnom i ostaj noćas kod mene. 
Ja ću tvojim najaviti, gdje si!““ 

»Pristajem* odvrati Stjepan. 

Za četvrt sata nadju se u Vladimirovu gradu. 

Poslje večere povede Vladimir prijatelja si u svoju 
sobu. Bila je sasvim jednostavno uredjena, a prozori 
obrasli bršljanom, na konzolah posudje s bršljanom, sa 
stropa visio bršljan. 

Sjednu. Vladimir izvadi iz pisarnika knjigu, svoj 
dnevnik. 

»Kadno sam ljetos boravio u Zagrebu, dogodi mi 
se sgoda, koja bje, kako predvidjam, odlučna za sav 
moj život. Ja ću ti ju povjeriti, dielom iz svoga dnev- 
nika, a ono malo šta preostaje, nalazim točno upisano 
u svojoj uspomeni. U to malo listova nalaziš svu sreću 
moga života, a u malo sgoda, što sliede, svu moju 

nesreću. Budućnost će pokazati, da predvidjam pravi 
konac. * 

Vladimir prodje rukom preko čela. Njegovo bliedo, 
slabašno lice porumeni nešto, kad je otvorio svoj dnev- 
nik i stao prijatelju si čitati: 

U Zagrebu, 12. lipnja 187* 

Ako je išta istinita na slutnjah, ako se izbilja kad- 
god izpunjuju, ne slučajno, već s neke predestinacije, 
u koje je slutnja samo predteča važnije zgode, to mi 
se namiće izvjestnost. da je današnji dan po me od 
velike važnosti bio. Situacija kao u sumraku, gdje tminu 
prodire tračak svjetla Po malo, doći ću mu u blizinu, 
malo po malo nestati će tmine, a taj trak me svojim 
tragom i nehotećega doveo do svjetlosti. Sta me čeka? 
(idje je taj čas izvjestnosti? 

Izhodeće sunce našlo me Medvedgradu oko u oke. 
Zakovnikom u ruci pregledao sam čar sunčeva poroda, 
i radost i bučno veselje, kojim se sve u naravi budi. 
Kroz vrevu paragrafa jedva i jedvice me se dovinuo po 
koj glas slavuljeva pleva ili lagano šuštanje hvoja u ju- 
trnjem povjetarcu. Složim biele listove, turim ih u žep, 
da se malo razgledam krugom. Pod nogama seoske pa- 
lače, u kojih kraljuje vesela ćud, i zadovoljna duša; 
nadamnom plavetno nebo, predamnom tamna zelen šu- 
movite gore, a zamnom briežuljci i jaruge, lag i gaj, 
puteljci i potočići, što svi izniču u dalekoj savskoj ravni. 
Nagledam se divotna kraja, i bacim se prema jugu u 
duboku dol, pa šumicom uz žubor nabujala potočića, 
dokud me dovede. | | 

I od suhoparna kandidata prometnu se snatreći 

amateur cvietka, ptica, glasbe u povjetarcu i slika u 
prirodi. Svakamo sam razigran bacao pogled, svraćao 
sluh, svagdje mi se veselila duša. 

Neznam, koliko vrićme šetah sve briegom uz 
potočić. Bijah se baš zanio u daleke misli, kad me 
najednom probudi nedaleko predamnom glasan smieh 
deranački. Stanem. Smieh traje sve dalje, uviek je jači 
i glasniji, a drugdje od nikuda ni glasa. Postah zvedlji- 
vim, i približih se lagano. Opazim na drugoj obali pre- 
krasnu genre-sliku. . 

Stafaža — opisani već kraj. K tomu krasota dje- 
vojka i krasan hrt. 

Djevojka drži u ruci jasenovu hvoju omočenu vo- 
dom s potoka, a hrt juri krugom naokolo, a čim se 
približi — pljusk, obaspe ga. kiša hladnih kapljica s 
hvoje. A hrt se otresa i koprca, bježi i dolazi opet — 
i uviek ista procedura a uz nju taj toli sladki djevo- 
jački smieh. 

Pa ta djevojka! Plavokosa i modrooka, obla lišca, 
rumenih obraza, nu kao mramor biela, upravo antikna 
vrata, koj se pomaljao iz duboko izrezana, velom ob- 
rubljena modra odiela. Na bujne pletenice sio koketno 
spuštajuć se na zatiljak širok slamnat šešir. 

Tako me začarala ta liepa slika, da sam nekoliko 
časova stajao zatravljen pred njom. Napokon me zavede 
taj sladak smieh, te se stanem i ja smijati, na tiho da- 
kako, nu sve žešća i zabavnija postajala je hajka na 
drugoj strani, sve srdačniji smieh, te se napokon pod- 
krade i meni, pa se — šta ću? —- nasmijem prilično 
glasno. 





obazre, opazi me, i zastidi se — ja, još usried smieha, 
pocrvenim kao dječarac — bože kako sam smicšno 
./ morao izgledati! Još čas i nestane mi djevojke, još koj 
put ju samo opazih, gdje izmiče, veruć se naglo uz 
šumovit briežuljak bez obzira. 

Stajah jako zasramljen. Morao sam biti neizmjerno 
 smiešan, i stadoh se ljutiti i na se i na djevojku i na 
| hrta — na sve. Pa ma i nije bilo nikoga više, pred 
kim mi se stiditi bilo, činilo mi se ipak, da ću ostati 
| do vieka smiešnim, nepopravim li svoje, kako mi se 
činilo, djetinsko ponašanje. Da mi je barem znati bilo, 
tko je ta djevojka? 

Ha, na drugoj strani opazim panj, a na njemu 
otvorenu knjigu. Ta mi može riešiti zagonetku — sko- 
čim preko potočića, i segnem za knjigom. Nigdje imena 
— Cirakijeve su pjesme, ti tumači ljubovne strasti i 
odričuće se duše — a pomno bijahu čitane, jer pogdje- 
| kuda i podbrisane, i uzklikom i pitanjem glossirane. 
Medju listovi nadjem cviet i par listova bršljana stisnu- 
tih i osušenih, a na stapci komadić papira s oznakom: 
|. hedera helix 1. — valjda iz kakova herbarija. Razgle- 
davah neko vrieme knjigu, razmišljah, šta da učinim, 

kad mi najednom sine misao: ,čekaj, razsrditi ću dje- 
vojku, pa kad se razsrdi na me, nestati će možda 
smiešnoga dojma, koji sam rad izbrisati.“ Iztrgnem li- 
stić papira s bilježnika, uzmem olovku i napišem. 
»Neznana gospodjice! Nemogoh Vas umoliti samu 
za oproštaj, što Vas uzbunih u Vašem nedužnom ve- 
selju. Da mi je to moguće bilo, ne dvojim, da biste mi 

Hrt stane, uoči me i začne lajati — djevojka se. 

oprostili. Ne bje mi moguće, ni zahvaliti Vam iza opro- 


'štaja, poljubiv Vam ruku. Javljam Vam dakle, da sam 


tu »hederu helix“ izljubio po sto puta, snivajuć, da je 
Vaša ručica, pružena mi u znak izmirenja.“ 
Vaš neznani Vam štovatelj 
X. 1. 
12. lipnja 187* 

Stavim to s bršljanom medju ista dva lista, i uda- 
ljim se naglo, bojeć se, da me neopazi neznanka. 

I ta zgoda mi se neda s pameti: Gledam ju za- 
boraviti. nu uviek mi je pred okom djevojka, kako je 
uprla tamnomodro, misaono oko na me, kao da mi 
spočituje, da ju uzbunih ne zvan i ne opravdan. | snivah 
o njoj to malo vrieme, što spavah, i probudiv se u 
kratak čas, i ne mogoh mislit, no na nju, i sjedoh k 


stolu, i ne mogoh pisat, no o njoj. I sve mi se čini, kao 


da medju nam dvojicom još nije svršen račun! Ne- 
ugodna situacija. 
15. lipnja. 

Ala je krasna, dražestna, duhovita moja Marija! 
Moja Marija! Ja to pišem, jer mi se sve misli i sve 
želje tope u te dvie rieči, pa ipak — kako su daleke! 
Svrših zadnji put svoj dnevnik ricčmi, da mi se čini, 
kao da još medju nama dvojicom nije svršen račun. 
A danas pristavljam, da je s moje strane svrsen, jer 
sam izgubio logični red svojih 1inisli, pa motaogrezultat 
ovamo ili onamo — Marija, moja Marija, to je sve, što 
mogu izmisliti. 

Danas poslje podne bilo pozvano veće družtvo 
mladića i djevojaka na vilu gospodje I. T mene žapade 

sreća. Dodjoh malo kasno, a stupajuć prema bosquetu, 
gdje se družtvo sklonulo u hlad, uočim koga — moga 
hrta od onomadne. Prepoznao valjda i on mene, jer 
poleti prema meni, i stane _ me sveudilj lajuć, obletavati. 
Tako praćen njim dospijem u šumicu, i zapazim svoju 
liepu neznanku, što mi se prikazala neki dan i izni- 
knula. Ne znam, postah li smetenijim od radosti ili od 
neprilike. Da se sabevem, izaberem si ponct- fix u osobi 
gazdarice. podjem ravno prema njoj i poljubim ju u 
ruku, izpričavajuć se, što sam zakasnio. 

»» Dobro došli, kadgod bilo“ “, odvrati mi ljubežljivo. 
Vi valjda roznate sve prisutne“ “ | 

»Nisam tako sretan, gospodjo. Ako vas smijem 
umoliti, da se podvrgnete trudu predstavljanja —“ 

»» Drage volje! (Gospodin Vladimir * , *, gospodja 
A, gdjica Y““, stane predstavljati gazdarica redom do 
gdjice Marije. ,,Ali, Brzane, ti nevaljanče, hoćeš li pre- 
stati lajati? Sta ti je?*““ zagroziti će se gospodja, kad 
je hrt stao opet lajati, čim se približih Mariji. ,, Vidite, 
kako on čuva svoju gazdaricu? Bog zna možda ćuti 
kakovu pogibelj po nju! Ta znate, da je u životinja 
elair voyance jako razvijena!““ zagrozi mi se prstom. 

»U životinja ima i milosrdja, a ne dvojim da bi se 
Brzan zauzeo svakako za mene, da ne ima velikoga 
rešpekta pred gazdaricom“ odvratim. 

»>l.exicon komplimenata nije labirint za vas, kako 
se čini!““ nasmije se Marija. 

,»Gledajte sami, kako ćete iz toga labirinta*“, 
završi gospodja, smijuć se i krećuć prema dvorcu. 

»» Vidite, kako moj Brzan ne zaboravlja!“ “< 

,0, gospodjice, Brzan ne umije čitati, ne zna dakle 
ni polovinu ciele sgode, pak se ljuli. A šla ćete istom 


i ovi, gospodjice? Jeste li neumoljiva srdca ili praštate 
' > lahko?“ 
' »»1 jedno i drugo, prema sgodi i prilici. Ovaj put 


| se uviek još ljutim, jer —— jer nemogu podnicti misli, 
da sam svojom osobom pružila komu smiešan prizor,“ “ 
| 





i lupne nogom o tle. 
»Bože moj, šta si namišljate! Bilo je doista ne- | 
liepo od mene, što se nasmijah, ali u vas je tako sla- —, 
dak, ljubak, zavodljiv smieh, da —“ | 
,»Dobro, dobro itd. Prestajte tim laskavim tonom, 
kojim me lje ne ćete zasliepiti!“ *“ | 
| »Zasliepiti ? Vi dakle nevjerujete u moju iskrenost? | 
Vi zahtjevate jasnijih dokaza? Dobro dakle. Prinužden 
sam, da vam usljed toga priznam —-“ 
»»Brzane! Brzane! Ti prevrtljivče, ostavi gospo- | 
dina, ovamo k meni!““ klikne ona smiešnim jadom, | 
| videć kako se njezin Brzan privinuo k meni i dao se | 
gladiti mojom rukom. 
» Vidite, on je već primiren i uvjeren o mojoj ne- 
o dužnosti. Ali vam rekoh, moram priznati, da mi se ona 
> slika u šumici vrlo dražestnom pričinila, ne samo u cie- 
losti i kompoziciji, već i u krasoti glavne osobe —*“ 

» Molim vas —*“ | 
»»Ne, ne! Nepravedno me napadoste, morate me 
sada i poslušati. Ne samo dakle, da ne mogu zaboraviti | 
na tu sliku ni u cielosti ni u detailih, kako rekoh, već 
i neću na nju da zaboravim, nikada dok sam živ, pa 
da se je uviek sjećam, nosim -na njenu uspomenu list 

bršljana — latinski se zove po Lineu: hedera helix 
kako znate — u putnjaku. Evo ga i sada, na svom 
mjestu, i uvjeravam vas, da mi je bršljan odtad naj- 
milijom biljkom. Vjerujete li uviek još smiešnost dojma?“ 

» » Dobro dakle, uvjeriste me. Ali tim je nastala druga 
smiešnost -—**“ nasmije se, ,,s bršljanom mislim.“ “ 

,» Vidite, ja vam ne zamjeram toga shvaćanja, jer 
možda još ne znate, koli drag može biti čovjeku i listić, 
kada je nosilac toli sladke uspomene, kakova je za mene 
uspomena na čas, kad sam vas vidio!“ 

» » rospodine, vaši komplimenti zasižu odviš blizu—* * 

»Zato, jer ih izagnaste iz okvira pukih komplime- 
nata, pa sad lutaju u bezkrajnosti čuvstvenoga svieta. 
Ali, gospodjice, vi me silom tjerate u propast. Vi ste 
mi oprostili, a ja svršujem, da bilo vam koliko mu drago 
smiešno, ipak nosim, ljubim i cjelivam bršljan!“ 

»»Dobro, prosto vam bilo — ali, ne, ne, vi ga 
sbilja cjelivate? Ah nemojte ovdje, šta će ostali misliti. 
Pa bršljan ja ne trpim, ja ga ne vidjam rada —<““ 

»Ah, tako! Molim vas, recite, da vam ga ja ne- 
učinih mrzkim ! Barem, da mi je ta utjeha!“ progovorim, 
vadeć listić iz putnjaka. 

»»Ne, ne, ja ga mrzim od vajkada, jer je okrutni 
nametnik, krvopija, a ja ga zatirem, gdje. mogu.“ “ 

» Dobro, ne ću ga ni ja njegovati, akoprem se težko 
razstajem s njim. A on neka vam se osveti sam, što 
mu odvrnuste odanj prijatelja.“ 

»>0, ja nedrkćem pred tom osvetom!“ * 

,Bog zna!“ | 

Zanesmo se i nas dvoje u vrtlog zabave i igre. 

Bijah daleko od nje, pa me za to doba nije zabavljala 
(ni igra ni razgovor s ostalimi. Kolebah medju nadom 
| i bojazni, mučile me raznolike _ misli, a pogdjekad, kad 
joj sretoh ljubezan pogled, utonuh u sladke sanje. 

| Pod večer se pjevalo i sviralo. Marija me očito 
; izbjegavala. Kod plesa uhvalih ju, da pleše samnom 

valčik. Nasmješi mi se, zarumeni malo i zaplese. 
»Gaospodjice“ šaptnuh, ,vi ćete ——“ 


o. —--- 


»»Nemojte za plesa govoriti, to je vrlo škodljivo 

po pluća““ prekine me u čas. i 
| »Ali, gospodjice !“ 

| »»Pst!“*“ i stane se smijati, da sam porumenio od 

| zabune, misleć, da mi se ruga. Toga ne mogoh podnieti. 

> Doplešem do njena mjesta i poklonim se. | | 
Kako mi pri duši bilo cielu večer, to znam i neću + 
zaboraviti, ma i nepišem. 
| 

| 

Kad smo se spremali kući stupi ona predame. ; 

»»Vi se neljutite, što vam oduzeh slobodu rieči ?* | 
zapita me smijuć se. | 

»0, nipošto, gospodjice. dapače, neizmjerno me 
raduje, da vam je toliko do mojih pluća!“ 

»»O, ta ironija toli je ne umjestna. kao i vaša ću- 
tljivost. Vi ćete mi priznati, da ne smijem dozvoliti, da 
mi se prave komplimenti, koji -— kako rekoste — lutaju 
u bezkrajnosli čuvstvenoga svieta, kada su — recimo 
dakle — odviš rani.*“ 

»O, koliko sam vam zahvalan za le rieči. Vi do- 
puštate mogućnost, da bi ih hljeli primali u svoje 
vrieme ?“ ' / 

,»U svoje vrieme — svakako!““ | 








“Gole ov 

»Vi dopuštate i mogućnost, da bi to vrieme moglo 
nadoći ?* 7 

»»To — to nestoji do mene, t. j. ja toga ne mogu 
predvidjati. Ako te komplimente jednom stanem primati, 
to će biti tek onda, kad ću ih biti voljna i vratiti. To 
je sve, šta vam mogu reći.“ “ 

Pruži mi ruku i ode. 

A ja, ja uvidjeh, da je djevojka pametnija od mene. 

Ovdje prestane Vladimir čitati i preskoči par listova. 

,iza toga vremena sastajah se više puti s Mari- 
jom, i upoznah se i s njezinimi roditelji. Otac joj bijaše 
trgovac, ugledan gradjanin, duša od čovjeka. Drago mu 
bilo, da vidi kod sebe sina staroga svoga znanca, koga 
je, prem dugo odieljen od njega, vrlo cienio i štovao. 
Majka je bila ljubezna gospodja, nu malo naduta i vi- 
soko se poniela. Njezin pronicav pogled bio mi ne ugodan, 
nu mišljah, biti će svakomu tako, koj se u kćer zaljubi. 
Marija mi uviek bila ljubezna i dobra, i uviek bolja i 
bolja. Mišljah, da sam opravdan nadati se, da će do- 
skora nadoći ,svoje vrieme.“ Napokon se dovinuh naj- 
sladjega cilja, a list dnevnika o toj zgodi ću Ti pročitati. 





l4 srpnja 187* 

Svaki ljubovnik, koj je svojoj ljubovci izrekao, da 
ju ljubi, a isto i od nje čuo, tvrdi, da je najsretniji na 
svietu. Zašto, da pravim iznimku? Da, priznajem, da 
se dičim najsretnijim. | 

Villa gdje J. je za mene blagoslovljena zemlja. 
Nadjoh se i danas ondje, a i Marija. 

Prva ljubav u dozrela mladića! Ona neima gra- 

nica, i nebrojeni su putevi njezini. Cielo biće stapa se 
u jednoj misli, mašta sliče uviek jednu samo sliku, a 
šta su svi vidivi umotvori prema jednoj takovoj slici 
ideala! Ta mašta je naslikala dušu ljubovce, a ta duša 
je toli čista, toli uzvišena! Pa kao lavina na lavinu, 
tišti se čuvstvo na čuvstvo i goni te do časa, dok joj 
nisi izrekao, da ju ljubiš, da ti je ona sve na tom svietu, 
i dok ti ona bukteći plamen u grudih neutaži sladkim, 
zastidjenim priznanjem, da te i ona ljubi! Ta čarobna 
rieč čini te sretnim, a do toga časa si nesretan, bolan, 
raztrovan nemirom i preobiljem čuvstva. A gdje je duša, 
koja ga mirna i spokojna snaša? Pa kad su te osjećaji 
tvoji kao furije dotjerali do časa, kad misliš, razpucati 
će ti grudi, ne izrečeš li ljubavi svoje, jedan začudjen 
pogled, jedna triezna rieč od djevojke, koja pred tobom 
stoji kao obavita u svetačri žar, potisne ti natrag rieč, 
i stojiš zastidjen, bojazljiv, kao da te zatekoše na 
krivu djelu. 

Koliko takovih časova bilo mi uz Mariju! 

Sjedjasmo neko vrieme zajedno, ona razgledavajući 


se nevino krugom, a ja skučen pod težinom kolizije du- 


ševne. s jedne strane hlepteć za tim da joj se povjerim, 
a s druge strane ne nalazeć u njezinu prostodušju nika- 
kova poticala svomu priznanju. Od časa do časa bivalo 
mi teže pri duši, svakim časom pričinjah se sam sebi 
nesretnijim, ludjim, a nipošto kadar izreći ma i jednu 
rieč. Činilo mi se, sad će se dignuti sa klupe, i ostaviti 
me sama, zastidjena — 0, pol života za jednu rieč! ] 
osjetim, kako porumenih, izrekav potiho : 

»Zašto Vam je bršljan tolikom antipatijom* ? (,To 

je pak najludje, što mogoh zapitati“ primetnem odmah 


u misli.) 
»Zašto? S mnogih razloga. Prvo, s ekonomičkih.“ — 
»A ona može sad o ekonomiji da govori“ ! pomislim, 
jer je zaista vrlo štetan kulturi voćnjaka.“ — ,Ah“! 


»— pa onda, jer mi se u njem prikazuje jako 


antipatična slika dosadljivosti i nesamostalnosti. Bršljan 
mi se pričinja stvorom, koj nije kadar živjeti, no da se 
prisloni i privine uz drugi, komu izpija svu snagu, i 
kojega napokon zatre. Pa kad si pomislim takova čo- 
vjeka, nemože mi nikako biti simpatičan.“ 

»Pa ipak je to sudbina svakoga čovjeka, da se 
osloni i priljubi o drugo biće“ preuzmem rieč, sretan, 
da mi je tim dana bar kakva zgoda razgovoru. ,Bez 
loga nebi bilo obitelji, nebi bilo družtva, nebi bilo ljud- 
stva, da, nebi bilo ni svieta. Jedan atom traži si u 
bezgraničju svemira drugi srodni, s kojim se sljubi, ovi 
s drugimi itd. do bezkrajnosti, koja sviet čini. A tako 
se i dvie duše sljube, jednoj nema života bez druge, 
obe čine cjelinu, a ne sastavlja ih, kako rekoste, dosad- 
ljivost i ne samostalnost, već je to ljubav, a vječna lju- 
bav je božanstvo. O, gospodjice, za mene je u toj misli 
neizmjerna duševna slast, i u njoj živim, a bez nje sad 
mi ni života bilo nebi!“ 

» To je sve liepo“ odvrati mi malo nesigurnije no 
prije Marija, ,ali to su preuzvišeni navodi, no da se u 
sklad dadu svesti s takovim nametnikom, kakav je taj 
bršljan.“ 

»Da, jer vi tako strogo lučite rieč od rieči, a ne- 
lučite sliku od rieči. Možda, jer Vam je ta ljubav ne- 

poznato čuvstvo“, nastavim malo drkćućim glasom, ,ali | 
| imene. komu je ona sve, sjeća i ta neznatna biljka na 
nju, kao što vas suhi listić s groba miloga pokojnika 
sjeća njegova ciela bića i svih vrlina duše.“ ,Mene 
sjeća bršljan moje ljubavi“ — Marija porumeni — ,a 
| Vam voćnjake grize.“ — | 
»Pa zato ga Vi njegujte, a ja ću ga izčupati, kad: 
| 





god ga u voćnjaku nadjem“ nasmija se ona. 

»Čupajte ga u ime božje iz voćnjaka, i ja ću Vam 
pomoći, ako želite, ali ga presadite u srce svoje.“ — — : 
»ota! Takova parasita, da se zavrieži ondje, te 
da se neda izčupati.“ -- | 

,Baš taj je od najbolje vrsti, vjerujte mi. Neka: 
raste i buja do vieka ondje, ta on nepije ljudske krvi!“ i 
| »Pa dobro dakle. Ako vidim, da je niknuo ondje, 
| oja ću ga ostaviti.“ — 
| »Ah, bršljan polagano raste, gospodjice!“ ' 
| » Neznam. U vas čini mi se, porasao je jako brzo ?2*“ | 
nasmija mi se. | 

»Da vidimo! Posadio sam ga dvanaestoga junija, | 








danas je četrnaesti juli — dosta mjesece dana raste, pa 
je, moram priznati, jako uzbujao.“ 

»Biti će vrlo mekano tlo, to vaše srce!“ nasmješi 
| 

| 

l 








mi se opet. 
»0, ne, klisura je bilo, stanac kamen, nerazrovan | 
ničim, do časa, kad uzljubih“ —- i stanem. ,Ali sada“ 
nastavim, ,sad imate pravo! Razmrvio se taj kamen u | 
mekanu zemlju.“ | 
»Bog zna, kakav korov raste sad po njem!“ pri- 
metne tobož patetično Marija i ustane. 











so a. === Soo, mmen Va e desi a gih 


»O, gospodjice, zar. Vi nećete da me razumijete? | 
Jer Vi znate, šta ja ćutim, vi znate na što mislim i o 
čem govorim! A u Vas za sve to nema do jedva koja 
šaljiva rieč!“ | 

»Dobro dakle, ja se nešalim, ja Vas žalim!“ | 

»Da. Jer čemu te slaboće, te igrarije riečma ? Pravo 
imate, ja znam, šta je smisao Vaših rieči, vidim, kamo 
vode krivudasti putevi Vašega zbora! Ali čemu to? Da 
budemo iskreni! Kanite se.“ -— 

,Marijo! Vi me vidite bez daha, bez kapi krvi na 
licu, a grudi hoće da se slome, čekajuć osudu svoju!“ 

»Ne, neću, niti Vam mogu izreći osude“ odvrati 
mi ona turobnim glasom. ,Ali to znajte, da sam odlu- 
čila zatvoriti srce svoje ljubavi, pa ma ga i tlačiti mo- 
rala svom silom svoje volje. Ja neću, da ljubim,“ nastavi . 
sve uzrujanijim glasom, ,ja niti nemogu, jer mi je odviš 
. živa slika pred okom, slika nesreće, kojom je ljubav 
| 
| 








naplatila ljubav. Vidite, imah Vam prijateljicu, a više 
no prijateljicu, koja je živjela uz svoju majku sretne i 
blažene dane. A meni ostaju nezaboravni dani našega 
drugovanja! Ne mogasmo živjeti ni dana jedna bez druge. 
I ona je bila sretna presretna, kad se zaljubila. One 
divne sanje budućnosti, one rajske slike. života šta su 
ju pratile svakim časom, šta ih je i meni znala nasli- 
kati i izkititi — da sam stala i ja čeznuti za ljubavi! 
\ A zašto mi tajiš onoga, koga ljubiš? upitah ju jednom. 
| , Moram,“ odvrati mi, ,jer on tako hoće, ali nije daleko 
čas, kad ću smjeti uzkliknuti ime njegovo pred cielim 
svietom.“ Tu stane Marija časak, i nastavi, suzami u 
oku: ,Ali ja još danas ne znam njegova imena, ali znam. 

da je moja posestrima izčeznula, da nema ni traga ni 
glasa od nje, a to mi je“ znakom, da je ona nesretna, 
bezkrajno nesretna, a to po ničem, no po ljubavi 
svojoj !< 

»0, Marijo, zar_za to i za Vas ljubav mora biti 
nesretnom? Ako je Vaša posestrima očekivala sreću od 
onoga, koga je ljubila, ja očekujem svoju sreću od Vas, 
koju ljubim, koja ste mi sve na svietu! Pa odbijete li 
moje srce, tada je meni bluditi po nesreći, a primite 
li me u srce svoje, tad sam blažen, što sam dostigao 
sreću svoju — pa kako da ju onda zabacim? O, kod 
nas je to obratno! Moja sreća visi o Vama, a Vi ju 
držite u ruci! Izrecite dakle rieč, koja da odluči sudbi- 
nom mojom. Smijem li Vas ljubiti, Marijo ?“ 

»A Vi bi to htjeli, a bez obveze s moje strane?“ 
upita ozbiljno, oboriv oči. | 

»0, Vi ste okrutni!“ 

»Ne“, poskoči s klupe, zar tako brzo da pod- 
legnem? Ne, ne, ostavite mi odgovor za kašnje vrieme, 
jer dozvolit Vam — — ne ću, a odbit Vas — ne mogu!“ 
izusti, okrene se hitro i pobrza prema. ljetovniku. 

» Marijo, još samo rieč“ poletim za njom. 

Ona pohiti predamnom, nu u čas zapne i pusti 
se na koljeno. 

Poletim, da ju podignem. Njoj suza na oku. 

»Marijo, sustaste u koraku svomu, sustanite i u 
okrutnosti svojoj“, stanem joj govoriti, držeć joj sveudilj 
još ruku u svojoj. ,O, ta suza na oku Vašem mi kaže, 

dopušta, da Vas ljubim, a — možda i koju riečcu više ?“ 
Pa kako me, rumena i zastidjena, pogledala, i 

šaptnula: ,nagadjajte“, nemogoh drugo, no posvetiti taj 
sretni časak žarkim poljubcem. 

Stajasmo još na istom mjestu. 

»oreća Vaša, da se spotakoh“ smješeć će mi Ma- 
rija. I ja se sretan nasmješim. i pogledam na tla. 

»Ha!“ kliknem veselo. ,A znate li, šta je krivo 
da sustaste ?* | 

Prignem se i podignem svrž bršljana, šta je le- 
žala na tlu. 

»Gledajte, tako se osvećuje prezreni — hedera 
helix!“ 


*+ 


Vladimir sisi svoj dnevnik. 

Tri dana na to odoh u Prag, da položim zadnji 
rigoroz i da se dadnem promovirati. Na to odem kući, 
dobijem dozvolu od otca, da zaprosim djevojku, koju 
je blagoslivao, pouzdajuć se u dostojan moj izbor. Od- 
putim se u Zagreb. Jedva ćeš si predstaviti, kako sam 
poletio, težeć za njom, neuztrpljiv, da ju opet vidim. 
O, kako mi je kucalo srce, kad potegoh zvonilo na vratih. 

Otvoriše mi. Ugledam strano lice. Bila je starica. 

»Je su li gospodje kod kuće?“ upitam. 

»»Ovdje stanujem samo ja sa svojim sinom*“, 
odvrati mi. 

»Dakle se preselio g. X? Znadete li kuda?“ 

»»Neznam za njega. Kći mu se udala pred osam 
dana, i odputovala sa svojim mužem — 

»Marija ?“ kliknem i zazebe me u srcu. 

»»Neznam, kako se zove““ odvrati mi starica i 
zatvori vrata. ' 

Poletih, neznah ni sam kuda. Nitko mi pravo ne > 
znade reći, kud odoše. Trgovci mi rekoše, da je otac | 
Marijin riešio svoje poslovne sveze i odputovao. Nehtje- | 
doh ni razpitivati dalje, dosta mi je bilo samo to. Vr- 
nem se kući. Iza mjesec dana umrie siromašni moj | 
otac, a ja se odputim u sviet, da koliko moguće raz- 
bistrim tužnu svoju dušu, strvenu dvostrukom nesrećom. 
Ostavljalo me i zdravlje moje, postajah sve slabijim, a 
predvidjah i skori svoj konac.“ | 

»»Prijatelju!““ predbaci mu ganuto Stjepan. 

»Ta misao je jedina izvjestnost u meni. Ali — 
čekajmo strpljivo, dok se izvrši. Da mi je samo znali, | 
šta je s Marijom i je li moguće, da je sreina!“ 

»»I nisi kašnje ništa o njoj saznao ?*“ 

» Vidjeh ju, a to postostruči moju zdvojnost.“ 

»» Vidio si ju? Pa kako —““ upita Stjepan. 





»Bijah pred mjesec dana u Mljetcih. Bilo je krasno 
jutro, a ja stajah na hodniku duždeve palače i razma- 
trah dalekozorom brodove i gondole, što no su vrvile | 
pred otokom 5. Giorgio i po velikomu kanalu Giudiki. 
Velik parobrod kretao je, da polazi u Trst. Na stražnjem | 
dielu krme opazim Mariju. Uprla je oči baš na dužđevu | 
palaču, na hodnik, možda je ugledala mene, a nije me | 
razpoznati mogla. Neznam, koje čuvstvo mi u tom času 
bilo najbliže! Brod je izmicao, a ja ostah do podneva 
na istom mjestu, buljeć u more, bez misli, bez osjećaja ! 
Probudih se napokon iz te bezsviesti, a neizreciva bol 

obuze mi dušu i tielo. Ovdje“ i pokaže na prsi svoje, 
»ovdje mi leži smrt.“ 

,Ostavi se prijatelju tih misli! Ti si muž, nepri- 
| stoji ti, biti neutješivim! Nesamotuj tako, podji u sviet. 
ne u tudji, podji medju znance svoje, pa bog zna, ne- 

nikne li ti u srcu nova koja ljubav, da ti izbriše trag 
nesretnoj prvoj!“ 

»Nikad, nikad više!“ A neznam, baš danas mi je 
tako čudnovato pri duši. More me stare misli, svako- 
jake neizvjestne slutnje -- ne znam ni sam, šta mi je. 
Smrt našega Gjure dojmila me se tako. I to mora da 
je nesretan život bio! Tko zna kakove su tajne u njega!“ 

»»ramo, kad je spokojno umro!*““ Za jedno osam 
dana valja, da posjetimo vlastelinku, i predstavimo se 
kao susjedi. Moram reći, vrlo sam znaličan! | 

»Poći ćemo zajedno, ako te volja, ti znadeš, da 
nisam sada za razgovor.“ | | 

Sastanak i razstanak. 

Kg roi est mort, vive le roi! Vlastelin je umro, da 
živi vlastelinka! Pokojnik učinio je oporukom svoju su- 
prugu nasliednicom dobra Jelenovca, najvećega u okolici, 
a s tim vlastelinstvom bili su skopčani i patronati i pro- 
tektorati itd. jednom rieči veliki ugled i upliv. 5 toga 
se sve u okolici požurilo pokloniti se mladoj gospodji, 
te izreći joj svoju sućut, malo nesigurnim tonom, jer 
dvojeć, hoće li tu sućut primiti milo ili neće. 


| Za 14 dana odpravio se i Vladimir u posjete svo- 


Na 


i 





joj susjedi. Sveudilj se uzput sama psovao, odkud li mu 
ta malodušnost i uzrujanost, kao u čovjeka, koj iz dje- 
činje prelazi u mladenačku dobu. 

Stari Marko, koj je rek bi, svu svoju ljubav i 
odanost prema gospodaru prenio sada na mladu go- 
spodju, najavi ga vlastelinki. 

»Milostiva gospodja vas moli, da izvolite počekali 
Čas.“ ' 

»»Drage volje““ sklone se Vladimir, malne u ne- 
prilici što ga Marko tako začudjeno motri i ne skida 
oka s njega. Postajali mu već neugodni časovi čekanja, 
kadno pozvoni zvonce i Marko mu doglasi, da unidje. 

Udje. Na prozoru okrenuv mu ledja, slonila go- 
spodja čelom o staklo. Taj stas, ta kosa, to držanje — 
oh, sve to mu je toli dobro znano! Sad se okrenula u 
blieštećem sjaju, koj je prodirao prozorom, nejasna mu 
slika njena lica, ali srce njegovo, stegnuto boli i rado- 
sti, kliče mu: ona je to, Marija!“ 

Vladimir, shrvan silom čuvstva, spusti se na ko- 
ljeno, sva bol, koju je prepatio navali u istom času na 
njegovu dušu, a muževno njegovo lice osu se suzama.: 

I snivao je u tom času, razagnao sve tužne, crnc 
sanje i podao se snovom moguće sreće u budućnosti. 
Ta misao posta mu melemom na ranu, podigne suzom 
orošeno oko i izljubi pruženu mu ruku. 

Nebje uvriedjena ponosa u njega, nebje želje 'za 
osvetom, ta on ju gledao pred sobom nesretnu kao i sebe. 

A to duboko modro oko, što se uprlo | unj, ta to 
je ono isto, šta mu nekoč razblažilo srce, a to djetinje, 
angjeosko lice, što u svoj boli još nije izgubilo traga 








onomu, toli očarajućemu, nedužnomu smiešku, to je 
' ono isto, šta je on nekoč ljubio, a sad — kad ju mo- 

trio toli usrdno, toli opojeno, poniknula je glavom, obo- 
rila oči, a rumen joj zastrla bliedilo lica baš kao onda, 
kad mu, stojeć na grani bršljana dozvolila da nagadja, 
što ona ćuli za njega! 

I vrati mu se sva sreća prošlih dana u pamet i 
obasipljuć joj cielovi ruku, šapnu joj: 

»Marijo, vrati mi ljubav svoju, vrati mi sreću, 
vrati mi život moj!“ 

»»Uztraj, uztraj, ljubovniče moj!“ “* 





Dugo potrajao Vladimirov posjet u mlade vlaste- 
linke. On sluša njenu poviest. 

»Kadno ste vi odputovali u Prag —“ 

»»Marijo, ne zaslužujem li imena ,ti“ ?*“ 

»Ostajmo kod toga ,vi“, koj nas dieli, dok nam 
je još dielenimi biti. Vladimire!“ Laglje se snosi. 

Kadno ste odputovali u Prag, došao je Gjuro u 
Zagreb, i polazio kuću našu. Olac ga je vrlo volio a i 
majka, a meni je doskora postalo jasnim, da me on 
ljubi. Ne mogu vam reći, kako sam vas željno očekivala 
i brojila dane i satove. Od dana do dana postalo mi 
tjesnije, ne snosnije pri duši. U to se zgodi nesreća, koja 
je odlučila sudbom mojom. Nekoliko trgovačkih kuća, 
kod kojih je i moj siromašni otac zapleten bio, propade, 
a uz nje i sav uloženi imetak mojega otea. Za par dana 
imao je on više znatnih obveza da izpuni, a sada se 
našao u položaju, da sam padne na prosjački štap i 
upropasti druge. Sam bi još podnosio svoju ne sakrivljenu 

nesreću, ali, da je kriv nesreći drugih, toga nije znao 
podnieti. Hotio je da poludi, hotio je da se ubije, bio 
je ubog gotovo sašuo s uma. Strava se uhvatila naše 
ciele obitelji, a mene — Vladimire, vi znate, kako sam 
ljubila, kako obožavala svoga otca. Sto bliži bio je dan 
plate, to užasniji položaj. Jedne večeri dodje otac kući, 
smješeć se, vesela lica. Zagrli me i proplače. 

»Marijo, sladko diete moje, u tebi mi Bog poslao 
spasitelja !“ 

Naslutih i okamenih se. Jedva mi ,bilo moguće 
izustiti: ,otče, život moj za vas!“ 

»Marijo, diete! U nevolji svojoj obratih se na sina 
svoga staroga prijatelja, na Gjuru H. S mjesta mi .po- 
nudi pomoć, koju on lahko pruži, a da je ne oćuti_ tako. 
Reče mi, da hvali sudbini na sgodi, što mi se može 
učiniti*uslužnim, jer da je on sam nakan,. umolili me 
za moje najveće blago, a to si ti, kćeri moja! Pa da 
ne hValim Bogu na dobroti, da ne grlim tebe, koja si 
mi spasom od sramole i prosjačtva —* 

A ja klonuh, i prvi put bacih u sebi težku krivnju 
na otca svoga, koj u svoj spas žrtvuje sreću djeteta 
svoga, koj me ne pita, nije li to možda smrt za mene. . 
koj me prodaje za novac. m 

Budući dan riešio se otac svih težkih poslova, 
blažen i sretan stajao predamnom, a uzanj moj budući 
suprug. Ja ušutkah rieči boli svoje, ali trpljah ne izmjerno. 
I bilo mi sve kzo san. Bijah žrtvom, bijah bićem osu- 
djenim, bez sviesti i rieči, podajući se u svoju sudbinu. 

Prenuh se tek pred oltarom, kad mi bilo odgovoriti, dn 
| ga ljubim. Zamaglilo mi se pred okom, uznjihah se, 

htjedoh pasti, a pridrža me moj suprug. Osviestim se, 


a u to mi se rodi i sviest svih mojih dužnosti i obveza, 


koje dugujem svomu suprugu. I razstah se u tom času 
s vama i ljubavi svojom. 

Nadamnom kao da se uzvilo krilo nesreće. Puto- 
vasmo do Gradca. Moj suprug bio ljubezan, pozoran, 
a ja mu odvraćah na silu. Sidjemo s vlaka u kolodvor, 
i o ruci supruga svoga uočim svoju posestrimu, o kojoj 
vam pripoviedah onih krasnih dana ljubavi naše. 5je- 
dila je uz majku svoju, a na krilu joj čedo. Kliknuh, 
poletih prema njoj, povukav i supruga sobom. Užasan 
uzklik moga supruga i moje posestrime — prepustite 
mi risanje strašnoga prizora, koga ugledah. U kratko: 
moj suprug bio je onaj, koj je nju zaveo, a ona je 


-ugledav me ženom njegovom poludila. 


Osviestih se nekoliko dana iza toga od silne vru- 
ćice koja me obuzela. Uza me sjedila je majka moja. 

Dosjetih se malo po malo ciele zgode. Rekoh si 
majci, da neću više, da vidim supruga svoga. 

I ne ugledah ga više, dok nedobih u Mljetke pi- 
smo od majke, da je moj suprug na umoru i da mu 
neda umrieti jedna želja, da mu oprostim. F ja mu — 


. oprostih. Dalje znate!“ 


, » Vrieme će izbrisati užas tih uspomena! Marijo, 
vratimo se na sretne dane i da budemo sretni.“ “ 

Razjasni se Vladimirovo lice i oči mu zakriese 
sjajem nade. Ali te oči! Taj pronicavi bolni pogled ! 
Ta lica! Ti grobni jastuci! Taj dah! Taj ginući, umi- 
rući dah! 

I užasom pomisli Marija, da je prekasno! 

I bilo je prekasno! Taj život, koj se nebu pod 
oblake dignuo bio na krilih sreće, bio je kod časa, gdje 
prestaje. I prestao je, ali se radostan dielio od ovoga 
svieta, snivajuć o sreći koja ga čeka, usnuo je za vieke, 
smieškom na ustima. 

Krasan proljetni je dan. Sunce pada za goru. a 
prve lastavice cvrkuću oko prozora. A do njega sjedi 
u mekom naslonjaču bolni Vladimir. Do njega kleknula 
Marija, a s druge strane drug mu Stjepan. 

»Marijo, savij nam vienac od bršljana!“ 

I vije ga Marija. A kad ga je savila, očuti na 
ruci svojoj ledenu ruku, i ugleda oko, koje gasne za 
uvieke. , 

» Gospode, čas, još samo čas! 0, nedaj mu umrieti. 
ta mi bi tako sretni mogli biti.“ 

Ali gospod mu daje mrieti, i svrne još zadnji, ah, 
zadnji pogled njegov na nju. 

»uospode još čas!“ šapće zdvojna žena, i klone 
glavom na hladnu ruku njegovu. 


Zapalo je sunce, večernja rumen razlila se pro- 


zorom, lastavice doletile“i sjele na prozore, cvrkuću 
sludku pjesmu, i prestaje pjesma, i nastane tmina i 
prestaje sve. 

A ona moli gospoda, da joj ni časa više ne po- 
klanja, da ju združi na drugomu svietu, gdje naslućuje 
naći sreću, koja joj venula na ovomu. 

Osobe: 


LJUDMILA, kći mu. : 

GVIETA, kći kneza Vranskoga. štićenica grofova. 
GROF BRANKO ORLOVICĆ. 5, 

BARUN FRIDERIK WITOLI, štajerski plemić. 
POP LUKA, kapelan u gradu grofovu. | 
KASTELAN. 

UGLJEVARI, BJEGUNCI iz Frankopanove vojske. 


| 
GROF LUŽKI. | 
| 
| 
i 





Cin se zbiva 1527 u gradu grofa Lužkoga u hrvatskom Zagorju. 




















Čin prvi. 


Soba u gradu grofa Gorskoga. Desno i lievo vrata, otraga u sre- 
dini veliki gotski oblok, Sprieda s desna stolić i tri velika stolca 


višokih naslona. Na stoliću veziva. 


Prizor I. 


Ljudmila stoji uzrujana pred prozorom: Cvieta naslo- 
nila se na prozor, i gleda u dvor. 


Ljudm. 
Cvieta. 


Ljudm. 
Cvieta. 


Ljudm. 


Cvieta. 


Nu, sestro, ne vidiš li? 

Sasvim ništa. 
Čuj draga, što se s tobom zbilo? 
Sad blieda si, a sad rumena? Sta je? 
A ti, što toli odvažnom se kažeš? 
Zvuk roga bje li, što te zbuni tako? 
Ab, ugodna ne — ne ugodna slutnja — 
Aj, a)! Ta ugodna -— ne — ne ugodna — 
Šta ja znam, to se uviek onda zbiva, 
Kad nadamo se; da će drag nam doći 
A bojimo se, ne će I zakasniti! 
Jel tako? Ded mi reci, tko je taj? 
Ja ne znan, iznenada obuzeše 
Nepojmiv strah i nada moje srce. — 


Prizor 2. 
= PRIJAŠNJE. KASTELAN udje. 
Nu, kastelane, tko je došo sada? 

Kast. 


Cvieta. 


Kast. 


Ljudm. 
Cvieta. 
Ljudm. 
Cvieta. 


Ljudm. 


Cvieta. 
Ljudm. 


Cvieta. 
Ljudm. 


Konjanik, vitez, ali mi je ne znan. 
Nu mislim, bit će od Štajera, gospo! 
Razpitajte se malo, tko je, šta će? 
Već idem, gospo. (ode). 


Prizor 3. 
PRIJAŠNJE bez kastelana. 
(pade sestri oko vrata) = On je, sestro, on! 
Al izim nas je za nas svatko on! 
Al za me samo jedan takav on! 
A, takav on! "Ta to su tajne tvoje, 
A meni nit ih povjerila nisi! 
To nije liepo sestro! 
Ah, oprosti, 
Izpovjediti ću ti sada sve. 
Kod tetke proljetos u Celju bijah, 
A barun Fridrik Witold — 
To bje on? 
Kapetan garde kralja Ferdinanda 
I odličnik na kraljevskomu dvoru 
Do osam dana boravljaše ondje. 
Pa samo osam dana? 
Je 1 to malo? 
Ja čuh, da kad god je i časak dosta! 
A on je toli fin 1 gladak vitez, 
I toli vješt visokim običajem 
Čarobito ti umje zborit tako, 
Da do kasne bi slušala ga noći! 
Pa on ti nije ko plemići naši, 
Što rogobore uviek svojim mačem, 


I zbore samo, kako krv da liju — | 
A za njih mi — baš ko da nismo žive! | 
Al on, da — on mi istom ćutit dade | 
| Da vriedimo, baš koliko i oni! | 
I I dvorio nam toli umiljato | 
I pjevao nam trubadurske pjesni, | 
Poviedao nam svakojake priče, 
[I učio nas igrat Sarabandu, 
Correntu, Gigue — ah šta da kažem više -— 
Cvieta. Uh, o njemu već dosta, sad o sebi! 
Ljudm, O sebi? Valjda si već nagodila, 
Da miliji mi, nego 1 itko drugi! 
Cvieta. A i ti njemu? Jeli, da je tako? 
Ljudm. Da, i ja njemu! Na pola mi prizna, 
Sve sakrivenim riečma, da me ljubi, 
A znat će da i meni on je drag. 
Cvieta. Nu dakle, skoro bi se mislit dalo — 
Ljudm. Ah, šta ću mislit, kad mi je uzalud! 








Prizor 4. 
PRIJAŠNJE. BARUN unidje s desna. Kašnje KASTELAN. 


Barun. (nakloni se obim i podje u susret Ljudmili). 
Kolika sreća, Vas mi vidjet prvu, 
U tudjoj ne poznatoj zemlji, gospo — | 
Ljudm. Već prvom rieči laskate, barune! | 
Barun. Uvjerit da mi Vas je, gospo — | 
. Ljudm. Pst, 
Nezborte tako dalje. Dobro došli 
U grad naš, otca vrlo će radovat | 
Taj neizčekan posjet. — To je Cvieta, 

I neznana Vam posestrima moja, 
A sad i prava sestra, jer moj otac 
| Je njezin sad, jer knez je Vranski umro. 
Barun. Šta čujem? Je li poginuo! 
Cvieta. Nije, 
Nu umro ubog, a od težke boli! 
Al ja u grofa nadjoh takva otca. 
U njegve kćerce tako milu sestru, 
Da mnogo laglje preboljet mi tugu. 
Ljudm. Da, nam je skupa toli liepo — 


Cvieta. (smješeć se) Povjeravamo sve si tajne svoje — 


Ljudm. (naglo) A tih je u nas zbilja tako malo — 
Cvieta. Al ovo malo vrlo ih je važnih — 
Ljudm. Bah, svakdanje su stvari —- 
Cvieta. Al se brani! 
Na primjer što bje ono, kad te shvati, 
Hm, —- ugodna, il ne ugodna slutnja, 
Kad — 
Ljudm. Cvieto! 
Barun. Ja bih za čas sazno tajne, 
Što kriju se u srcu Vam duboko, 
A sretna mene, da ih saznat mogu! 
Ljudm. Oho, barune ne znam jel' bi uprav 
To sreća za Vas bila. Ali dosta 
O pustom našem nagadjanju, sestro! 
Smjem pitat li Vas, što Vas k nam dovede? 
Barun. Odgovorit Vam vrlo rad sam, gospo: 
, Kralj Ferdinand me šilje viernim svojim, 
Plemićem vašim i u Zagreb grad. 
Još ovu službu obavit obrekoh, 

Cvieta. 
Barun. 
Ljudm. 
Barun. 


A onda stupam iz kraljevske plate. 

Jer otac mi je ostavio dobra 

A službu kralju boljom mienjat kanim. 

A ima li nad kraljevskom još ljepše? 

Još ljepša svojoj kraljici je služit. 

Kraljici dakle na dvor polazite ? 

Kraljicu rad sam povest u svoj dvor. 

Nevjerojatno zborim, gospo, jeli? 

Al najljepše je — da (približi se Ljudm. tišim glasom) 
još ni sam ne znam 

Kraljica u svoju !' me službu prima! 

Nu slutim, koliko mi pogled kaže (primi ju ta- 

jimice za ruku) 

Po koja zagonetna rieč il mig 

Da moje nade utonuti neće! 

Pa tad, ne varam li se, gospo, istom 

Upitat mi je kraljičina otca 

Dal kćer mu smijem viencem, včlom krunit 


I poklonit joj žezlo ružmarina! (podigne joj ruku 


do ustiju). 


. (trgne_ se) Barune, Vaše rieči — 


Nisu I! jasne? 
Tad nać ću zgode, da ih još razjasnim. 


. Nevelim, da Vam jasne bile nebi, 


Nu to, da odveć su Vam pouzdane, 

Jer sve da baš i kraljica Vam voli, 

Dal smje Vam volit, —— to Vam znati valja. 
Barune, valjda i Vam bit će jasno, 
Napomenem li, da su ljudi žrtve 

Što kob ih bije, na oltaru sudbe. 

Barun. 
| Kastel. 
. Barun 

Mudraci vele, knjige su nebesa, 
U kojih nam je upisana sudba, 
I dokud sudba, tud ni korak dalje! 
(uzrujano) Pa kad stojimo pred širokim jazom, 
I s one strane sreća nam se smješi — 
Te jedva što smo prelaz koji našli 
Tad stupi pred nas tamna magla sudbe, 
Nedćhvatna, neprozirna i težka 
Zakriva vidik sreće, neda preći, 
Zadaje boli, što nas toli peku! 
Pa gdje je taj, koj nju će s puta maknut? 
Oj, preslabi smo da to uzmognemo! — 
Al prestanimo, ovdje nije mjesto 
Razlagati Vam crno sudbe pismo. — 
Ah, šta je gospo? Sta Vas uzrujava, 
I odkud Vama crne ove slike? 
Šta, Vas da bije težka ruka kobi? 
Nezdvajajte, to prikaza je mašte, 
Oboružana mudračkim oružjem. 
Ta sudba ne bire si takve žrtve, 
Grom baca i pali hrastove visoke 
A uklanja se nježne travke cvietku! 
Po krajih, gdje angjelci takvi lebde 
Nepada magla — vječno sunce sije. 
Utješite se! Prieti 1' zlo Vam kakvo, 
To vjerujte, da nasladom će bit mi 
Ogledati se s njime oko a oko. 
(unidje s lieva) 
Barune, soba Vam je spremna. 

Idem. 

Ljudm. 


Barun. 





(Ljudmili) A kad Vam s voljom bude, usrećite me. 
Te pružite mi zgodu, da Vam kažem 

Sto nejasno Vam u mom zboru bilo . . . . 
Barune, da se Vam spoviedah tako, 

To dokaz Vam je, da razumjeh sve. 

U kratko jošte, da gondčtat znate: 

U verige Vam kraljica je speta. 

Pa dobro dakle — borit ću se za te — 

I kuda mahnem, past će sudba kleta! 


(Nakloni se gospodjam. Cvieta, koja je za cieloga razgovora mo- 
treć na prozoru slonila, odvrati mu poklon, i on ode za kastelanom.) 


Ljudm. 
Cvieta. 
Ljudm. 


Cvieta. 


Ljudm. 


Prizor 5. 

LJUDMILA I CVIETA. 
O bože, koli nesretna sam ja! 
Ta gukali ste kao golubovi! 
Te sladke rieči, pa su otrov za me. 
I on me ljubi i ja njega ljubim 
A nikad ne možemo biti svoji! 
A zašto, sestro? Jel ti otac neda, 
Il sama možda nećeš poć za muža 
Koj nije roda tvoga — 

Ne, o ne, 

Ta on je dobar, kog mu roda bio! 
Al slušaj, koja težka kob me veže. 
Girof Orlović bje ratni drug mom otcu. 
U ne znam kojoj bitci moga otca 
Pogodi tane i rani ga težko. 
Grof Orlović ga iznese iz vreve 


1 spasi ga od smrtne pogibelji 

Cvieta. 
Ljudm. 


Cvieta. 


Ljudm. 


Tad užje jošte prijateljstvo sklope, 
A ne razstavivo da bude doviek 
Zaključe ovdje svoje djece vez — 
Grof Branko — 

Da, i ja smo zaručnici 
I to već malne od poroda moga. 
Ti znadeš, sestro, kako svet je zavjet, 
A najmanje ga djeca rušit smiju. 
O pomisli si, kako težko bje mi 
Na povratku iz Celja, iza sreće — 
Kad otac glasom strogim .kao prorok 
Razložio mi mog života svrhu — 
Oh, to bje s neba grom! 

Plači sestro, 

Jer nesreća je ljubit, a ne smjeti. 
Al slušaj, sestro, i meni je tako — . 
Jer moj je dragi zavjeren već drugoj — 
Tvoj dragi? Tko je taj? 


(Na gradskih vratih zatruhi rog. Obe pogledaju na prozor i dolete 


Cvieta. 


Ljudm. 





u sobu). 
Grof Branko! 
Baš sad u kobni ovaj čas! 
Ja bježim, neću da ga vidim sada. (ođe.) 


Prizor 6. 
CVIETA (sama), 


0, Branko, Branko, to je ružno bilo! 


Uništit mir i pokoj duše moje 
A znat, da nikad ne možeš ga vratit — 
Uzvitlat buru, nemoć ustavit je — 

Usadit u srce mi sliku svoju — 

A gdje je moć ti izkorieniti ju? 

Te sladke rieči, svete tvoje kletve 
Taj blagi, golubinji pogled tvoj — — 
O U si stvor bez srca, stvor si laži, 


Pa šta je tebi, zgazit cvietak koj! 


Posramiti, poniziti ma tako! 

A sad gdje ponosa bi hijelo mi se 

Da pred noge tvoj drzak pogled svrnem — 
Sad slaba sam i ostavlja me snaga, 

I glava moja gori, srce bije 

Uzdrmana mi duša — ljubavi, 

Uza sve boli toli si mi sladka! 


(Sjedne do prozora na stolicu, i pokrije si rubeem oči) 


Prizor 7. 


QVIETA. GROF BRANKO (stupi u sobu, te uoči Cvietu, i podje 


na, prstih do nje). 
O, bože sna, što zavidim ti više, 
No na tvom mehkom, toplom naručaju 


Što obuhvaća tog angjelka sada! 


Ne zasitan si ti, o sretni bože, 

I nikoga ne štediš zagrljajem. 

Baš, nebih uviek na tvom mjestu bio, 
Al samo sada, samo kratak čas! | 

Ti čuješ valjda, što joj duša zbori, 
Ti vidiš valjda, kog joj oko gleda --- 
Ti znadeš valjda, o kom ona snije? 
Ab, da te jednu samo pitam, bože: 
Jel u srcu joj mala, mala slika 














Što možda nosi obraz — moj? 
Ha — slušaj — ne šaptnu li: Branko? 
O hvala ti, Morfeju, za taj znak! 
| Al suza ova, što joj lišće rosi? | 
Ni u snu plača podnjet joj ne mogu! (kleknedo | 
| 
| 
) 





nje). | 
Oj, Cvieto moja, koja bol te mori? 
O, reci, kakav je to ružan san? 
U slici li se gorostasa kaže? o 
Ta nebi čudo bilo, da giganti 
Posegnu rado za ovakvom nimfom! 
Ti striepiš! S uzdisaja usne drkću, 
(irčevito se biele grudi dižu — 
I ručicom si uhvatila moju — 
O ti se bojiš, težak san te goni, | 
O reci dušo, reci šta te mori | 
A za te, draga segnut ću za mačem 
Pa ma i s duhovi se bio! kaži — 
Cvieta (ogrli ga naglo), Moj Branko, ne, u tebe nije laži. — 
Branko. Dobro jutro Vam želim, gospo Cvieto, 
Jel ljepši san, il ljepše probudjenje ? 
| 
| 











Cvieta. (smiešeć se). Oh san je tako ružan, ružan bio 
A s takva sna se budit viek je liepo. | 

Branko. Oj čini mi se, to bje san na javi? 
O, ala ste mi vrio mudre gospe, 
Mislite: bog zna šta će ovaj zborit, | 
Kad vidi u nas zatvorene oči! 

Cvieta. Da, da, a dragi znade da je šala, | 
Pa liepo, udvorice zbori, nebi 1 | 
Zasliepio nam za sve vieke oči! 


ot 


Ti 














Je V tako? 
Branko. Šta to zbori gospa moja? 

Ta tko bi htio zastirat si sunce? 
| Pa onda, da i neima u Vas oči, 

U Vas su slutnje, koje sve Vam kažu — 
Cvieta. Da, pravo imaš, to su naši sni! 








| Ti ne znaš, šta sve gospe snivat mogu! 
| Nu čuj, poviedat ću ti san svoj sada: 
Na koljenih predamnom kleči Branko 
[ prisiže mi, da me vierno ljubi, 
Da nikad koje druge ljubit neće! 
| Taj dio sna je — liep! 


i i s a i i dm doii roi 


Branko. To nije san! 
Cvieta. Čuj dalje! Hoću viteza nagradit 
Bar — poljubcem i zagrljajem svojim — 


< 


Kad gle — med nami djevojka je druga 

I prsten drži, a tebi ga pruža 

I sjeća te na stari zavjet tvoj! 

Ti bliediš, trzaš se iz ruku mojih, 

I bježiš, bludiš neznaš kud ni kamo — 
(proplače) Oh, bože, ala je to ružan san! (stanka) 
A ja sam onda sama, ostavljena, 





[I gorko sjećam sladjuhnih se časa 
(idje slušala sam svete tvoje kletve 
Pod zidinami našeg starog grada. 

A u tom snu me težka tuga shvati 
Gqrčevito mi sapela se grud, 

I od dna srca uzpeo se uzdah 

I zalio mi oko vrelom suzom! 

| Kad tamo — eto moga Branka opet, 




















A vedra čela, jasna, bistra oka. 

Pa on mi zbori opet kao prije, 

A ja mu vjerujem, i jadna mislim, 

Da Branko ne zna, koja kob nas bije! 

Branko. O znade Branko, ali od nedavna, 

A kad je sazno, čim ga prošlost veže, 

Na koljena je pred svog otca pao, 

I kleo se, da Cvietu samo ljubi, 

I do vieka da druge ljubit ne će. 

"A jadan otac na samrti leži 

Sav proniknut već angjelskim je mirom, 


Nadahnut — svetac -— daškom rajskog duha —- 


Pa zbori sinu da ga prašta rieči, 
Sto primi ju od pobratima svoga 
A Cvieti šilje zadnji blagoslov. 
Cvieta. O, Branko, on bje svetac u tom času! 
Al to je za nas samo pola sreće — 
Branko. Jer druga strana sad nas riešit mora 
 Zavietne rieči/ šta od mene primi. 
Al kako draga, toga ni sam ne znam, 
I tko od pomoći da bude nama — 
Cvieta. Ha, stani malo! Bog nam je u pomoć 
I ista ljubav koja i nas veže! 
- Poznaješ li baruna Witolda ? 
Branko. Ta kako nebi, i to jako dobro! 
Na učilištu bjasmo u Bolonji 
I učili smo ondje stara prava. 
Barunu nisu baš po ćudi bila 
Jer jedva za pol ljeta ode kući, 
I kako doznah, Ferdinanda služi. 

Nu zašto pitaš? 
Cvieta. Odmah ću ti reći! 
Nu nemoj biti ljubomoran samo! 
Da znaš: Ljudmila i on — 
Branko. | Ljubovnici ?! 
Ah, jel: moguće? T razumiju se? | 


Cvieta. O, i te kako! A barun je ovdje! 


Branko. Ha, to je krasno! Znade li grof za to? 
Cvieta. Ne, nezna! | 
Branko. Jel barun na upros došo? 
Cvieta. Moguće. Al i poklisar je kraljev. 
Branko. Ha. čekaj, čekaj! Sad mi puče miso! 
Jel grof uz Ferdinanda čvrslo stoji? 
Cvieta. I kako jošte! 
Branko. (razmišlja malo). Sta bi bilo, Cvieto, 
Dan danas kad je svak već diplomala, 


Da i ja budem —- ali — Zapoljevac? 
Cvieta. Sta Zapoljevac? Pa u tom dvoru, 
U oči grofu, rek bi — tastu svomu? 


Branko. Baš za to, jerbo smo u tomu dvoru 
Nek bude Cvieto! Poslušaj me dobro: 
Ja mislim, da će stari grof se žacat, 
Dat kćer si Zapoljevcu, buntovniku — 

Cvieta. Ah, to je mnogo, Branko, ne šali se! 

Branko. Tu ne ima, Cvieto, govora o šali — 
JI da, da, neka bude, šala dakle! 
Da živi šala, kad do sreće vodi! 

Kastel. (prolazi sobom). 

Branko. Fj, kastelane! Poslušajte dobro! 
Najavite me grofu gospodaru, 

| recite, da Frankopan me šilje, 

I da mu pruža ruku pomirnicu'! 
(FBastelan začudjen ode). 

A sada. Cvieto moja, da što Bog da! 

Razmahati će tu se čudan bojak: 

Na jednoj strani crna mrka sudba, 

Sto kano sova oblietava noćju, 

Na drugoj strani lakokrilać leptir. 

Ta pusta, lahka i nestašna šala — 


Cvieta. Ah, Branko, kako leptir da pobiedi? 
Branko. Pa dobro dakle, neka bude osa 


Sto pršit oko tamnog će joj oka, 

] rinut otrovan joj žalac svoj 

U crne, jedom razgorene grudi! 

Pa šta još manjka do pobjede pune. 
Streljicom svojom Ljeljo će u pomoć. 
Da vidiš sada putovanje čudno, 

Što putem šale do sreće nas vodi! 


(Zastor padne). 


bj 

(in drugi. 


(Gradski perivoj. Jutro. Duboki sumrak). 


Prizor I. 
LJUDMILA [I BDARUN. 


Ljudm. (otrv si suze). To je, barune, što Vam imah 
reći. Sad su Vam jasne zagonetne rieči, koje sam Vam 
na Vaše odvrnula. To je; šlo me uza svu sreću, koju 
uz Vašu ljubav ćutim, nesretnom čini. Vi znate, da, kad 
se djevojci sudba kroji, svačiji glas više vriedi od nje- 
zinoga, da, da ona ni ne ima prava, reći svoju! Naša 
najveća kriepost ima biti: poslušnost, i; vaj si ga onoj, 
koja tu zametne! A nisam znala, kad sam stala s Vami 
zamjenjivati pouzdane poglede, stala slušati Vaše liepe 
rieči 1 odvraćati ih, da si tim utirem put možda i do 
otčeva prokletstva, da činim i neznalice toliki grieh! 
O, prokletstvo! to je užasno, strašno -— radje smrt 
nego li ono! | 

Barun. Utješite se grofice! Prije nego li do toga 
užasnoga pitanja dodje, volim se ukloniti sreinoma su- 
parniku! Ukloniti se — da, lahko je to reći, ali šla 
znači to? Ali ne, meni ne gine nada! Ja sam muž, ja 
sam vitez, moj glas se mora poslušati, kad ga dignem 
za svoje pravo! A iko ima više prava od mene? Komu 
ste ga podielili, do mene?! 

Ljušm. Da, al to bijah samo ja! 

. Barun. Vi, da, pa tko drugi? Nije li to dosta? 
Neodlučuje li s Vami Vaša volja? Zar da Vi robujete 
mršavoj, ne pravednoj predsudi tamne, ginuće dobe? 
Zar da i najljepše djelo božje tvorbe, ženu, nestane 
već obasjavali zraka boljega sunca, koje svieli već u 


svaki kut ovoga svieta? Jedan te isti duh je, koj ga 


proniče, jedna te ista nebeska je snaga, koja već drma 
zahrdjalimi verigami duha i misli, svatko ju već nagadja 
i naslućuje, svatko ćuli, da će svietom pokrenuti — a 
ta nebeska snaga da se na Vas neosvrće, da Vam ne 
pomogne, riešiti se stežućih spona? (0, gospo, vjerujte 
u tu bolju dobu, dozvolite, da joj ja kerubom budem, 
da joj do Vas prokrčim put, da ju Vam naviestim ma- 
slinom mira, slobode i sreće! 

Ljudm. 0, vriedan ste, da to budete, jer snd mi 
Vaše rieči već podaše mira i pokoja — ja ću čekali i 
moliti se Bogu. da nam dade granuli sunce naše! -— 
Ali, ostajte s Bogom! Sve se bandi oko nas. a meni se 
uklanjati nezvanim pogledom! (pruži mu ruku) Bila da- 
našnja zora zorom našoj sreći i ljubavi! 

Barun. Oj, ta zora je božje diete, kako da Vam 
ne bude posestrimom ? (poljubi joj ruku, a ona ode, zastrv se 


rubcem) 


Prizor 2. 
BARUN, prekrstiv ruke na prsijuh ide lagano prema drugoj strani. 
i preseneti se, kad predanj stupi GROF BRANKO. 
Grof. O, barune, kuda tako rano? 
Barun. (smeten). Isto mi je Vas upitati, grofe! 

Grof. (namrgodi se). Pa da ste _ me Vi prvi upitali, 
odgovorio bih Vam prije nego li bi ja pitati stao! (lakim 
tonom). Nekoše mi, da u toj šumici slavulji tako JEDO 
biljišu u zoru. A ja ih toli rado slušam! 

Barun. (dvojbeno). T — ja tako. — (stanka). (Za se) 
Sada ili nikada! (glasno). (irofe, ne znam, šta Vas tako 


rano dovede ovamo —- da, slavulji, budi dakle — nu 
pitam Vas, vidjeste li, čusle li, štogod ovdje, šta bi — 
tako Vam viltežke časti -—— morali zalajiti pred svakim ? 

Grof. (začudjen). Ništa! Kunem Vam se, ništa! (kao 
da se dosjetio) Nu, stojte — bojim se, nebi Vam drago 


bilo, da kažem svietu, kako sam viležkoga baruna na- 
čao smelena i uplašena, i vješta diplomatu —- (oštrije) 
ne smotrena u svojih pitanjih! 

Barun. (uhvati mač za balčak, vatreno), Honny_soit, 
qui mal y pense! 

Grof. (mirno). Ilonny soil! Vjerujem. (stanka\. 

Barun. (irofe, nama je riešili važpvu stvar: po- 
slušajte me! 

Grof. Mislio sam si. U zraku oko Vas, kao da se 
grmljavina sprema. —- Zvedljiv sam! 

Barun. Dva čovjeka idu za istim ciljem. Nu toga 
Bos dosudjuje samo jednomu — 

Grof. (kao da stane razumicvati). Ah! (smješeć se, za se) 
Žena dakle! 

Barun Na strani jednoga je sreća, na strani dru- 
goga pravo. Komu od dvojice dosudili biste uspjeh ? 

Grof. (vrlo razgovjetno). Ako nije moguć sporazu- 
mak — pravu! 

Barun. O spcrazumku je jadga govora! Vi reko- 

















ste liepo — pravu — - nu, da je na Vašoj strani sreća 
a na mojoj stavimo, pravo? 

Grof. Barune, ja nisam pustolov, čudim se dakle, 
da možete i podvojiti, što bih u tom slučaju učinio. 
Pita se, jeli zbilja na Vašoj strani pravo? 

Barun. Drugi su Vas učinili zaručnikom grofice 
Ljudmile — to je Vaša sreća, nu grofica ljubi mene, 
te mi tim daje pravo — 

Grof. Oho, barune, tim načinom ne ide! Ako se 
već hoćete primiti toga puta, to vam valja umovati 
drugčije: jer je grofica moja zaručnica, to je na mojoj 
strani — pravo, jer je ona Vaša ljukovnica, to je na 
Vašoj i njezinoj strani ne pravo — 

Barun. (:rofe! 

Grof. — a da je tomu tako, nije ničija sreća, 
a najmanje moja. Vaša načela su jedva s pravne skole 
bolonjske — 

Barun. Ne, jer ne trebam učiti morala od pro- 
fesora. 

Grof (porugljivo). Nipošto, već od diplomata bečke 
škole ! 

Barun. Stante grofe, nisu ni ta načela tako sla- 
bih nogli! Vi se držile momenta, ja sc držim vječnosti 
— u tomu je razlika. Vi se ne obaziretc na to, kako 


nas je koj do svoga došao! Vi ste srećom odabrani već 


prije, nego li ste i mislit stali, Vas neopravdava ništa, 
do sretne strane kocke. koju Vam je usuđ bacio! (uzru- 
jano) To je sliepa sreća. a nikakovo pravo — da, baš 
kao i pravo kralja Vam Zapolje! Nu ja sam izvojštio 
svoje, ja sam odabran, ovlašten, na mojoj strani je — 

Grof (nasmijav se). — Recite zasluga kao i zasluga 
kralja Vam Ferdinanda! 

Barun (žestoko). O tom drugi put! U kratko, grofe, 
nam ne ima sporazumka! Vi stavljate sreću za pravo! 
Budi dakle! Sreća vitežka neka nam sudi (prime mač za 
balčak) ili — odstupile! 

Grof. Oho, barune, ja sam plemić, ja ne primam 
zapoviedi! Nu, da Vam — 

Barun (povuče mač). Medju nami ne ima više raz- 
govora! Napried dakle, ako nećete, da Vam sto put 
viknem: Kukavica! 

Grof (povuče mač), Poštenja mi, i jedan put je od- 
više! (Biju se, barunu izleti mač iz ruke. Grof upre svoj o tlo). 

Barun. (Razkopča dolamu na prsih i lupi nogom o tlo): 
Dakle! 

Grof. Dakle? 

Barun. Rinile taj sretni mač u te nesretne grudi! 
Napried, ili da ja posramljen ponižen stojim pred Vama. 
gledajuć Vašu sreću? Nikad! Dajte, maknite si supar- 
nika s puta, sad je pravo Vaše! 

Grof (mirno, turiv mač u tok). Ne. Bog mi je svje- 
dokom, nije mi bilo do krvi, izazvaste me, dražiste me, 
rekoh Vam, plemić sam, ne primam zapovjedi! To ćete 
mi priznati. Meni je zadovoljeno (digne barunov mač, i pruži 


mu ga galantno). Zaboravite na sve — ja odstupam! 
Barun (baci mač ponosito). Ha, grofe — znajte. i ja 


sam plemić, ja ne primam milosti! 

Grof. 0 toj ne ima govora! (pruži mu ruku) Ali mo- 
lim Vas, učinite mi tu ljubav, i htijte biti sretni s gro- 
ficom, jer s njom meni ne ima sreće! 

Barun. (irofe, vitežke mi časti, ako mislite, da 
usljed mojih rieči na groficu i najmanja ljaga — 

Grof. No, no, umirite se barune, groficu ja visoko 
cienim i štujem, ali — ja ljubim, ja sam zavjeren — 
s drugom! | 

Barun (poskoči) Ah, ah. tako m nevjernoga mača, 
(podigne mač, i turi ga u korice) to je krasna pripovicst ! 
Ali zašto mi toga ne rekoste odmah? 

Grof. A kako, molim Vas? Mogoh li Vaše navale 
odbiti tim, da Vam odmah odgovorim povoljno? Vi ste 
uzplamtili, ne mogoh ni ja ostati miran! 

Barun. la — oprostite grofe! (stisne mu ruku) I a- 
kle, tim je stvar na čistu! 

Grof. 0, još daleko od toga! Pomislile na kocku 
usuda, koj mi dosudio sreću, kako rekoste, pomislite 
na zaviet, kojim sam vezan! 

Barun. Ah, da, bože moj, šta tomu da ne ima 
pomoći? Ta odrecite se dosudjene Vam sreće! 

Grof. Ne, ne, ne ide to tako lahko! Promislite! 
Ja sam plemić, ja sam riečju vezan, a nisam drugoga 
obvezao. To je čvor! Ne odričem se sreće, već ga- 
zim dužnosi! 

Barun. la, da, imate pravo! Na taj način — 

Grof. Na taj način — 

Barun. Može Vas samo Vaš predes'inivani last 
riešiti obveze ? 

Grof. Tako je, nu samo — ako hoće! 

Barun. l)oista! Nu, ne znam, zašto bi htio. zašto 
bi Vas sam odbacio? ako neće? 

Grof. Valja ga naljerali na to, da hoće! 

Barun. A to kako? Da mu Vi kažete, da to učini, 
isto je, kao da ste to već sami učinili! A vjere mi, ni ja 
ne mogu upotriebiti toga oružja! Recite mi dakle, kako? 

Grof. To su — diplomatičke missije ! 

Barun (nasmiehne se). Ah, to su i moji poslovi! 

Grof. Zajednički dakle. Čujte: ja sam ovdje zbilja 
u pravoj, diplomatičkoj missiji. Tražim pomoć. 

Barun (stupiv natrag, ozbiljno) Ah, zbilja! Za kralja 
Zapolju ! 

Grof (smješeć se). Odkuda to znate? 

Barun. (suhoparno) Kastelan mi pripoviedao, ako- 
prem ga ni pitao nisam za Vas! | 

Grof. Ha, ha, ha! Prekrasno! Dakle već! A istom 
sam od sinoć Zapoljevac! (barun ga začudjeno motri) Još 
samo čas, i sve će Vam biti jasno! Ja sam ne ovje- 
rovljeni, nikim neodaslani agent Frankopanov, koj se 
trsim, da mi poslovi budu što lošiji i omraženiji kod 
grofa Gorskoga, i koj sam svoju missiju najpovoljnije 
svršio, kad ste vi podpuno uspjeli kod grofa — i to 
podpuno uspjeli u svih svojih željah. Ta moja 
missija, 1 u obće moje pristajanje uz Zapolju potiče 
istom od sinoć, t. J. od časa, gdje sam saznao, kako 


je stari grof vatreni Ferdinandovac Biva li Vam jasno ?, 


— U kratko, moja diplomatska missija jest: natjerati 
grofa, — razumijte me dobro — grofa, koj je moj usu- 
dom dosudjeni tast — 

Barun. Ha, ha, ha! Izvrstno! Da hoće! Da Vas 


tobož i proti Vašoj volji rieši drugim mjesto Vas dane: 


rieči! Grofe, dozvolite, da se diplomata pokloni Vašemu 
diplomatskomu ženiju! Vi dakle niste Zapoljevac? 

Grof. Nipošto, nu ni Ferdinandovac — bar za 
sad ne. Nu to ne spada ovamo! Naš rad svakako je 
zajednički, nu uza to Vi vršite podpuno svoju dužnost 
kao poklisar svoga kralja, i ja ne dvojim ni najmanje 
na najpovoljnijemu uspjehu, ja pako, ogorčeni Zapol;e- 
vac, moram zaoštriti katastrofu, koja Vas i mene ima 
učiniti sretnim. (Nad pozorištem razlije se rumen zore). Pred 
drugimi se vladate prema meni, kao vojnik Ferdinandov 


prema Zapoljevcu, ali naravski, samo — za šalu, ja 
proti Vam obratno, ili bolje rekuć, isto tako, nu tako- 
djer — samo za šalu! 


Barun. Razumijem. Nu dozvolite — Vaša vjerenica ? 

Grof. Znate ju dobro — knjeginja Cvieta! 

Barun. Ah, prekrasno! To će nam biti svakako 
laglji položaj, ako upoznamo i obje gospodje s našimi 
missijami, bar je onda osiguran prijateljski vez medju 
nami svimi! Nu, za bolje ravnanje — šta kanite, grofe! 

Grof. I to ću Vam reći! Dodjoh upravo u tu sa- 
moću, da razmislim stvar. A Vi? (grozeć se prstom) Da 
primate izpoviest ljubovnih jada! Jeli tako? 

Barun (smješi se). Tajne! | 

Grof. Honny soit, qui mal y pense! (obazricva se) 
Nu, evo zore, dani se! Podjimo dublje u šumicu — 
(pokaže za kulise) | 

Barun. Ah, da — u njoj slavulji tako liepo bi- 
ljišu u zoru! 

Oba. Ha, ha, ha! (odu za kulise izpod ruke), 

Zastor padne 





























Scenerija 1. čina. 


| Promjena. 
| 

Prizor 3. 
| 


GROF GORSKI, sam. 


Do biesa, eto neprilike, da ne znaš, kamo ćeš iz 
nje! Dva poklisara pod krovom, svaki s drugoga tabora, 


| | 

| 

| ' sa ' = 

| sastaše se ko mrki vuci, da me pitaju, komu ću dati | 

i rano svoje! Ovaj novaca, podpore, živeža — to je vječna | 

pripovjest — za Ferdinanda, onaj to isto za Zapolju — 

što sad? A taj Branko, sin moj, zna me, da se klanjam 

Ferdinandu, baci se baš u najnezgodniji čas razkolju 

u šake, i prvo mu je djelo, stjerati mene, svoga otca, 

rek bi, u kozji rog! ' | 

e Šta sad? Ako mi dodju danas — svaki traži svoje! 
| 

| 

| 

i 

| 

| 








Hoćeš li saslušati baruna, i dalje se klanjat Ferdinandu? 
Da, da mu je stalna stvar! Al ion od malo doba stoji 
— ovako! Nije par milja odavde, gdje stoji Krsto Fran- 
kopan, bije i pali Varaždin, da mu možda ni dana ob- 
stat nije, pa kad ga dobije — ili, bože, bože, ako ga 
je zbilja već dobio — onda ajde harači po Ferdinan- 
dovcih, da mi se smiluj bože! Da barem znam, što je 
s Varaždinom ! 

lli da odbiješ ovoga, a saslušaš toga vjetrogonju 
Zapoljevca? Da, da mu je Varaždin već u rucil Ali 

šta, ako zbilja sa Štajera dodje vojska Bakiću u pomoć, 


potisne Frankopana, a onda Ferdinand potisne nevjerna 


slugu — opet jao i pomagaj! 

li odbit oba? Da Ferdinand, ako pobjedi, može 
reći: pomogao si me u dobru, ostavio u nesreći — to 
boga mi, nisu uslovi vjerna podanika. A Frankopan, s 
kojim bi se sada izmiriti mogao, ako skrha Ferdinan- 
dovce, ne će onda da o miru čuje! Do biesa, da mi je 
znati, kako stvari stoje! 

Pa još drži šta do stalnosti pod nebom, utvaraj 
si, da sigurno računaš! Evo pred malo Ferdinand si- 
guran u hrvatskoj zemlji, jedva da mu se zagrebački 
popovi opiru, kad eto Frankopana, ko utvore s pakla! 
A taj delija ne čeka! Šta mu se opire, ruši i gazi bez 
obzira! (zamisli se). | 


Prizor 4. 
GROF LUŽKI I KAPELAN. 
Kapelan (tužnim glasom). Hvaljen Isus, grofe go- 
spodine! 
Grof. Na viek, pope! Jedva te dočekasmo. Šta je 
dakle, kako stoje stvari u Zagrebu ? Njekako si se ču- 
dno pokunjio! 


Kap. Ao, zlo po nas grofe! Mišljah, sustat ću na, 


po puta, kakav mi strah utjeraše ondje. Biskup stisnuo 
Turna u Grič, ni dahnuti mu neda. Veli, još koji dan, 
i polupati će tomu Turnju sva Zvon 

Grof. Jeli biesan ? 

Kap. Krste bože! Kakove je ćudi! Keien že- 


. ljeznih uglova, grofe! Grozi se svakomu popu Ferdinan- 

dovcu, da će ga bacit u samostansku luknju, i hranit 


ga postnom juhom i pojit vodom ,spod oraha“, dok će 


krozanj zviezde brojit moći! Zlo je. grofe, kad sluga 
božji tako zbori! | 

Grof (nasmjehne se). E, šaljčina je biskup! 

Kap. A, da! Saljčina! Bilo Vam ga vidjet, kako 
sam ga ja vidjeo jučer! l)odje na harmicu, momci se 
skupe, ,živio Zapolja!“ ori se trgom, a on stane, pod- 
boči se ljevicom, stisne desnicu pa pokaže na grad: 
»tamo momci, ono štakorje gnjezdo, gdje švabska pur- 
garija leži, tamo im valja podkurit, da remetski fratri 
svieća ne troše, kad jutrnju štiju!“ "A joj, grofe, šaljčina, 
dašto! Ne će on mirovat, dok desnom nestisne desnicu 
Frankopanu, pa stane tresti, da im od rukovanja sve 
stiene našega grada popucaju'! Krste bože! Da je u mo- 
jega kljuseta toliko straha bilo, ko u mene, klecnulo 
bi već kod Suseda grada, pa ni makac dalje! 

Grof. Dakle gjeneral Turn? — 

Kap. Ozebao, grofe, sve po toj sparini! Vele, da 
je na Markovu irgu sve zaspalo, pa da ni ustat ne će 
ako ne dodje pomoći s vana. Nadaju se ljubljanskomu 
biskupu: Nu, ako je istina, da je Frankopanova Va- 
raždinska varoš, i da je Bakića u tvrdji stisnuo. želje- 
znim obručem, da mu sve rebra pucaju, kako svi ljudi 
pripoviedaju, kasno će i Kranjci doći — odpuhnut. će 
ih Frankopan, prije nego li i dodju! Znate li, grofe, 
šta je s Varaždinom ? Je V' istina dakle? 

Grof. Volio bih znati, no bog zna što! Još mi se 
glasnik vrnuo nije! 

Kap. Ako je istina, zlo po nas onda! Nebi li mi 

| 
mogli još za vremena, znate, onako — kako raci idu? | 
Kud bog, tud i svi svetci, kud biskup, tud i siroma : 
kapelan! A ni Vi grofe — | 


Prizor 5. 
PRIJAŠNJI. LJUDMILA. 
Grof _ O, zdravo, kćerce! Sta te vodi umo? 

Ljadm. Mišljah, da ste sam, otče 

Grof. Jel šta važna? (podje s njom na desnu stranu) 

Ljudm. Nije — ili — jest, otče. Sta hoće Branko? 
Jel istina, da je Frankopanom poslan ? 

Grof. Rekoše mi, da jest! (gleda ju začudjeno) 

Ljudm. (ogorčeno) O, tada recite mu, otče, da je 
to ružno od njega, da ne zaslužuje biti sinom Vašim, | 
— on buntovnik! Radje sve — no biti buntovniku — 
zaručnica! 

Grof (strogo). Kćeri! Od kada si ti stala plesti se 
u te stvari? Od kad ćeš ti mene učit što mi ovdje či- 
nit valja? Predivo, vćlo — to je tvoj posao, i bogu se 
moli, da mi pravi put pokaže u tih borbah i dvojbenih 
vremenih — jedini on zna, što je pravo! Pa tko ti reče, 
da je on buntovnik? Zar ti, da tu sud krojiš? Gdje 
muževi, junaci krv liju, gdje njihova krv ima odlučit, 
gdje je pravo — — 

Ljudm. (zdvojno), 1 vi — toga neznate jošte? 
Vi niste (zapne) | 

Grof (otresito), Ni rieči više! Ostavi me! I to jošte! 

Ljudm. (ode na lieva vrata, na vrati sukobi se s baru- 
nom, i reče mu : Žurite se, barune, jer — skrajnje je doba! 


(ode. Barun gleda čas za njom začudjeno, za tim stupi napried). 
I nm» ne m a pv na E E 

GROF (GORSKI. KAPELAN. BARUN, (malo na to) DRANKO. 


Barun. (iospodine grole, (grof se naglo obrne) milo- 
stiv Vam pozdrav od kralja Ferdinanda. 


. 
Prizor 6. 


glave, preplaši sc, začuv baruna za sobom i poleti nehotice desno, 
gdje se nasloni na stolac, gledjuć ukočeno baruna) 


Grof. Dobro došli! barune! Sve u to burno doba 
| 
| 


Kap. (koj je do sad stojao prekrštenih ruku i pognute 
| 


u te ne sigurne krajeve! Tomu se i zbilja hoće vitežke 
odvažnosti ! 





Grof Branko (unidje s desna za grofom). (i0spodine 
grofe, bratski Vam pozdrav od kneza Krste Frankopana ! 

Kap. poskoči na te rieči, stolac se sruši, svi se ogledju, a | 
on, u najvećoj zdvojnosti i smetnji stane se klanjati primičuć se 
naglo vratima i umakne). 


Grof (u isto doba, obrne se, u neprilici, za se). No, liepe 

mi konferencije (glasno, pošto je kapelan otišao) Zdravo sine ! 
Dobro došao! Zaželjeh si vidjeti te. Barun Fridrik Wi- 
told — (predstavljajuć ga). | 
Branko (kratko). Poznam! | 
Grof (sve više smeten). (arof Branko Orlović, sin mo- | 

jega — 
Barun (prkosno). Poznam! | 
Grof. Milo_mi je, da se znate. Nu — molim Te, | 
sinko, kao što se radujem, i rado bih zborio s tobom, 
dodji malo kašnje, barun ima razgovora samnom. | 
Barun (brzo). O molim gospodine grcfe — ja ne | 
imam tajna. — 
Grof. Nu, ipak, mišljah, biti će Vam milije — — | 

ili ako Vam je povoljnije, da se Vi potrpite — 
_—————————————— —BR 

















Branko. (), radi mene? Nipošto. ni ja ne imam 
tajna! (za se) Odviše je prijazan, ne odlučan! Valja ga 
odma natjerati u ijesnac, nekako mi je sumnjivo pri duši! 

Barun (za se) Sta je to grofica hljela reči? Čini 
mi se, on se promišlja ! 

Grof (u najvećoj neprilici, za se). Do biesa, ti su go- 
ropadni! Šta ću s njimi? Nijedan se ne miče? (rezigni- 
rano) E, počnimo dakle! (glasno) Sjedite, dakle, gospodo. 
(Podje do stolca u sredini. hoće da pridigne stolac, koga je kape: 
lan srušio. Barun i Branko polete zajedno, da ga preteku, nu suko- 
biv se pred njim, stanu, i mjere se okom). 

Grof (dignuv stolicu). Barune — (pokaže desno) Bran- 
ko — (lievo. Oba sjednu) Vaše želje, barune ? 

Barun. Njegovo Veličanstvo. kralj Ferdinand, šilje 
pozdrav svim viernim (tu rieč naglasi osobito) svojim. 
Opetuje, šta je odgovorio deputaciji viernih svofih sta- 
liša hrvatskih na njihove tegobe. Uvjerava ih kraljevskom 
svojom rieči, da skuplja sa svih strana vojsku, da im 
priteče u pomoć. Za Maceljskom gorom još koje vrieme, 
pa je spremna vojska, da prileče Varaždinu u pomoć, 
a s Kranjske miče se već biskup ljubljanski, da oslo- 
bodi Turna u Griču. Nu Njeg. Veličanstvo zna, da vier- 
nim Njegovim mora isto toliko stati do brzine rada, 
kao i njemu. S toga se nada, da će njegovi vierni pri- 
teći u pomoć ne samo riečju već i činom, jer samo o 
tom visi, hoće li se Hrvatska riešiti skoro nesretne, 
zatiruće ju bune — 

Branko (pomakne ljutito stolcem). 

Barun. — ili ne. Ponajglavnije se pako radi o 
Varaždinu, kojemu od Frankopana prieti velika pogibelj. 

Branko (daje tajimice barunu znak, da ne valja tako, za 
tim na glas). Baš, što se Varaždina tiče, biti će Ferdi- | 
nandu jedva do nevolje, jer mogu Vas uvjeriti grotfe, 


da ondje stvar pravde, stvar naroda stoji jako slabo, i 
vapije za pomoć od svih pravih Hrvata. S toga me 
Frankopan i šilje svim, koji pristaju uzanj, i onim, koji 
zasliepljeni, hoće da se vrnu stvari pravde. 
Barun (ustane). 
Grof. Branko, molim te, nije na 'Febi red. — 
Branko. Nikad nije prerano, prevarenim otvoriti oči. 
Barun (oštro). A ti su svakako oni, koji drže, da 
ugarskomu Terzii pristaje hrvatska kruna! 
Branko (skoči). Ne ti, već oni, koji već pet mje- 
seci čekaju, dok Ferdinand izpuni, šta je obrekao! 
> Barun (uhvati mač). Hulja, tko pogrdjuje kraljev- 
sku rieč! 
Branko (isto tako). A gdje je, da bi ju pogrditi i 
mogao ? | 
| 
l 
| 

Barun (trgne mač). (0), nesiže gušter doorlova 
gniezda! 


Branko (trgne takodjer mač, skoči prema barunu, ovaj 
umakne do u sried sobe), Da vidimo orlove pandje u kuka- 
vice! (Pobiju se). 


Grof (skoči, uhvati Branka za rame, povuče ga natrag i 


> stane medju oba), Barune: Branko! Ovdje. — pod mojim 
krovom! 

Barun. la, pod Vašim krovom, gdje dajele vrie- 
djati kraljevskoga poklisara, gdje dozvoljujete, da se 
diže toli drzovila ricč! Nu, (Branku) vidimo se jos. uko 
Bog da, a od Vas (Lužkomu) očekujem odgovor! 

















Grof (u neprilici, za se). Bože, bože, daj mi znak 
— (obraća se k jednomu i drugomu — u to unidje na vrata de- 
| sno glasnik a za njim se pomoli napola kapelan). 


| Prizor 7. 
PRIJAŠNJI. (GLASNIK. KAPELAN. Malo na to LJUDMILA I 
(\VIETA. 


Grof (uočiv glasnika. poleti do njega). Hvala bogu, 
glasnik ! 


Barun (hitro). Nedajmo mu vremena. grofe. ne 
slutim dobra! (Udare živo mačevi kresati). 

Grof (poleti natrag. razstavi ih i podje opet k vratima). 

Barun. Za boga. grofe, živo! (Biju se opet). 

Grof (bivši već blizu glasnika, poleti natrag, uhvati baru- 


na za rame, i stavi se medju oba). Za boga, gospodo slojte! 
(Obrne se prema glasniku — ovaj presenećeno gleda i nemakne se.) 


Kap. (koj je uviek, kad ih je grof razstavio, stupio u sobu, 
a kad se pobiše, umaknuo natrag, stupi iz vratih, nariše u zraku 
rukom veliki ,V“ i pokaže gibanjem: ,pao!“). 


Grof (za se). Dakle ,Varaždin pao!“ (Glasno) (410- 
spodo, vi hoćete odgovor. Dobro! Nu prije svega, ma- 
| očeve u korice! Nevriedjajte svetinje tudjega doma! (Oba 
| stave mačeve u korice. Na vratih lievo pokaže se Ljudmila, desno 
Cvieta i za govora grofova primiču se sve bliže). Barune! Da 
Vam dadem odgovor, da Vum dadem obećanje, nebi 
hlio da kralj Ferdinand čeka na njegovo izpunjenje 
kao mi na izpunjenje njegove rieči! Nu, gdje mi čekamo 
toliko doba, neznam. zašlo da se hitimo, njega poslu- 
žiti! Toliko Vam za odgovor! A s tobom, sinko, kašnje, 
na samu! 

Barun 

Branko Na | 
Ljudmila | (kliknu, sklopiv ruke): On je Zapoljevac ! 
Cvieta 
Grof | i 
Kapelan | gledaju, neznajuć, što da si misle, i u to: 


Zastor pada. 


Cin treći. 


Prizor I. 


Suma. U sredini straga vrielo. 


BARUN dodje s desna i vikne za kulise: 


Ajd momče, napoji mi sada žedna konja, 

| prošeći ga, da odahne malo! (Korači dalje.) 

Ni kapi vode ne htjedoh uzeti 

U prokletu i prevrtljivu gradu, 

| odjaših, ko da me hiesi nose! 

Sve, sve je izgubljeno jednim mahom, 

I Ferdinand je izgubio slugu, 

A ja izgubih — sve, ta nebo, raj svoj! 

(O _ Ferdinande, ubogi moj kralju, 

Što taru le sa sviju strana vrazi, 

Ha, to li su ti vierne sluge tvoje 

Što vjerom svojom zakleše se tebi? | 

A ti o zemljo meni ne poznata | | 

Ied osovi se na sinove svoje, | 
| 























Sto čvrsto stoje kano kremen stiene, 

Što sreću tvoju postojano brane, 

Sto uzorom su cielog svieta plemstvu, 

Ti — (smješeć se) značajnici, da im para ne ima! 

Do biesa, ne ima vjere ni za šalu! (Stanka). 

A šta ću sad, a šta će ljubav moja? 

Taj angjeo, što rodi se u gniezdu 

Gdje podlost, nevjera se crna radja! 

(\dustat? Ne, ta to će reć: umrieti! 

Uztrajat? Kako ćeš uz kukavicu! 

A bog zna, kako grof se Branko plete 

I mota, kako čvor će taj razriešit! 

O, vidim ga već, sretna zaručnika, 

Što dvorit će si tasta sladkih lica, 

A molit Boga da ga zatre grom! 

Ha, vjere mi, prekrasan prizor, zbilja! 

Al ja se jošte šalim u toj zbilji? 

Još pre no dalje krenem, razmislit ću (sjedne 
do vriela) 

Što činiti mi valja, jerbo zgode lete 

Strielimice -— 


Prizor 2. 


PRIJAŠNJI. KAPELAN doleti sav bez daha i viče natrag: 
Daj drago momče, pridrži i moga konja, i tako 
ćemo, ako Bog da, zajedno natrag. Krste bože, ala sam 
se usipao. (Uoči baruna) No, ecce, ecce, hvala Bogu i 
svetomu Luki, momu zašlitniku, da Vas stigoh, illustri- 
ssime domine! : 
Barun.. Dobro došli, kapelane! Valjda Vas ne po- 

slaše za mnom? Jeli se Vaš grof i opet promislio? Duva 
li vjetar s druge strane? | 

Kap. Bože sačuvaj, ta kako bi za par satij! Ali 
poslaše me drugi, poslaše me, poslaše me — nu — 
poslaše me suze naše grofice, toga angjelka i mezimčeta 
mojega! 

Barun. Šta čujem? I izpovjedila Vam jade naše? 

Kap. Jest, jest, in optima forma. Ala ste Vi ve- 
liki mudrijaši, Vi i taj grof Branko! Mehercle, žalio sam 
i sam, da sam u svojoj revnosti prepleo Vaše račune. 
Nu svetoga mi Luke, neznalice, sve neznalice! Nu zato 
me i čeka liepa kazna! Ja, sluga božji, koj de amore, 
o ljubavi samo čujem, sad moram biti slugom njezinom. 
(), est justitia sub coelo! Al šta ćete! Ja vidim, da se 
grofica raztapa u gorkih suzah, čujem, šta mi, učitelju 
i spovjedniku svomu spovieda, vidim jad i tugu i kod 
drugoga para — kako da sažaljenje ne udje u srce 
moje? Pope Luko! rekoh sam sebi, ti si ubogoj dječici 
poparu skuhao, ti si kriv njihovoj žalosti, valja da to 
i popraviš! Razmislim malo, i kliknem: djeco, ja ću 
vam pomoći! Ha, ha, kako navališe na me sa svih 
strana: dragi kapelane, prijatelju, učitelju, dobrotvore, 
spasitelju — jedva im se oteh, pa bjež, što mi hata 
noge nose, da Vas stignem! 

Barun. | evo me sretno stigoste, i nadjoste, gdje 
baš stadoh razmišljati — | 

Kap. Nišla, ništa, samo me poslušajte, ja sam već 
sve razmislio. Kako ja poznam staroga grofa, to ne ima 
ni najmanje sumnje, da stvar mora poći za rukom, in 
oplima forma! Stari Vam je tako izgubljen i zabunjen 

uslied nagle promjene dogodjaja, da još pravo ne zna, 
šta da čini. Jedna funtica na ovu ili onu stranu — i 
evo ga, gdje se prevrnuo. — Hoc fundamentum na ko- 
jemu pop Luka gradi stube do oltara, gdje će u liepom 
| novom ornatu, što će ga grofica i kneginja svomu za- 
štitniku izvesti, svezati ruke svojoj dječici! Čujte dakle! 
| 
| 


Ovdje Vam je kojih pet ugljevarskih kuća. Stanovnike 
njihove jedva tko poznaje, a oprane po gotovu nitko. 
Ja sam više puta kod njih, i vršim svoju dužnost kao 
tješitelj i pomoćnik nevoljnih i jadnih, a ovi ljudi će 
za mene u vatru i vodu. 
Barun. Pa od njih se nadate pomoći? 
Kap. Nec humillimum, ni najmanjega nevalja pre- 
o zirati! Hoc alterum fundamentum! Slušajte dakle! Ovi 
X ugljevari, dobro oprani, moraju biti Frankopanovi voj- 
| Dici. bjegunci, što se spasiše pod Varaždinom, i to hoc 
modo: Od Stajera došla Bakiću u pomoć vojska, po- 
o tisnula Frankopana, njega nestalo a vojska mu se po- 
| tepla na sve strane. Oni, siromašni bjegunci, izmoreni 
bjegom, izmučeni gladom traže utočišta u našemu gradu, 
jer je Ferdinandova vojska potisnula, harajuć i plieneć 
sve Zapoljevce prema Zagrebu u pomoć gjeneralu Turnu. 
i Evo to je jedno! Drugo je Vaše. Ja ću već pripraviti 
grofa svakojakimi ne izviestnimi još viestmi i nagadjanji, 
a onda dodjite Vi, koj ste putem naišli na _raztepene 
Frankopanovce, čuli što se dogodilo, i vrnuli se, vele- 
 dušni, kako jeste, da pružite zgodu grofu pa ne ostane 
cm pred Ferdinanndom. Ono treće je već briga Bran- 
kova, grofičina i — moja! 
Barun. Živio, kapelane, bogami! To mora uspjeti, 

samo, ako nam u zadnji čas kakova štafeta ne pokvari 
račune ? 

Kap. Nebojie se, zato sam ja već skrbio. Nu prije 
svega — jednu usluga za drugu — obećajte mi nešta, 
barune! 

Barun. Dajte, da čujem! Nadam se, i želim, da 
to uzmognem! | 

Kap. O, jako lahko! Do grofa, vidjeste i sami, 
netreba baš Vam ni Vašem kralju mnogo stalo biti. Od 
njega Vam slaba pomoć! S toga, molim vas, puštajte 
nus u miru, ne tjerajte nas, kako se zahijevi srca Va- 
šega izpune, silom u vaš tabor, puštajte nam slobodu, 
da i mi budemo diplomate prema zgodi i prilici! 

Barun. Moj dragi kapelane! S Vami neću jurišati 
tvrdje, a s grofom još munje! Umirite se. Ja ću reći 
svomu kralju, da onda istom neka se pouzda u svoga 
viernoga grofa Lužkoga, kad bude gospodar u Hrvat=koj ; 
onda sam osvjedočen, da će bili grof vajlojalniji i naj- 
odaniji sluga. Za sada — 

Kap. Za sada, molim Vas, ilustrissime, predjimo 
u kratko preko toga, jer je to škakljiv predmet. koj se 
ne sluša rado. Dakle — requiescal in pace grof Lužki 
i njegova pomoć! A mi dva ćemo ipak sada jurišati 
tvrdju — 

Barun. Ah, molim Vas, tvrdju, koja se osvaja s 
magarcem punim zlata! 

Kap. Ali, barune, ta za Boga, on je otac grofičin! 

Barun. Ah, da, recimo, da nisam toga izustio, šta 
mi dušu napunjuje jedom i ogorčenosli. — Da se vra- 
timo na našu bojnu osnovu! Kada kanite započeti ? 

Kap. Odma, odma, dragi barune, jer nas inače 
iznenade kojekakove ne nadane zgode, pa eto — opet 
utonuše sve liepe nade i osnove! Stanite malo, ja ću 
odmah sakupiti vojsku svoju! (Viče na lievo): Matija, ej 
Matija! Petre ili tko Vas je ovdje! Ovamo! 

Barun. Što su Vam lako blizu? 

Kap. Eno im na sto koračaja koliba. Ej, Mntijo. 
Ma —- 


Prizor 3. 
PRIJAŠNJI I UGLJEVARI. 


Prvi ugljevar (doleti na pozorište). Evo me. evo! 


Hvaljen Isus, gospodaru, trebaš li nas? 

Kap. Djeco moja, ajde požurite se, sakupite se 
ovamo, trebam Vas a za dobro djelo! Samo brzo! 

Prvi ugljevar (trubi u rog a ugljevari se kupe sa svih 
strana Medjuto: 

Kap. (vodi baruna napried, i zbori mu potiše) A sada, 
bože mi prosti, što naumih izvesti laž i prevaru! Zašlo 
te molim dnevice po sto puta: ne nos inducas in ten- 
tationem, ne uvedi nas u napast! Ali, bože, kajat ću 
se dragovoljno ma do smrti svoje, samo da mi sretna 
bude, koja mi pod okom i pod srcem rasla! 

Barun. Dragi kapelane, tješito_ se, Bog je dobnr, 
Vi naumiste dobro djelo, a ma da i jednoj duši zla či- 
nite! Netreba: Vam mnogo pokore za taj grieh, ta to je 
i tako šala! Ali s pune zbilje i od dna srca Vam za- 
hvaljujem na ljubavi i dobroti Vašoj — 

Kap. Ah šta! Sklopismo pactum conventun, da 
nam je mir u kući! A sada, pomozi bože! (Ugljevarom) 

Djeco, hvala dobrih ljudi i dobra plaća Vas čeka! Slu- 
šnjle, šta Vam treba učinili, i pazite dobro! Vi ćete 
žurno, što igda možete u grad grofov. Kad ste već na 
domaku, a gradu na vidiku, stanite bježati, dodjite bez 
daba u grad, pa vičite: ,jao, pomozite, Švaba je za 
nami!“ Pa kad Vas upitaju, šta ste, odkud ste, i zašto 
bježite, a Vi samo govorite, da ste bili u Frankopano- 
voj vojsci pod Varaždinom, da su Vas Svabe polukli, 
voedje Vas. ostavili, a Vi da bježite, kako ćete spasiti 
život svoj! Nebojte se ničega, Vi znate, da Vam ja 
samo dobro želim, a ja ću biti ondje. 

Prvi ugljevar. E, đobro je gospodaru, kad ti veliš! 

Barun. Ali Vi ne imate ni slrieliva, ni mača, ma 
baš nikakova oružja! | 

Kap. Netreba, sve to ste izgubili pod Varaždinom! 
Samo ajde djeco, operite se tu na vrielu, pa krenite 
odmah u grad, Ti, Matijo, budi kakav kapural ili aram- 
baša, pa govori za druge sve, kako ti rekoh! 

Prvi ugljevar. Neboj se gospodaru, tresti ću se 
od straha, klecati nogama — 

Barun. Pravo tako, baš kao pravi bjegunac! Pa 


ako dobro svršite, što želimo, dobijete još (pruži mu kesu) . 


k ovoj polovici drugu. A kapelane, mi idemo, ja već 
gorim od težnje, da ju vidim! Bog momci! 
Kap. S bogom djeco! A ti bože, blagoslovi ! 
Ugljevari. S bogom, gospodo! (Kapelan i barun odu.) 


Prizor 4. 
UGLJEVARI. 
Drugi ugljevar. Čuješ Matijo, šta veliš ti na sve 
to? Šta hoće gospodin? Da šalu zbija s nami? 

Prvi ugljevar A, šta govoriš! Mi ga svi znamo. 
da nam hoće dobro. On je rekao, novaca nam daše. 
koliko ih dosad ne vidjesmo nikad. pa šla ćemo pitat 
dalje? Ajde, brzo spremimo se, pa put pod noge ! 

Ugljevari. bakako, dakako! 

Prvi uglj. Šta ti znaš. kakove hirove imadu ta 
gospoda? Tko će im haka doći? Da bi htjeli smislit, 
Zašto nas upuliše, zaista nebi nikad na kraj došli. S 
toga ne pitnj, pa ajdemo! 

(Za pozornicom čuje se buka). 

Drugi uglj. Šta je to za Boga? Kakova je to buka! 

Mali uglj. (doleti na pozornicu i viče) Tata, tata, evo 
vojnici su došli kao mravi! Zapalit će nam kuću, ubit 
će nas! 

Ugljevari (krste se). Jao! Bože pomozi! 

Prvi uglj. Kakovi vojnici? Koj je to bies? Odkud 
oni u našu pustu šumu ? 


Prizor 5. 
UGLJEVARI. BJEGUNCI. 

Arambaša. Ljudi, kud je put u Lužki grad? 

Prvi uglj. Evo ovuda samo ravno dolje! 

Aramb. Da posietimo malo toga švabskoga grofa, 
žalostna mu majka! Posvetilt ćemo mu ložnicu, da se 
sjeti, kad su Frankopanovci ovud prolazili! Švabe su 
nas zatrli, sad ćemo mi nje trieti! Ta gle, gle, ti si 
gavan! (Uzme mu kesu, koju je sveudilj u ruci držao) Vjere 
mi, suvo zlato! E, hajduče crni, odkuda tebi zlato? 
Boga mi, bogati su grofovski kmetovi! Jel mnogo zlata 
u grofa? | 

Prvi uglj. Ded, nosi to prokleto zlato, mi ga i 


tuko ne zaslužismo! Nu reci der mi arambašo, dal vas | 


zbilja izbiše Švabe? 

Aramb. Ne pitaj, slugo švabska! Ubiše nam ju- 
naka nad junake, Frankopana, bog ih ubio! U momu 
je naručaju izdahnuo, raztepla se vojska poslje njega, 
ali mi ćemo mu zapaliti samrtnu svieću, kako si ljepše 
željeti nije mogao! Hvala na zlatu! Napried momci! (odu). 

Prvi uglj. Kakove to stvari na tomu svietu! Evo 
im Frankopanovaca sve bez novaca. Ali ljudi, nevalja 
gubiti vremena! Petre i ti (rjuro ćete samnom stranpu- 
tice u grad, da javimo gospodi da se priprave, a vi 
drugi čuvujte kuće, znate, žene su doma, djeca su, a 
ti hajduci ne znaju za boga, Bog braćo! 

Ugljevari. Sretno! Čuvao vas Bog! 

(Zastor padne). 


Promjena. 
Scenerija 1. čina. 


Prizor 5. 
LJUDMILA, CVIETA I BRANKO. | 
Cvieta. O, Branko, hoće | biti kraj loj šali? 
Ah, mene strah je tako, da i taj put 
Ne uspjeh nam je čekat! 
Branko. | Budi mirna, 
Ne žalosti se unapried toliko, 
(:dje nam još tračak dobre nade siev». 

A bilo kako god mu drago, ja ću 

Razriešit skoro čvor taj ne snosljivi! 
Ljudm. A bog zna hoće li se Fridrik vrnut ? 

O, možda, da gn stić se moglo nije. 

ll dn je prošo, da se već ne vrati! 
Branko. O, ima tu, što natrag će ga vući. 

| pre, no sam će znati. bit će ovdje! 


Prizor 6. 
PRIJAŠNJI. KAPELAN. 


Kap. Da, ako Bog da, grofice, još danas, 

Još možda, — možda — možda za pol sata! 
Ljudm. i Cvieta (skoče do njega). Moj dragi kapelane! 
Ljudm. . Recite mi. 

(rdje, kako ste ga našli? Kako mu je? 
Kap. | O, i te kako! Plače 

KO godinica iza duge suše. 

Ljudm. Dakako, kad se vojnik tako plače! 
Branko A šta je s vojskom, jel ju sakupiste ? 
Kap. 0, i te kakvu vojsku! Krasni momci! 
Branko. A bojna osnova? 

Kap. U redu sasvim! 


Prizor 7. 
PRIJAŠNJI. GROF LUŽKI. 
Grof. Da ste mi zdravo, djeco! Zdravo kapelane 
šta je nova? 
Kap. (zase). No sada, bože mi pomozi: (Približi se 


grofu dovede ga napried na pozornicu, tajinstveno) O grofe go- 
spodine, bojim se, zlo je! 


še 

Grof. No šta je, za Boga? 

Kap. Bojim se, stvari se obrnuše opet! Jutros Vam 
bijah u šumi dolje kod ugljevara. Nekoji se vrnuli s | 
obližnjih sela, i pripoviedali, da je sviet naokolo u ve- 
liku strahu od Frankopanovih bjegunaca, da pale i ha- | 

rače, bježeć pred Švabom. Ja si to još ne mogu raz- 
| 
| 





tumačiti pravo, nu znate: vox populi! 

Grof. Do biesa, to bi ludo bilo! Ali evo, evo sve 
to posljedice stiske, u koju me spraviše ta dva diplo- 
mata! Barun je, čujem, odmah odjašio ? 

Kap. Jest, i bez traga! 

Grof. I on je prenago, nije stvoren za diplomatu. 
Ta kod ovakovih stvari valja viećati, računati, promi- 
šljavati — 





Prizor 8. 
PRIJAŠNJI. BARUN. 


Barun (ide ravno grofu), Gospodine grofe — — - 

Grof (u šmetnji) Gospodine barune — | 

Kap. (barunu tiho). Lažite vi sad, ja ne mogu više! | 

Barun. Evo me natrag, da Van: odmah glasnik 
budem, i da Vam pružim zgodu, da Dns što ste 
kralju svomu sagriešili ! 

Grof. Barune —! 

Barun. Čujte dakle! Taj Vaš junak Braikovan 
ode glavom bez obzira — kuda, bog ga znao. Vojsku 
mu smlatio Bakić sa Štajerci, i raztepao ju na sve strane. 

Ja sam putem naišao na sijaset bjegunaca, što 
stranom plieneć i harajuć, stranom bježeć bez obzira 
prolaze tim krajem. Javljam Vam, grofe, pripravite se 


OT 





“1 


na taj dolazak prijatelja, nu znajte, da za njima ide 


sudac ne umoljive ruke! Ali, grofe, Vi se prenagliste 
u svom strahu nad padom Varaždina! Vrnite se strani 
pravde, nedajte, da se kralj nad nevjerom Vašom potuži! 

Grof (stoji pognute glave i skrštenih ruk0). 

Kap. Grofe gospodine! Bolje je bolje! Ostanimo na 
putu, kojim smo najprije udarili bili! 

Branko. Dajte, grofe, dajte! Danas tako, sutra 
onako! Ta već ste odveć dugo Zapoljevac! Pa eno, 
zviezda Zapoljina tamni, sunce kraljeve sreće diglo se 


visoko nad obzorje, ne vidite li ga? Ili Vam sliepi sjaj 


njegov oči? Oj, to sjajno sunce kraljevske milosti! Na- 
pried dakle, uhvatite zgodu objeručke — ili se bojite, 
da nije istina, šta vele? O jest, jest, vjerujte mi, ja 
znam, uvjeren sam, ta to je uviek tako, kada se vrag 
nad pravdu digne! 

Barun. Gospodine grofe — 

Branko. 0, ne vriedjate se nad tim! Vae victis, 
i meni je oduzeto slovo jada moga i tuge moje! I ja 
sam jedan od uništene, satrte stranke — jao njoj i jao 
meni! Grofe! Još koj čas, a čete Ferdinandove razlijat 
će se zemljom ovom! Doći će i pod taj grad — Vi ne 
ćete biti valjda tako bezumni, i oprieti se pobieditelju'! 
Vi ćete mu širom otvoriti vrata, primiti ćete ga obje- 
ručke! A šta, ako ja do onda ostanem u gradu? Naći 
će u mene buntovnika, nazvat me veleizdajnika — vae 
victis! šta me čeka onda? Da se pustim gnjesti, daviti 
kao zviere u stupici — nikad grofe! Vi ostajete sretan, 
vidjen, ugledan, obasjan milosti kraljevskom, a ja bje- 
žim, da se nikad ne vratim u zemlju, koja je podlegla 

stvari, proti kojoj sam se borio! Verat ću se po tudjih 
stranah, daleko doma, daleko svojih. — (prime grofa za ruku) 
grofe, dajete li, da Vaše zlato, jedinicu Vašu za uvieke 
Vašemu oku otmem ? 

Grof. Branko! | 

Ljudm. (klekne pred otea si). Otče, ja ne idem od 
tebe! Tko će gladit siedu Tvoju glavu u starosli, tko 
će Te tješit u boli, tko njegovat u slabosti? O, oitče 
moj! 


(Stanka. Vani pukne top. Svi se trgnu). 


Prizor 9. 
PRIJAŠNJI. KASTELAN. Malo na to TRI UGLJEVARA. 


Kastel. (irofe gospodaru! Preko sto bjegunaca iz- 
pod Varaždina hoće da navali na grad. Pod Varaždinom 
Frankopan je pao, vojska mu se raztepla, a bjegunci 
u biegu svom pale i harače kud prolaze. Zatvorismo 
vrata, digosmo mostove, da ih dočekamo. (opet top). 

Kap. (stane vikati). Stanite, stanite, za Boga miloga! 
Ne .pucajte, ta to nisu bjegunci, to su ugljevari, siro- 
mašna djeco moja! O Bože, ako hoćeš da kazniš laž, 
grdnu sramotnu laž, evo kazni mene, ja sam kriv, ja 
sam griešnik, moja je ta strašna laž! (sruši se na stolicu). 

Grof. Kapelane, šta je za Boga? 


Branko ' ' | 
| Do biesa, ne ima nam sreće! 
Barun | 


/ 


(Opet pukne top). 
Kap. (skoči sa stolca i baci se grofu pred noge). O, go- 
spodaru, nedaj pucati, ne ubijaj nedužne ljude, ja sam 
kriv, grof, barun, grofica, kneginja, mi smo krivi, mi, 

— a ne te sirote ugljevari! Evo gospodaru, grof hoće 
aa uzme kneginju, grofica hoće, da ju uzme barun — 
evo, grofe, pa zato da ubijaš — (opet pukne top) jao, sta- 
nite za Boga, stanite ljudi! O, moji ugljevari! (Poleti na 
vrata, nu tu se sukobi satri ugljevara i sav snebdiven poskoči natrag). 

Prvi uglj. Evo nas gospodaru, evo! Nismo krivi, 
da se je stvar tako obrnula. 

Kap. O, utvore, sablasti! Sta već li vas ubiše, 
utukoše, da su vam već duhovi vaši predamnom! Uh, 
ala ste crni! Bro! bježite odtale, odlazite, nisam vas ja 
ubio, evo ovi su pucali na vas — (opet pukne top) evo, 
slušajte, još pucaju bezdušnici ! 

Prvi uglj. Ali gospodaru, za Boga miloga, ti si 
s uma sišao! Mi smo živi i zdravi, a ovi moraju pu- 
cati, da si obrane krov nad glavom! Eno pogledaj na 
prozor, vidiš lete amo kao mravi! (Odvede kapelana na pro- 
Zor, svi podju za njima i gledaju). 

Barun. Trista mu jada, ta to su zbilja vojnici ! 

Grof. Zbilja? Zbilja? ne rekoste li mi to unapried ? 
li je to šala s Vaše strane bila? Il diplomatske spletke ? 

Kap. Eto, eto, šta ih ide ovamo! Oh, čujete li? 
Svaki viče: laž, laž! Kapelan laže, grdo, sramotno laže! 

Grof. (ljut). A, do biesa, dosta je već toga bula- 
zenja! Kastelane, polij ga vodom, da se vrne k pameti! 
(Kastelan i ugljevari odu iz sobe. Kapelan sjedi na stolici, i pogne 
glavu u obje ruke.) 

(Za cieloga sljedećega čina puca pogdjekad top, a pod konac 
čuje se puškarenje). 

Grof. Barune, Branko, Ljudmilo, Cvieto! Sta se 
zbilo? Zašto je taj siroma lud? Rekao bih, nisu Vam 
čisti poslovi! Šta je to? | 

(Na te rieči kleknu pred grofa, te se nehotice razdiele barun 
i Ljudmila zajedno, a opet Branko i Cvieta zajedno). 

Ljudm. ) Oiče! 

.Barun | Grofe! 

Cvieta , 
| Otče! 

Branko 

(U to je unišao kastelan vrčem u ruci i polije kapelana po 
zatiljku. Ovaj skoči, i uoči cieli prizor. Na to sklopi ruke i podje 
do grofa. Kastelan izidje iz sobe). 

Grof. Djeco moja, jel' istina? Složiste se dakle? 
Ali Ljudmilo, Branko, vi zaboravljate — 

Kap. Ništa, grofe! Sve je u redu! Digni ruke i 
blagoslovi ih! 





Branko. Čuj, otče moj, što istinu ti zborim! 

Na samrti je bio otac moj, 

Kad saznah, ku dosudiste mi sreću. 
Radostnije sad doba da navedem! 

Kad vraćah se s bolonjskog učilišta, 
/Zadržah se u prijatelja našeg 

U kneza Vranskog. Ondje kćer mu: vidjeh, 
Što dražesti me obuzela svojom. 

Ja planuh —- ljubavni me žar obuze 

A ja ga shvatih, strastan objeručke. 
Neznadjah, što dosudi Vaš mi zavjet, 

I zavjerih se, svjedok mi je Bog! 
To rekoh umirućem otcu svom! 

»Moj sinko“, reče, ,ja ću pred Boga sad, 
Uživati ću sve nebeske slasti, 

Milostiv Bog je, prostio mi griehe! 

Ja neću sinko, da u Tvojoj duši 

Ljudm. 
Grof 


Grof. 


Ostavljam pako, gdje ću nebo gledat — 
Riešavam zavietne te-rieči svoje 

T šiljem Cvieti zadnji blagoslov !“ 

To reče, i izdahne otac moj. 

Ah, otče, ja ga ljubim, ljubim silno, 

I nikad drugog više ljubit neću! 

(taruć si suze) A, djeco moja, Bog vas Hlagoslovi! 
U ime božje moj Vam blagoslov! (Ustanu). 
A sada, djeco, kakve su to šale? 

Već više dana spjetke tu se pletu, 

A čini mi se, žrtva sam im ja? 


Branko. Pripoviedat Ti, nije sada vrieme 
3 J ? 


Kap. 


Kad svatbene će oriti se pjesme, 

Tad čauš neka gostom pripovieda! 

To jedno samo sada ću Vam reći. 

Da srca što se znaju, što se ljube, 

Sve i bez diplomata će se naći, 

Da laži, što ih diplomate trube bj 
Napokon će na vidjelo izaći! | 
(razširi ruke) A ja ću trubit odsad: trata, trata, 
Da pop nebude nikad diplomata! 


(Vani se čuje puškarenje, top pukne, barun i Branko viknu 
»hura“! i zagrle svoje zaručnice a 





Zastor padne). 

IV. 
KRI PROSCA. 
| x ŠALJIVA IGRA IZ. ZAGREBAČKOGA ŽIVOTA 
U TRI ČINA. 
| Na 





3 s 


2B. =. 








Osobe: 


KARLO MOTAJIC, činovnik. 

LEONORA, supruga mu. 

STANKA, njihova kći.: 

pl. BOSILJEVIC, viši činovnik. 

(JURO VISOVICĆ. . 

LJUDEVIT, odvj. koncipient 

ARTUR pl. PAVLOVIĆ, mladi odvjetnik. 


LUKA pl. CRLJENAC, vlastelin iz Turova Polja. 


Gdja. JULIA pl. PARFIMOVICKA. 
(idja. MARTA STOGUMBOVICKA. 
STJEPAN LOZICG | 
VIKTOR LAŽINSKI | 


RUŽA, sobarica u Motajićevih. 


mladići. 


Gospodje, gospodjice, jeunesse dorće. Vrieme: sadašnjost; mjesto: 


Zagreb. 

Cin prvi. 
\ 
Soba uz plesnu dvoranu, više desno na stražnjem zidu staklena 
vrata, kroz koja se vidi u dvorani niz već driemnih gardedama. 
Par mladića stoji uz vrata, plesačice dolaze i prikapčaju im koti- 
ljonske spomenice; parovi se udaljuju da plešu itd. Čuje se prav- 
nički valcer do konca trećega prizora. Lievo su vrata, po zidovih 
po koje zrcalo, okolo fotelji i stolci. . 


Prizor 1. 
STANKA I VISOVIĆ unidju s lieva, rukom u ruci. 


Stanka (ogleda se plaho). A sada molim vas, samo' 


brzo i u kratko: šta želite reći? Vi ni ne znate, koliku 


vam prinieh žrtvu, sliedeć vas amo! 

Gjuro. 0, znam ja, ali baš to me hrabri i daje 
nade, da mi ne ćete rieči u zlo uzeti. Ali u onom vr- 
tlogu kotiljona, gdje ste okružena tolikom množinom 
obožavatelja, koji vas pozornim okom prate, nije mi 
moguće, da vam izustim, šta hoću! Pa kad vam kažem, 
da vam to izustiti moram, ne ću li, da mi srdce pukne 
od težka bremena. 

St. Pa i rekoste sve, a hvala bogu, brzo i kratko. 
Dalje drugi put — a sad, molim vas brzo u dvoranu! 

Gj. Stanko! 

St. Hodite za boga! Kotiljon se primiče kraju. 

Gj. Dakako, a'vi imate još par kotiljonskih spo- 

menica, da podielite! Ja nesretnik niesam na to prije 
pomislio ! 

St. Gjuro! 

Gj. (sam sobom). Aha, to djeluje! (Glasno). Naravski, 
bože moj, zabava nada sve! | 

St. (sama sobom) O, on zna i ujedljiv biti; čekaj 
malo! (glasno). Da, pravo velite! Ja sam ovdje da plešem, 
a nipošto da se ne zabavljam! Ako je tko toli nesretan. 
da se u mene zaljubi, prosto mu, nu ljubovne dekla- 
racije neka pravi drugdje. 

Gj. (uzdahne) — ili nigdje! S bogom, moji sni! 
Slobodan sam! (Pruži joj ruku i vodi ju do vrata). 

St. (došav do blizu vrata, ustavi se, izvine, i vrati zami- 
šljena. Sama sobom). Ali ja sam ga razžalostila; Bože moj! 
što sam učinila? Još sam sasvim omamljena plesom! 
(Glasno). Ali molim vas, zašto odabraste momenat, gdje 
nisam ni najmanje sentimentalne volje? Vi rekoste, je | 
li, nešta ozbiljna ? 
Gj. (razvedri se). Ta da, ali — kotiljon — 

St. Zbilja! Bože moj, to je strašna kolizija! Dakle 
molim vas još jednom, ali samo brzo i u kratko! 
Vi — 

Gj. Brzo i u kratko — ja vas ljubim! 

St. Brzo i u kratko? 

Gj. 0, ne, bože moj, uviek i doviek, ovdje isvagdje, 
pred dvie godine, gdjeno se razstadosmo. i danas gdje 
se sastadosmo, u Beču, Parizu, Londonu, na Montblanku 
— u Zagrebu. | 

St No, to je vrlo liepo od vas! (hoće da umakne). 
| Gj. (uhvati ju za ruku). Ho, ho! Stojte malo, ne ide 

to tako, gospodjice! Ja nosim srdce svoje na pazar, | 
prodam ga vama, a vi ni pare! 

St. Ja mišljah, da ste mi poklonili svoje srdce! 

Gj. I to! Ali ima poklona, medju koje i taj spada, 
kojih moramo odbiti ili revanchirati! | 

St. (misli časak). Dakle — au rćvanche! (Hoće da po- 
bjegne). 

Gj. Ne, ne, ne! Liepo je istina, da kanite revan- 
chirati, ali se to čini s mjesta! | 

St. Tako? Hm, hm, ne bih vas rada uvriedila, ali 
vjerujte mi — nisam toli sretna, da vam mogu vratiti 
baš takav dar, kakovim vi mene nagradiste. Jer — 

Gj. Stanko! : 

St. Jer mi vi pokloniste srdce, koje me ljubi — 

Gj. A vaše ne ljubi? 

St. Pst, čekajte malo! Koje me ljubi u Parizu, 
Londonu, i šta ja znam gdje sve, a moje — 

Gj. A vaše? — 

St. A moje — (nakloni se) samo u Zagrebu! (Hoće 
da umakne). ' 

Gj. Ta stojte još časak! Bože moj, ja sam toli 
sretan, toli blažen, da me ne prevari glas srdca moga! 
Dozvolite, kad je ta ciela scena i tako samo provizorna, 
da vas provizorno i poljubim — u ruku! 

St. Ali molim — samo hrzo i u kratko! (On to 
učini). Za boga, kotiljon — 

Gj. Traje još uviek! Vi k nestrpljivim plesačem, 
a ja k vašoj majci. (Ponudi joj pazuho). 

St. Oho, počekajte malo, ne prenaglite se, da ne 
pokvarite svega! Moram vam razložiti situaciju! Ima 
vam tu stanoviti g. pl. Pavlović — 

Gj. Znam ga, mlad advokat bez partaja — 

St. To je svejedno! Advokatura mu je nuždna, 
misli, za naslov, a partaje stoje mnogo truda i vremena! 
On je vrlo elegantan, kavalier, a ima imetka dosta -- 

Gj. Valjda vas taj ne prosi? 

St. Bit će tako! A majka mu vrlo voli! 

Gj. Dobro dakle, idem najprije vašemu -otcu - - 

St. Pst, pst! stojte još malo! Ima vam tuj stano- 
viti g pl. Crljenac — 

Gj. Laka, znam ga! Valjda taj za ružami ne snatri? 

St. To baš ne, ali, ne laskam si, za mnom! Ima 
liepo imanje, solidne nazore i skroz konservativan duh, 
pa zato mu otac vrlo voli. 


Gj. Prekrasno, ali ima tu i stanoviti g. Gjuro Vi- 
SOViĆ — 

St. Znam ga! Za njega vele otac i majka, da je 
,Jjošnijeništa“ čovjek, koj putuje svietom, da novac 
i vrieme troši, pjesme i pripoviedke piše, i bavi se sva- 
kojakimi allotrijami, a ničim solidnim! 

Gj. Aa! To biva sve ljepše! A moji članci o par- 
lamentu francezkom i englezkom — 

St. Da su baš posve suvišni! 

Gj. A moje razprave o narodnoj ekonomiji"? 

St. Da ne vriede za toli malen narod, kao naš, 
ni probijene pare! 

Gj. O, moje reformatorske sanjarije! A moja bro- 
šura o slobodi tiska? 

St. Da je ne lojalna, revolutionarna ! 

Gj. Aa?! 

St. Da je ne može napisati čovjek triezna i kon- 
servativna duha! | 

Gj. Oo?! A istom moja brošura o iztočnom pitanju ? 

St. Da je prećerana, ne zrela, papistička, ultra- 
montanska — 

Gj. Užasno! Krv krvi moje! 

St. Jednom rieči, otac i majka slažu se u tom, 
da ste čovjek, koj će svršit na vješalih! 

Gj. U tom su dakle složni! Liepo, da mi bar to- 
liko važnosti pripisuju! Liep triumf za prvi početak! 
Ali sva sreća, da vi ne mislite tako, gospodjice Stanko, 
je li? 

St. Ja? ja? Da vam iskreno kažem, ja vam vrlo 
volim putovanju, vrlo ljubim pjesme i pripoviedke, a u 
mene je komadić i revolucionarke i papistkinje i ultra- 


 montanke i prećeranke — 


Gj. Za boga, dosta već komadića, ali vi ciela? 
St. Ja ciela? No kad rekoh a), neka bude i b), 
ciela sam dušom i tielom vaša! (Nakloni se i pobjegne lievo). 


Prizor 2. 
GJURO, sam. 


Bože moj, ala sam sretan! Ovaj me angjeo ljubi, 
i slaže se sa mnom u politici, turistici, publicistici, jour- 
nalistici, beletristici, novelistici — riečju u svem, a stari 
— no, ta znao sam, da je ne snosan birokrata! Hm! 
Birokrata simo, birokrata tamo, tout čgal! On je otac, 
a njegova žena majka Stankina, a to je pravna i sakra- 
mentalna spona, koje ne možeš prekinuti ma kako! A 
stari je tvrde glave, ko da je rodjeni Yankee! S druge 

strane pako, njemu za volju da budem reakcionarac, 
kozmopolita, pseudoliberalac — pfui, tko će to i po- 
misliti! Bože moj — (sjedne) — kako bi to liepo bilo, 
da čovjek ne mora preliminirati sa strankami, koje se 
tast i punica zovu! | 


Prizor 3. 
PRIJAŠNJI I LJUDEVIT. 

Ljud. Ah, ah, koga vide oči moje? Gjuro, Keri- 
mova sablja te ošinula, ti, svojom vanjštinom u sada- 
šnjosti, svojimi aventurami u prošlosti, svojom budućnosti 
u budućnosti toli interesantna osoba, ti sjediš ovdje po- 
niknute glave, a jedna jedina kotiljonska spomenica resi 
tvoje prsi! Šta se je sbilo? 

A \ lj. Poražen sam ti u triumfu! ali se baš ni ti 
nisi osobito izkazao! Tri spomenice, i te još od papira! 

Ljud. (pogleda tužno na prsa). Ah, da! Ova je od 
gospodjice, koja baš stupa u davno već zasluženi mir, 
ova od gospodje, koja već o davno zasluženu miru ne 
će da čuje, a ova — 

sa “53. Nu, a ova? — 

Ljud. Ah, kod ove me srdce zaboli! Ova je od 
mlade .-vragoljanke, Aurelije, liepe kćerce moga chefa, 
koja mi obreče, da će spomenicu takširati po mojoj 
galanteriji, a to. sam, kako vidiš prislužio posrebreni 
krst od papira! Eto, to su moji triumfi. 

-lj. To si ti bez dvojbe bio galantan preko mjere?. 
“Ljud. No, i te kako! Sta ćeš, iskren sam, a ga- 
lanterija i iskrenost do dvie zaovice! Jednoj rekoh, da 
je koketa, drugoj, da joj je jezičac pogibeljniji od svih 

dražesti, trećoj, da najvoli govoriti o stvarih, kojih ne 
razumije, jer drugih ne zna, ovoj to, onoj ono, a svim, 
da ne zaslužuju liepoga imena Hrvatice! 

Gj. Ali, Ljudevite! 

Ljud. No, no, umiri se, to mi je još najmanja 
uvrieda. Pa tako eto, da mi se osvete, ne plešu sa mnom 
i govore opet njemački! 

Gj. O, jadni prijatelju, ti si dakle mučenik za na- 
rodnu stvar? 

Ljud. Tako je! Ali ti, koj si toli galantan, zašto 
ti da budeš mučenikom? Pa ipak su ti prazna prsa. 
ko oblačno nebo! 

Gj. Ah, ja! Ja sam mučenik, jer putujem, pišem 
pjesme i pripoviedke — 

Ljud. Ah, mani se, ko da ih je svaka stota i 
čitala ! 

Gj. Jer sam revolutijonarac, papista, ultramonta- 
nac, pretjeranac, jednom rieči čovjek, koj će svršiti na 
vješalih ! 

Ljud. A, a, a! Ti si dakle umišljaš, da su ti naše 
krasotice protivnice u kakovom principu ? 
| Gj. Nipošto! Nu jedna vaših krasotica ljubi mene, 
ja ju obožavam, radi smo se uzeti, ali — 

Ljud. Ali? 

Gj. Otac i majka ne dadu, jer sam, vele, pjesnik, 
revolucijonarac —- 

Ljud. I tako dalje i tako više, sve do vješala! 
O, trista mu ništa, to je taj tvoj nesudjeni tast vrlo 
strog censor ? 

Gj. Birokrata — 

Ljud. Dadadadada! Razumijem, pojmim shvaćam! 
Nu . in na tvom mjestu — 
Nu? Šta bi na mom mjestu? 
4 Evo jada! Ne znam ni sam, šta bi, nu ja 
bi promišljao, šta bi! 
Gj. Vrlo mudro! To baš i činim! Ali slušaj dalje! 


Oni imadu već i druge kandidate za svoju kćer. 
Ljud. Šta, za boga! Odmah njih više? 





Gj. Da, da imam samo jednoga protivnika, kako | 
ztako! Ali odmah dva, i to još roditelji kandidirana | 
kandidata ! | 

Ljud. Stani, stani! Napeo sam mozak već na de- 
set atmosfera, nu još ne shvaćam! Veliš, roditelji hoće, 
da kćer jednu udadu za dvojicu, ili hoćeš ti dvie za- 
ručnice da uzmeš? Kakav je to labirint? 

Gj. Sasvim jednostavna stvar! Otac rad je dati 
kćer jednomu, majka drugomu, a svaki je zaljubljen | 
u svoga! | 

Ljud. A djevojka u tebe? 

Gj. Tako je! 

Ljud. Hurrah! Čist račun! Jedan neka uzme otca 








drugi majku, a ti nosi kćer, pa mirna Bosna! 

Gj. Hodi, mani se šale! 

Ljud. A, a, a! Zašto si ti učio šestnaest težkih 
škola i trošio novac po svietu, da zaboraviš, što si kao 
parvista znao: ,duobus litigantibus tertius gaudet«“, ili 

| 
| 
| 





kad se dva tuku treći grabi! Da si ti, kao ja u odvjet- 
ničkoj pisarni, učio bi to svaki dan iz nova! Ali tako, 
da! Ti si zbilja diete sreće, kojemu je sudjeno, da bez 
napora dodje do svega. Ta čuj me, svietom dozrela 

glavo! Valja učiniti, da se otac još više zaljubi u svoga 
kandidata, majka opet u svoga, ali onako, da se živo | 
zaljube svaki u svoga, pa onda neka se čupaju i po- | 
gadjaju roditelji i kandidati križ na križ, a tko nosi 
onda? Ti i djevojka, jedini mirni u obćemu ratu! 
| 
| 
| 
| 


Ljud. Praksa i ništa nego praksa! Dodji u moju 
pisarnu, pa da vidiš, kako ja i moj principal huškamo 
ljude, da se pravdaju, a tko nosi? Moj chef, amice, i 
nitko drugi! Ta je deviza zlatnimi slovi napisana u 
Wertheimovici svakoga odvjetnika. Slušaj ti dakle mene 
ali mi moraš povjeriti sve, ali sve do kraja. (Valcer 
prestaje igrati), Evo odmor počinje, ja ću u kutiću bufteta 
počivat na svojih lovorih, a ti ćeš sa mnom, da sasta- 
vim s tobom protokol. 

Gj. E, pa hajde de! (Odu). 


| 
Gj. Liepa teorija doduše. 
| 
I 
| 


Unidje više gospodja i gospode. Medju njima i gdja. PARFIMO- 

VIĆKA, STOGUMBOVIĆKA. MOTAJIĆ vodi svoju gospodju pod ru- 

kom, pl. PAvLOVIĆ STANKU, pl. CRLJENAC za njima. BOSI- 
LJEVIĆ medju gospodom. 


Pavlović. Vi ste se, gospodjice, baš bacili u vrtlog 
kotiljona, jer koliko željno vas tražile moje oči, od vas 
— keine Spur! 
Crlj. (sam sobom). Moj bože, ala je taj bezobrazan! 
Motajićka. Da, da, i ja sam uviek za tobom iz- 
gledala, ali od tebe — keine Spur! 
| Stanka. Majko, zahvatila me vrtoglavica, pa do- 
| djoh ovamo na čas, da se saberem. — 


| Prizor 4. 
| 











Crljenac. Nije vam možda dobro, gospodjice ? 

Pavlović (sam sobom). Leicht moglich, kad njega 
sluša! 

Crljenac. Lahko se čovjek prehladi po tom vlaž- 
nom i kišovitom vremenu. Meni je šestnaest purica po- 
ginulo od katara! 

Stanka (smijuć se). Ne, ne, ja nisam tako nesretna, 
kao vaše purice! Nije mi ništa više! 

Crljenac. No hvala bogu! (sam sobom), Bože, al 
je witzig! 

Parfimovićka (doleti s afektiranom zabrinutošću). A, a, 
šta je, mein armes Kind! Čujem, da vam je Schwindel 
došo? Čuvajte se, hiiten. Sie sich! Ne valja odviš ple- 
sati. (S posmjehom Pavloviću). Mein Neffe, tu možda i ti 
imaš komad Sehwindela na duši? Dakako, kad se sa- 
stanu do dva tako izvrstna plesača, nije ni čudo, kein 
Wunder! Je li, meine Liebe? (Stanka je u neprilici. Motajić 
razgovara s Crljencem, treptajuć ga više put po ramenih. Gdja. mu 
se razgovara sa Stogumbovićkom). | 

Pavlović. O, draga tetko, ne mogu si baš.pred- 
bacivati ničega, jer je gospodjica u Damenwahlu sa 
mnom skoro zadnjim plesala! Ah! Da! 

Parf. O, mein armer Sohn! Vi ste tako ne mi- 
lostni, Stanko, a mogli ste znati, dass ihm das sehr 
wehe thut! Zato mi je on tako medergeše ann Po- 
gledajte ga malo, Stankice! 

St. O znam ja, kako g. Pavlović izgledje! | 

Parf. (uzhićena poljubi ju u čelo). O, lassen Sie sich 


kussen, mein Herz! 0, te znamenite rieči, diese vielsa- | 


genden Worte! Stanka zna, kako ti izgledaš! Tješi se, 

dragi Arture, ako je gospodjica s tobom zadnjim ple- 
sala, jer das Beste sagt man auf Letzt'! 

St. Ali, milostiva gospodjo, — ja vas uvjeravam, 
nisam mislila tako — 

Partf. O, diese Furcht und Bescheidenheit — 

St. (sama sobom), Bože moj, iz kože bi skočila! 

Motajićka (vrne se). Sta, uviek li još o Schwin- 
delu razgovarate! 

Pavlović. Da taj nesretni Schwindel! Ali ja znam, 
tko će biti kriv! Vidjeh vas posljednji put sa g. Viso- 


vićem plesati, a on ima taj zao običaj, dass er stark , 


herum dreht! 

Parf. O, der garstige Mensch! 

Bosilević (približi se). 

Crlj. (sam sobom). Bože moj, taj skače od jednoga 
ugla do drugoga, kao da ga bičem naćeravaju! 

Bos. O, kako vidim, krasno družtvo zajedno! Do- 
ista, krasno družtvo! (Crljencu) Drago mi je, mili moj 
kume, da i vas ovdje vidim! A o čem je govor, ako 
smijem znati? 

Motajićka. Baš velimo, da je Visović mit seinem 
Herumdrehen kriv, da je moja Stankica dobila Schwindel! 

Bos. Visović ? 

Motaji6. Da, znati ćete, clarissime, onoga pretje- 
ranca, što se iznosi u listovih i brošurah svojimi, extra- 
vagancijami. | 

Bos. Ah, da, da! Čuo sam, čuo sam! Mladost, 
ludost! 

Crlj. Ali ja poznam Visovića, on je jako čestit 
čovjek! 





Bos. Dragi moj kume, vi ste sami odveć pleme- 
nite duše, pa se rado pouzdajete u druge! Valja i u 
tom biti izkusnim! I to će doći s vremenom, ne dvojim 
O tom. (Stanki). Nije li šteta, da moj kum ne pleše? 
Malo prije rekao mi, da to ne žali, s ničega više, koliko 
s toga, što ne može s vami plesati, gospodjice! Ali ja 
sam ga uiješio, uvjeravajuć ga, da ples nije jedino, čim 
čovjek može reussirati kod krasnoga spola! Je li tako? 

Motajić. Svakako, svakako, clarissime! (Stanka u 
neprilici, Parf. i Pavl. mienjaju biesne poglede). 

Crlj. He! he! Moj gospodin kum izvolieva kadšto 
meni predobar biti. Žalim samo što gosp. Visović do- 
lazi u to ne ugodno svietlo. 

St. Ali, molim vas, vi se svi zajedno varate; šta 
je gosp. Visović kriv mojoj vrtoglavici? Bilo bi jako ne 
pravedno okriviti ga! To je bilo već davno, što je on 
sa mnom plesao, pa sam baš nakanila umoliti vas, g. 
Pavloviću, za ples, pa jedva što vas uočih, spopade me 
vrtoglavica! To vam budi izprikom! (Bos. Mot. i Crlj. raz- 
govaraju medju sobom. Čim Parf. opazi da razgovaraju St. i Pavl. 
prime izpod ruke Motajičku i smiešeć se Pavl. i Stanki odvede 
ju do Stogumbovićke). 

Pavl. (potiše). Ah, zavrtilo vam se u glavi, tek je- 
danput, gospodjice, a meni se vrti uviek, kad na vas 
samo i pomislim! Ah! Wenn Sie wiissten, da vi znate, 
Stanko, ali vi ne ćete, da znate, da razumiete sve, sve 
— no bože moj, — alle die zarten Anspielungen, koje 
ja pravim, vi, ne ćete, da shvaćate moje, vas tražeće 
poglede, Sie geben sich nicht einmal die Muche dazu 
— mit einem Worte, vi ne ćete, da vidite, kako sam 
ja enchautiran, u srdcu svomu blessiran — 





NS 
OJ = 


— 116 — 








St. (sama sobom). 1 u duši blaziran! 

Pavl. — mit einem Wort, kako ste vi, krasna 
gospodjice, mein einziger_ Gedanke, kako vas ljubim, 
ach, unendlich! Da, rekoh, (patetično) čega još nijednoj 
izrekao nisam! Bei Gott! 

St. Osobita mi je čast, ali — govorite s mojim 
otcem ! i 
= Pavl. Ali, gospodjice, on protežira — 

St. Ne, ne, ja bez svoga otca ništa! I molim vas 
neka bude on prvi, komu ste o tom što rekli! 

Pavl. Ja bi baš volio govoriti s vašom majkom, 
ali kad baš hoćete, — am Ende kommt's auf Eins 
heraus! A šta da mu kažem s vaše strane? 

St. Da je njegova volja i moja volja! 

Pavl. O, gospodjice, vi mi dajete nade! A ja ću 
ga zadobili, jer ja sam prijatelj himmelstiurmender Un- 
ternehmungen! (Medjuto se Bos. oprostio s Mot. i Crlj.) 

St. Majko! 

Motajićka (stupi bliže, isto tako Mot. i Crlj) Šta je, 
dušice ? m. 

St. Ne bi li uzela sladoleda, da se ohladimo! | 

Parf. (Stogumbovićki). Heiss ist ihr geworden! | 

Stogumb. Na! Ich glaub's! 

Motajićka. Odmah draga! Ali, molim vas, gospo- 
dine Crljenče, budite tako dobri, moj ogrtač leži u dvo- 
rani na stolici! | 

Crlj. (bezazleno). A, ne će ga nitko ukrasti! 

Pavl. skoči u dvoranu). Odmah, milostiva! 


Motajićka (mužu). Ala je taj Crljenac ungeschickt! | 


Mot. Sto put mi je miliji, nego li onaj cifro — 

Motajićka. Ali, mužu! (razgovara se s njim). 

Crlj. Gospodično! (kao da se pripravlja na veliki govor) 

St. Izvolite? (sama sobom). No, ako taj odmor nije 
mučilište! To je užasno, sad će DI taj da pravi de- 
klamacije! 

Crlj. Ja, ja vam ne znam puno i cifrasto govoriti! 
Ja vam imam imanje, koje prilično nosi, ima liepi fun- 
dus instructus, ne ima intabulacije, a sad kad su sav- 
ski nasipi tak majstorski napravljeni, nije ni od vode 
straha! Samo mi fali gazdarica, pa, molim vas, ne ljutite 
se, svi mi govore, i isto srdce moje, da bi vi bila naj- 
bolja gazdarica i drugarica, naravno. ako ništa supro- 
tivnoga ne imate! | 

St. O, ja se ćutim osobito čašćenom i vrlo ljubim 
ekonomiju, ali, -- govorite s mojom majkom! 

Crlj. (preplašen) S maj -——, majkom?! 

St. Jest, i želim, da prije toga ne govorite o tom 
s nikim drugim! 

Crlj. Ah, andjeli ju znali, vaša majka može biti 
izvrstna ženskinja, ali mene je nje strah, jer ona voli 
onomu — 

St. Vi ćete sasvim lahko pojmiti, da djevojka bez 
majke ništa ne čini! 

Crlj. Naravski, naravski, ali je to težak posao! 

Pavl. (donese ogrtač). Evo ogrtač, milostiva gospo- 
djo! Ich schitze mich glicklich — (ponudi gospodji ruku), 

Part. (Stanki). Liebes Kind! 

Crlj. (Stanki). (aospodjice! 

St. (poleti do otea i ovjesi se onj). 

Mot. I vi ćete s nama, gosp. Crljenče? 

Motajićka (Parf. i Stogumbovićki). Gospodje! 
| St. (sama sobom). Ah! 
Crlj. Zahvaljujem, ja ću kašnje! 
Parf. i Stogumb. Versteht sich! (Podju i mjere 


prezirno Crljenca a taj je uslied toga sasvim preplašen). 
(Odu svi izim Crljenca). 


Prizor 5. 
LUKA pl. CRLJENAC, sam. 

(Gleda za ženama). Brr! Potari ih sveti križ! Ta to 
je cieli ženski tabor proti meni! Te nesretne mame, 
njim su draži onako prefickani kicoši, kako je taj Pav- 
lović — bože moj al je bezobrazan! Brrrrrr — samo 
siplje rieči kako moji Turopoljci kukuruz ujčekom! Da, 
da puno ih je plesnivih — ali se svejedno to mamicam 
| dopada. Al se djevojci on ne _ može dopasti, to je sve 
zahman! : 

Prizor 6. 
PRIJAŠNJE. Na čas LJUDEVIT. GJURO. 
i Lj. Ha evo ti jednoga baš u pravi čas, govori 
odmah s njim! toga ćeš lahko smotati. Ja idem, da 
pom onoga drugoga kandidiranoga nimanaa (ode 


Gj. No, mili moj gospodine i prijatelju čini mi se 
| o ovidim vas tužna? Valjda vas nije (šapčuć) gdjica Stanka 
| = raztužila? | | 

' Crlj. (bezazleno). Kako, vi dakle znate? 

| Gj. Sad po gotovu ništa! Vidite, kako ste se iz- 
dali! No, u ostalom, to nije nikakva tajna! Posvuda se 
čuje, gospodin pl. Crljenac uzimlje Stanku i o 


ža 


A ja vam od srca čestitam! 

Crlj. Hvala, hvala. Ali baš ste mi dobro došli, 
jer mi je tako pri duši, da se moram nekomu povje- 
riti, a za vas znam, da ste čestit čovjek. 

Gj. (pruži mu ruku). DA, a ja ću vam dokazati, da 
me ne precjenjujete! (Sam sobom). Čini mi se, i ja već 
dobivam široku dušu, zao advokat! 


Prizor 7. 
Lozić, LAŽINSKI i par drugih mladića udju. (4JURO I CRLJ. 
sjednu desno na fotelje i razgovaraju, ostali sjedaju lievo. 

Laž. Ja sam sbilja u najvećoj neprilici! Arran- 
geuri ne daju nego samo 5 kitica, a kako da ih podie- 
lim, da tolikih gospodjica ne uvriedim! | 

Loz. (svomu drugu). Baš im je do njega! Die Ein- 
bildung! (Glasno). l)a, da, vrlo slab arrangement! A pro- 
pos! Gospodja Čeznovička reče mi, da ples nalazi ma- 
gnifique, i da se je krasno zabavljala! Pa znate li, 
šta još? 

Svi. Dakle? Dakle? 

Loz. Da će svoj gospodi, koja su danas k njenoj 
zabavi dopriniela, dati revanche! 

Laž. Aa, to vam čestitam, gospodo, svakomu, 
komu je to sudjeno. — Mora, da se je krasno zabav- 
ljala! Jer moram vam reći — entre nous — nije se 
tomu nadala! Neki dan dobio sam od nje biljet — 

LOZ. (gurne si druga). Laže, zakleo bih se! 

Laž. — gdje me pita, bi li išla na taj ples ili 
ne bi, jer da se boji, reče, da će biti malo plesača od 
societ&-a! Naravski, ja sam odmah poletio k njoj i na- 


govorio ju, da dodje. — Možete si misliti, kolika je 

odgovornost za mene, i koliku sam žrtvu doprinio od- 
boru! 


Loz. Naravski. naravski! (Drugu). Još je im Stand 
reći, da bi bez njega bio ples propao! 
1. mladić. Ala krasnih djevojaka ima na plesu! 


Laž. Ah, bah! Baš! Sve sam moll- i tull-anglais! 
Voila tout! Da ne ima par gospodjica i gospodja s vi- 
ših, naših cercla, šta bi bilo? Hodite, molim vas s va- 
šimi Rackfisehli! Ali to su toilette! Baš, gospodja Če- 
znovićka, crveni atlas — 

Loz. Goruća ljubav ! 

Laž. (sam sobom). Die Impertinenz! (Glasno). Sve- 
jedno, pa onaj krasni bieli Spitzenbesatz — 

Loz. Za toli staru gospodju — 

Laž. (sam sobom). No čekaj, ja ću ti zapapriti kod 
nje. (Glasno). < Svejedno, liepa nije, ali je ljubezna i 
odabranih manira! Pa istom njezini cercli — oh! gos- 
podo, (pukne jezikom) sam Anbertinski šampanjac u zla- 
tnih bocah! A propos, ako koj od gospode želi, da ga 
predstavim, neka mi samo kaže. 

Svi (do jednoga). Molim, molim! 

Laž. Bit će: mi čast gospodo, a ja ću vas već 
preporučiti gospodji! (Jednomu). No, a ti, Vladimire, ti 
si ne želiš biti predstavljen ? 
| 1. mladić. Hvala liepa! Ne prija mi duh onoga 
družtva ! 

Laž. Ali molim te, mladu čovjeku ne škodi kad- 
godj doći i u finije družtvo! (Loziću). A propos, Eugen 
se opet pomirio s Čeznovićkom, i dolazit će opet ona- 

mo! Valja se izmiriti s njime. Ti ćeš najbolje moći 
udesiti pomirenje. 

Loz. Valja se osvjedočiti, je li to istina, jer baš 
niesam volje obćiti s njim do skrajne nužde! 

Laž. Jest, jest, istina je! Pošao sam mimo Čez- 
novićke, kad je Eugen stajao pred njom. ,Ali zašto 
ste tako tvrde glave, i meni protivnih misli? reče mu 
ona predbacujuć mu. ,Les exiremes se touchent!*“ od- 
vrati on galantno, a ona se nasmieši, pruži mu ruku 
i rekne: ,Pa tko vam ne bi oprostio, naš zagrebački 
Narcisse!“ Do biesa, taj će nas svih potamniti! Valja 
se opet sprijateljiti! 

Loz. E, pa dobro! (sam sobom). Taj bramarbas 
se već boji za svoj renomće. Kako došlc, tako prošlo. 
(Glasno). Dragi prijatelji, mogli bi i u restauraciji dalje 


govoriti. 


Svi. Dakako, dato, | 
LOZ. (pruži ruku Laž.) Ajdmo dragi Amice! Kako 


“bi se svi ti trabanti razpršili, da ne ima nas par pla- 


neta i našega sunca. 
Laž. Molim te, samo nikakovih znanstvenih pri- 
spodoba, kojih ni ti ni ja nerazumiemo. (0du). 


Prizor 8. 
GJURO i CRLJENAC sami. 


Gjuro (sam sobom). Vidiš te male vragoljanke! Na- 
putila ga na majku. No ta bi ga liepo počastila! Ali 
nije po našoj osnovi! (glasno). Tako, tako, dragi moj 
prijatelju, držite se vi samo otca! On vam jako voli i 
poštiva i želi vas zvati zetom svojim. A di — 

istina, kći voli nju od otca, pa zato i hoće, da najprije 
s njom govorite, ali ona vam je jedna od onih žena, 
koje sve prepuštaju mužu, žena, koje je naobrazilo sv. 
pismo, te ne imaju druge do muževe volje. Budete li 
jednomu na čistu s njim, orida je i majka vaša, a po 
njoj i kći! Ako počmete odmah kod majke, može vas 
ona u prvom času odbiti, pa onda, već po svojoj žen- 
skoj naravi zamislila bi si, da je ta njena kaprica pi- 
tanje časti i života, a kaprice su, ženske kako znate 
izvan djelokruga svetoga pisma! (sam sobom). Boga mi, 
ja idem u advokate. 

Crlj. Ah, vi to krasno razvijate. 

Gj. (sam sobom). Kuri, kuri, dalje! (Glasno). Sve 
lako, kako sbilja i jest. Pa slušajte dalje! (sam sobom). 
No, ako ta bomba ne sgodi i ne explodira, onda već 
ne znam, šta ću! (Glasno). Vama je riešiti stvar odmah. 
Ne čekajte! Za Pavlovića znate i sami, da se je odlu- 
čio zaprositi djevojku, i to već — prekosutra! 

Crlj. A joj! Već pre — ko — su — tra? 

Gj. On će najprije k majci, o tom ne ima dvoj- 
be! A_on se njoj mili, pa ako ona u prvom času pri- 
voli, biti će ta privola takova kaprica, kakovu sam već 
spomenuo, a onda ste vi došli u najnesgodniji čas! 
Ali još nešta! Poznam ja još jednoga uprošnjaka, komu 
je opet Stanka jako sklona. 

Crlj. Šta? Stanka? — 

Gj. Neizkusno djevojče, u kojega je glava još 
puna svakojakih extravagancija, pa joj se mili i onaj 
nesretnik. Ni tomu još neima pogibelji! Nu, koliko mi 
diskrecija dopušta, mogu vam reći, da je taj ugursuz 

zamislio osnovu, kojom će nefaljeno vam i Pavloviću 
pomrsiti račune! A on to čini, i čini možda već u 
ovaj čas — 
| Crlj. A, to je užasno, strašno, a gdje, gdje, mo- 
! lim vas, recite mi gdje je, da — 

Gj. No, no, umirite se, i u tom još ne ima po- 
| gibelji! Ali on namjerava doskora i djevojci odkriti 
svoje paklene osnove, sklopiti s njom zajednicu proti 
vama pa ako mu to za rukom podje, kao što je to lahko 
i kod tako prenapete glavice, kako je njegova, onda 
| vam prieti najveća pogibelj! Valja dakle predusreti 
| tomu, i izprositi djevojku što prije! 





Crlj. (ogrli ga). O, vi ste moj angjeo čuvar! Ra- 
čunajte plemenita dušo, na moju vječnu zahvalnost. 
Čim, da, čim sam ja siromah čovjek zaslužio, da ste 
mi toliko dobrostivi i skloni? 
Gj. (sam sobom). A joj, samo nikakova plemenita 
> ganuća u tom neplemenitom času. (Glasno). Molim vas, 
ta ja činim samo — samo — što mi dužnost nalaže! 
Valja dakle, da vi odmah sutra, i to prije podne poletite 
onamo, pa da se bacite u otčevo okrilje! 
| Crlj. Hoću, hoću, tako mi naših pravicah! 

Gj. Pa onda, Bosiljević je vaš kum, a Molajićev 
chef ? 

Crlj. Ah, divno, divno! Sve mi pomože do po- 
bjede! ' | 

Gj. Njega pošaljite prije sebe k Motajiću, da g 
svojim uplivom umekša i pripravi, a odmah za njim 

; jurišajte vi! 








. ma mrem ere 








| 
| 





Crlj. Da, da, tako ću učiniti, a idem odmah | 
sada da potražim svoga kuma! od 

Gj. Da, učinite to, ali vas molim, ne spomenite 
nigdje moga imena! To ne bi, znate, za vas dobro 
bilo jer, — jer — jer bi d mislili i vaš kum i Motajić 
i svi, da vi nieste kadar sam iz svoje inicijative šta 
poduzeti, već da trebate nekoga, koj vas napried tura! 
A to vam ne bi sgodno bilo! Liepo, poetično zvoni, 
kažete li n. pr. moja strastna ljubav, moja ljubovna 
groznica ne daje mi mira i pokoja! Ne mogu da sni- 
jem, ne mogu da bdijem, ah, bez one, koju mi duša 
voli! Pa zato letim na krilih grozničave neuztrpnosti 
svoje, da stignem onu nebesku sreću, koja mi jedina 
može dati mir i pokoj na zemlji. Pa zato dragi kume 
i. t. d. 

Crlj. Ah, krasno, božanstveno! (Deklamira). Moja 
groznica strast, moja ljubav groznica, ne daju mi sna 
ni u neuztrpnosti — 

Gj. Ne tako, ne! Ali, hodite, ja ću vami to napi- 
sati, pa vi naučite na pamet! 

Crlj. Da, da, molim vas. 

Gj. Dodjite sutra, prije nego li tamo idete, k meni 
pa ću vas naučiti. A sada si potražite kuma! 

Crlj. Idem, činim, slušam sve, što vi kažete! Jer 
bi ja propao bez vas! (Dade mu ruku i ode). 


Prizor 9. 
GJURO (sam). 
A sa mnom po gotovu! Ali nastran sa ovakovimi 
škrupuli! Ja se borim o svoj život, a tu su sva sred- ] 
| 

stva dopuštena! Koli će krasan biti u svom patosu: 
moja strastna ljubav, moja ljubavna groznica ne daje 
mi mira ni pokoja — ha, ha, ha! Božanski prizor 
(Odlazi smijuć se). 
Prizor IO. 
LJUDEVIT i PAVLOVIĆ. 

Ljud. Tako, tako, moj dragi prijatelju! Drži se 
ti samo majke. Stari je sasvim pod papučom, pa kako 
žena svira, tako se u kući pleše. A majka je i tako 
u tebe sasvim zaljubljena, reci joj samo rieč, i ogrlit 
će te objeručke, a kad stane svoga muža šturmirati. 
izvjesiti će on odmah bielu zastavu! m 

Pavl. Misliš li? Ali, Stanka želi, da govorim sa 
otcem — 

Ljud. Paperlapa! Tko pita neprijatelja, koga hoće 
da pobiedi, s koje strane ga valja primiti? Daleko bi 

. došo ovako! Ona istina voli otca, a to baš zato, jer 
on s njom ne zapovieda, jer ne ima svoje volje. Samo 
ti navali najprije na citadellu, a to je majka, a kad 
tu imaš, onda te svi drugi krtinjaci, a to je otac, mo- 
raju predati! | 

Pavl. E, dobro, sutra ću k majci! 

Ljud. Pa onda, čini mi se, njezin je nećak tvoj 
pisar ? 

Pavl. Jest, jedini. 

Ljud. Treba, da ona odmah sutra sazna, da si 
ga napravio prvim pisarom sa 80 for. plaće — 

Pavl. Ali, čovječe, rekoh ti, imam toga jedinoga. 

Ljud. Da, istina, i taj još cio dan čita: funf- 
kreuzermagazin, taj biser tvoje biblioteke. Ali šta zato? 


= 

Njemu za volju uzmi još jednoga, pa ma taj i Post- 
buchele pisao, svejedno, kažem ti, ali to će imponi- 
rati, laskati — nećak prvi pisar — 

Pavl. Da, imaš pravo! To mi svakako daje neki 
air; Pa — 80 for. — was liegt mir dran! | 

Ljud. Tako. tako, prijatelju! Pa ti imaš sijaset 
uglednih gospodja u tvom poznanstvu! Evo tvoja tetka 
gdja. Parfimovićka, pa Stogumbovićka i t. d. Te. ih 
pošalji prije sebe k majci, da priprave liepc, kako ćeš 
ti tim uspješnije jurišati — pa, kad ti staneš jurišati, 
tko da se tebi otme, tko tebi da ne podlegne! 

Pavl. I to ću učiniti! 


Prizor II. 
PRIJAŠNJI. MOTAJIČEVI. Za njima GJURO i CRLJENAC. 

Stanka. Ali majko, ja sam se već oprostila sa 
svima! 

Gdja. Ali ja moram još s bogom da kažem Par- 
fimovićki i Stogumbovićki. Mužu! Ja dodjem odmah 
(ode u dvoranu). , 

Pavl. Kako, vi nas sbilja već ostavljate? Pa tako 
rano!? 

Motajić. Ha, da, da! Za solidne ljude je dosta 
do 1 sata! 

Crlj. (sam sobom). Al ga je šiknul! 

Mot. Gospodine Crljenče, vi ostajete ? 

Crlj. I ja idem kući! Nego, nE (pogleda kradom 
Pavl.). Za solidne ljude — 

(Motajić pristupi k njemu, razgovarajuć). 

Gj. (potiše). S bogom, dakle sladki andjelu moj! 

Još jedno samo — 


ti 

St. Ah, sada istom ćutim svu važnost mojih i 
vaših riečih, našega položaja i neizvjestne budućnosti ! 
Uh, ovi me svi obletavaju kano šišmiši, sve kao da 
vuku mrežu oko mene, a ja ne znam, kako ću se iz- 
vući, kako ću izbjeći ! | 

Gj. Utješite se, sladka Stanko! Rekoste, da se 
slažete sa mnom i u politici — dobro, pratite me u | 
mom radu svim pouzdanjem svojim,'i sve će dobro 
proći. Sada vas samo to molim, gledajte, da prije podne | 
kamo godj s majkom odete, da otac sam ostane kod 
kuće. Poslije podne otac vam i tako ide u gornjo-grad- 
ski kazino, a vi ostajete s majkom kod kuće. | 








St. Ali zašto to, molim vas? 


Gj. Pst! Podpuno pouzdanje. — Pa onda, molim 
vas, kakov god vam predlog stavio otac i majka, pri- 
mite na oko veselo, i recite i jednom i drugom, da 
hoćete samo ono, šta jedan ili drugi hoće! ' 

St. Dobro, ja ću učiniti, ali — to nije istina! Ja 
vas ne razumiem! 

Gj. Pst! Podpuno pouzdanje! Vjerujte mi, biti će 
sve dobro, ili valja u peć baciti svu filozofičku nauku 
o ljudskih kapricah! 

St. E, dobro je! Pa ako pokažete, da ste i u 
takovih malenih odnošajih dobar politik, onda — | 

Gj. Onda? 

St. Ah, onda nas sreća i blaženstvo čeka ! 
Gj. Evo vam majke! S bogom! Snivajte o meni! 








St. O, toga još nieste zaslužili. Vidjet ćemo! 5 
bogom ! 

Prizor I2. | 
MOTAJIČKA, PARFIMOVIĆKA i STOGUMBOVIČKA i PRIJAŠNJI. 


Parf. Ah, s bogom, mein susser_ Engel! A šta 
će sad mein armer Artur? 

Stan. Ah, plesati će valjda dalje, ako mu se- 
prohtije ! 

Stog. Spavajte dobro! meine liebe! 

Motajić. Ajdmo, ajdmo već! Sluga sam ponizan, 
“ gospodje i gospodo ! 

Motajićka. Sutra se vidimo, auf einen kleinen 
Plausch ! | 

Pari. i Stog. Znamo dost Wichtiges! S bogom. 

Svi. Moj naklon ! 

Gj. (šapne Ljud). Poslije podne je majka sama. 
 (Crljencu). Dakle prije podne! | 
Lj. (Pavl) Poslije podne! 


(Valcer zaigra. Crlj. omota si vrat modrim žepnim rub- 
cem. Pa vl. priskoči Stog. pruži joj ruku, i vodi ju u dvoranu 
Za njima Parf. iduć mimo Crlj. pogleda ga ružno, a on kon- 
sterniran stoji kao kamen. 


(Zastor padne) 


G 














Cin drugi. 
Soba u Motajićevih, 


Prizor I. 
MOTAJIĆ sam. 


To je velika prefriganka, ta moja Stankica! Bog 
zna, šta joj se opet po glavici vrze? A njoj ne mogu 
odoljeti! Dragi ,tatice simo, dragi tatice tamo, ostani 


liepo kod kuće, meni se snilo, da će te netko posje-. 


titi, koj ti je vrlo drag, i da će ti vrlo žao biti, ako 
te ne nadje kod kuće“ i šta ti ja znam šta sve! Ubogo 
diete, da mu samo mogu pripraviti podpunu sreću na 
tome svietu, ja bi sve učinio za to! Tako je ovaj 
mladi vlastelin Crljenac sasvim čovjek po mom ćefu! 
Junačan, solidan, dobro&udan i urešen svimi kriepostmi 
dobra gradjanina! Ne mieša se u stvari, koje niesu za 
njega. On dobro znade, da mu ne pristoji, hćeti o 
upravi i vladi šta boljega znati, nego li mi, kojim je 
to skrb. Pa s toga je u njega ta liepa kriepost: pouz- 
dati se u vladu, i neuticati se u javne poslove. A re- 
flex toga pada i na tasta i na sav rod! Mir budi u 
kući našoj, i čuvaj nas bože nemirnjaka, koji sve hoće 
bolje da znadu od nas! (Netko kuca). Unutar! 

Prizor 2. 
MOTAJIĆ I BOSILJEVIĆ. 

Mot. O, sluga sam ponizan, ponizan, illustrissime ! 
Koja sreća! 

Bos. Molim, molim, vi me već titulirate za ste- 
pen više ——- 

Mot. Po davnoj zasluzi, po davnoj zasluzi. 

Bos. Koju ja uviek rado dielim s onimi prijatelji 
i pomoćnici, koji se zajedno sa mnom rado žrtvuju 
radu za obće dobro! 

Mot. Vaša dobrostivost je u obće poznata! Kamo 
sreće, da smo svi takovi! Ali oprostite, ne ponudih vas 
još da sjednete, nu ta ne nadana sreća — | 

Bos. Ta jedva šam minut ovdje, a to kratko sta- 
janje mi neće naškoditi. (Podju k stolu i sjednu na fotelje.) 

BOS. (uzme na stolu ležeći list u ruke) Vienac? Iz- 

“lazi u Zagrebu? 

Mot. Da, pa znate niesam mogao Stanki da odo- 
lim pa joj za zabavu držim taj list! 

Bos. A, beletristika dakle, beletristika! Hm! Ne 
ima budućnosti u nas, malo nas je, ne može se sve 
nasmagati! Ali toli ljubeznomu djetetu za volju, kao 
što je vaša kćerka, rado se žrtvuje i.nešta suvišna! 
Ali dodjoh k vama, radi vašega zadnjega referata, koj 
je zaista vrlo izvrstna stvar, pomno, minuciozno , oštro- 
umno izradjena; odmah svrati se pozor na nju, te 
upozorih i našega predstojnika na to! ,Da, vidi se od- 
mah majstorska ruka“, reče mi, predložiti ćemo ga za 
avangcement. Možete to smatrati sasvim sigurnim, sa- 
svim sigurnim, a i ja ću se živo zauzeti za vas! 

Mot. Vi precjenjujete moju malenkost, pa onda, 
ja još ne mogu aspirirati NAME MENA: jer bi morao 
preterirati dvojicu. 

Bos. Ah, lahko zato, zasluga i vrlina vriedi više 
od čina. | 

Mot. Ali niesu ni moja dva predhodnika bez za- 
sluga, dapače — 

Bos. Umirite se samo; čega ne bi stigli po svojoj 
čednosti, stignuti ćete po našoj uvidjavnosti. Pa zato, 
ne oponirajte — 

Mot. Bože me sačuvaj, ta gdje bi se ja i usu- 
dio — 

Bos. — već stavite mirne duše svoju budućnost 
u moje ruke — 

Mot. O uvjeren sam, da je u najboljih! 

Bos. Dosta o tom. Hćedoh vam samo javiti to, 
da se znadete ravnati prema tomu. Kako se zabavlja- 
ste na- noćašnjem plesu? Vaša Stankica je li već po- 
spavala? Za nju se sbilja otimlju plesači! Umiljata dje- 
vojka doista! A vaša milostiva ? 

Mot. O, zahvaljujem , odoše već na šetnju , Stanku 
muči migraina, a najbolji liek za to je svjež zrak! Od- 
više mi pleše! Istina, plesači ju mnogo traže, ali, mo- 
lim vas, to nije kadro raztjerati u roditelja VENE O 
budućnosti svoga djeteta! 

Bos. A. vi dakle već mislite na udaju svoje 
kćeri? > 

Mot. Nu da, bože moj, njoj je već 18 godina — 

Bos. Ah, kod vaše kćerke nije hrige za udaju! 
Dapače, ja bih vas već i sasvim umiriti mogao u tom 
pogledu — 

Mot. Da, znam ja, da se i osbiljno interessira za 
nju nekoliko mladića. Nu, šta se jednoga tiče, ne bih 
baš sporazuman bio! To vam je mladi advokat plem. 
Pavlović — 

Bos. A, nije vam to čovjek za vas! Ono nešto 
imetka, što je baštinio, to će skoro proći, jer je vrlo 
raztrošan, a, kako čujem, naravski, ne mogu da to 
pozitivno uztvrdim, već je mnogo toga imetka i prošlo, 
a partaje se ne daju k njemu, pa se on, kako ćujem 
dakako, i ogledava već za državnom službom! Narav - 
ski, da bi mu tu rodbinska sveza s tako uglednim 
činovnikom kakov ste vi, dobro došla! — Moguće, 
moguće ! 

Mot. Posve ne moguće, jer ja toga nipošto do- 
pustiti ne ću! 

Bos. (nasmije se) Ah, da sbilja! Moj kum, mladi 
vlastelin pl. Crljenac čini mi se, da sav gori za vašu 
kćer ? | | 

Mot. (smiešeć se) Hm, ja — ne znam baš — 

Bos. Da, da! Baš liepo, da ste me sjetili toga! 
Ja bi sbilja vama i njemu čestitao! On je vrli mladić! 
Malo plah još, istina, bojazljiv — | 

Mot. Ali to je već riedkost kod naših drzovitih 
mladića — 

Bos. Da, da i ja mislim tako! dobro ranžiran u 
svojih materijalnih odnošajih — 

, Prizor 3. 
PRIJAŠNJI. CRLJENAC stupi u sobu. 

Crlj. Sluga sam ponizan, gospodo! | 

Mot. Moj naklon, dragi prijatelju! Izvolite sjesti! 

BOS. (ustane i uzme šešir.) 

Crlj. (tiho.) Molim vas, ne ostavite me sama, dragi 
kume. (Motajiću glasno.) Moja strastna ljubav, moja lju- 
bavna groznica ne daju mi mira ni pokoja! Ne mogu 
da snijem, ne mogu da bdijem, ah, bez one, koju 
mi duša voli! 

Bos. (za se) Trista jada, to isto je meni jutros 
govorio ! 

Crlj. Pa zato letim na krilih grozničave neuzirp- 
ljivosti svoje, da stignem onu nebesku sreću, koja mi 
jedina može dali mir i pokoj na zemlji. Pa zato, dragi 
kume — 

Bos. Ali šta vam je? Vi ste sasvim uzrujan — 

Crlj. (zabunjen, govori sve brže i brže). Ne dragi kume 
već, šlovani gospodine, otvaram vam evo srdce svoje 
i vadim iz njega sliku, koja je uviek u njem, predajem 
vam ju, moleć vas, da mi ju izvolite živu vrnuti, a 
to je slika vaše dražestne kćeri Stanke, koja je jedina 
kadra usrećili me na ovome svietu! 

Bos. (sam sobom.) Koj literat mu napisa tu mol- 
benicu!? ' 

Crlj. (zaključujuć uz naklon.) Pa zato vam predlažem 
svoju presmjernu molbu, da me usrećite svojom kćeri, 
i dozvolite, da vas svojim otcem zovem! 

Bos. Niti na rubrum nije zaboravio! (Glasno) Vi | 
ste, dragi kume, svoju liepu molbenicu podnieli u toli 

poetičnom couvertu, da je baš ne moguće, da vam ne 
bude uslišana! Jelte, gospodine Motajiću? 

Mot. Šta se mene tiče — mogao je gosp. Crlje- 
nac već opaziti, da ga jako štujem i volim, i da sam 
od srca rad pridonieti njegovoj sreći, koliko je u mojoj 
vlasti. Da, ja se veselim, da ste baš vi taj, koj se je 
tako povjerljivo obratio na mene, i budite uvjereni, 
da ću učiniti, što mi je moguće! 


Crlj. O, vi me činite najsretnijim čovjekom na, 


svietu! 

Mot. Ali ne zaboravljajte, da vas sretnim ne 
mogu učiniti ja, već moja kći — 

Crlj. O, vaša kći, božanstvena Stanka, dozvolila 
mi, da se nadam! (sam sobom). Ali sam sad svršio svoju 
ulogu! Vlas na vlas teče, kako mi je Visović rekao! 
On je ipak ženi! 

Mot. E, ako je tako, onda vam čestitam, što vam 
ništa sreći na putu ne stoji. Ja ću još govoriti s mojom 
gospojom, onda s kćerju, pa ću vam valjda sutra ili 
preksutra dojavi!i odgovor! 


Bos. O, moj će kum valjda sam doći ponj! Je li . 


tako? 
Crlj. O, dakako! (Sam sobom). Sad još da svršim! 


(Glasno). A sada dozvolite, da vas ostavim vašemu otčin- 


skomu promišljanju, a ja da poletim i u svojoj neiz- 
mjernoj sreći ogrlim čitav sviet, koj ni slutit ne će, 
kako se iz mirna Crljenca prometnuo vatreni vulkan. 
5 bogom! 

Bos. (Sam sobom). I pečat ne fali! 

Mot. Oslajte zdrav, i nadajte se najpovoljnijemu ! 

Bos. I ja vas ostavljam, dragi amice, i želim vašoj 
sreći pridonieti, koliko vi doprinosite sreći moga kuma. 


(Rukuju se i odu). 


Prizor 4. 


MOTAJIĆ sam. 

Lahko za me i za moju kćerku, — ta, sbilja, gle! 
ona je dakle znala, da će uprošnjak doći, kad mi reče 
ostajte kod kuće, tatice, doći će netko — meni se snilo 
— itd. Gledaj ti nju! Lahko dakle za me i za Stanku 
— ali žena! žena! Brr! To će biti težak: posao! Ona 
je sasvim zaludjena u onoga Pavlovića, a ne trpi Cr- 
ljenca! Bog zna, šta ona sniva o velikoj ulozi, koju će 
tobož Stanka po boku takova muža, kakav je Pavlović. 
igrati! Pa moj avancement! | 


Prizor 5. 
STANKA dodje. 
Stanka. Evo nas, taticel Ti si bez dvojbe već 
ogladnio ! | 
Mot. Niesam, dušice! Sasvim sam zaboravio na 
objed, jer — jer — da znaš, šta ti imam reći! 
St. Valjda šta radostna, tatice? | 
Mot. O naravski! Čuj dakle! Netko te zaprosio 
u mene! | 
St. Mene? Pa šta si ti rekao, tatice? 
Mot. Da mi je prije tebe upitati, pa onda odgovoriti! 
St. Ti znaš, da je tvoja volja i moja volja, i da 
ja ne ću ništa, šta ti ne bi hotio, i hoću sve, što ti 
hoćeš! 

Mot. O, drago diete, znam ja, da si ti dobra kći 
Ali ipak — 

Prizor 6. 
MOTAJIĆKA, unidje. 

St. (prišapnu otcu). Majka je zle volje! Ne kaži joj 
ništa, dok se ne razbatri! (Glasno). Toli je liep, svjež 
zrak vani! 

Mot. Dobar dan, Leonoro! Ja već čekam objed, 
kao ozebao sunce! . 

Motajićka. Odmah, odmah! Ta i tako ne bi mogli 
prije, jer u tebe su vizite bile, kako mi reče Roza? 

Mot. (pogleda Stanku, a ona stavi prst na usne). Da! 
službene stvari, (Zastor pada). 

Motajićka. Aa, službene stvari! (Zastor padne). 

(Iza kratke stanke digne se zastor). 


Prizor 6. 
Scenerija ista. MOTAJIĆKA, pl. PARFIMOVIĆKA, STOGUMBOVIČKA 
sjede uza stol i piju kavu. STANKA im dvori. 

Pari. (spusti findjan na stol i podboči se). Und denkts 
Euch, si will nicht, und will nicht: Ne će, pa ne će! 
Šta sam joj ja govorila: aber Aurelie, mein Kind, ta 
budite pametni! Obrstar je još čovjek najljepše dobe, 
pun nade za generalsku karieru — umsonst! Raztužila 
je majku do groba, jer — 

Stog. Da, da, znam ja! Die Alte hat ja nach ihm 
gefischt, da je već bilo na smieh cielomu Zagrebu! A 
sad, kad ga je drangekriegt — ne će kći! 

Parf. Da, pak joj je i pravo! To sam ja uviek 
govorila, da će tako biti, kad sam Marnerici rekla: Ne 


— 137 — 


em ooo 


8. 





gr zome me mae remen e a ume ag 


| Be Re Ra o a a e a eva is i i e e da E) 


valja ti Erziehung, das ist nichts! Djevojke su. danas 
svoje glave, pa što im ne ide u glavu, ne ide im ni u 
posluh! Da, a ona je Aureliju držala uviek kao prin- 
cessu, a sad ima od toga, šta? Enttiuschungen und 
Kummer! Pa još nešta! (Ogleda se za Stankom i šapne 
svojim drugam) Wisst was, mcine Lieben? Aurelija je. 
zaljubljena u moga nećaka, in den Artur, ja, ja, sehre- 
klich verliebt! Ali je on ne će, on veli, da je zalju- 
bljen u drugu, i da će umrieti, ako tu drugu ne do- 
bije! Das ist der Witz! 

Stog. A, schau, schau! Ali molim malo Zugussa 
draga Leonoro, odveć mi je crna .kava! (Motajićka joj 
nataće) Was du sagst! Sirotica! 

Mot. Stanko! Daj hodi, neka Roza još skuha crne 
kave! Ali brzo! Pak prigledaj da ne bude soca! (Stanka 
ode). Tako! Jetzt sind wir sicher! Da, vidite, drage 
moje, to sam i ja vidjela noćas na balu! Kad je Artur 
došao k Aureliji, da s njom pleše, uviek se je crvenila 
wie ein Krebs! Ali — nije li Artur možda sbilja imao 
tako ein kleines Techtelmechtel s njom? 

Parf. Gott behute! Paar sechone Worte, dakako, 
kako on već jest galantan! Pa šta je on kriv, ako se 
ona gušćica u njega zaljubi! A on je, das muss ich 
Ihnen schon sagen, meine Liebe, zaljubljen u vašu Stan- 
kicu. 

Mot. Also doch! 

Stog. 0, nego, nego, ich hahs gleich gemerkt! 

Parf. I on hoće, da ju zaprosi kod vas, pa me je 
pitao, bi li je možda mogla pogoditi, kakav odgovor 
će dobiti, a ja — znate, ich will nicht voreillig sein — 

Mot. Da, pa šta ste mu rekli? 

Stog. (pomakne stolac ni Ich, Liebe, ja sam 
sbilja neugierig! 

Pari. E, mein Gott, šta bi mu rekla, rekla sam 
mu, neka pokuca, pa će mu se valjda otvoriti! 

Mot. Das war schlau! 

Stog. Prachtig. 

Parf. Niesam li imala pravo ? 

Mot. (smiešeć se trza ramenima). 

Parf. Rekao mi je, da će još danas doći, zamo- 
lit najprije kod vas — 

Mot. Šta još danas? 

Stog. Da, da, so hat er gesagt! 

Mot. No, bit ću sbilja u neprilici, to je tako ne 
nadano — ja niesam s Motajićem ništa govorila — 
Niti sa Stankom — es ist wirklich eine Klemme filr 
mich. 

Parf. Ali mladić dolazi, da baš vas upita, kakove 
mu nade dajete, jer Stanka, misli, da ga ne će odbiti, 
a ako vi reknete ,da“, onda, wird auch Ihr Gemahl 
nicht umhin kč&nnen, pa će i on privoliti! 

Mot. Šta se mene tiče, to sam od duše einver- 
standen -— 


Prizor 7. 
PRIJAŠNJE, pl. PAVLOVIĆ unidje. 
Pavl. Moj duboki naklon — milostive gospodje 
(poljubi ruku Motajićki i Stogumb.) draga tetko (Parfimovićki). 
Vi ćete oprostiti, wenn ich zu PN so spiter Stunde | 
lastig falle — 

Mot. O, molim, keineswegs, dapače, meni je vrlo 
drago, jer vam barem odmah mogu zahvalit, što ste 
moga nećaka dali avancirati u kancelariji — 


Pavl. Tu niesam zaslužio nikakove hvale, jer —- 
es muste so kommen — poslovi su od dana do dana 
veći, partaje se množe — a vaš se je gospodin nećak 
već tako uvježbao unter meiner Leitung, da sam mu 
mogao povjeriti mjesto, koje sam tako i tako morao 
popuniti. Au contrair — milostiva gospodjo — ja do- 
lazim, da od vas zamolim nešta, pa ćete me — durch 
ihre FEinwilligung und Hille — obvezati do groba. a 
možete i vjerovati, da ću do vieka biti zahvalan! 

Stog. (Parfimovićki) Ein Goldjunge! 

Parf. Mislim, da će gospoja pogoditi, was fir ein 
Anliegen Du hast! 





Mot. Izvolite sjesti! Znam, jer su mi gospoje već 
| rekle. Zato mi je drago, dass ich Ihnen viel Worte 
ersparen kann, da vam drage volje dajem i Stanku i 

svoj blagoslov — 
| Pavl. (skoči i poljubi joj ruku). Milostiva gospodjo — 


Mot. — vorausgesetzt natiirlich, da je sporazumna 
Stanka — 
g Pavl. O, vaša božanstvena Stanka dala mi je 


nade — 
Parf. (Stogumbovićki). Mordskerl! 
Mot. | da moj muž — : 
Pavl. Zato se baš i utekoh u vaše okrilje — 


(Stanka pokaže se s tassom u ruci na vratih, nu opaziv 
Pavlovića, umakne natrag). 


Mot. Was in meinen Kriiften steht — 

 Pavl. Milostiva gospodjo , ja ne ću da urgiram 
stvar, već ću za dva dana doći osobno, da, wie ich 
hoffe, primam iz vaših ruku svoju sreću! 


Prizor 8. 
PRIJAŠNJI. RUŽA dotrči. 


Ruža. Gnidige, gnidige, frajlici je strašno zlo, 
najednom se je srušila u nesviest, ja sam čisto de- 
šperat —- | 

Parl. 

Stog. | Um Gottes Willen'! 

Pavl. ; 

Mot. Za boga miloga, šta je? (Odtrči s Ružom.) 


Prizor 9. 
PAvLoviĆć. PARFIMOVIĆKA. ŠTOGUMBOVIČKA. 


Pavl. Wirmissen sie jetzt verlassen, Mi smo samo 
na putu ovdje! 

Stog. Biti će valjda samo Schwindel! 

Parf. Čini mi se, ona inklinira na to. (Stanu se 
oblačiti. 

Pavl. Samo ako nije osbiljna bolest! 

Parf. Ne bi rekla! Dragi moj! Das viele Tanzen, 
Liebesweh, Schwanken zwischen Hofnung und Angst — 
to je odviše za slabo djevojačko srdce! 

Pavl. Draga tetko! 

Stog. Ja, ja, das ist es! 

Prizor Io. 
MOTAJIĆKA i prijašnji. 

Mot. Das Kind hat sich verkihlt! Nije ništa ta- 
kova, mali Švindlanfall — to je sve! Ali vi ste se već ' 
spremile -- 

Stog. Da, da, wir wollen nicht stčren! 

Parf. Poručite mi, draga, sutra, kako je Stankici! 

Pavl. Milostiva gospodjo, ja sam gasvim kon- 
sterniran. 

Mot. Fiirchten Sie nichts! To će odmah proći! 

Pavl. Und — ich darf also hoffen? Ja se mogu 
nadati ? 

Mot. Najboljemu! | 

Pavl. (Poljubi joj ruku) Vi me činite najsretnijim 
čovjekom na svietu! Ljubim ruke! 

Pari. | 

Stog. | 

Mot. S bogom! (prati ih do vrata.) - 


Adieu, meine liebe! 


Prizor II. 
STANKA (Pokaže se na vratih desno) 
(Gospodje uviek još razgovaraju i opraštaju se na vratih.) 

Stanka. No, liepu intrigu je zapleo (ijuno! A ja 
mu još pomažem! Bože moj, šta će biti iz toga! Sad 
su me oba zaprosila, -- ja ne pojmim, kako tu može 
za me biti dobrih posljedica? — No! Ove se uviek još 
opraštaju, tomu ne ima ni kraja ni konca! Da ja niesam 
u nesviest pala, sjedile bi ovdje do pol noći, pa kad bi 
otac kući došao, — no liepe komedije! (Gospodje odu | 
na hodnik. Stanka stupi u sobu.) Sad će majka doći, pa će 

me upitati, šta me je i otac o podne pitao, a ja — ja 
moram odgovoriti, šta sam i otcu odgovorila — a onda? 
Strašno se bojim, da, da, lo će biti užasno — najvo- 
lila bi već sada baciti tu krinku s obraza, pa reći 
majci, da ja samo (Gjuru ljubim, a nikoga drugoga! 
(Otvori album na stolu) O, dragi moj! Ako, je htjela kob, 
da si sebi i meni pripravio nesreću, žalostne dane — 
(otare si suzu) — ali ne, ne! U tebe je krasno, mudro 
čelo, u tebe je pronicavo oko — o, tvoja glava ne misli 
tek štogodj! A usne, kao da mi govore: Ne boj se, čini 
što ti rekoh, jer je to jedini put! (Poljubi sliku.) Da, da, 
slušat ću te, jer te ljubim! (Zatvori album i okrene se.) 


Prizor I2. 


MOTAJIĆKA. ŠTANKA. 


Mot. Nu, diete moje, jesi li se oporavila ? 

St. O, posve, draga majčice, nije mi sasvim ništa 
više! Ali — je l', ti se nisi uplašila ? 

Mot. Ja, kako ne bi, drago diete — tako iznenada! 
Nu čekaj samo, da znaš, šta ti moram reći ? 

St. Sta, majčice? Ja ne znam ništa! 

Mot. Sto? Ti ne znaš, tko je bio sada ovdje? 

St. (sama sobom.) O, bože moj! (Glasno) Ne znam, 
majko! 

Mot. | — da te je netko u mene zaprosio? Ha? 

St. Ne znam ni toga, majčice! 

Mot. I ne slutiš — tko bi to mogao biti? 

St. (sama sobom) Jao meni! Šta ću sad da kažem? 
(glasno) Ni to; nu samo to znam, da će mi vrlo drag 


m 

biti, samo ako je tebi drag, i da ću sretna biti, ako 
ti misliš, da to mogu. 
Mot. (zagrli ju). (0, Stankice, dodji na srdce“ moje ! 


Prizor 13. 
PRIJAŠNJE. MOTAJIĆ pokaže se na vratih i sluša ne vidjen slie- 
deće rieči: 

Mot. To su rieči dobra djeteta, koje sudbu svoju 
stavlja svojim roditeljem u ruke. Ne boj mi se, kćeri 
moja, naš blagoslov lebditi će nad tobom, i sretna ćeš 
biti uz muža svoga! 


Motajić. (sam sobom). No, hvala Bogu, da je stvar 
i bez mene riešena (glasno). Tako, tako, djeco moja, 
sad još i moj blagoslov ! 

Motajićka (sama sobom). Hurra, to ide brže i laglje 
nego li sam se i nadala. 

Stanka (ogrli otca). Ah, otče moj! 

Mot. Tako, tako! Sve se liepo svršilo i mir nam 
u kući! | | 

Gospodja. To valja odmah javiti ) Pavil— Šta? 

Mot. |" Crlj.— Šta? 

(stoje jedan čas i gledaju se nepomično.) 

Stanka (uplašena) Evo katastrofe! Niti na pozo- 
rištu ne može biti ljepša! 

Gospodja. Sta? Jesi li s uma sišao? Tko govori 
o Crljenku ? 
Mot. Šta? Ja da sam s uma sišao? Tko govori o 
Pavloviću ? 

Gdja. (odrješito Ja govorim o Pavloviću! Ta kad 
je Crljenac zaprosio moju kćer! 

Mot. Crljenac je zaprosio moju kćer jutros, i to 
| kod mene! A Stanka mi obreče uzeti muža, koga joj | 
ja dosudih. A kad je Pavlović zaprosio moju kćer? 
Gdja. Pavlović je zaprosio moju kćer večeras i 
to u mene! A Stanka mi obreče uzeti muža, s kojim 
sam ja sporazumna! Zar si ti, Stanko, rekla otcu, da 
ćeš uzeti Crljenca? 


St. Majko, ja sam rekla otcu, da se kao dobra 
kćerka zadovoljujem s njegovim izborom! Nu on mi 
nije rekao, da je Crljenge taj! 

Gdja. (triumt.) Dakako! Gdje bi na to i pomislila! 

Mot. Ti ćeš dakle Pavlovića, kako si majci rekla? 
Šta ? | | 

St. Ja sam isto, što tebi, rekla i majci, u misli, 
da vi oboje mislite, jednoga te istoga, jer ni majka mi 
nije rekla, da je Pavlović taj! 

Mot. (triumf.) Daka:o! Jer gdje bi na Pavlovića i 
pomislila! Kojega dakle voliš, to mi reci! 

St. (sama sobom). Ah sad mi je sve jasno! To je 
dakle Gjuro mislio! Bez šale, izvrstan je politik! (glasno) 
Ah, ta kako ću volit ljude, kojih jednoga ne voli otac 
moj, a drugoga majka moja! 

Gospodja. Da, a ja i to znam. da ne može voliti 
toga Crljenca nikad, nikad, zato, da, zato — jer je pa- 
metnija od njega! 

Mot. Ali ženo! 

Gdja. Da, jer onda ne ima sreće u kući. Nemoj 
ti misliti, ako je kod nas tako, pa ipak sretno, da to 
mora svagdje biti — 

Mot. Leonoro! 

Gdja. Da, ljuti se ti koliko ti drago, ali to ti ka- 
žem, i to ću ti priseći, da Crljenac moje kćeri nikada 
dobiti ne će! 

Mot. A ja ti opet velim i to ću ti priseći, da moje 
kćeri nikada ne će dobiti onaj cifro bez srdca i pa- 
meti tvoj Pavlović! Pa ma on imao još sto Parfimo- 
vićka i Stogumbovićka za sobom, jesi li razumjela ? 

Gdja. Dakako! On ne ima za sobom kojega chefa 
visoke vlade, to ja dobro znam! 

Mot. (skoči) Ženo! 

Gdja. Da, da, dosta zlo, da se ta tvoja visoka 
vlada i u takove poslove mieša — 

Mot. Hoćeš li umuknuti! 

(Zastor se spušta.) 

Gdja. Ha, čujte ga bogovi, on se usudjuje reći 
meni, supruzi svojoj, u mojoj kući, pred mojim djete- 
tom da umuknem! Ja sam to zaslužila? Ja? Koja sam 
mu vierna i požrtvovna supruga kroz devetnaest godina! 
Ne samo, da mi hoće kćer udati za muža, koj je prava 
bluna, nakaza od čovjeka, već i — (proplače, Stanka 


(Zastor padne). 


sklopi ruke, Motajić šeće ljutit sobom) meni veli: umukni! 

Soba u Motajića. 





Prizor I. 
RUužA. LJUDEVIT ga akti pod pazuhom. 


| Čin treći. 

Lj. Pst! Pst! Jeste li sami, dušice Ružice? 

Ruža (ogleda se.) Kao prst! 

Lj. O, to je fino, i ne može finije da bude! (pogladi 

ju po licu.) Mislite li štogodj na svoga pokornoga kavalira? 
Ruža. Hm! Tako, tako! | 

Lj. Dok se nadje koj još galantniji od mene? Šta? 

Ruža. Ja ne tražim galanterije, ja tražim vierno i 
iskreno srdce! Da — 

Lj. (stavi ruku na srdce.) Tko bi bio sretniji od mene, 
djevice Ružice, da smie s vami liepo čevrljati o krasnom, 
uzvišenom čuvstvu ljubavi et caetera, ali moje vrieme je 
sada odmjereno, pa mi dozvolite, da vas upitam, kako 

, ste vi obavili posao s Pavlovićem i Crljencem? Hm? 

Ruža. Strogo po vašem naputku. 

Lj. To jest? 

Ruža. Pred četiri ili pet dana dodje na jedanput 
gosp. Crljenac ovamo, i upita me, je li gospodin kod 
kuće. Rekoh mu, da ću upitati, i podjem kako ste mi vi 
rekli, gospoji. ,Milostiva gospodjo, rekoh, gosp. Crlje- 
| 

g 


o oo mre. eoe.or 
5. JARANE =. ea pa > Ppkani=i Nit < i E LR LL TR ST i 


— 147 — : 











BB 


nac pita, jeli gospodin kod kuće? > Nosi ga bies! Reci, 
da ga ne ima!“*“ odvrne mi gospodja. Ja se vratim, i 
nadjem već i Pavlovića ovdje. To mi je baš drago bilo. 
Naklonim se liepo Crljencu, i reknem: ,milostiva go- 
spodja veli, da gospodina ne ima kod kuće!“ Na to će 
mi gosp. Pavlović, uzdignuv nos: ,Najavite me milosti- 
voj gospodji!“ Ja poletim, što me noge nose gospodinu, 
i kažem mu to! ,Vrag ga odnio! Reci, da je ne ima kod 
kuće!“ Ha, ha, ha! Da ste vi vidili ta lica, kad sam ja 
rekla: ,Milostivi gospodin veli, da milostive gospodje 
ne ima kod kuće!“ Tako su vam se motali i motali 
oko vrata, nijedan nije znao, bi li pred ili za drugim 
izašao, dok najednom ne izpadnu oba iz sobe. 

Lj. Ah, božanstveno ste to izveli, krasna moja 
božice. Znate li da se nisam ni nadao, da ćete se 
usuditi — i 

Ruža. Ah, šta, da znate, bilo mi je baš malo 
težko pri duši, nu napokon — da vam ugodim — 

Lj. Sbilja, sbilja, krasna djevice Ružice! Zato sam 
sada vaš još pokorniji! Nitko nego nas dvoje zaplesmo 
tu krasnu komediju! Junak i junakinja! Ali, bože moj, 
vrieme leti, ja bih se s vama zabavio do sudnjega dana, 
a zaboravio na svoj posao! Molim vas liepo — 

Ruža A — to nije ni najmanje liepo, da vi uza 
svoj posao imate toli malo vremena za mene! 


Lj. Drugi put, dušo, na budućem maskiranom plesu, 
gdje će me po drugi put zapasti sreća — | 

Ruža (pljesne rukama.) Ah! Sbilja dakle? Onda vam 
opraštam! Vi želite dakle —? 

Lj. Da me najavite gospodaru. Recite, da je ovdje 
koncipijent odvjetnika Marnera u važnu poslu. 
Ruža. Idem već! (ode lievo.) 


Prizor 2. 
LJUDEVIT sam. 
No, nadam se, da je to bio moj posljednji tete-a- 
tete s tom mojom ne sudjenom sobaricom. Do biesa, i 
ja sam učinio dosta za svoga prijatelja, a sad valja da 
i svoju dušu čuvam. Inače će ta djevojka sbilja misliti, 
da sam zaljubljen u nju, pa bi moglo biti i škandala. 
— Ali komadić genija bezobraznosti ima u te djevojke! 
S nekoliko rieči toli očito najaviti obim uprošnjakom 
njihov poraz — to nije šala! Ali su oni i biesni bili, 
do zla boga! ,Ta neuljudnost, ta neotesanost, koju smo 
u toj kući doživili“* brr, da samo znadu, da sam im ja 
to pripravio! Sačuvaj me bože! Sbilja je već skrajnje 
vrieme, da se ta intriga svrši, jer vidim, da je sve, a 
i isto slavno obćinstvo, neuztrpljivo. 


Prizor 3. 
LJUDEVIT. MOTAJIĆ. 


Lj. Sluga sam pokoran, magnifice! Oprostite, što 
vas u toli nesgodan čas uzbunih — 
> Mot. Molim, molim. Rad sam vam na uslugu. Šta 
izvolite ? 
Lj. U parnici, što ju moj chef u ime Popovića & 
Comp. vodi contra Nathan Merores stvorena je po sudu 
odluka, kako čujem, Rekoše mi, da je kod vas na pod- 

pisu, a budući, da se rečena partaja moga chefa nalazi 
danas ovdje, a večeras odlazi, pa bi joj vrlo stalo bilo 
da znade, kako parnica stoji, to mi naloži chef, da vas 
najuljudnije umolim, da mi dozvolite uvid u odluku i 
prije dostave. 

Mot. Drage volje, drage volje! Baš je preda mnom 
na pisaćem stolu! Izvolite počekati časak. (Ode.) 

Prizor 4. 
LJUDEVIT, malo za tim MOTAJIĆ, GOSPODJA I STANKA. 


Ljud. Ali će stari otvoriti oči, reknem li mu, šta 


.se je sve jučer dogodilo. Žao mi je, da mu i žena nije 


ovdje —- ah evo, je! (Nakloni se). 

(Motajićka i Stanka unidju na srednja vrata, obučene 
na zimsku i sa šeširom na glavi. Za sliedećega razgovora skidaju 
šešir i mantile. Motajić donosi akta i postavi ih na stol.) 

Mot. A, vi ste se već vratile! Nu, to je brzo bilo 
Moja gospodja i kći —- gospodin — 

Gdja. O, ja već imam čast poznavali gospodina. 

Mot. Tim bolje, ali izvolite ovdje uviditi. 

Ljud. O, vrlo sam vam obvezan! (Ide k stolu i stane 
čitati u aktih). Ah, Pavlović je zastupao protivnika? Da. 
da, sbilja, sjećam se. Hm! hm! Taj se baš ne će ve- 
seliti, jer kako vidim, izgubio je parnicu! 

Mot. [ vi će te, naravski, biti advokatom ? 

Lj. Rado bih! | 

Mot. To će tei vi bez dvojbe mnogo parnica izgu- 
biti i osvjedočiti se, da je to moguće i uz najbolju volju 
i najpožrtvovniji trud, što ga odvjetnik ulaže za izgu- 
bljenu stvar, kako je ova! 





—_———_ 








) * BJ. O, bez dvojbe. Jednu sam već izgubio kao kon- 


< cipijent i tu je dobio Pavlović (Čita dalje). 


Gdja. A a? Kako to, molim vas, ako smiem pi- 
tati ? 

Lj. To je sasvim privatna parnica! Ja sam naime 
hotio zaprositi liepu kćer moga chefa, gospodjicu Au- 
reliju, a kad tamo. nju je jučer zaprosio Pavlović! 

Mot. | (veselo) 

Gdja. | (žalostno) 

Lj. Jest, upravo taj, a ja ću ostati na cjedilu! 


Pavlović, odvjetnik? 


Gdja. Žalim vas, doista! (sama sobom). Sve je iz- 
gubljeno. 

Mot. Nu vi će te se brzo utješiti! Toli mlada krv! 
(sam sobom). Voda na moj mlin. 

Lj. A, dakako morati ću se ulješiti! Ali žalostan 
sam ipak, tim više, što se je jučer i još jedan mojih 
prijatelja zaručio! . np 

Mot. Ta to ide veselo u Zagrebu! A koji to? 

Lj. Crljenac; zaručio se s Ankom Miovićevom. 

Gdja. A, to je prekrasno! 

Lj. (sam sobom). () bez dvojbe! 

.Mot. (sam sobom). Do biera to je zlo! 

Lj. A Miović je tim veseliji, jer je baš danas 
avanzirao — 

Mo | Aaa! 

Gdja. | 
| Lj. Mislio sam, da ćemo, magnifice vama čestitati, 
jer se tako pogovaralo, da će te vi sada avancirati, a ne 
Miović — 

Mot. Ah, molim vas, razgovori bez temelja, ta ja 
ne mogu Miovića preterirati — 

Lj. (čitajuć) Da, da, to sam si i ja mislio! 

St. (sama sobom). To se sve razvija comme il faut! 

Lj. (predade akta Mot) Zahvaljujem vam, magnifice, 
na vašoj dobroti — | 

Mot. Molim, molim, bilo mi je vrlo drago — 

Lj. i preporučam se. Sluga pokoran! [,jubim ruke 
gospodje (Ode i prišaptne kod odlazka Stanki): parnicu ste 
dobili —- vi! 


Prizor 5. 
PRIJAŠNJI bez LJUDEVITA. 


Mot. Tako, tako! Fto» ui naših dvajuh kandidata! 

Gdja. Da, a tko je tomu kriv? 

St. Ali, otče, majko! Ta to je sasvim naravska 
posljedica svega, što se je dogodilo. Mislite li, da je 
to u Zagrebu, gdje se svaka malenkost sazna, ostalo 
tajnom ? Nije! Ljudi su bez dvojbe i Pavlovića i Cr- 
ljenca pitali, je li se zaručio, a tko zna, koli je strašno 
ne ugodno, kad nam se sav sviet ruga, taj će pojmiti i 
to, da su oni napokon bili prisiljeni zaručiti se što prije, 
da učine _ svakoj brbljariji i pogovaranju kraj! Oni su 
sigurni, i riešili se svake daljnje neugodnosti! Ali tko 
će trpili pod tim? — Ja! Sav sviet zna, što se je sgo- 
dilo, sav svict će reći, da sam ohola, da čekam, dok 
koj prince dodje po mene, jer sam dva čestita gradja- 
nina odbila, pa to će još tako daleko doći, da ću ja 
ostati — stara usidjelica; ato meni sbilja nije svejedno. 

(Gospodja sjedi kod stola gleda mrko preda se i bubnja 


žestoko prsti po stolu), 
Mot. Nu, nu, drago diete, umiri se! Napokon je 


i bolje tako! (pogleda milo suprugu si). Crljenac nije muž 


za tebe! Ja sam si kašnje promišljao stvar, ali vidio 
sam, da je majka posve pravo imala, kad se je njemu 
opirala! Šta dušice? (Uzme Leonoru za ruku). 

Gdja. (bubnja drugom rukom uviek još po stolu). Da, 
da! A i Pavlović napokon —- posve je pravo, i drago 
mi je, da se je stvar tako svršila! O, znam ja, on je 
već odprije zaljubljen bio u Aureliju, pa ma se i oženio 


s tobom, Bog zna, šta bi kašnje bilo, jer — (svrši svoje 
bubnjanje jakim udarcem i digne se sa stolca) — alte Liebe 


rostet nicht! Ti si posve pravo imao, dragi mužu. (Po- 
ljube se). 

St. (Sama sobom). Moji roditelji su sretno u redu, 
ali ja još niesam na čistu! (glasno). Da, vi dajete jedan 
drugomu pravo, a zaboravljate na me! Ja ću doći na 
glas, ja ću doći na jezike, pa mene ne će nikad muž 
poljubiti, kako je tebe, majko, otac sad: sto put polju- 
bio! (proplače). Bože moj, kako sam ja nesretna! 

Gdja. Stankice draga! Primiri se! Nije to tako 
zlo za tebe, da te nije ni jedan ni drugi dobio! To će 
se pogovarati, istina, koje doba po Zagrebu, nu napoken 
će nam svi pravo dati! A i o tom budi mirna, da će 
iko tebe zaprosili, jer tu ne treba dvojiti! 


St. (kroz suze). Da lahko je to vama govoriti. Ali, 


ja. znam, to će biti opet tako kao i ovaj put! Ako tko 


dodje, pa me zaprosi, ne će biti tebi ili tebi po volji 
— pa ćete ga odpraviti — 

Mot. Ne, ne, diete moje! Pa ma i ne bio nam u 
volji, ako bude muž po tvom izboru, mi ćemc se _zado- 
voljiti! Je !' tako, Leonoro! 

Gdja. la, ti si pametna djevojka, pa ne dvojim 
ni najmanje, da neće tvoj izbor biti valjan! onda ti obe- 
čajem i ja, da ću vam dati svoj blagoslov! 

Stanka. (Veselo). Ah, je li istina? sbilja? 

Mot. (zagrli ju) da, tako će biti, kćerce moja! A 


sad mi reci, je li ti sbilja žao za kojega od ovih dva- 


juh nesretnih uprošnjaka ? 

St. (smiešeć se). O nije, dragi otče, baš za nijed- 
nog! Jer -— ja nebi hijela ni jednoga ni drugoga 
uzeti! 

Mot. Oho! Pa što plaćeš onda. 

St. Plakala sam, jer — jer sam mislila, da tre- 
ćega vi ne ćete hćeti. | 

Gdja. Trećega? Ta mi smo ti rekli, kad treći 
dodje i bude tebi u volji — 

St. 'Yaj treći će doći, i meni je strašno u volji — 

Mot. Aa! Liepe stvari! 

Gdja. O, to je vrlo važno! Da, da, nik važno! 

St. Dragi roditelji! Vaše obećanje! 

Gdja. Da, da, ali reci nam odmah, tko je taj? 


Prizor 6. 
PRIJAŠNJI. GJURO. 
St. (poleti mu u susret i dovede sa pred roditelje.) Ah, 
evo mili roditelji trećega, koga ja strašno volim! 
Gjuro. | koj vas evo moli, da ga usrećite kćeri 
svojom! 

\ Mot. Vi? 

Gja. Vi? 

Stanka. Vaše obećanje! 

Mot. (češe se za uhom.) Ja baš ne volim, da osbi- 
ljan muž pjesme i pripovjedke piše — : 

St. To je sve bilo samo, da meni ugodi! 

Mot. Ah, tako, tako! Ali tebi za volju nije gosp. 
Visović valjda prevratnik, opozicionalac -- 


St. Zato sam ja strašna konservativka — pa, šta 
se baš visoke vlade tiče, to ni vi, dragi otiče, ne imate 
uzroka — zadnji avancement. — 


Mot. Pst! Pst! Ni rieči o tom! Već vidim, da ćete 
vi biti jako opozicionalan par — 

Gjuro. Ali nikad jedan proti drugomu — 

St. Ne, nikada! A verige, u koje će biti skovan 
taj veleizdajnik, biti će samo moj naručaj! 

Gjuro. Stanko! 

Mot. (pogleda suprugu.) Leonoro, šta misliš? 

Leon. (isto tako.) Djevojka ga ljubi — 

Mot. | on nju -— 

Leon. E, dakle — 

Mot. Naš blagoslov! (Poljubi jednoga i drugoga). 


Prizor 7. 
LJUDEVIT. RUŽA (iz prikrajne sobe ) 


Lj. (sam sobom). Hurra! To valja! Vidim već, da 
sam dozrio za praksu! (Glasno) Magnifice, naloženo mi 
je, da vam opetovano zahvalim -— 


Mot. 0), to nije ni najmanje nuždno — 

Gj. Ali je nuždnije, da poslušaš našu molbu, pa 
da nam djeveruješ — | 


Lj. O, čestitam, čestitam! nu — molim vas, to 
mora brzo da bude, jer bi se moglo dogoditi -—- 
Gj. | 
Sta ? 
St. | 


Lj. Da se ja prije oženim! 

Mot. Bravo! To ste se brzo utješili! 

Lj. | na najljepši način! Dodjoh kući, da dojavim 
chefu, kako glasi odluka, nu ne nadjem njega, već samo 
gdjicu. Aureliju u sobi! Uzmem joj čestitati na zaruci, 
kad tamo, reče mi, da sam se prenaglio, da je Pavlo- 
vić, istina, malo potiho pokucao, nu da je još nije za- 
prosio! E kad jetako, pomislim, požuriti ću se ja, prije 
nego li Pavlović sbilja pokuca! Ja odkrijem na brzu 
ruku gdjici srdce svoje, i jedva izgovorih, nadjoh i njeno 
otvoreno, i jednim skokom skočim unutra, i pomislite, 
koga nadjoh u tomu srdcu — sama sebe! 

Gjuro. Hurra! Čestitam ti od srdca, mili prija- 
telju ! 

St. To žalim Pavlovića, da je i tu parnicu izgubio. 

Lj. Ah utješit će se, pa da vam se na najljepši 
način osveti, napisat će feljeton. 

Gosp. A čini mi se, proti vam morati će svaku 
izgubiti —- | 

Lj. (pokaže na Gjuru i Stanku), Čini se, čini se! 

Mot. To ja baš ne razumiem — 

Ljud. Za sada, svakako ne! Nu, ja ću sada otvo- 
riti pisarnu za ljubovne parnice! Pa ako jedanput do- 

djete, pa me zamolite, da vam dozvolim uvid u akta 
Gjuro Visović contra Pavlović & Crljenac — 

. Mot. Aha! Čekajte, čekajte! S tim vašim uvidom, 
što ste ga tražili u ime svoga chefa kod mene, čini 
mi se, nije sasvim richtig? Sta? | 

Ljud. U poslu rečene ljubovne parnice! 
Gdja. Tko bi to pomislio! 
Gjuro. A kako mi da zahvalimo našemu od- 


vjetniku ? 
St. Kako, van vječnom zahvalnošću — 
Lj. — i prijateljstvom, ako smiem molit ! 


Ruža (tiše Ljud.). A naš Liebschaft ? 
Lj. Ja, dušice moja, meni srdce puca od žalosti, 


kad na to pomislim, — ali, šta će te, kad se moram 
ženiti ? 
Ruža. Ah! 


Lj. Ali, znate, naš solicitator vam je vrlo feš 
čovjek, tomu ću vas rekomandirati! on i tako uzdiše 
za vama. | 

Ruža. Sbilja? 

Lj. Duše mi! Pa pošto sam se uvjerio, da ste 
kao stvorena solicitatoru za drugaricu — 

Ruža. No? No? 

Ljud. Rekomandirati ću i vas — a onda za sve 
buduće skrbite vi sami, ja — perem ruke, gospo soli- 
citatorko ! 

Ruža. Ah! 

(Zastor padne.) 

Od Napulja do Aleksandrije. 







š arobrod čuvenoga marsiljskoga družtva , Messa- 

gćries maritimes“, stari, začadjeni Labordonnais, 

Ko odzvižnuo već drugi put. Na milost i nemilost spra- 

\ vismo svoje tielo u njegova rebra, neka nas nosi 
do dalekih žalova Afrike. 

Sinovi i kćeri napuljske pohitiše, da se snami još 
oproste na svoju. Makina stala izkušavati svoju snagu, 
par mahova napried, par natrag, a oko broda povrvila 
sila čamaca, i u.njih napulski industrijalci i industrijalke, 
želeć te još u zadnji tren nasamariti, pošto se već na- 
užiše tvoje ,eccellenze“ dok si boravio u Napulju, kao 
muhe, ose i komarci jadnoga Fallstaffa. Koralja, foto- 
grafija, pikantne lektire, starina, žigica, suncobrana, na- 
kita od vezuvske lave — svega dobiješ, da naknadiš, 
ako si šta zaboravio. 


»9tolac, eccellenza, stolac proti morskoj bolesti ! 
Nebio živ, nit se nagledao sunca božjega, ako Vas sje- 
deć ili ležeć na njem — hoćete li sjesti, ecco, ovako 
— ili leći, ecco ovako — ili se posve pružiti, ecco 
ovako -— ako Vas, rekoh, ikad napadne morska bolest“. 

»»Ja nebolujem od mora, hvala, netrebam“ *. 

»Neznate Vi još, šta su ekvinokcionalni vjetrovi 
u sredozemnom moru, eccellenza! Vi ćete blagosivati 
mene, Checca Faripeta, ubogoga stolara napuljskoga, ako 
uzmete ovaj stolac! Vi ćete se na njem smijati morskoj 
bolesti, za koju biste ako Vas napadne, rado žrtvovali 
i jedan od svojih milijuna, samo da vas mine!“ 


»»JA neimam milijuna, dragi moj šior Checco Fa- 
ripeto!“ < 

»Eh bene, dovoljna su cigla 24. franka, ja netražim 
više! 20 franaka? I to Vam je odviše? Dakle 16 fra- 
naka? Ni to ne? 12? — Čujte, eccellenza, samo jer mi 
je žao Vaše mlade krvi, da nepoginete od užasne mor- 
ske bolesti, evo Vam ga za 8 franaka! Sve od puke 
čovječnosti, tako mi Madonne!“ 

»»Hvala Vam na milosrdju, za šta suvišna odviše 
je i franak!*“< 


»Hvala i Vama, ja sam učinio svoje! Žalim Vas, 
sretan put, Bog s Vami!“ 

Za čas isti dialog s drugim putnikom, itd. 

U drugom čamcu harfenisti srdce razdirućim gla- 
som pjevaju ,Santa Lucia“, ,Porgi me la bella, bella 
mano“, i ,Addio, bella Napoli“. Da ti se, doduše malo 
drugačija, prikaže tradicionalna slika Apollona u krugu 
muza, vidiš ovdje omašnu muzu medju 6 suhih Apollona. 
Razapela je kišobran, držak okrenula gore, da hvata 


solde, i dovikuje ti za svaki soldo, što si joj ga dobacio - 


u razapeti kišobran, vrlo žalostivim glasom ,s Bogom, 
dok se opet vidimo. Bog Vas pratio“. 








Ondje ti se javlja neizbježivi marionetta, sjećajuć 
te tužnom, na nos pjevanom melodijom, da i njegove 
malenkosti nezaboraviš, pa da još jednom vidiš la fiera 
di Cajazzo, kako se počupa arlekin s faccanapom, dok 
ih obojicu Brighella nesmlati i zastor padne. 

Još par časova takove zabave, i parobrod kreće 
dugim zavojem prema jugu. Jedrilje okružujućih nas 
brodova umiče, čistina se otvara pred tobom, sve hitrije 
zanosi parna sila, a za nekoliko časova evo uz sopot 
makine ostavljamo Napulj i njegove krasote. 

Jednom još da zaroneš okom u taj biserni niz 
gradova, u tu čarobnu sliku sačinjenu ljudskom rukom. 
Od misenskoga rta do obronka sorrentskoga monte An- 
gella koliko slika, toliko majstorija slikarskoga kista. 
Posilipska stiena, Camaldoli, St. Martino, Capodimonte, 
veličajno groblje posuto čempresi i pinijami, nizka terra 
di lavoro i vatreni pil Vezuva s tamnosivom  pinijom 
od gusta dima — to je zaledje, o koje se oslonio Na- 
pulj i ko bieli labudovi u more roneći gradovi od Po- 
stika do Castellamara. A uz taj divni prizor oku, kolike 
li su ovdje nagomilane umotvorine, spomeni ljudskoga 
genija! Nehotice ti se pred razblaženom maštom stvara 
slika staroga Napulja, Pompeja i Herkulana, gdje se 
grčki i rimski genij naljecao, da uzveliča, što je sama 
narav veličajnim učinila. Ondje ćeš još naći likova do- 
stojnih, da ih pomećeš u tu staftažu. Ondje će ti još 
jedno uz drugo pružiti jedinštvenu prikazu klassičkoga 
tla, koje je do danas porodilo tolike harlekine i mario- 


nette. Pa kad poletiš u misli na daleke žalove svoje - 


Adrije, i sravniš svoj zametnuti, zapostavljeni narod s 

ovim, uzdignuti će te ponos i osvojiti misao, dokle bi 

se tvoj narod uzdignuo bio, da je rodjen i uzgojen na 
toj zlatnoj rudi klassičkih ideala i veličine! I sravniš li 

ga još jednom uz sve njegove krieposti i slaboće, pred- 
nosti i mane s ovim, to će ti duh tvoga roda toli oča- 
rati golu krš i pustu poljanu, te jih niza čas nećeš biti 
voljan zamieniti za ove krasote. 


Genijalna lakoumnost, živi humor, bistra ćud, bli- 
stav duh, hitra pomisao, živahan dojam — i koliko tih 
prednosti naravi napuljskoga puka čitam i slušam od 
onih, koje svlada hitra struja, zanoseća vlastiti sud i 
triezno promatranje u pučinu sliepoga čuda i udivljenja! 
Sve mane opraštaju se puku izmučenu tobož stra- 
načkimi borbami, frakcijami, korrumpiranimi vladavi- 
nami, zapuštenom njegom naobrazbe, otajnimi družtvi, 
demoralizovanim svećenstvom itd. Nu jedno je, što će 
priznati svaki, koj je zavirio u poviest toga puka, i koj 
ga je motrio danas što mu manjka, i što je porodilo 
tolike sablazni: dostojanstvo i samosviest, koja riesi čo- 
vjeka! Nedaje li vam to suditi na nizinu i kukavštinu 
značaja, kad vam se silom namiće svaki, da vam svo- 
jom osobom prikaže majmuna, koj će vam oteti smieh 
i par centesima! Nedaje li vam, vi panegirici, bezstid- 
nost toga puka prava suditi na posve što drugoga, 
nego li genijalnu lakoumnost i humor? Vi, koji ćete 
psovkom otjerati otrcana blieda prosjaka, sliku jada i 
nevolje, a drage volje sipati ovdje solde prosjačtvu u 
harlekinskoj odori? Pokušajte, omjerite taj puk samo 
desetinom one stroge mjere, kojom nas usrećujete, a ja 


= + 


__————————2—_ _—»— 





; ZA mn ppm pr e rp s ve sje ševe opreme uno? i i dti disa LR 





i E EE E E E E S jŠSKE 


vam jamčim, da će za nas ostati još dosta glorije, da 
sjajemo pred vama! | 

Skoro me, zaokupljena tom mišlju, bješe minula 
ciela krasna slika, a kad se prenuh, bilo mi tek par 
časova dozvoljeno oprostiti se od nje, dok mi je sasvim 
nezatvori obronak monte Angella s jedne, a kapriciozne 
klisure otoka Capri s druge strane. Tek visoka pinija, 
uzdižuć se iz ždriela Vezuvu, dovodila mi još dugo na 
oči sliku, što no me mnogo dana očaravala. | 

Malo po malo skupili se i oblaci na obzorju, sje- 
vernjak stao poigravat morem, a oblaci provirući traci 
sunca blistali sa sniežnih humova kampanskih Apeninat 
što no diljem prate obalu, da se potonuv na čas pod 
vrtlog Karibde opet uzdignu u Siciliji od Etne pa do 
skrajnih rtova. Spustio se već i sumrak, a meni bili, 
pri duši, kao u dvorani iza bučna plesa, gdje si uza 
sjaj svjetla napasao oči na krasnih slikah i opojio se 
dražestnom zabavom. Sad je odzvonio zadnji akord, 
jednoga za drugim nestaje, jedna svieća trne za dru- 
gom, pred okom ti biva sve mračnije i mračnije, a u 
duhu sve tiše i tiše. Sumor te hvata, sad ti klonula 
glava, san te obuzeo, a najmilije slike, što no te zača- 
ravale večeras, poigravaju oko tebe u fantastičkoj odori 
u svih mogućih i nemogućih položajih Napokon i one 
splinu, nastane stanka u tvojih mislih, ali za čas | opet 
poleti neumorna mašta napried, razivara budućnost i 
prikazuje ti ju u takovu čaru, te si nehotice uzdahnuo, 
kad je san na domaku. 

Uz lagano povjetarce, tišinu, prekinutu tek pravil- 
nim mahom makine, uz ljubko ljuljanje broda zaniela 

i mene mašta u daljine. Proletio sam pjeskovitom pu- 
starom, koju mi bješe ugledati, gubio se u šumi paoma, 
snebivao se pred velebnosti piramida i sfinga, šetao 
starodrevnimi hramovi, i pozdravljao šarene hieroglife. 
Slušao sam čarobni šum svete rieke Nila, pred okom 
mi zablista sjajnom mjesečinom obasjana površina mo- 
eriškog jezera, i posried mirisavih lotosa nicale tajin- 
stvene prikaze staroegipatskoga mitosa. Gledao sam već 
one blagotvorne zrake južnoga sunca, zrio hlieda lica 
svoga druga gdje rumene, i gdje se pune zdravljem po- 
tamnjele oči gdje se bistre novim životom, a od radosti 
i nade stane mi življe kucati srdce. Oj, zašto zbilja nije 
potvrdila sna! 

Kud me glas zvona probudi iz tih sanjarija ne- 
bijah ni opazio, kako sc medjuto uzljuljalo more i 
hladan vjetar stao se upirati o krmu. Zvono me jednim 
mahom prebacilo u zbilju — valjalo je misliti i na glad. 

Table d' hote, vrh materijalne ljubavi, koju prema 
njemu gojim, vrlo mi je bilu povoljna zgoda, zanosili se 
u razmatranja, pitati se: kakav li je ovaj ovdje ili ona 


tamo? Zanimivo je koj puta gledati čovjeka i ,wie er: 


sich rauspert und wie er spuckt“, akoprem to po (Goe- 
theu nevriedi mnogo. Tako mi sada bješe prva briga 
pogledati suputnike. Bili su sve sami Englezi i Amerl- 
kanci, a samo jedan Francuz. Moram priznati, da se u 
obćenju s drugim svietom, barem u tudjini, Yankes-i 
daleko odlikuju nad sinovi staroga Albiona. 

Trojedna kraljevina velike Britanije bila je baš 
majstorski prikazana trima gospodjama, koje su na svoju 
ruku putovale svietom. Ja bih se zakleo bio, da je prva 

od njih bogata udovica kojega pokojnoga englezkoga 
parvenu-a, a druge dvie njezine drugarice ,u službi“, 
obje iz djevičanskoga stališa. Prva primala bi svaki čas 
poklone svojih draga, sjedila u sredini, dala se zabav- 
ljati i služiti. Kose je bila crvene ko žeravica, lica do- 
bro ugojena, vanredno rumena, a tiela obavita skupo- 
cjenim indijskim plaštem grimizne boje. Taj sklad njezine 
puti i rubca bijaše bačena rukavica svim estetičkim iz- 
traživanjem sunčane prizme. Kako je tu sjedila, visoka 
stasa, podkriepljena moćnom širinom, ponosna pogleda, 


morao si joj se pokloniti i šaptnut ,rule Britannia !* 


Drugarica s desna, šarena ko škotska vrpca, go- 
vorila bi i kretala se kao po taktu škotskih goranskih 
dipala, a kad si joj čuo spretno cvrkutanje, nehotice si 
se sjelio pifferara s cheviotskih gora. Uzesmo ju za re- 
prezentanta Skocije. Ah, treća! kad si ju pogledao, kako 
da se nesjetiš onih likova pokojnih junaka i junakinja 
zelenoga Erina, za koje bard Ossian pjeva, da ravno 
kroza nje vidiš zviezde, mjesec i sva nebesa! Lik joj 
bješe dosta eteričan, da pleše nad _mršavimi livadami 
gazde Fingala, a sklonula se u nju, rekao bih, izkuhana 
sentimentalnost bardskih jadikovka. Nu još dalje. Svaki 
put bi k stolu pristupila blieda, poniknuta oka, čedna 
i prečedna. Pred nju bi konobar stavljao bocu Medoc-a. 
Pod kraj objeda ili večere bila bi boca Medoca prazna, 
nu i naša Erinkinja kao preporodjena. Bliedilo njezina 
lica zamienila bi živa vatra, oštrinu svojega pogleda za- 
klonila bi koketnim pince-nezom, a razgovor kao da si 
je samo njena usta priestoljem odabrao. [to sve od 


butilje Medoca! Nu, nije li i Irskoj trebalo vatre O' con- 

nellova govorničtva, da se digne u opoziciju? — Ove 
tri gospodje niti su imale morsku bolest, niti su ih sme- 
tali ikakovi ,vanjski“ odnošaji, uprav kao ni veliku Bri- 
taniju, gazdaricu nad morem i najneodvisniji državni sa- 
vez staroga svieta. 


Bio tu i bogat, grbav trgovac iz Bombaja, koj, 


vraćajuć se iz Englezke kući, htjede se nagledati Italije 
i Egipta. Imadjaše liepu malu plavušu kćerku, a uz 
mnoge nove sveze, nauke i izkustva, što ih je bez dvojbe 
ponio sobom iz Evrope, bila je jedna od najljepših sle- 


čevina i uzor-gouvernanta, koja je maloj plavuši stala 


već putem držati razna predavanja. Poslje večere došla 
bi na red sveta biblija, na veliko veselje i priznanje 
profesora Bl—a iz Edimburga. Ovoga su obće svi En- 
glezi na brodu susretali velikim počitanjem, a. nitko 
većma no plavušina gouvernania. I sbilja se činjaše, da 
je ništa nemože toliko zanieli, koliko učeni razgovori 
s profesorom BI. m 
»Hieroglifi, Miss, u prvih početcih, do kojih se 
sliediti dadu, odvajaju sasvim ideografički značaj, t. j: 
pisac njimi nastoji da po sličnosti znaka s vanjskom 
prikazom pojma, koji predstavili želi, dovede čitatelja 
do toga, da si predstavi onaj isti pojam, onu istu ideju, 
koju je imao u predstavi pisar, t. j. da ga razumije. 
Ah, kolika primitivnost! Pazite, molim Vas, Miss 
Jane, to Vam je vriedno zapamtiti“ opomenuti će gou- 
vernanta svoju plavušu, što no je velikim interesom 
motrila brodskoga doktora, kako po šahu ganjaše zeca, 
t. j. za ovaj put protivnika si kapetana. Miss Janne po- 
crveni i naravna se u pobožan položaj pomne učenice. 

» Kašnje, uz razvoj prometa“, nastavi profesor, ,uz 
nuždu bržega obćenja, postao je dakako taj način pri- 
kazivanja misli odviše trom, nespretan, i prometnuo se 
u drugu vrst hieroglifskoga pisma t. j. fonetičko pismo, 
gdje je naime znak predstavljao ne cielu ideju, dakle 
rieč već samo glas, slovo — kako vidite temelj današ- 
njemu pismu“. ' 

»To je dakako vrlo velika razlika!“ odvrati gou- 
vernanta u dokaz dostojna shvaćanja misli. 

»Dakako, dakako. Uzmite, da ste kod onoga tre- 
bali toliko znakova, koliko rieči, ovdje trebate toliko 
znakova, koliko glasova,. pa Vam je moguće s njimi 
kombinirati svaku moguću rieč*. 

» » Bože moj““ uzdrhne pomna slušateljka, ,,koliko 
li je toga, šta bi čovjek morao znati! — Čuste li miss 
Janne““, uhvatit će opet plavušu, koja je velikim inte- 
resom stala pratiti, kako je kapetanov zec upravo na 
skoku da uteče doktorovim lovcem, ,,cio život ljudski! 
Nevalja dakle gubiti mladih dana, nego treba upotrie- 
biti svaku zgodu za nauku!“*“ Mala plavuša svrne plaho 
okom na nju i skupi usne sasvim blizu finoga nosića. 
Nu doskora joj opet pogled skoči opet na onu šarenu 
ploču, gdje je sad doktor bio zec, a kapetan držao 
hajku. 
Sliedećih dana prestale bi lekcije. Žestok južnjak 
promieni radikalno sav život na brodu, koj se sada 
koncentrirao u pojedine kajite, predočujuć prizore težke 
borbe, u kojih se trzaše želudac, da se uzdrži u ravno- 
vjesju. Englezi i Amerikanci, uzorni muževi, iznašali bi 
svoje ,ladies“ na palubu, pomno tražili najzavjetarnije 

mjesto, omolali ih u tople ogrtače, a one počivale 
sklopljenih očiju, nepomične, kao kameni kipovi. Tek 
kadikad šapnule bi im ustne koju rieč, a tad bi suprug 
poletio, da donese sad kave, sap limunade, sad ovo, 
sad ono, i brižno i pomno žličicom nahranio svoju bolju 
polovicu. Čim je večer nastala, odnjeli bi istom pomnjom 
nježnosti svoje gospodje u kajite, da drugi dan s jutra 
započmu opet .svoj požrtvovni rad, kao pomni mravi 
kad iznose na sunce svoje nimfe. A to im se mora pri- 
znati: u nas je jedva najzaljubljeniji kavalir tako pozo- 
ran prema gospodji svoga srdca, kako je Englez prema 
svojoj supruzi, s kojom je bez dvojbe proboravio već liepi 
red godina. Ja nebih rekao, da je ikoji od tih muževa 
prvoga dana svoga braka bio drugačiji prema svojoj 
ženi, nego li je sada. A _kako slovi englezki obiteljski 
život! Kolike garancije državnoj moći, političkoj veličini 
i budućnosti daju svetinje englezkoga ognjišta! Kolika 
moć u ponosnoj devizi: My house, my castle! Ako igde, 
ovdje se pokazuje velika premoć trieznoga čuvstva duž- 
nosti nad promjenljivom lirikom u shvaćanju ljubavi, 
koja je u početku ugušujući plamen, a kašnje jedva ti- 
njajuća iskra! 

Jedine gore opisane tri Britanke ostadoše dosljedne 
svomu programu, apetitu, toaleti i Medocu. Uza nje još 
doktor i kapetan, naganjajuć svaku večer svoga zeca. 
Treći dan postajao put već dosadan ; ništa, do uzmućena, 
tamnosiva mora, oblačna neba i bezprestane kiše. Tek 
iz magle proviruća obala Kandije privlači svoju pozor- 
nost, nu doskora nestaje i nje. Oko polovice pete noći 
stane makina, a sidra se grmeć spuste u more. Valjalo 

je čekati do jutra, dok se smije i može unići u aleksan- 
drijsku luku. 

Jedva sunce ogranulo, a mi se svi nadjosmo na 
visokoj palubi. Tu je bilo strke i potjere, svaki se žu- 
rio, da se što prije rieši svih poslova, koji su neizbje- 
živo skopčani s ostavljanjem broda. Pomeći izvadjene 
stvari u torbu, zamataj kaput i ogrtač u remen, snašaj 
svu robu na jedno mjesto na krmi, plati sobaricu, so- 
bara itd. sve grozničavom hitrinom, samo da što prije 
dospiješ u nepomućenu miru i bez brige sjesti i doba- 
cili prvi pozdrav Africi. Tu se upiru dalekozori i natežu 
vratovi, svaki želi prvi ugledati afrikansko tlo! Uzalud. 
Parobrod već dugo plovi, množina drugih brodova po- 
kazuje ti nedvojbeno, da. si blizu velike luke, hitri pi- 
lotski čamci vrve naokolo nu — Afrike neima. Ništa do 
ljeskajuće se, blišteće pučine bez kraja. 

» Pharus, Pharus!“ Klikne slavodobitno jedan od 
putnika. Sve oči, svi dalekozori sliede pravac, koj nam 
n'egov prst pokazuje i evo ga, doista, vitka tornja, šlo 
no se kano prst pojavio, kažući: hic sum. 

I nehotice ti uzdrhta srdce. Kao u čarobnoj pano- 
rami stanu po malo izmicati nizke obale Afrike nad 
obzorjem. Najprije par pjeskovitih humova, okrunjenih 
po kojom paomom i vjetrenjačom, po koja sgrada, evo 
s desna barokni grad Said paše posred vršaka vitkih 
datulja, eno s lieva podkraljeva palača Ras el Tin, evo : 
nas u bogazu (ulaz u luku), laganim ritmom radi par- 
njača i za kratak čas razvije se ciela Aleksandrija pred 
nami. A to sve je toli naglo došlo, da se još ni pravo 
snaći nisi mogao, a već te okružilo množivo Afričkih 

sinovah, već te pozdravljaju opaljena lica, ruke njihove 
trgaju ti torbu, kaput, bilo što iz ruke, preporučujuć 
se pouzdanim vodjom u nepoznatu svietu. 

Čamac do čamca naliskao se do breda, dosta je 
konop, da se ti služnici afrikanski popnu na brod, i da 
navale na tebe, kao skakavci na sočnu biljku. Badava 
se braniš rukom, štapom, kišobranom, badava im do- 
vikuješ sve moguće fraze, koje te je Baedecker naučio 
»muš hauzak!“ neću te — ,muš lazim“ —- netrebam 
te, — ,imši“ — tornjaj se, — ,rfih“ — nosi se — itd: 
To te nateže lievo i desno, sprieda i straga, nevidiš od 
same neprilike i bojazni ni Aleksandrije ni njenih mi- 
nareta, ni vrlova paoma, dok se nestane čvrsta gumina 


dvojice mornara savijati nemilostno oko ledja tih usluž- 


nih gusara. Tek sad si odahnuo, znoj te probio od težke 
obrane, pa tek pod okriljem policije možeš si dozvati 
čamac, pometati svoje siromaštvo unj, da se otisneš do 
kvarantene. 1 pošto si ovdje prošao sve iežke torture 
putnika, pošto si morao odlanjati kojih tridesetak crnih 
fijakera i odrpanih oslara, koji se svi trgaju oko tvoje 
malenkosti, dospio si težkom mukom u kola, da te voze 
u hotel. 'To je pozdrav Orienta. Blaženi Scipione, koj 
si mogao reći: Teneo te Africa! Mi uzdahnustmo: tenet 
nos Africa! 

Dan u Kairu. 


Ba 638. utaborio se pobjedonosni vojskovodja 
Kalifa Omera, Amr-ibu-el-Asi na razkolju nilske delte. 
Na vršku njegova šatora savila si golubica gnjezdo, a 
na mjestu toga šatora (arab. fostat) segradi Amr grad 
iz kojega se razvi pobjedonosni veličajni Mahr-el-Kahire, 
ili u kratko Kairo. Stari grad još se i danas zove fostat. 

Nemožemo sliediti punu zgoda i promiena povjest 
toga ognjišta arabske kulture. Pozorištem sjaja i bogat- 
stva, poprištem muke i prosvjete, bio je Kairo i svje- 
dokom premnogih krvavih prizora i često je nesmiljena 
ruka osvetljiva pobjednika rušila, što je za sjajnim ime- 
nom i dugotrajnim spomenom hlepteći predšastnik uz- 
dignu. Riedki je od mamelučkih kalifa, koji su u Kairu 
stolovali, umro naravnom smrti; riedki je od nasljed- 
nika zasio kalifsko priestolje, a da si nije morao izvoj- 
štiti zlatne stolice mačem u ruci i pogubiti i podavili 
niz buntovničkih vezira i emira. Ni pobjeditelj ciele 
Evrope, Napoleon I., nije bio kadar slomiti oporne sile 
Mameluka; akoprem je, doviknuv svojim vrlim ; ,tisuće 
godina vas motre“ izvojevao sjajnu pobjedu pod pira- 

midami, nije se mogao uzdržati u Egiptu; njegov gene- 
ral Kleber pade u ubojničke ruke, a god. 1801. pokloni 
se francezka posada pod Belliardom Mohamed-Ali paši. | 
Okcident nije bio kadar uvriežiti se silom u Orientu. 
No što puški i sablji nije uspjelo postigao je — novac, 

a funte šterlinga gospodare danas zemljom Furauna i 
Kalifa. 

Mohamed-Ali paša utemeljio je danas još stolujuću 
dinastiju Kediva, i pokoljem mameluka na kairenskoj 
citadelli 1. ožujka 1811. učvrstio ju, unišliv mamelučke 
vezire i emire. Iza sjajne gostbe satjera albanezke pla- 
ćenike na svoje, u nekih dvorovih sakupljene gostove, 

i pokolje ih do slednjega. Priča pripovieda o jednom 
emiru, koj je, preskočiv na vatrenom hatu zidine cita- 
delle, drugi Harras, iznio živu glavu. | 

Pod vladom te dinastije uputi se Kairo i cieli 
Egipat putem silnoga napredka. S evropskih uredaba 
Krocvale ; nu silne reforme, razkoš Kediva s druge-strane 
baciše ju opet u financijalni bezdan, te nije takmicom, 
već robinjom Evropi. Za sjevero-amerikanskoga rata, 
kad je zamro export pamuka iz sjedinjenih država, 
posta Egipat glavnim mu tržištem, a rutinirani Evrop- 
ljani nalažahu reć bi zlatne grude po ulicah Kaira 

i Aleksandrije. Ponajpače grčki sviet pohrlio je na to 
stecište dviju kultura, zasisao se kao pijavica u jednu 

i drugu, crpeć ih bez duše, dok nije raspreo lihvarsku 
mrežu od sjajnih dvorova paše do najkukavnije fellah- 
ske kolibe. Englez i Francuz pokušaše izravnati male 
novčane neprilike, da stvore velike, i tako je od silnoga 
procvala trgovine obogatio Evropljanin, a propada jadni 

Egipčanin. Evropa izgleda svoje kukavičje jaje i poro- 
| = dila nesnosnu levantinsku pasminu, taj uzor pohlepnosti, 
bezdušja i puste materijalnosti duše. 
Ostavimo za koje vrieme te odnošaje, na koje 
ćemo se napose osvrnuti, i prodjimo se tim ,najljepšim 
' alemom na držku nizke lepeze“. 
Posred Masr-el-Kahire, podigla je ruka Francuza i 
oBarilleta krasan perivoj-el Ezbekiye. To je srdce cvrop- 
ske Kaire, od ovud se prostiru široki boulevardi, ban- 
kirske palače, opera, evropski hoteli, kavane, kojimi 
| 
| 








obiluje novovjeki dio grada, t. zv. Izmailja. U tom peri- 
voju ngdješ po mladih još drvoredih, uz pljušteće sla- | 





pove, štono se spuštaju u prostrano jezero, po čarobnih, 
umjetničkom rukom sagradjenih špiljah od sige, obras- 





lih iz tropa presadjenim grmljem i bršljanom. u sijaset | 
| čudnovatih paviljona sve, što je u Kairu evropskoga, a 
! = napose sav levantinski sviet. Ovdje susrećeš plavokosu, | 
modrooku dječicu, pod pažnjom garavoga Nubijca, koj | 
patosom stare kvočke šeće za svojom piladi, i plete | 
čarapu. Ovdje zaviruješ u strast grčke naravi, kad ih 
motriš gdje igraju svoj tric-trac, i odkrivaju pri tom svu 
golu materijalnost svoje duše. Ovdje ćeš naći mlade di- — | 
plomate, gdje vrše svoju missiju, dvoreć liepim gospo- | 
jam. Tu ćeš se zabaviti i touristom, koj — blažena 
mašta — fesom na glavi, uz findžan kave, naganja 
svoja pluća nargilom, i uz paklene muke sjedi skrstenih | 
nogu. Toga se već uhvatio orientalni ,spleen“. On već 
ni nepozdravlja drugačije van rukom od srca na usta | 
do čela, a zapitaš li ga, odvratiti će kimajuć glavom | 
samo: tayib (dobro, jest) ili: ts! kako to i naš Bošnjak 

čini, udarajuć toli majstorski jezikom o nebo. Od 5 do 
6 poslje podneva svira u tom perivoju glasba, izmje- 
nice evropejske i afrikanske komade, kojim potonjim 
nemožeš nipošto poreći originalnosti a donekle i vrlo 
liepih motiva. Slušajuć jednom, slavih se posve blizu 
klarinetista, a na veliko čudo moje, pošto bi komad 
dovršen, osta mi glasni pozdrav: ,ma usta, pane Won- 
draška!“ bez odziva. Madame Angot, (riroflć, Straussovi 
valčiki, potpouriji iz Aide čine stalni repertoir. 

Stanem na južni izlaz perivoja, udarim rukom o 
ruku i kliknem: ,jah hamar!“ (oslaru!) 

U tili tren oka skupi ih se dvadesetak oko mene. 

,Good essel!*“ će jedan klasičnom ingleštinom. 

»Bon Burricco, musju! Ide ko englezki parobrod“. 

»Voila mon Bismark, mon Gortschakof, musju!“ 

Okružen si samimi oslećimi glasovi; oslari bodu 
tužno blago u stranu tiela, na to reć bi već stvorenu, 
natežu ga za uzde, ato se propinje, duva iz nozdrva i 
kopiće, da ti pokaže, kako je sama živa vatra. 

I već si stavio nogu u jedan stremen, kad ti ju 
drugi naglo uhvati, izvuče i stane dizati u stremen svoga 
osla. To je trka, stiska, vika, da se neznaš okrenuti ni 
lievo ni desno, tužne noge ti sasvim zgažene, a napo- 
kon nepreostaje drugo, već mlat:t šakom, štapom kud 
zahvatiš, pa kad si malo pročistio zrak, zajašio na oda- 
brano magare, već u punom galopu, dok si dospio na 
čistinu. Sad će tek hamar da zapita: kuda? 

Poslušah savjet Baedeckerov i odvratih: kullo! t. j. 
naokolo, a to znači: ,vodi me, kud ti se svida!“ 

» Tayib! Ou—a! Ha!“ poleti tužno magare kao 

zvrk s konopca, a hamar za njim. Desno lievo sve 
odmiče, a ti sjediš na sedlu mirno kao na stolici tek 
kad magare oćuti hamarovu šibu na desnoj strani, uz- 
makne cielim tielom, što je iza sedla, lievo, pa opet 
desno, i tako krivudajuć poput piškora odmiče u hitru 
kasu. 

,Šemalak, jah binti!“ — tvoj desni bok, o djevojko! 
— t. j. uzmakni lievo, to je formula, kojom hiteći ha- 
mar upozoruje koju, da se ugne lievo. 

Jeminak, jah sitti!“ — tvoj lievi bok o gospodjo! | 
— nasuprot. | 

,Riglak, jah havage!“ — tvoje stope o gospodine ! 
t. j. gledaj preda se. : | 

,Gardez, madama; gardes musju“ za Evropejce. 

,Au—a! Ha!“ I tako redom. 

Najednom se snadješ u vrtlogu sjajnih kočija. zla- 
tom posutih konjanika i priproste sive magaradi. Sve 
to pod krovom stoljetnih sykomora, u aleji Šubra, ste- 
cištu high-lifa kairenskoga. 

Na susret ti lete dva preliepo odjevena sais-a, 
t. j. teklića. Na glavi jim fes, duge, poletajuće kite; 
na tielu zlatom izvezena ječerma, kojom proviruju ši- 
roki rukavi fine sniežno-biele košulje; oko bedara širok 
pojas; na noguh široke hlaće od biela platna, podvezane 
oko koljena, a dalje golo i bosonozi. U ruci im dugi 
tanki štapovi, pa, leteć udilj pred kočijom, turaju šta- 
pom sviet desno -i lievo, kličuć neprestano: Ou—a, še- 
malak, yenimak itd. | 

Za njima na vatrenih arapskih hatovih dva gard- 
ska konjanika, u krasnoj modroj, srebrom  izvezenoj 

odori, a tek za njima težki Broom, sa svake strane po 
jedan dva eunuha na konjih a unutri krasne odaliske, 
prikrivene tankim prozirnim jašmakom do nad oči i do 
polovice nosa. Nu i taj jašmak kao da je tu samo da 
se zadovolji strogoj formi, jer mnogo manje sakriva 
dražesti njihova lica, nego li koprene evropskih gospo- 
dja. (qospodje manjih velikaša i bogatira su tako sretne, 
da ih neprati toli silna eskorta. Tek uz kočijaša vidiš 
nabuhlo, glupo lice eunuha, nu i taj se već sprijateljio 
s duhom vremena, pa kao da i neopaža, kako mu dame 
otvorenimi prozori kočije koketiraju s mladimi gjauri, 
koji bud pješice, bud na vilovitoj magaradi, dobacuju 
zaljubljene poglede, bonbone, kitice mirisava cvieća — 
bog zna, možda i koj muši-rumi, u cvietnom jeziku 
arapskom znak ljubavne požude. Kakove sve romane 
zasnula je već u Šubri valrena mašta kojega evrop- 
skoga mladića, kad ju razpalio žarki pogled Čerkez- 
kinje! 

Slika se mienja kad si proletiv Šubrom, boulevar- 
dom Clotbeja i vrtlogom manjih ulica dospio u derb- 
el-Muski, bilo cieloga prometa kairenskoga. Od Ezbekije, 
pa sve do pjeskovitih humova ležećih na iztoku Kaire 
proteže se ta pravo orientalna ulica. Tlo je mekano, 
uvjek vlažno od jedne strane pa do druge položene su 
po krovovih prhle daske, da štile od sunčanoga žara. 
Razi zemlje sami bazari, gdje ,chavage“ (gospodar) 
sjedi prekrštenih nogu na rogozi, a u viših spratovih 
prozori sakriti t. zv. mašrebijom, t. j. cielom provirućom 
škrinjom od izrezuckana drveta, često upravo majsto- 
rijom ornamentike. (dje proviruje olvorenim kapkom 

tmasto lice Arabkinje. A u ulici samoj kakova vreva, 
kakov omamni žamor! Svatko radi i viče, kao da je 
sam na ulici. Ulični trgovci na malo iz svega grla hvale 
i nude svoju robu, i sve to u slikovitih frazah arab 
skoga nariečja. 


,Hasal, yah burtukan, hasal!“ — meda, o moje 
naranče, meda! — 
,Ravije-el — dženet jah temer henna!* — 0 


rajski miris! o cvietu henne! (Henna je cviet, kojim si 
kojadišu Arabkinje nokte). 

Otrcani starci nose ua ledjih vodom napunjene 
sakke, jareće mješine. i pozivlju sviet da pije vodu sn 
»Jah hauvad Allah!“ £t. j. ,o naplatio me Bog!“ — 
(sakriveni smisao: nadajuć se, da će me Bog platili, 
netražim od Vas mnogo, — dakle: dajem jeftino.) | 
tako to ide dalje. Slaštice, svakovrsino voće, sitnarije, 
putujuće kuhinje. Svaki svoje hvali i nugi, i jedan viče 
drugomu u otvorena usta. K tomu vika saisa i hamara 
vreva kola, osala, deva, stotine gladnih, i ogavnih pasa 
bez gospodara, a nad tobom kriešteći jastrebi, dio s psi 
vrše zdravstveno redarstvo, grabeć svaki smrad i str- 
vinu, što se baca na ulicu. 


Ondje ti uz ulicu kod otvorenih vrata neobziruć 


se na viku i buku prometa, fittib, učitelj, daje djeci re- 
citovati koju suru iz al-kurana, pa to se dere, klanja 
kao biesno. Nu pazi, da se neustaviš i nemolriš toga 
prizora, jer će ti i fittib odmah, dakako samo riečmi, 
dobaciti na glavu nešto, što nipošto nespada onamo. 
Dalje od rond-pointa, okrugloga trga u muski, 
gdje na okupu vozari i oslari hrane svoje konje, ma- 

garce i sebe priesnom loćikom i svježom djeteljinom 
primiruje se po malo taj žamor, dok si napokon posred 
pušećih se vapnenica dospio na pjeskoviti hum, posut 
vjetrenjačami. 

Čaroban prizor ti se otvara pred okom! Sunce 
samo što nije zapalo, pod tobom prostrani grad, iz koga 
ti do ušiju dopire daleki žamor. Na stotine vitkih mi- 
nareta pojaviše se mujezzini, i žalostivom, nu mjesti- 
mice prekrasnom recitacijom pozivlju vjerne na klanja- 
nje. Po ravnih krovovih pomaljaju se likovi u dugih 
kaftanih i turbanih, krileć ruke prama Meki, i klanjajuć 
čelom do poda. A sve io razsvietljeno onim grimiznim 
obzorjem, koje se gubi iza gorostasnih u magli izmiču- 
ćih piramida, i koje zlati daleki Nil, vrške minareta i 
krune vitkih paoma. 


S lieva ti gora Mokkailtam ustavlja posljedne trake | 


sunca, i pričinja ti se kao ciela od ružična mramora, 
a daleko pred tobom, kad ti oko proletilo gorostasan 
grad, pozlaćenu nit rieke Nila, šume paoma, a posred 
njih arabska sela kao mravinjake, kad ti pogled dale- 
kih piramida osvojio uspomenu, gubi se sve u crti, ko- 
joj kraja ni naslutiti ne možeš, i zatravljuje te već i po- 
misao! ono je libyjska pustara! 

Već je i zadnji muedin odpjevao svoj ,la iliaha 
ill allah, va Muhammeda rrahsdlu-llah“, klanjajući na 
krovovih pravovjerni svršili svoj razgovor s Bogom, a 
sad uzeli bičeve u ruke, i pucketaju njima po prozirnu 
zraku, a golubovi kruže svoje kuće na te znane im gla- 
sove i kupe se u krletke od paomiona šibja, što su po 
krovovih pomieštane. Tek grdni jastrebovi kriešte oko 

tebe, sveti mir razastro svoja krila. IT dugo još stojiš 
oslonjen o vitko stablo paome, zriješ, sav očaran i raz- 
blažen u to grimizno nebo, gubiš se pogledom u daljini 
bez reffeksije, bez misli. Kad večernje povjetarce stane 
poigravat suhim perom paome, kad toli tajinstveno šumi 
nad tobom, kad se grana za granom prigiblje k tvomu 
tjemenu, tad bi slušao te čarobne pripoviesti, što ih 
paomin list povieda, bez kraja i razstanka. I o svakoj 
slici, koja ti se pred dušom stvori, pripovieda ti priče, 
sad o domovini, sad o rodu, o drigu i svemu, što ti 
je milo. Pozdravljaš sve mile uspomene, a i nepjesniku, | 
baci mi čarobni šum paoma u dušu pjesmu, što ju na | 
žalove Adrije upravih: 

Tek miso svezala me s tobom čista — 

Ah, miso! Misliš, spona slaba toli 

Ko tanka petlja paomina lista 

Što povjetarcu jedva da odoli! | 

Al ti se varaš! Samun kad zanese 

Oazom smrt, kad sve to živi, strada, | 
| Još pomin list se živ na petlji trese! | 
| Tek tad, kad venut mu je, tad i pada! 











I nehotice uzdahneš, kad ti se razstati, i šapneš: 
do vidjenja opet! 

Do koljena malne zagrezuje tvoj homar u piesak, 
spuštajuć se niz drugi spust brežuljka. Suton se hvata, 
a pred tobom se stvara pjeskovita dolina posuta pre- 
krasnimi džamijami, čudesi divne arabske umjetnosti i 
spomenici prošle veličine. To su grobovi Kalifa. Tu si 
! one sjajne slike egipatskih sultana: Barkuk, Buris-bey, 
Kait-bey, emir Jussuf itd. posagradiše grobnice pod 

dražestnimi kupolami, posutimi odabranom ornamenti- 
kom i vitkimi minareti, uzori sloga i ljepote. 

A danas, sve se ruši u prašinu, trošne razvaline. 
Vrieme izjelo je tanane .urese, vlaga iztrošila živom bo- 


jom naslikane arabeske, barbarska ruka okršila nedo- 


hitne rezbarije. Ruka putnika stranca mora da velikim 
trudom prenese ostanke tih sjajnih umotvora olovkom 
i perom u svoje knjige, da im se trag nerazprši kao 
biesak pustinje u samumu. Jato prosjaka nastanilo se u 
lih osvjetljenih izbah, komorah i hramovih i obletava te 
svojimi ,bakšiš, bakšiš, jah havage!“ Jad i nevolja, go- 
lolinja i smrad skloniše se danas u te stanove, nekoč 
genijem podignute! 

Odmakoh dalje stazom, što preko pustare vodi do 
Mojsijina vrela. Korakom jaših po duboku piesku, i udi- 


sah, što samo bijah kadar, opojni, balzamski zrak pusti- 


nje. Neima kristala tako bistra i prozirna, kao taj zrak. 
Neima miomirisa, koji bi te tako svega opojio, kao 
ovaj. A to nebo! Na tamnoj modrini prosjale zviezde 
kao orasi, i svaka odrazuje tisuće srebrnih zraka. Mje- 
sec omnta ciel kraj u sjajnu odoru od srebrnih niti 
splelenu, a čuvstvo te osvaja, kao da plivaš posred 
mjesečnoga svjetla. Ne ima noći, koja bi te opojila, kao 
ona u pustinji! 

Vraćah se u grad drugim pulem, sa sjeverne strane 
posred groblja, što kruži oko gradskih zidina. Do«piev 
do gradskih vrata, Bab-en-Nasr, odsjedoh na čas u 
arabskoj kavani, što leži tik pred njima. Blatna, mala 
zgrada od nilske opeke, u njoj jedva mjesta za ognjište, 
kotlić na njem, policu za findžane i za gazdu da ko- 

rakne izpod krova napolje i natrag. Pod paomami, što 
ju okružuju, na klupah pletenih od. pomina šibja, posa- 
dili se muževi ozbiljnih lica, malne svi bradaši, visoki, 
suhonjavi, orlova nosa — prave beduinske prikaze. 
Malo dalje, na prostom tlu, počivaju im deve. U kotliću 


vrije kava, nargile se puše, a posred klupa čuči na tlu, 
koštunjav starac siede brade, očiju ko žeravice, pruživ: 


duge prste preda se, maše rukama, i neizmjerno živahno 


pripovieda — priče. Osobiti gutturalni značaj arabskoga, .; 


nariečja čini, te čuješ malne same oštre: h, što će ti 
ga prvi čas učiniti neugodnim ; nu, kad se uho priviklo 
na tu osehinu, proviru sve više i više prednosti toga 
slikovitoga jezika, punoga žive modulacije i muzikalnih 
akcenata. Beduini napetom pozornosti slušaju svoga 
pripoviedaoca, te kad im se što osobito mili, prekidaju 
ga izrazi čuda, kao: wallahi! tako ti Boga, — wahytit, 
— rasak, — glave ti, — waheyat ennibi — prorokova 
mi života, — istaghfir allah, — sačuvaj bože itd. Kad je 
zamuknula priča, nečuješ ni glasa više; sve sjedi, od- 
bija dimove, nepomično u tihom razmatranju. 

To je arabska ,liantasiya“. 

Prvi čas te neprijazno ošinuše okom, nu kad si 
mirno sjeo med nje, i šapnuo samo kavanaru svoj ,hat 
fingan kahwa bisukkar“, i ponudio desno i lievo ciga- 
retu finoga stambulca, i pozorno upro oko u poviedača, 
slane ti se pružati sad s desna sad s lieva ruka s go- 
tovom cigaretom, a kad se praštaš, dobaciti će ti ,mes- 
sakum bil-h€r!“ Bog ti poklonio dobru večer!) 

Okasnilo je. Valjalo je požuriti kući. Zapletenim 
putem derb-el-Gameliye prieko muske u hitrom kasu u 

niz bazara, da se nagledaš večernjega života u njih. 
Sve još živahnije, još punije, još bučnije nego li danju. 
Nigdje, u cieloj perspektivi dužeće se pred tobom ulice 
nevidiš svjetla, a sve je čarobno razsjetljeno svi ti razno- 
bojni turbani i kaftani plivaju reć bi u svjetilu. To su 
svjetiljke, koje sviete u bazarih, a kad nevidiš u njihovu 
nutrinu, nevidiš ni svieća, već samo njihov čarobni 
effekt. Nu već ti je duh prezasićen, umoren od živih 
utisaka, već neima poleta da se opet uzdigne do ma- 
štovitih prikaza tisuć i jedne noći. Još dovikneš ha- 
marsi: ,lil hotel du Nil“ i neznaš ni sam, kako si se 
za par časova izpleo i izmotao iz vrtloga tih ulička. i 
stvoriš se u dražestnom tropskom vrtu hotela, gdje te 
pozdravlja opet Europa. . 

TII. 


El-dosćh. 


Papi 


$ 

M) avrnuti ćemo se još napose na muhamedanski 
znanstveni i vjerski život, kako on širi svoje trake iz 
duševnoga si središta u Kairu. Svaki korak, koga u 
Kairu učiniš, dovodi te u tragove te missije njegove, i 
on je u tom pogledu skoro još važnija točka po muha- 
medanstvo, nego li isti Carigrad, akoprem šeik-iul-Islam 
u potonjem stanuje. 

Danas nam je samo nacrtati par slika o velikoj 
svečanosti povratka svete karavane iz Meke i proslave 
prorokova rodjendana, nebi li si čitaoc iz mnogokojih 
momenata mogao stvoriti sliku naravi toga puka i cie- 
loga muhamedanstva. , 

Dne 9. ožujka oživile već s rana jutra ulice Kai- 
renske. Tutanj talambasa, tarabuka i svirala ozvanjao 
ulicami Muski i derb-el-Gameliye, ciele povorke uputile 
se na susret velikoj karavani, što se, noseć sobom pro- 
rokov sveti sag, nakon stodnevnoga puta iz svete Meke 
vraća u Kairo. Prijatelji, znanci, rodjaci hodočastnika, 
mužko i žensko, staro i mlado, sve se diglo, da po- 
zdravi putnike, koji ovršiše, što po zapovjedi prorokovoj 

svaki pravovjerni jednom u životu ima da ovrši —- po- 
kloniti i okriepiti se na grobu prorokovu. 

Jedva izidjosmo izpod vrata Bab-en-Nasr izvan 
gradskih zidinah, sretosmo već prve putnika. Tu koraca 
ogromna deva, na svakoj strani nosi košaru pokrivenu 
improvizovanim šatorom, a u njoj ciela obitelj, počam 
od otca i majke pa sve do sitnoga napršćeta i šugava 
mačeta. Za njom deva, a na njoj suh, koštunjav sta- 
rac, obvijane glave, gol od pojasa do tjemena, što se 
u vjerskoj ekstazi zavjetovao u tom kostimu proho- 
dočastiti cio put od Kaire u Meku i natrag. Dalje na 
vatrenih hatovih bogati effendi i chavage, imućni gra- 
djani na magaradi i devah, i uboga fukkara pješke. 
Špalir čekajućih udari "u klicanje, tarabuke, talambasi 
i svirale zazvone nemilice, a nada sve prodiru ti uši 
neopisivi uzklici arabskih žena, koji se nedaju ni opi- 
sati ni pačinjati, i koje ćeš si najzgodnije predstaviti, 
ako si pomisliš umjesto grla svake Arabkinje ogromna 
tankogrla cvrčka, kad je baš najbolje volje, da izvadja 
svoj umjetnički ćurlik. Hodočastnici jedva se otimlju 
burnim pozdravom, štono ih susreću. To nije šala, 100 
dana putovati bezkrajnimi pustarami, posried razboj- 
ničkih beduina, vidjeti sveti grob prorokovy, eldorado 
pravovjerna puka, i vratiti se zlatom izvezenim turba- 
nom, znakom hadžije —- kolika sreća, vriedna zavist i 
onomu, komu nije još dosudjena bila! 


Težkom mukom izmotasmo se na abassijsku po- 
ljanu, ondje već šator do šatora, u sredini najveći, 
okrunjen zelenim stiegom, što krije sveti sag Muhamedov, 
komu klanja množina pravovjernih. Na prostranu, pie: 

skovitu polju. razredili se hodočastnici u slikovitih sku- 
povih, a oko njih puk kairenski, da sluša njihove putne 
zgode i nezgode. Sve moguće lipe, sva moguća odiela, 
sve moguće boje nalaziš tu na okupu. Počam od crnih 
Nubijaca, tamnih Barbareska i Funišana, surih Egipčana 
pa do bjeloputna Rumelca i Bošnjaka. > 

Nehotice ideš da povučeš paralellu izmedju te sve- 
čanosti i naših proštenja. Slika je nemila, koja ti se 
stvara. Nije li naša vjera dostojnija i kadrija, zanieti 
te u više sfere mišljenja i ćućenja, nego li muhame- 
danska? Nije li ona još čišća i uzvišenija, da ti ople- 
meni ćud nego li njihova? Pa kolika razlika u effektu? 

Ovdje vidiš potištene, jadne stvorove, skučene rob- 
stvom i ugnjetavanjem, a na licu im čitaš zanos koji 
ih okupio s posvećena čuvstva. Svaki, kao da se pre- 
porodio, da počinje živjeti nov život, ideja njegova bo- 
žanstva proniknula svega, proputovao je stotine i stotine 
milja posried mrtve, gluhe pustoši, oskudievao je, gla- 
dovao je, žedjao je, strepio pred razbojničkom rukom, 
uložio možda zadnju piasteru, da udovolji vjerskomu 
čuvstvu! Ovdje ga vidiš, gdje se sretno dovinuo opet 
kuće svoje, pa sjedi pred zemljenim koilićem i nasla- 
djuje se pregršti kuhana boba, komadićem pogače, i 
gulom čiste vode iz zemljena vrča. Taj je znao, zašto 
a ide u Meku, i taj je blažen, jer se okriepio svetinjom 
svoje vjere. 

Kod nas? Komu je drago i pokušati samo izbra- | 
jati sve one gnjusne slike razkalašenosti i nemorala, 
| koje se nakupile na kojemu proštenju? komu se dade 
proniknuti u frivolno shvaćanje svetoga čina? Koliko ih | 

je od svih, koji polaze na proštenje, koje onamo goni 
čista ideja vjere, i koj se kriepi svojom pobožnosti a 
ne najmaterijalnim užitkom ? Pa, šta se čini u nas, u civi* 
lizovanoj Evropi, da se tim sablaznim stane na put? 
Nedaje li im se hrane baš s one strane, koja bi svaku 
oduzimati zvana bila? Nezazebe li kršćanina u srdcu, 
ako mu si mašta predoči sliku Isusovu s kandžijom u 
ruci, gdje tjera iz svetoga hrama trgovce i kramare? 
Koga pi ponajprije imao onda da zgadja bič božji? 

«Ako ti vjera nije uplemenila čuvstva, ako ti nije 
posvetila misli, čemu ju držiš izlikom, da ugodiš svojoj 
razkoši i požudi? Čemu onda uzdržati silom formu, koja 
se sa svrhom svojom neda u sklad privesti? Jeli one 
blagotvornije onda djeluju na srdce ljudsko, no Astartini 
svetci u poganskih Feničana ? 

Ostali dio toga dana na abbasijskoj poljani kao 
da je posvećen odmoru i počinku putnika, pripoviedanju 
o putnih zgodah i nezgodah, o vidjenih i nevidjenih 
tragovih čudesa prorokovih. 

Tim življe je sve na drugoj strani grada, pro- 
stranom izsušenom jezeru do Nila, t. zv. Birket-el- 
Bulaq. Tamo se razpinje šator do šatora, koliba do 
kolibe za sutrašnji ili preksutrašnji dan, na kojem se 
ima u svečanosti el-dosćh zaključiti niz svečanosti u 
slavu prorokovu. 

Sutra dan prenosi se sveti prorokov sag u mošeju 
Muhamed-Alijevu. Neopisiv je pogled na visoku citadelu 
i prostrani pod njim trg Nat Mejdan. Tu je glava do 
glave, strmi obronci citadele sa svojimi serpentinami 
načičkani šarenim svietom kao ogromni amfiteatar. Nada 

sve zapinje ti oko na divnoj mošeji Muhamed-Alijevoj, 
koja se iznima, kao kakvi biserni diadem. Od prozir- 
noga alabastra su joj dva visoka, vitka minareta, kolo- 
nade oko nje i facada. DDuž podnožja citadelle poredale 
se stotine i stotine kočija s jedne strane, a s druge 
ogromni špalir pješaka, što ih sav zaptijski zbor egi- 
patske priestolnice težkom mukom iole u redu drži. 
Jedna za drugom prolaze sjajne ekvipaže kedive i osta- 
lih velikaša na citadelu i sav harem izletio je u blistavih 
broomovih. | 

Oko podneva stane kretati povorka, na čelu par 
konjaničkih četa u slikovitih odorah, pješačke pukovnije 
dolnjoegipatska i Nubijska, t. zv. Ricinus-regiment, ga- 
ravi crni omazani ricinovim uljem odieveni u sniežno- 
bielu odoru, s fesom na glavi — doista eksotičan po- 
gled. Zatim svi mogući redovi derviša pod šarenimi 
stiegovi, prikazujuć svoju ekstazu u ogavnih experimen- 
tih, koje ćemo niže opisati. U to se razliegne ćurlik iz 
stotine hiljada ženskih grla, karavana se pojavi, na 
ogromnoj bieloj devi, zauzdanoj zlatnom ormom šator 
od biele svile, bogato izvezen suhim zlatom a pod njim 
sveti sag prorokov. Za njom deva za devom, goli starci 
hodočastnici na njoj, još četa pješadije i konjaničtva i 
provod je završen. | 


bI 


Sad se cieli trg mienja u pozornicu nebrojenih 
komičnih prizora, kakovi su neizbježivi u tolikoj stisci 
i vrevi. Ondje balancira četa sinova Albionovih, što je, 
nemogav naći kočije, motrila cieli prizor stojeć na ma- 
garcih, te nenašla više vremena i zgode pustiti se opet 
u sedlo. Koj nije ni magarca našao, zajašio na ledja 

krepkoga Nubijca, i neznaš, koji jahač je u većoj ne- 
prilici jeli prrvi ili potonji, i kojemu magarcu je teže, 
onomu na četiri ili onomu na dvie noge. Razigrani puk 
i tako ne može da odoli, i da si takovom zgodom do- 
pusti nedužnu šalu sa ukočenim Frankom. Ne riedki se 
svali poprieko na svoju okolicu a onda udri u smieh i 
ova ciela ženska galerija na citadelskih spustovih. T hoće 
se englezkoga stoicizma za podnieti to, niti pisnuv, niti 
škrinuv zubi. | 

Poslje podne počinje na Birket-el-Bulag vašar u 
orientalnom stilu. Po šatorih i kolibah smjestili se raz- 
novrsini pelivani, Caoutskouemani, zmijski čarobnjaci, 
eskamoteri, bajadere, industrijalni Grci i Sirci s pano- 
karouselom, circusom itd. 

Ustavimo se pred habarom, ciganinom, što je u 
okožnate vreće sakupio cielu četu otrovnih zmija, pa 
čućeć na podu, vadi svoje miljenice, da se s njima iz- 
kaže. Po dvie pusti preda se na ila, izvadi frulu i uglasi 
čudnu neku melodiju, bez sveza, bez smisla, tek ritam 
da razaznaješ. Dvie naočarke (Naju haje) napuhnu svoje 
vratove kao krušku i upiruć se o smotane repove cie- 
lim gornjim tielom stanu nihati i tresti po ritmu frule. 
Sad se habar sagnuo do njih, a one na istu daljinu 
pred njim uzmakle nauznak; sad se opet habar spustio 
nauznak, a zmije ga sliede glavom nice; kad on tielom 
lievo, i one će; kad desno, i one na islu stranu. Sve 
pomamnije svira frula, sve pomamnije se vrte i habar 
i zmije, habar prevraća oči i straši uboge stvorove, na- 
pokon baci i frulu, uhvati nemani i stavi ih oko vratu, 
gdje mu se u tili čas skovrčaše, dok ih napokon nestane 

u njegovih njedrih. Zatim opet ista majstorija opet s 
drugima. Pripoviedahu, da habar, kad ide da hvata 
zmije na rubu pustare, stane pred njihovo duplje i za- 
svira frulu, na što se i one izvuku iz rupe, da padnu 
njemu u šake, 1 izgube otrovne zube i zlatnu slobodu. 
Baš za dana našega boravka u Kairu zaglavio je jedan 
habar, što je češće zalazio u hotel du Nil, da pokazuje 
svoje coprije, od ujeda Naja-Haje. 

Tu je bajadera iz Assouana. U malenu šatoru na- 
mjestio se tamburin i svirala, a po njihovoj glasbi kreće 
se tamnoputna, ljepušna djevojka s tamburinom u ruci. 
Pogdjekoja i pjeva, i ne može se poreći, da u melodijah, 
skroz sentimentalnih, imade i osobita čara, a isto i u 
vitku, gracioznu savijanju tiela. Nu težko će Europljanin 
pojmit onaj uzhit, kojim se mnogo pjevačica i plesačica 
dojimlje svoje orientalne publike. 1 medju njima ima 
slavljenih liva, kojim se glas pronosi od Chartuma do 


Aleksandrije, i kojim u skutove leti biser i zlato, kao 


kiša. Ima ih, kojim davno već pokojnim, žive uviek 


uspomena u svietu, i koje si čarom svoga glasa, lje- 


pote i umjetnosti splele mnogoga velikaša u svoje tanane 
nu čvrste mreže. T u Orientalaca imade korjenitih ha- 
bituć-a kao i kod evropskih balleta, nu napriečac su te 
bajadere tužna, uboga stvorenja, koja napokon obično 
propadnu u kalu života. 

Ovdje se namjestio orientalni bajaco, t. z. Kara- 
gjoz, pun frivolnosti i objestna humora, a ciela pred- 
stava dovršuje, kao i ona talijanskih marioneta, da 
stereotipni maličak dobije batina na burnu radost gle- 
daoca. 

Što bliže večeri, to veća biva vreva i stiska. Po- 
sried polja sprema se sjajni vatromet. Štogod vidjeh 
vatrometa, tako sjajnoga ne mislim, da je kadra smoći 
europska pirotehnika. To su Arapi kao u svom življu, 
“ i dosjetiš se odma, da su oni izumili barut. Nu i zrak, 
ciela atmosfera, ono prekrasno večernje nebo, gdje svaka 
zviezda trostruko svieti nego li u nas, taj prozirni eter 
hoće da uzvisi djelo umjetnosti. Ciela dva sata trajao 
je neprekinuti slied svih mogućih produkcija, a zaključni 
tableau prikazao je visoko vrh vatrenih slapova plešuću 
evropsku frajlu u krinolini i evropskoga gentlemana u 
cilindru, dok ih uz neizmjerno veselje i klicanje svieta 
vatra nepojede. | 

Do kasno u noć drže u otvorenih velikih šatorih 
derviši svoje vjerske vježbe t. z. sikr. 

Ponajprije dervisch-orlć, urlajući derviši, što se 
oko talambasa postaviše u krug. Sve divlje prikaze, duge 
razpletene kose, u jarećem zobunu. Što prljavije izgle- 
dje, to bliže je Allahovu priestolju, što ludji, to svetiji, 
a kad sasvim poludi i poživinči, onda je gotov svetac, 
jer samo tielo mu šeće zemljom, a duh mu je ostavio 
zemaljsku posudu, i nastanio se kod Allaha, kako Orien- 
talci mudruju. I zato Orientalci osobito časte i poštuju 
takova ludjaka, jer je ludost osobiti izljev Allahove 
milosti. 

Slika, što ju takav sikr prikazuje, upravo je gnjusna. 
Najprije udara talambas u polaganom ritmu, a krugom 
derviši uz mumljanje molitve klanjaju glavom što mo- 
guće bliže do tla, pa opet na uzmak, a zatim desno i 
lievo. Tempo postaje sve brži i brži, dok napokon sve 





spline u divlju buku i bezglavicu, derviši sve bliže do 
silne ekstaze bacaju tielom i rukama kao pomamni, 
tuleć iz sveg grla ,Hu! Hu!“ (On! On!) t. j. Allah. 
Upravo te strava popada, kad ih gledaš, kako su izbu- 
ljili oči, pretvorili lice u užasne grdobe, kako im se 
tielo prelama, dah žamorom izlazi, kao iz kozačke mje- 
šine, a duga kosa leti zrakom, kao lan preko trlice. Tek 
kad su posve iznemogli, klonuli, prestaju, a drhćuća 
ruka pruža ti se za ,bakšiš!“ 

Malo dalje plešući derviši plešu. Postepeno, kre- 
ćuć se na istom mjestu razširenih ruku oko vlastite osi, 
dodju do ekstaze, u kojoj se u minuti i do 75 puta 
okrenu, dok ih napokon omiljavica nesvlada i napola 
onesviesti. | | 

Svi mogući redovi, el-Ahmedive, Riffaiye, Sava- 
diye itd. ponamjestili se po šatorih, i svaki na svoj 
način ugadja Allahu. Ovdje su, koji si kratkimi, na 
kraju oštrimi buzdohani probijaju lica i usnice, dok ih 
potokom krv nepolije, koji težki buzdohan oslone o ja- 
buku na grlu i vrte ga kao zvrk; drugi opet zmijske vra- 
golije spravljaju, odkidaju zmijam zubmi glavu, i jedu 
ih priesne itd. što je nebrojnih takovih nakaza. 


A oko šatora fanatizirana timi predstavami fukkara* 


skuplja se i čeka da postane materijalom za sutrašnji 
zaključak svečanosti. Derviši ju mame i kapare, a pod 
noć kasno odvedu u svoje samostane, gdje ju do su- 
trašnjega podneva opajaju i kade hasišem (opiumom). 

Svrnimo se još na zaključak te svečanosti el-dosćh. 
Treći dan pred podne opet je Bulaq pun svieta. Po 


* Fukkara je višebroj od fakir; siromah. 

šatorih namjestili se princevi i paše, evropska diplo- 
omacija, sav otmjeni sviet mužki, što ga je u Kairu. 
Nasuprot tim šatorom u njekoliko redova haremske ko- 
čije, dalje stotine fijakera, a med njimi svaki komadić 
tla izpunjen pješaci. O podne vode derviši izvodeć svoje 
opisane već majstorije nekoliko stotina glava jadne, ha- 
šišem opojene fukkare, pa ju silom pobacaju na tla u 
dugom redu, glavu do glave, licem o zemlju. Tko ne- 
ljega dobre volje, toga nesmiljena ruka i štap derviša 
i zaptije povali, dok, legnuv jednom, već omamljen ha- 
šišem, nije kadar dignuti se. Urnebesni vrisak žena i 
svih gledaoca naviešta dolazak šeh-el-mufti-ja, pogla- | 
vice kairenske crkve. Na prekrasnom bielcu konju, sre- 
brom podkovanu, sjedi nepomično starac biele brade, 
model za slikara. Četiri derviša vode mu konja, i tako 
projaši uz klicanje ciele svjetine dugi niz ležeće fuk- 
kare, koju još i pregazi za njim hrleća svjetina, koje 
nije više kadar u redu uzdržati štap zaptijin. Mnogo- 
koj iznese na slavu prorokovu izlomljena rebra i križa. 
Prestanimo s tom gnjusnom slikom fanatizma. Gle- 
daoca zaboli srdce kad uoči razliku medju pravom po- 
božnosti i fanatizmom, kako se toli osjetljiva prikazuje 
u slici dolazka hodočastnika, na abbassijskoj poljani i 
tom, ludimi derviši aranžiranom predstavom na Bulaku. . 
Fanatizam ostaje ipak svagdje isti, a mienja ga 
tek u malo, i to u vanjskoj prikazi, ćud i narav puka. 
Pa ako su stoljeća civilizacije i utrla tragove čiste 
vjere, utrla su i fanatizam,. koj je gorčinom svojom 
uništavao slast prve. A nadajmo se, da će u toj borbi 
jedne i drugoga, i duha vremena, koj je zamienio jednu 

s drugim, proti obima, pročistiti se čaša smutnje, a naj- | 
d 


viši ideali ljudstva o božanstvu na površju opet zazr- 
caliti nepomućenom čistoćom. 


) 


IV. 


Gizeh i piramide. 


Daro se nemogah odlučiti posegnuti svojom ru- 
kom za koprenom, koja zastire misterija staroegipatske 
poviesti, dugo se ne mogah odvažiti prikazati ta čudesa 
svieta u bliedoj slici nacrtanoj profanim perom feljto- 
niste. Sta se sve zahtieva danas od putopisca koli lahko 
posegne tko za novinarskim listkom, misleć u njem naći 
udobni i lahki expose pitanja, koja se tek napornom 
naukom riešiti dadu. A koli lahko dodje bezazleni pisac 
do prikora, da neima znanja, kojega si i tako nikad 
prisvajao nije. 

Piramide! Taj jednostavni geometrički kalup od 
jednolika, siva kamena, što lisućam i tisućam godina 
prkosi i kojega se ,isto vrieme“ boji — koliko je po- 
razbio glava, kolikim učenjačkim nasrtajem li je adoljeo ! 
Sta su, čemu su, zašto su te ogromne masse kamenja ? 

I nehotice Ti padne na um, kako često uvaženoj 
osobi izmakne rječ bez smisla i namiene! Nu ona leti 
od ustiju do ustiju, sto glava ju premiće i valja na sve 
slrane, a za čas stvoriti, će se verzije: la rieč znači 

ovo ili ono; sad je tajinstveno, navlaš prikriveno proro- 
čanstvo, sad zastrti odgovor na pitanje, kojega, istina, 
nitko nije čuo, nu koje mora da je bilo ovo ili ono, od 
ovoga ili onoga. A kad autor bezazlene rieči te čuje, 
nasmiehnuti će se, a možda i prepasti u sviesti, da na 
šta slična ni pomislio nije. 

A šta se sve radi od spomenika iz davnih vre- 
mena! Svaki se trudi naći šta nova u njem, svaki će 
odkriti novu misao itd., a gdjekoji nas laika zalutati će 
u tom labirintu i prihvatiti se možda upravo zadnje 
teorije i zadnjega sistema strastvenom priklonosti. Zato 
je i bolje, da se nas koj, kadar tek prinjušiti toli du- 
boko zapretanim tajnam i netrudi odkrivati ih, već da 
prepusti lagodnim sanjarijam i refleksijam, koje će ga 
uznieti nad niveau, gdjeno ga pritište težka mora ne- 
zasitne znatiželje. 

U toliko se slažu učenjaci, da su piramide grobovi 
svojih sagraditelja Faraona. Stari Egipćani skrbili su 
malne cio svoj život, kako da se dostojno priprave za 
posmrtni stan. Najluksuriozniji pompes funabres dan 
danas mora da je bagatella prema njihovim pogrebom 
i svemu, što je s njimi u savezu bilo. Piramide, nad 
kojimi je gradeć ih, skapalo na tisuće jadnih podanika 
i robova, jasni su dokaz tomu. Nepristupna cielomu 
svietu ležala u njih pomno balzamovana lješina, čekajuć 
da se opet složi s likom i sdušom, jer je čovjek iz tih 
triju dielova po egipatskoj nauci sastavljen bio. Duša je 
boravila u podzemlju, na veliku otoku, bujnih poljih i 
njivah, obradjujuć tlo i sprovodeć život kao na zemlji. 
A pošto je svaka od pomenutih triju sastavina za se 

nerazdjeliva i vječna, valjalo je za svaku skrbiti, da se 
što bolje opremi na posmrtni put. Duša dobrimi djeli, 
zapisi, molitvami; tielo balzamom, miomirisom i sigur- 
nim grobom; šemen ili lik, u koj je duša opet ušla, i 
novcem i hranom i orudjem i statuetami od draga ka- 
mena i zemlje, predstavljajućimi sve vrsti radnika, koji 
će na podzemnom imanju služiti svoga gospodara. Ciele 
klasse pučanstva, a ponsjpače svećenstvo bavilo se opre- 
manjem umrlih, a svećenstvu bio je od toga najveći 
prihod, jer se potegnulo zemaljskoga dobra na račun 
mnogoga od mnogobrojnih bogova, akoprem su sveče- 
nici sami bili jednobožci. Jedino politika gonila ih ču- 
vati pravu vjeru tek za prokušane svoje učenike, a 
ostalomu svietu prikazivao se vrlo šareni panteon. 

Od Kaire preko Bulaka i Gezire vodi nas sjeno- 
viti drvored u Gizeh, posred bujnih livada i njiva, preko 
i duž nilskih kanala. Malo po malo izniču Ti sve jas- 
niji rubovi piramida, sve više i više staneš im naslući- 
vati gorostasnost gradje, a za mali sat vožnje stvorio 
si im se pod podnožjem neobičnim čuvstvom u duši, 
kao da si poduzeo poći na težko djelo, kojemu će Ti 
jedva dosegnuti snaga. Mašta bi Ti tako sklona bila 
poletiti u bog zna koje davnine, da Te i ovdje neokru- 
žuje vječna i dosadna proza u slici garavih Beduina, 
što Te obletavaju, turajuć Ti silom patvorene antikvi- 
tete u ruku, i gledajuć Te zakapariti, da im se kao 
pouzdanim  vodićem  povjeriš. Mnogobrojna bosonoga 
eskorta dopratila Te na vrh ruba pustare, na kojem se 
uzdižu ta deveta čuda svieta. 

Prozorom kioska, što si ga pod piramidom Keop- 
sovom sagradio kediv, promatraš i mjeriš te gorostase, 
vaižuć sve razloge pro i contra, bi li se usudio dovinut 
im se vrška. Nu zvedljivost i pomisao, koli kukavno 


bi bilo snaći se u Gizehu, a neupoznati se s timi nie- 


mimi svjedoci davnih vjekova, prevlada svako kolebanje. 
Uz malu pristojbu doznači Ti šeh el piramidi 4 Be- 
duina na poslugu ili bolje rekuć ,predpregu“. Tako ćemo 
najprije u piramidu Keopsovu. 

Valja znati, da su piramide prvobitno bile sasvim 
gladkih izbrušenih strana i rubova. Kako se kod gradje 
nuslagao od podnožja do vrška sve manji i manji če- 
iverokut, ostale su strane kao stepenice popriečno po 
1 metar visoke. Te su stepenice onda od vrha prema 
podnožju izpunjavali trokutnimi balvani, kojim je vanj- 
«ka strana izgladjena bila, tako da je vršak s podnožjem 
bio spojen ravnom. plohom. Na drugoj, Kefrenovoj pi- 
vamidi još je i sada velik komad od vrha ostao tako 
gladak i nepristupan. Nu ostalo povadili su graditelji 
kairenski, rabeć piramide kao vrlo udobne kameno- 
lome; a tko bi izbrojio, koliko pročelja kairenskih pa- 
lača sagradjena su tim kamenjem. Sad su te stepenice 
uslied toga opet odkrivene, nu dakako kojekako okr- 


hnne i izprebijane. 


Na dvanaestoj od prilike stepenici otvara se ulaz. 
Nad fim ulazom pada "Vi u oči velika ploča, izpunjena 
brižno izklesanimi hieroglifi, nu varaš se, ako se za- 
gledaš u nje i pomišljaš, Bog zna koj praprapradjed 
Mojsijin, da je ovdje dubao svojim dlietom! To Ti nije 
drugo no slavospjev pruskomu kralju Fridriku Vilimu, 

što mu ga u staroegipatskom slogu i pismu izvojevao i 
uklesao učeni Lepsius, koj je na trošak pomenutoga 
monarha putovao Egiptom. Kad čitaš prevod toga slavo- 
spjeva, pa pomisliš, da je spjevan u staroegipatskom 
stogu, onda doista hvališ Bogu na milosti, da taj staro- 
egipatski slog nije više u modi! Da je koj pravi Farao- 
nov dvorski liferant Izrajilova plemena bio kakav Hans 
Sachs, bez dvojbe nebi kadar bio poniznije pjevati! 
Kadno si se spustio tim hodnikom kojih 30 kora- 
čaja u dubinu, staneš pred gorostasnim balvanom od 
granita, kojim su, sahraniv lješinu Farauna Keopsa za- 
tvorili za sobom prilaz. Pošto se taj kamen nije dao 
prekopati radi svoje tvrdoće, to ga obkopaše i protu- 
koše strmu, tiesnu, neobičnu luknju, kojom Ti proći 
valja. Neznaš, kako ćeš prispjeti, nu u tili tren posko- 
čio Beduin preda Te, uhvatio Te za ruke, svaku nogu 
ponio drugi, obuhvativ ju oko koščice, i tako si se leb- 
deć i netičuć se stiena stvorio u strmu, posve tamnu 
prokopu, koji Te kojih 40 metara uzbrdo vodi do t. zv. 
velikoga hodnika. Pot te oblieva u tom zadušljivom, 
sparnom zraku. Na početku hodnika ustave Te, a uz 
slabo svjetlo baklje vidiš se samo u veliku prostoru, a 
lievo i desno gladke ogromne stiene od laštena granita. 
Hitri Beduin uzpeo se .medjuto na drugi kraj hodnika, 
zapalio smotak magnezije, a pred okom ti pukne ciela 
slika staroegipatske radnje gorostasnih dimenzija. Ako 
i nije prekomieran prostor, do 50 met. dužine, 2 širine 
a blizu 9 visine, stiene su sve od assuanskoga granita, 
komada velikih kao stiene naših soba, izgladjenih kao 
stol, a položenih jedan po drugom, toli oštrih rubova, 

| | 
| | da doista nisi kadar ni vlasa ni igle medju nje utak- 
; nuti, kako arabski pisac Abdellatif kaže. Velikim straho- 
počitanjem daješ. se, ne tlom hodnika, već uzvišenim 
jedva pedanj širokim rubom po strani povlačiti uza 
hodnik, nehotice se spustiš na sve četvere, podaješ des- 
| nicu prednjaku, koj Te vodi, razkročiv se od strane do 
strane i tišćeš se uza stiene, da bi jedva iglu medju 
Tvoja rebra i stiene proturio a svaka noga Ti počiva 
i opet u jednoj ruci Beduina, koj ju laganim taktom čini 
| marširati po koljenih. T to si napokon svladao, i nizkim 
predsobljem udješ u grobnicu, da nevidiš u njoj ništa 
| do golih, gladkih stiena i skrhani sarkofag, bez napisa 
i sadržaja. 
Obezčašćen, oskvrnjen taj ležaj gordosti i oholosti, 
lješina tirana, bačena Bog zna kuda! Koliko vriednim 





| cienio se taj silnik, kad je tisuće i tisuće ljudi odsudio 
| ona dosmrtnu robiju, kad ih tisuće odsudio, neka ska- 

paju i ginu od žege i napora, a da mu sazidaju po- 

smrtni stan, kcj će prkositi vjekovom i koj će isto vrieme 

pretrajati! Da, stan mu je prkosio i prkositi će vjeko- 

vom, ono što ga ljudska . ruka okrnjila, nije ni obzira 
: vriedno prema gorostasnosti ostaloga diela! Nu on nije 
| našao vječnoga mira! Do njega se prokopala ruka la- 
koma čovjeka, izbacila ga na svjetlo svieta, raztrgala 
ga na komade, razrezala i potražila utrobu njegove 
brižno začinjene lješine, nebi 1 zlata i dragoga kamenja 
našla, a nenadje no prhlu prašinu! I on se razpao u 
sičušni prah, a toli samun razmetnuo i raznesao ga 
pustinjom na stotine milja! Kao mravinjake sagradiše 
si njegovi kukavni dvorani i sluge sićušne grobove uz 











njega; nu i ti se razpali, ili prah pustinje zabrtvio ili 
si šakali u njih našli zaklonište. A mi stojimo pred timi 





dosjetkami objestne silničke ćudi i razbijamo si glave, | 


da im hvatimo ,temeljnu ideju!“ 

Tako mora da je ptici, kad izleti iz tiesne krletke, 
kako je Tebi, kad si izašao iz te grobnice. Radostnim 
licem pozdravljaš toplo sunce, još čarobnije ti se pri- 
kazuju šume paoma pod nogama, a radostno pozdrav- 
ljaš garava lica beduinska, jer ti je kao da si sa slike 
smrti zagledao u rumena, bujna lica mladjahna života! 

Vrlo rado se odvažih iza te ekspedicije u grobnu 
tminu, da se uzpnem piramidi na vršak. Toli zamam- 
ljivo rumenio se u sunčanom sjaju, u daljini pomaljali 
se vršci kairenskih minareta, kao da mi se nude, nebi 
li ih pogledao s toga svietom slovećega vrha, koli ča- 
robne su prikaze. | 

Nisam imao ni vremena ni sabranosti dovolje, da 
brojim stepenice, kojima mi se uzpeti bilo. Znao sam 
tek, da je piramida za 12 metara viša od tornja sv. 
Stjepana u Beču. Preporučih ruke dvojici Beduina, je- 
dan me uhvatio oko bedara i tako me odbacivahu od 
stepenice do stepenice kao loptu; za par minuta osta- 
više me, da se odmorim, i odmah se nadje zaprljani, 
otrcani ciganin, sa ,io sono dottor arabo“ i stane Ti 
previjati i trti koljena, nukati, da izpireš usta vodom 
iz njegove kulle. Tako dalje uz male stanke, i stvorio 
si se na vršku, 10[] m. prostranu, sve Ti se još magli 
pred očima i pomno mjeriš, gdje je središte toga pla- 
teaua, da po gotovu sigurno sjedneš i odahneš. Začu- 
dih se, opaziv, da je prošlo punih 25 minuta, dok sam 

se uzpinjao, a bio bih se zakleo, da ih nije ni 10 
prošlo. 

Malu po malo umiriše se i pluća, razbistri se i oko, 
a uza svu stravu, koja Te hvata, toliko Te.očarala 
dražestna slika pod Tobom. Napokon se sprijateljih sa 
situacijom i legoh potrbuške nad rub. Dolje arabska 
sela kao razrovani mravinjaci, ljudi, karavane, kao 
mravi. Sag bujne zeleni prostro se pod tobom, na 
njemu gledaš amo tamo tumarajuće slike; po srebrenu 
Nilu plove dahabiye i ladje kao orahove ljuske, o ru- 
meni gebel-el-Giuši i Mokattam oslonio se Kairo, kao 
da ga u stereoskopu vidiš; nilski kanali prepreli se 
bujnimi polji kao srebrne niti, na njih nebrojene sakkije* 
uz stotine poslenih fellaha. To je sve život, bujni život, 
a taj je toli liep, toli krasan! čuvstvo žive nade obuzelo 
mi grudi, svrnuh okom poda se, i jedva razaznavah 
svoje suputnike; domahivasmo si rubcem,: klicao bih 
bio od radosti, i šta bih kašnje dao bio zato, da mi se 
i jedanput još ponovilo to čuvstvo liepe nade, da sam 
i jednom još mogao povjerovati kao onaj čas, da će nov 
život proteći bolnim tielom moga druga, da će mu se 
vratiti izginulo zdravlje! Da sam još i jednom mogao 
tolikom vjerom pozdravljali to žarko sunce, što je zla- 
tom obasjavalo taj bujni život preda mnom! i to krasno 
čuvstvo uminulo je đoskora. Qbrnuh se na drugu stranu, 
a pogled mi nije zapeo ni o živu stvoru, ni o travci! 
Dokud je dosizao, ništa van žuta duboka prašina u 
koju je suhi vjetar pustare zadubo svoje tragove. Humak 


* Vuliki mlinski kotači s lonci, koje bivol u i tjera 
vodu s nilskih kanala na poljane. 

do humka od mrtva praha nanizao se u nepreglednu | 
sliedu, gdje u daljini nazrievaš dalekozorom iz žute mase 
proviruće kosti deva, što ih divlji Samun smrtnim pla- | 
štem pokrio, a noga gladne hijene odkopala i lakomi | 
zub oglodao. Majstorska slika smrti, koja Te se dojimlje 
neobičnom snagom. Pa kad promjeriš prostor, što ga 
ondje život izpunjuje, toli uzan, loli ograničen pa ovdje 
| neizmjerno, bezkrajno polje, gdje smrt gospodari, onda 
se je učiš hojati; a da udovoljiš lahkoj svojoj ćudi, 
svraćaš oči opet natrag na bujnu zelen nilske doline. 
Malo Ti je vremena preostalo podati se nepomu- 
ćenim mislim. Mučitelji Tvoji, Beduini, skrbe dobro, da 
nepostaneš sentimentalnim ! | 
»Bakšiš, Bakšiš, jah havage!“ stanu Ti pružati 
ruke, ovdje, gdje Te u toj silnoj visini, u oči te ne- 
ugodne strmine, kojom Ti se spušlati, uhvatila strava, 
i gdje dobro znadu, da si neoružan suverenim čuvstvom 
sigurnosti i da Te slaboća tvojih živaca prepustila njima 
na milost i nemilost. Šta bi im sve dao, samo da sretno 
sidješ vratolomnim putem! Kad si jednom dolje, kad Ti 
je čvrsto tlo pod nogama, onda dobro znadu, da im 
neće toliko donieti taj priziv na Tvoje dobro srce, kao 
ovdje. 1 oglobiše Ve užasno. Franak za frankom gine u 
njihovih kaftanih, a ruke su uviek još izpružene dok se 
napokon ipak neosmjeliš, neotresneš i krene: silaziti: 
Jedan "Ve svezao svojim pojasom i drži Te otraga, dvo- 
jica ti pružila ruke i tako skačuć od stepenice do ste- 
penice sišao si napokon; nu čini Ti se, kao da si noge 
gore zaboravio. 
Mučno se provlačiš dubokim pieskom, da obadješ 

“cielo prostrano polje piramida; tu je izim Keopsove još 


i Kefrenova nešto manja i Menkaurina malena piramida, 
a oko njih više pomanjih, što ih uz te gorostase jedva 
i zamjećuješ. Još Te želja vodi, da promotriš zagonetnu 
sfinx, taj ostanak staroegipatske klesarije u veliko. Iz 
ogromne žive stiene iztesana je ženska prikaza lavjega 
tiela a lice, doista liepo i ljubko, odaje ti sasvim vjerno 
staromisirski tip tupa nosa naduvenih ustnica i očiju ko 
mendulje, tip, koj Ti se i danas još često ponavlja oso- 
bito medju koptijskimi ženami. Biesni mameluci oda- 
braše si sfingu ciljem za svoje topove, a to je baš 
mamelučka dosjetka bila, okrhati joj tanetom nos, uši 
i lica. 
Na njenu podnožju da je hram, nu taj je zazut 
dubokim pieskom. Vidio ga neki Englez, koj si je sav 
piesak oko sfinge dao odkopati; nu nehoteć trošiti u 
ludo svojih novaca za tudje oči, dao ju opet zagrnuti 
in statum quo ante, i to je dosjetka; kašnje odkapahu 
ju po više puta, nu pjesak se brzo opet naslaže i za- 
brtvi. Moram priznati, da me je vrlo zanimalo znati, 
šta je ta sfinx, i upitao sam mudre knjige i mudre 


glave, koje mnogo o tom govore, nu za mene je sfinx 


još i danas sfinx 

Još mi je u kratko spomenuti, da se na tom polju 
piramida nalazi sijaset drugih posmrtnih spomenika, koji 
su svi prkosili onim blizu 5000 godina, koje su nad 
njima prohujile. Tako je posried duboka pieska ogromni 
hram, od kojega istina nije preostalo mnogo više od go- 
lih stiena i ogromnih pilova od laštena crvena granita 
iz Seyne. Najčudniji je grob nekoga visokoga dostojan- 

stvenika Keopsova. Poznat je pod imenom tomb of num- 
bers, (grob brojeva), jer si je pokojnik dao uklesati po 
njegovih stienah u najmanji detalj točno cieli inventar 
svojega imanja u blagu. To su brižno izklesana ciela 
krda rogata blaga, konja, magaraca itd. i malo je spa- 
jija dan danas, koji će se tolikim blagom podičiti moći. 
Mnogo je toga još zagonetna kod tih drevnih spo- 
menika; počam. od Herodota do danas, mnogo je pre- 
pirke u učenu svietu o njima, a neima dvojbe, da će 
se, kako je iztraživanje staroegipatske poviesti daleko 
doprlo, doskora moći pružiti zaokružena slika kultur- 
noga života starih Egipćana, svakako jedan od najživ- 
ljih i najzanimivijih listova u povjesti čovječanstva. 

Učenjaci i djaci. 


Ra učenjaka i djaka kairenskih nije toliko pre- 
tenziran, koliko evropski. Tu se visoka znanost netjera 
po dvoranah, kabinetih, laboratorijih. itd. niti joj treba 
toli razgranjena skupocjena aparata pomoćnih sredstva, 
koliko ovdje. Svemu se hoće samo sievak milosti božje, 
a za drugo kako tako. Tko se nesjeća kalifa Omara, 
koj je bogatu aleksandrijsku knjižnicu spalio uz klasično 


. obrazloženje, da je u svih tih knjiga ili samo ono, što 


koran piše, onda su suvišne ; ili šta drugoga, nego li 
koran piše, onda ih eo ipso valja spaliti! Akoprem je 
cieli muhamedovski sviet daleko napredovao u toleran- 
ciji, tendencija kalifa Omara gospoduje još i danas. Ko- 
ran je sve, iz njega polazi sve; neima znanosti, koja se 
po njemu nebi tumačiti dala, a čega neima u njemu, 
o tom se i nerazmišlja. Non in actis, non in foro. 
Naći ćete razčupana, garava, razderana starca u 
kakovu zakutku; pred njim stajaljka od paomina šibja, 
a u njoj knjižurina — koran. To vam je učenjak, i taj 


bud medicinu, bud geografiju, bud astronomiju, bud . 


pravo — što god vas volja vadi iz svete knjige. Taj 

neima ni plaće ni štipendija, ni podpore —- njekoliko 
dječaka, što ih uči čitati i pamtiti koran, donosi mu 
ono par piastera, što ih treba za pregršt boba i komad 
pogače. Za drugo i tako nije vriedno skrbiti, to će sve 
Allah stostruko nadomiestiti na drugom svietu. 

Oko godine 980. utemeljio. je Kalif Aziz-Billah u 
mošeji el-Azhar visoku školu — sveučilište. Ono je prvo 
i najuvaženije u cielom Islamu. Tu je ognjište cieloga 
duševnoga i vjerskoga života muhamedanstva u Aziji, 
Africi a dielom i Evropi. Uz preporuku konzulata dobiva 
se dozvola u policije za posjet toga sveučilišta uz prat- 
nju konzularnoga kavaza. | 

Cielo učilište podieljeno je na provincialne odsjeke. 
Svaki kraj, počam od Maroka i Berberske, do Kor- 
dofana i Darfura, do Jemena i Sirije imade svoj odjel, 
svoje fondove, svoje učitelje i svoje djake. A kad udješ 
u takav odjel naći ćeš na razprostrtih rogozah djake i 
učitelja skrštenih nogu koranom u ruci. 

Upravo predaje professor prava. On prolazi redom 
od prve do zadnje sure korana, i vadi sve, što se na 
pravo odnosi, dodaje svoj tumač, a djaci si ga Lilježe. 
Isto tako i svi drugi professori, a predaje se i medicina, 
i gramatika i logika i retorika i poetika i poviest. Kad 
je djak naučio dotične sure korana na pamet a uz to 
i tumač professorov, dobiva testir na zadnjoj strani 
svoga eksemplara korana, da je izučio i da sam smije 
držati predavanja. Taj je doktor. 

Niti djaci plaćaju školarine, niti professori dobi- 
vaju plaće. Fondovi izginuše dobrano u džepovih ke- 
dive, a svaki se hrani sam, kako zna, i službuje u 

uvjerenju, da tim čini Allahu dopađno djelo. Izim svo- 
jih predavanja imade pravilno privatnu školu za djecu, 
koja mu plaćaju par pijastera. Obično je u Kairu svaki 
sveučilištni professor ujedno i pučki učitelj ili štono mi 
zovemo inštruktor. Najstariji tih professora (šeha) je 
rektor magnificus i dobiva plaću od 10.000 piastera 
(1000 for.). 

Djaci nisu nipošto slični našim djakom. Najsolid- 
niji, najmirniji, najčedniji elemenat su djaci. Djak se 
odriče svieta i njegovih slasti i lasti, te živi jedino za- 
dubljen u rieč božju. Nećeš ga naći u potjeri za tragom 
liepe djevojke -— tek možda zadubljena, gdje putuje 
tragom ove ili one sure, koja ga vodi do spoznaje 
istine; nećeš ga naći kod bučna stola, da suvišak mla- 
denačkoga žara i vatre pogasi plemenitom kapi — on 
će se napiti vode iz jareće mješine otrcana drviša; a 
da ga sekciraš, našao bi mu popriečno uviek prazan že- 
ludac. — Niti ćeš naći u njihovih redovih kicoša ili 
pustolova, jer im je svim slabo do vanjštine, a riedko 
su i kadri zadovoljiti sličnoj passiji, manje živu svi kao 
naši lajkuši prosjačkih redova, kad bi ovi doista toliko 
pomnje svraćali na duševni, koliko na tjelesni život. 

Posljedak njihova školovanja je obično fanatizam, 
koj od ljudi tek neljude stvara. Aprioristična tendencija 
njihove nauke izključuje sama po sebi već pravo zna- 
nje, a ono, što su nakon godina i godina trudom, zno- 
jem i samozatajom naučili, postavlja kinezki nepreko- 
račivi zid medju nje i medju slobodnu misao. 

U godini 1874/75. bilo je na sveučilištu Gama-el- 
azhar 10.780 djaka, Mugavirin, kako se zovu i 231 šeh 

(učitetj). Da si čitatelj stvori malu sliku o naravi nji- 
hove znanosti, saobćujem ovdje naukovnu osnovu pravne 
znanosti (ilm-el-fikh). 

» Pravna znanost“ kaže arabski učeenjak Ibn Chal- 
dun, ,je znanje zapoviedi božih o činih ljudskih, kako 
se ovi nalažu ili brane, preporučuju ili dopuštaju, a to 
znanje izvadja se iz knjige bože, t. j. korana, Sunne, 
(t.j. tradicije) i onoga, što je zakonodavac (Muhamed) 
po dovoljnih dokazih korana zaključio“. 

Pravna znanost dieli se u 2 diela: | 

1. U nauku vjerskih načelih islamovih. Ova su: 
a) Primanje božjega jedinstva i Muhameda kao proroka 
(et tauhid); b) kanonička molitva u savezu s čistoćom 
(salat i tahara); c) podavanje milostinje i vjerski porez 
(sadaka i zakat); d) post u mjesecu ramazanu (siyam) ; 
e) hodočašćenje u Mekku (hagg). 

2. U nauku o svjetskom pravu. Propisi o svjet- 
skih pravnih odnošajih, koje bud koran neposredno po- 
stavlja, ili koji se iz korana barem izvući dadu, te obu- 
hvaća gradjansko i civilno pravo. 

Pravna literatura dieli se na 2 grane, kako već 
pisac sustavno razlaže teoriju koranskoga prava ili prak- 
tično sastavlja izreke (fetwe) glasovitih jurista za spe- 
cialne slučaje i teža pravna pitanja (Dr. Socin, Glau- 
benslehre des Islam). 

I tako ovdje i u svih ostalih znanostih tradicija i 
exegesa zaprema sav duševni život. 

Po gotovu pako nije ondje sveučilište priprava za 
državne službe, iz djaka postaje učenjak, derviš, pop 
— a državno službovanje u ondašnjoj praksi neravna 
se baš nimalo po religiji. 

Državno gospodarstvo. Grci. 


Moro je istine u tom, da se je Egipat pod 
vladom Muhamed-Alijeve kuće od svih orientalnih dr- 
žava najbliže primaknuo uzoru evropejskih, dakako ab- 
solutnih vladavina. Ma i bio Kediv vazalom velikoga 
sultana, u njega je svakako više chanca, da ga evrop- 
ski vladari svojim Vetterom nazovu, nego li sultana 
samoga. Ta Kedive je savršeni evropski kavalir*. On 
se rado podvrgava moralnomu protektoratu Evropljana, 
a napose i poglavito se pokumio s John Bullom. Taj 
skrbi u zajednici s njime za dobrobit zemlje. Osobito 
glavnim savjetnikom mu je u financijalnom ressortu. 
Po prilici tako kao šurjak ili tast, koj je duboko anga- 
žovan u poslu svoga šurjaka ili zeta trgovca kratko 
vrieme prije, nego li će taj naviestiti kridu. Da, samo 
da nije tih nesretnih financija! Tu prestaje i kavalir- 
stvo. Okolnosti mienjaju i čovjeka. God. 1876. odredi 
Kediv, da se po sadanjem koptičkom koledaru (aera 
martyrum, počimlje 285 poslje I.) koj je bio u porabi 


* Ta kod otvorenja suečkoga kanala bili su mnogi evropski 
suvereni njegovi gostovi, i bili podvoreni sasvim na dvorsku ! 

koncem koptijske godine, t. j. 10. septembra prestaje 
officijelno računati, te da stupi u porabu kršćanski ko- 
ledar. Jer je dakle 11. sept. počela nova godina, odredi, 
da se činovnikom izplati cieli mjesec, pokloni im dakle 
1/, mjeseca. Taj ,ženerozni akt“ bude raztrubljen po 
cielom svietu. Kedive je kavalir, a simpatije neizostaju. 
Nu računajuć po kršćanskom koledaru, eno je već 8 
mjeseci, što mnogo činovnika nije dobilo ma ni pare 
plaće! To se netrubi i nezna. 

Kediv ima silne dugove, a plaća silne kamate. 
Većina prolazi u englezke ruke. Kediv nesmije reći: 
neću da plaćam! Eksekucija nefali. On dakle poruči 
svojim vjerovnikom, da nemože plaćati! Danak ne- 
dostaje! Pomisli, da će tim ponukati vjerovnike, da 
snize kamate. Ali će mu John Bull na to, da je tomu 
krivo manjkavo uredjenje poreznih ureda i postavi ko- 
misiju, koja prima sav danak, izplati kamate, a pre- 
ostalo dobije Kediv. A jer si neodkida rado od ustiju, 
a treba sam, i njegova mnogobrojna obitelj mnogo, to 
uzprkos tomu, što je zemlja bogata, i porez baš ne- 
snosan, moraju ostati činovnici itd. bez plaće. Ta to je 
jasno kao sunce. I tako Kediv, i sin mu, finaneministar 
Hassan paša, gledaju mirho, kamo će to napokon doći. 
Medjutim zasnuje Kediv malu šalu. kako će i istoga 
prijatelja si Engleza nasamariti. Porazgovori se prija- 
teljski sa poreznici i namigne im, kako bi dobro bilo, 
da oni nepredaju svega utjeranoga poreza komisiji, već 
njemu, jer im je napokon on gospodar. A poreznici će 
tako: “/g će dati komisiji, a od jedne trećine dielak 
sebi, a diel Kedivi. O tomu naravski netreba nitko 

znati! Nu Englez nanjuši i to i zagrozi se _ komisijom 
ad hoc. Svietski škandal, a da ga nebude, dodje stvar 
opet in statum quo ante. Ta stvar se pisala u noticah 
evropskih listova. Nu kad je lav okusio ljudskoga mesa, 
neprija mu drugo. Tako se i Kedivi mile takovi špor- 
teli, pa kad se nedaju upotriebiti Englezi i Grci, dat 
će se pravovierni puk. Sav sviet sabire za ranjenike. 
Egipat je civilizirana država, nesmije dakle u humani- 
tarnosti zaostati. Kediv aranžira u Tanti i Ismailiji sve- 
čanosti, kojim je vršak banket, na kojem će svaki, koj 
plati (paša toliko, trgovac toliko itd.) jesti zajedno s 
Kedivom. Čist prihod za ranjenike. Unidje (kako pripo- 
viedaju upućeni) do 120.000 napoleona, dakle 2,400.000 
franaka ili po prilici 1,170.000 forinti a. vr. Novci su 
u džepu, a Kedive će, da je to naravski samo za ra- 
njenike egipatske pomoćne vojske. Napokon će doći i 
ovi njih punih 700 na broju. Kediv ih potrepta po ra- 
menu, i milostivo će svakomu! ,Ajd, sinko kući, majci, 
ženi svojoj, pa se liepo lieči, i gledaj da ozdraviš! 
Allah yerzuk! (Allah će pomoći).“ Tako se šapće po 
cielom Kairu. Nu to nije stvar vjerovnika, dakle ,Al 
right!“ | 
Uza to Kediv živi kao najbogatiji suveren, a isto 
i njegovi sinovi i zetovi. Svaki čas čovjek naidje na 
krasne, vanredno bogato uredjene palače, kioske i pe- 
rivoje, kedivove kuće. Ni Schčnbrunn, ni Laxenburg, 
ni krasno palazzo reale nemože se sravniti s palačom 
Gezire u Kairu, a o nepristupnom gradu Gizeh pripo- 
viedaju ljudi ciele priče kao iz 1001 noći, naravski uz 
pripomoć svoje, u tom slučaju gorke fantazije. 

Prodje li čovjek u podnevni sat šubranskom ale- 
jom, kud se provoze pod jakom eskortom, nu vrlo 
zračnom koprenom mnogobrojne haremske dame, sve 
odakrani kavkažki tulipani, pa kad pomisli, da ih prvo 
Kavkaz neprodaje za groš, da njihov izvrstni odgoj (a 
la tamburin, ples, pjevanje, toilettiranje itd.) stoji silne 
novce, da se samimi marcipani hrane, u svilu, zlato i 
kašmir odievaju i živu u atmosferi najfinija ružina ulja 
—- može si jedva predstaviti, koliko taj zemaljski raj 
paše toga i toga absorbira napoleona i guinea, o pia- 
sterih ni da sborim! 

A sve to plaća fellah. Siroma fellah, prema kojemu 
je naš seljak u Ledinicah bogatir. Fellah neima vlastita 
tla, zemlja je dobro Kedive. On uzme komad u najam 
i plaća od feddana zemlje (ca. 4000 []*) do 695 i više 
lranaka. Za svaku glavu svoje obitelji, koja broji više 
od 4 godine, napoleon, od bivola i deve po 15, od ma- 
gareta po 10 franaka, od ovce, koze itd. 

Tlo nije klasificirano kao kod nas, jer je plodno 
tlo samo, u koliko ga Nil natapa, a tu je svagdje dobro. 
No od upliva na razporezanje je množina vode, kojom 
Nil natopi tlo. Ima li više vode, veći je porez, ima li 
manje, porez je manji. Nu tko to odlučuje? Tu valja, 
da zasegnem dalje. 

Nil je Egiptu život. Dok nije Suečki prokop u neke 
promienio klimatične odnošaje doljnjega Egipta, nije bilo 
skoro nikakove kiše, a sada je još neima u gornjem 
Egiptu a u obće ne toliko, da bi se kod ratarstva 
moglo na nju računati. Nije još odgonetnuto pitanje, 
odkuda pravilnost u rastu Nila. nu misli se, da kasno- 

ljetne vode. koje se u brdovitoj Abyssiniji slivaju u 
modri Nil, naplavljuju njegovo korito, a po njemu i 
korito velikoga_Nila od Chartuna do sredozemnoga 
mora. Duž ove linije prate s desna i lieva Nil klisu- 
rasli, pieskom pokriti briežuljci, iza kojih se prostire 
mrtva pustara. Medju Nilom i timi briežuljci leži plodna 
zemlja. Svake godine oko 17. junija počinje Nil rasti i 
medju 6. i 19. augustom stigne dovoljnu mjeru, a pr- 
Vom polovinom oktobra svoj vršak. Kad je stigao svoju 
stanovitu mjeru, proderu se nasipi, a voda, noseća silu 
gnjojna mulja sobom razlije se mnogobrojnimi kanali, 
ko'imi je pomenulo tlo prerezano, natopi i nagnoji 
zemlju i napuni sve veće, rezervoiri služeće kanale. 
Kud se Nil slegne, oko konca novembra, u decembru, 
ostaje u kanalih dosta vode do konca druge žetve. Kad 
je Nil dosta visok, da se može razlijati površinom, raz- 
dieluju ga mjernici po stanovitih zakonih, u kašnje vuče 
se voda kolesi (sakiye) predpreženimi bivoli i košarami, 
kojimi do dva fellaha grabe vodu iz nižega i velikim 
zamahom bacaju u viši kanal. 

Tik Kaira leži otok Roda, a na njemu je zdenac, 
koji stoji u savezu s koritom Nila. Posried toga zdenca 
utočen je kameniti stup, razdieljen u arabske riefove 
(dra) a ovih svaki u 24 kirata. Kad je Nil najniži, 
pokriva 7 dra nilomjera (mikyas), a kad dospije 15 dra 
i 16 kirata uspeo se do dovoljne mjere, da se njim na- 
tapa zemlja. Ako zasegne 23 dra i 2 kirata, to je bla- 
goslov. Ako je i jedan dra više, znade Nil već opusto- 
šiti Deltu, dočim 2 dra_ manje u gornjem Egtptu pro- 
uzroče sušu i glad. Dakle u obsegu od 7 dra i 10 kirata 

giblje se nada na bolju ili slabiju žetvu, a po tom — 
veći ili manji porez. Taj nilomjer (miky&s) stoji, odkad 
ga je (god. 716.) omajadski kalif Suleman sazidao, uvjek 
još pod pažnjom šeha ad hoc. Taj nadzire rast ili pa- 
danje Nila i uz velike svečanosti proglasi wefa-en-Nil, 
t. j. nuždnih 15 dra 16 kir., da se proderu nasipi. Tim 
je mikyas intaktnom svetinjom, nepristupnom Egipćanu. 
A sšeh stoji pod uplivom kairske policije, a nilomjer je 
malo dublje zakopan, nego li bi po zakonih hydrosta- 
tike smio biti, a po tom je Nil u zdencu uviek viši, nego 
je u koritu i na zemlji. To je taj hydrostatički para- 
doxum državne sljeparije, kojemu su tek Napoleonovi 
inžiniri došli u trag. Nu to nespada na vjerovnike, 
dakle — all right! 

Osim toga su silni nameti douane, da, i isti rad- 
nik, koji radi kod tovarenja broda u luci alexandrijskoj, 
plaća 1/, zasluge kedivi. A povrh toga ima kediv naj- 
bolja zemljišta u svojih rukuh, a siroma fellah mu ih 
mora obradjivati par ordre, bez plaće i bez hrane. Uza 
sve to neima tu poreznih knjiga, već svaki dobije na- 
miru, i basta! Ako ju je izgubio, plaća drugi put, ako 
ga stigne nevolja, da ju i drugi put izgubi, plaća i treći 
put. itd. 

Čila, zdrava momka uhvate na ulici, cesti, gdje 
mu drago, i stave ga u vojsku, a tu služi, dok ili ne- 
umre, ili se neosakati sam, ili nepostane mator. 

Robstvo je uviek juš u najljepšem evietu. Skoro 
svi crnci, Nubijci i Dar-Vurani, kojih je, sijaset po dol- 
njo-egipatskih gradovih, su robovi. A kako mije rečeno, 
niti se nećute tako nesretnimi u tomu položaju, jer po- 

dje li kojemu za rukom, da se oslobodi, stave ga u 
vojsku, što je u Egiptu još gorji udes. Sada se tek 
stalo ozbiljno raditi o dokinuću robstva pod nadzorom 

revnoga Malcolm-paše, Engleza. ' 
To je mala slika državnoga gospodarstva u Egiptu, 
u koliko je dohvatljiva tudjincu, koji neboravi . dugo 
vremena u zemlji. Na jednoj strani silna raztrošnost i 
vanjski sjaj, na drugoj strani skrajnja nužda i ubožtvo, 
potištenost i jad. Konac svemu tomu neda se pravo 
predvidjeti. Evropska vladavina je.eldorado želja ubo- 
gih Egipćana. Usljed nacrtanih već financijalnih kala- 
miteta vlada stagnacija u trgovini i prometu. Kredit je 
prestao, a moderni švindel preotimlje mah. Za vrieme 
amerikanskoga rata početkom prošloga decenija podigla 
se trgovina pamukom u Egiptu najednom, a kramarčići 
postali su u čas miliunari. A gospodari domaće trgo- 
vine i novčarstva postali su — Grci, Čovjek, koj nije 
Grk, proklinje potomke Temistokla i Aristida. Njemački 
trgovac, koj već 15 godina radi u Egiptu, pripoviedao 
mi: Grci su razpleli lihvarsku mriežu nad palačami ke- 
dive i princeva i nad zemljenimi kolibami uboga Ara- 
pina. Postotci nedaju se, tako su samovoljni, ni dohva- 
titi. Kapital se amortizira u 2—3 godine. Jadni Arapin 
imade par feddana zemlje, a neima novaca, da ju ob- 
radjuje. Dodje Grk, i dade mu novaca, a Arapin mu 
zapiše u zalog i zemlju i kuću i ženu i diete i sebe i 
pamuk koj će porasti — au cours du jour. Godina je 
dobra, pamuka je sijaset, i Arapin ga odveze na tr- 
žište. Grčki trgovci u zajednici polište mu cienu, a Ara- 
pin je prodao žetvu, ostao još Grku dužan, platio da- 

nak, uvoz itd. i ostao prosjak, koj i prije, još k tomu 
zadužen i založen. Na godinu se opetuje isti proces, a 
za par godina je Grk spravio novac uz liep dobitak i 
tro- i četverostruk u žep, a Arapin bez kuće i ku- 
ćišta. To je jedan primjer, a takovih je na slotine. U 
tih granicah kreće se ponajglavniji novčani promet dun 
danas. 

Takovim se manifestira helenski elemenat, nesamo 
u Egiptu, već svagdje, gdje zahvati mah, a taj je, koj 
ima biti uztukom slavenskoj expansiji na 
balkanskom poluotoku! (Grci su narod bez svake 
gradjanske i vojničke krieposti, lakomni i bezsavjestni. 
Jedini stanovnici jonskih otoka iznimlju se od tih dvih 
posljednjih svojstva. ,U Austrije se pokazala težnja, da 
pcdupre Hellenizam proti pravednim težnjam svojih sla- 
venskih naroda na jugu. To je podpuno neznanje grčkih 
odnošaja, negledeć na to, da bi samo po sebi bila ne- 
pravda, koja se nebi dala kvalificirati“. To su rieči 
ugledna državljavnina austrijskoga, Niemca, koj već 
decenija boravi u Orientu. | 

U novije vrieme govori se o namjeri Englezke, da 
uredi financije egipatske, preuzev državni dug, ili ga- 
rantirajuć 4%, kamata. Veledušan akt i opet za onoga, 
koj je već uloženi novac izvadio, a tim kani spraviti 
zemlju faktično u svoju vlast 

U ostalom, nedaju se kedivu oporeći mnoge za- 
sluge, i bez dvojbe učinio bi on još mnogo više, da ga 
nestežu novčani kalamiteti. Alii najveći genij propada, 
kad mu svak čas vjerovnik kuca na vrata. On je daleko 
razmaknuo granice svoje države, podigao željeznice, ce- 

ste, plodovitost zemlje, i sretna i bogala bi bila zemlja 
ova, da može dahnuti. Ali ovako joj izumire dah. 


VII. 


Iz Kaire u Zagreb. 


X 
MOR mi je kratki niz putopisnih crtica, štono 
ga napisah posve subjektivno, nehtijuć pružiti drugoga, 
no časak zabave čitaocu. Prestaviti ću ga još jednom 
posried zlatne egipatske priestolnice, spomenuti ga na 
čuvstvo, koje se poradja na razstanku od mjesta, koje 
je mjesece u punoj mjeri udovoljivalo nezasitnu oku 
putnikovu, koje je toli dugo poticalo sve življu i življu 
znatiželju, i kojemu se čovjek krasota nikad nebi na- 


o sitio. Još jednom proletiti hitrim homarom sve te ba- 


zare, trgove, ulice i zakutke, i nehtijuć zaustavljaš se 


kod svake točke, koju si posjetio bio, da se razstaneš 


s njom. I kako god si željan doskora ugledati domo- 
vinu svoju, kuću svoju, nedaje Ti se razstanka pospje- 
šiti. I kad si zadnji put sišao s obrijana, našarana ma- 
garčića, koj Te toliko puta nosio, i dao zadnji bakšiš 
oslaru, najvolio bi ponieti i osla i oslara sa sobom, da 
Ti uviek bude pred okom toli mila slika. 

Sjeo si u zaprašeni vagon, i za par časaka ne- 
staje Ti grada pred okom; prašina zakriva: ga nepro- 
zirnim plaštem, samo piramide i oba minareta mošeje 

Mohamedalijeve drže se još na vidiku. Za šest sati vož- 
nje brzovlakom dospio si preko Abukirskoga jezera po- 
sried milijuna pelikana. čaplja, šljuka, raca,.ibisa, koji 
se nit nemiču tik hitećega vlaka u Aleksandriju. Na 
| loydovu parobrodu pozdravlja Te opet hrvatska rieč, 


a ti nju neopisivom radosti; a historična u nas Hrvata 


težnja za domovinom obuzimlje Te neodoljivom snagom i 
olakšava 'Ti razstannk. 

Nu sasvim drugačije putuješ natrag nego li onamo. 
Ono malo suputnika nepruža Ti više onoga zanimanja, 
koje je bilo u Tebe na starom Labbourdoneaisu. Uz 
prekrasno mirno more prolaze časovi vrlo lagano; kao 
da je umorena mašta, umorna misao. Drugu noć uz- 
dignula se biesna oluja, pratila nas duž jonskih otoka 
do četvrtoga dana, kad je čarobni Zante zaljeskao o 


jutrnjem suncu. Podne našlo nas na Krfu, gdje nam 


bilo probaviti 8 dana, kao na prelaznoj točki medju 


južnim i sjevernim nebom. 


Krf, slovi na daleko sa svoje krasote, a štogod 
se govori o njem, nije prećerano. Vrlo je brdovit otok, 
pun oštrih kapricioznih profila, sav zastrt u bliedo-ze- 
lenu boju maslinovih šuma, sav posut prijaznimi mje- 
stanci u stilu naših primorskih miesta. Iz te bliedo-zelene 
boje izniče dvostrukom snagom tamna zelen bujnih 
čempresa, mirta i rumen naranča. Za englezkoga go- 
spodstva proplela se cielim otokom do u zadnje mje- 
stance i najviši vrh mreža umjetnih cesta i uza svu 
brdovitost tla prolaziš od jednoga do drugoga kraja 
kasom u prostranu landeau-u. Pero bi se moralo pre- 
tvoriti slikarskim kistom, da prikaže ljepotu pojedinih 

točaka toga dražestnoga komadića zemlje. Na obronku 
strme brdine Hagioi deka ubavo selce Gusturi, a pod 
njim u hladovitoj šumici zdenac, gdje se sakupljaju na 
daleko sloveće krasotice gasturske. Pripoviedaju, da je 
taj «denac, uzprkos ili baš poradi svih svojih idiličkih 
momenata trn u oku mnogoj gospoji gradjanki Korfu- 
otki. Na gradu Krfu, protivnoj strani otoka, bieli se na 
visokoj vrleti par kućica, rekao bi orlovo gniezdo, — 
Peleca. Na zapadu spušta se strm obronak u daleko 
nepregledno more, a tik obale posried bujne šumice od 
samih mirta ljeska se samostan Myrtiotissa. Isti nje- 
mački učenjak, Darwinianac Haeckel znade u svojoj 
knjizi o Krfu pripoviedati o tajnih ročištih, štono si ga 
Myrtiotiški kaludjeri u mirisavoj šumici daju s liepimi 
Pelečankami. Biva li to u svrhu vjerske poduke, izpo- 
viedi, ili ne, o tom uzprkos svojoj temeljitosti nepri- 
povieda ništa. | 
Korfuočani su vrlo prijazan sviet — pardon, mogu 
samo o Korfuočankah govoriti, jer za vrieme našega 
boravka ondje postavila je Grčka observacioni zbor na 
medji Tessalskoj, te doslovce nije bilo malne vidjeti 
mužkarca na otoku, izim u gradu. Jednom sam izjašio 
u 2 sata od grada odaljeno mjesto Chinopiastas, visoko 
na brdv. Čim sam došao u mjesto, okružilo me sijaset 
žena i djece, sve pozdravljajuć prijazno i smješeća se 
lica. Htjedoh izkušati klasičnu svoju gimnazijsku na- 
obrazbu, te sjašiv s konja zapitam: Očaroc mpo immov, , 
ginou mpo pov — vode za konja, hljeba za mene — nega- 
rantiram u ostalom za gramatikalnu izpravnost te iz- 
reke. Razumio me nije: nitko božji, a vidilo se svim na 

licu, da bi prije bili skloni povjerovati, da je to indijski 
nego li grčki. Uzdahnuh malo, sjetiv se šestgodišnjega 
svoga truda o grštinu, gdje nedobijem s njom ni ko- 
madića hljeba ni kapi vode, te se utečem jeziku, što 
ga jednako razumije Spicberžanin i Hottentot — po- 
kažem na konja pa palcem par puta na usta, a zatim 
na sebe uz isti nastavak, i u tili tren me shvatilo de- 
setak derana, uzelo konja i odvelo na vodu, a preda 
me prijazna starica za čas stavila kruha, sira, naranča 
i vina. Cielo vrieme što sam se zabavljao predloženimi 
mi slasticami, pitale me žene redom jedna za drugom, 
mašuć i dokazujuć rukama, očima, prikazami i svimi 
mogućimi načini, nebi li ih razumio. Iza svakoga bez- 
uspješnoga pokušaja okrenula bi se dotičnica smijuć se 
k svojoj okolici, kao da, žaleć me, hoće i druge nukati 
da pokušaju, nebi li se ipak dalo samnom sporazumiti. 
Taj naš razgovor trajao je preko pol ure, a ja sam 
sakupio još ono malo preostala mi humora, da ga pre- 
tvorim u zabavu po mene. Recitirao sam sve junake 
Homerove redom, i pazio, nebi kod kojega imena ba- 
rem opazio, da im je znano. Uzalud; uvidio sam, Ho- 
meru neima traga medju njima; ono riedkih stihova 
Homerovih, što mi ih u pameti ostalo, deklamirao sam 
svim mogućim patosom — nui tu mi trud ostao jalov, 
ni jedna rieč da bi im se poznatom činila. 

Opazio sam, da je velik dio pučanstva plavokos> 
što se ni najmanje neslaže s grčkim tipom. Nu raztu- 
mačiše mi ljudi, da je plava kosa trag englezkih gar- 
nizona. Svakako je u ostalom za uljudbu toga puka 
englezka era od vrlo blagoslovnih posliedica bila, a 

Korfuočani ostaju simpatična slika i najokorjelijemu 
Helenophobu. 

Dva dana plovitbe uz albansku i dalmatinsku obalu 
prebaciše nas do Trsta, gdje se već rado prislanjasmo 
uz toplu peć. Kranjske gore bile su još pune sniega, i 
tek kad se približavasmo Sutli otvorio se vidik na ze- 
lene livade. Koliki kontrast za malo dana. Nu još više 
me se je taj kontrast dojmio, kad se uputismo na večer 
toli živahnom i napučenom Ilicom iz kolodvora Što je 
prije bilo, a sad je opet u Ilici za mene velika vreva, 
pričinjalo mi se prema slici u derh-el Muski kao da je 
prazno, pusto, obamrlo. | 

Nudja mi se još mnogo prispodoba i refleksija, ' 
koje da nadovežem na tom mjestu, nu ostaviti mi ih 
je za druga vremena, ako mi ikad bude dozvoljeno, 
staviti svoje slike u veći okvir, nego li je taj putopisni 
odlomak. 

Hrvatskomu sokolu. 


£ 

M i mi, oj sokol-ptico moja ! 
Zar bolna, preslaba su krila tvoja, 
Da ne dižeš se više nebu pod oblake, 
Već jedva mičeš kreljuti si jake 
Nad blatom i nad kaljužom duboko ? 
Šta traži ovud bistro tvoje oko? 
Sta love tuda oštre pandže tvoje? 
Šta blatiš liepe kreljuti si dvoje? 
Zar bojak biješ sa komarci tuda, 
H s žabami tud kavgu vodiš, luda? 
O, nij' tu vida uznositu oku, 
Ni pliena za te u kalu duboku! 


O, pogledaj mi na nebesa svode, 
(xdje mrki orli svoje kolo vode! 
Ti uzdigoše do vedra se neba, 

Tu oko nebeskog se bore hljeba: 

Tuj prosvjeta je, tuj ti je sloboda! 
Oj, i ti leti do nebesa svoda, 

Ta niti tebi kreljuti ne sgara 

To ognjište Prometejeva žara! 

O, pogledaj ih, gdje im žarka sila, 
Uzplamti oko i ojači krila, 

I digoše se ko božanski divi! 

A ti, a ti? Oj, sokole mi sivi! 

Nu? šta si jadan poniknuo glavom ? 
Šta dereš krila nad kaljužnom travom ? 
U oku za to li ti plamna sila, 
Zar za to da su jaka tvoja krila, 
Zar za to da su oštre pandže tvoje: 
Da beru, šta im kalne vode goje, 
Da jedva love koje iskre male, 
Što s kljuna onim divovom su pale? 


Uzleti jednom, kao munja sini, 
J bori mi se, svladaj ili — gini! 


9, studenoga 1980. 


S 

1 tom si grozom kušao nas, Bože, 
Ulievo strah i trepet nam u grudi 
Da vidiš, što sve Hrvat. podniet može 
I trpjet, kad mu pravda Tvoja sudi! 


Sto niklo nam s vjekova mučna rada, 
Hrvatstvo štono stožerom si stvori, 
To sunce nade posried naših jada 
Tva podiže se ruka da obori. 


Što snašasmo ih poput brižnih mrava 
Prolomio si stiene starodavne, 
Porušio i krov nam povrh glava, 
Uzdrmao nam uspomene slavne ! 

I dalje još nas kušaj, dalje! 

Tko prav je, snaša što mu prieti 

I trpjet zna što Tvoja pravda šalje, 

Tko prav je, na svojem će mjestu mrieti! 


Još svetije su stiene dosad svete, 
Još milije ruševina što krije, 
Ko ljubimo i umiruće diete 
Još više no ga ljubili smo prije. 


Ugaslo nije svjetlo naše nade, 

I Ti si Bog nam, koj si nam i bio: 

Gdje Tvoja ruka rani, tu i cielit znade — 
A kušnjom tek okriepit si nas htio! 


Oj da si htio uzdrmat nas k sviesti, 
Učinit, da se sile razvrgnute slože -— 
Oj da si htio k slozi nas privesti — 
Pa tad da kušaš, što sve Hrvat može! 














PRIEV ODI. 


Ruža s Kavkaza. 


Dramska pjesan u 2 čina od R. Gottschalla. 





Lica. 


KNEZ DJERIKOV, ruski pukovnik. 
GODUNOV, satnik, prijatelj mu. 
SAREMA. 

AMUL-BEG, Saremin otac. 

1. ČERKESKI POGLAVICA. 

2. ČERKESKI POGLAVICA. 
ASLAN. 

PROROK. 


Rusi. Čerkezi. Mjesto čina: ruska tvrdjavica na Kavkazu 
i okolica. Doba: 1841. 

Prvi čin. 


Nutrnji prostor šatora, postavljen krasnimi sagovi. Sa vrha visi 

svjetiljka; lievo više malenih stolova s pregibivimi, s lahkimi stolci; 

desno divan, nad kojim visi djengir (stroj sa žicami) i više mačeva. 
Po stolovih stoje bivolji rogovi, srebrom okovani. 


Prvi prizor. 
DJERIKOV I GODUNOV sjede kod stola i kockaju se. 
Godunov. Pet! 
Djerikov. Šest! 
Godunov. Pu! Daj da gutnem Koketinca 
Iz puna roga! Moram se okriepit! 
Hu! To je sreća! Da nam je u boju! 
Na Donu leže silna tvoja dobra, 
A moja gore, na mjesecu negdje! 
Tko malo ima, gubi još to malo — 
To zloba hoće, a ta svietom vlada. 
Al dalje — (baci kocku). Deset! Dobro bogme: 
Valja! 
Namamit valja sreću, jer Fortunu — 
Ko svaku ženu — riečju valja snubit! 
Djerikov (baci). Jedanaest! | | 
Godunov. S bogom, liepi carski rublji! 
I plaću zaigrah — al prestat neću. 
Taj prsten s tim alemom, evo — gledaj, 
Baš čisti demant — i tog ti još stavljam 
Na jedan jedit hitac, ti pak stavi onu 
Djevojčicu mi, mirisavu ružu, 
U Gruzji što zarobismo ju netom. | 
Djerikov. Saremu ? | 
Godunov. Da, Saremu! 


——> 

Djerikov. Iz tebe li 


I iz tog roga mudrost sbori? 
Godunov. | A! 


Jer liepu ženu svojom zvati želim, 

Trenutku brzom ugrabiti sreću? 

Ded primi kocke, Djevikove —- baci! 

Ja stavljam sve na jedun jedit hitac, 

Al želim, da i zadobim sve njime! 
Djerikov. Al moja je ta žena, šta ćeš od nje? 
Godunov. U vrieme rata nema mirne vlasti 

Ni stalna prava — 

Djerikov. To je moja ljubav! 

Al pusti kocke, druže, ti me vriedjaš! 
Godunov. 0? 'To je grabež — ti mi globiš novce, 

A ne ćeš već da igraš? 

Djerikov (baci kesu na stol). Uzmi novce. | 

Ne spominji mi već Sareme — 

Godunov. Čuj me! 
Djerikov. Ne! Uzmi rublje, oslavi se igre! 
Godunov. Saremu hoću, neće mi se novca. 
Djerikov. Vi nemaš sreće — 

Godunov. Nemam sreće, sreće! 

Da. pravo veliš! Niesam li ja diete 

Kozaku pustu usred puste stepe? 

Nad kolievkom mi nije sjala zviezda, 

Već luč pod krovom prosjačkim goraše. 

I tako stajah dosad sve u sjeni, 

| gledah, kako sunce druge grije! 

Pa kakva pomoć mač i epuleta, 

Sto cara služeć ja zaslužih težko? 








4 





Tu morah ležat mnogo dugih ljeta, 

U pustih tvrdjah na crnome moru, 
(idje mare još Prometejevi orli 

Oblietat puste stiene Gagre -- gdjeno 
Otrovljiv dahom drvljem vjetar šušti, 

I ljeto gdje u vrtih divocvjetnih 

Lih pošast, pogubnu poradja kugu! 

To bliedi lica, ubija nam uda, 

[ siše dah iz opustjelih grudi! 

Pa svagdje “stoji smrt u službi božjoj! 
Na Lene briezih ubija nas zima, 

A ljeto tu na strmih pontskih stienah. 
Pa s toga valja kratki život krasit 

Baš svakim cvietkom, što nam s drva pada. 
Al ja sam luda, ne idem za srećom — 
Pa uviek zadnji stojim — al se kunem 
Da sad je kraj! Ma bilo, šta mu drago, 
I ti, il ja! Sarema bit će moja! 


Djerikov. Još uviek stara vatra! ali gledaj, 


Tu trg ti nije, gdje se roblje trži, 
Sarema nije na prodaju roba, 

Jer mene samo ljubi! Ti mi zavidiš 
Tu sreću, koje nikad stići ne ćeš. 
Kad jurišem osvojili smo Dargo, 

Tad vidjeh ju, ko brzu antilopu 

Po strmih stienah bježat, a za njome 
Kozaka divlju četu. Toj ju oteh! 
Već spala je sa krasne njene glave 
I biser-kruna, prozirno joj velo, 
Razderaše joj kaftan i odielo, 

1 gasnulo je čarobno joj oko! 
Čudnovatim li sinu sievom, nju 

Kad spasih — to je bio siev čarovit, 
A vjeruj, nije samo hvala bila! 

I podje za mnom pouzdano, sliepo 
Ko s poslanikom božjim! Prosbori mi: 
»O, razcvaše se ruže oko mene, 

»I božji dah mi s mirisa im vije! 
»Jer ti si silan, kao gorske stiene, 

»I kao sunca sjaj ti oko sije; 

»Da, tvoj je život moj!“ 


E 
| 
| 


Godunov. Ta dosta dugo 
Jest tvoj već, brate. 
Djerikov. Vi mi zavidite 


\ Tu sladku sreću — ne znate je jošte! 
Sarema podje sa mnom, kadno me 
U Tiflis pozva našeg vodje glas. 
O, koji čar na tifliških je kućah — 
Ljuvenom bakljom kružio je mjesec 
Nebesa, plamenom zablista krug 
Oblačina na kazbekovih vršcih ; 
I tiha vrela uzromone šumom, 
A Kire vali, omamljeni sjajem 
Obuhvate još čvršće lovor-lug! 
I gledahu — svjedoci uviek tihi — 
Borici tanki ljubavni nam vez! 
Godunov. Što rišeš toli razkošnom mi bojom 
Svu sreću? Da me dražiš? Boj se mene! 
U meni davno kuha — sad će prieko! 
Djerikov. Ja rišem svoju sreću, da ti kažem, 

Da za me samo ova ruža cvate! 
I kneževska da kći sa Kavkaza 
Dragovoljno je sama za mnom pošla. 
Kad ranjen ležah, uza me je bdila 
I dan i noć, ni maknula se nije: 
Od uzglavja mi moga. Njena ljubav 
Žrtvenik je, na kom se bogu moli! 
Ne segni za njom ma i samo okom — 
Ja pazim, a života može stat te! 
Ni umiruć još nebi mogo gledat 
Tog bisera u prstenu kom tudjem ; 
Jer takav biser bacam ja u more! 
Godunov. Zadrži der si rublje, sretniče, 
A ja siroma — ja sam propalica, 
Jer ne ću drugog bez ovoga zlata! 
Ja niesam Djerikov, to dobro znam. 
| Ta ja sam suh, i blied i grozničav, 
| U sebi nosim kolhske kuge jed! 
| I stidit bi se moro, da još dišem! 
Taj čisti zrak sa gruzijskih visina 
Za mene predobar je! Kuga, kuga! 
Al jer još živim, dišem, to ću gledat, 
Uzprkos da vam sretnim sreću otmem! 
Ja idem svojim putem, Djerikove, 
A kamo vodi, toga ne znam, ali 
Taj biser u more li baciš, nać ću 
Bez dvojbe mrežu, kojom ću ga vadit! (Ode) 
| | 
| 

2. prizor. 
DJERIKOV sam; malo za tiem KOZAK. 


Djerikov. Moj dobri Godunove! Strast ga mori, 


Već izmuči ga ciela — bolna vatra. 
U svih mu žilah gori — (Kozak unidje). Sta 
mi nosiš? 


Kozak. = To pismo šilje zapovjednik, grof 
Voroncov. (Preda pismo i ode). 

Djerikov (čitajuć) Sta? U Petrograd me zovu, 
Da caru budem u blizini — čudno! 
Osobita je čast — al komu hvala? — 
Bez dvojbe kneginjici Šundi! Da, 

Ta jedva čeka na te zimske noći. | 

O, sjevernice zviezdo, šta me zoveš, 
Šeherezado usred Petrograda, 

Baš dosadne ti ne bijahu priče! 

Sarema — sbilja?! — mora sa mnom poći! 
Tu nema dvojbe — kneginjici već 

Zatajit znat ću tihu ovu ljubav. 


3. prizor. 
SAREMA i DJERIKOV. 


Sarema. O zdravo gospodaru! Evo noći — 


Zapoviedaš li — prebirat ću strune? 
Djerikov. Al samo rieč, Saremo — ti si blieda, 
Već više dana tužna — reci — šta t je? 
Šarema. O daj, nepomično da u te gledam —- 
To tiši bol mi duši — da, ko onda, 


Na strmoj stieni, kad mi bilo mrieti, 

Gdje jastrebi se bacahu za plienom ! 

Tad stajao si, kao prorok sveti, 

I velik medju propašću i menom! 
Djerikov. Saremo, nemoj tako! Šta je tebi? 
Sarema. Ja ne znam sama, nigdje nemam mira, 

Ni dan ni noć — bez cilja bludim svuda! 

Ah, ja sam tudja, ja sam protjerana, 

Iznevjerih se svojim, vam sam vierna! 
Djerikov. A, to te dakle peče? Ti se kajes, 

Za menom što si pošla? | 
Sarema. Zar ne moruh? 

Da I" mogoh drugče, kad te spazi oko? 

I val na val se sve to tješnje tište, 

U more Kuban baca se duboko, 

I frulin glas si svoju jeku ište! 

Ta ne smie driemat pećinah u svojih. 

Šta budi val i glas, i mene budi, 

A šta do noguh bacilo me tvojih, 

O bože, to ne bješe dusi hudi! 

Ja k tebi smjerno dižem svoje oko, 

Ko putnik noću na nebo visoko! 
Djerikov. Saremo, nemoj tako --— ustaj. dušo! 
Sarema. Na livadi sam jednom bila sama, 

I zvonkala su stada. Gusta tama. 

Kaltanom crnim zakri vrške gorske: 

Već podje sunce u dubine morske, 

Plamenit oblak lebdio vedrinom, 

A svjetlo dana ginulo pred tminom. 

Tad stupi pred me momak u sumraku, 

U sunca zadnjem sievo oklop traku, 

Al jasnije još sievalo mu oko. 
Ko čempres tielo ravno i visoko, 
Ko frula glas mu bio mil i jasan. 
»sarema, budi moja! Ja sam Aslan, 
»A_ kneževskoga roda!“ Ja pobjegoh. 
Ko plaha srna u daljinu segoh, 
I sklonuh se, ko leptir prije kiše. 
Al drugi put — ah, ne bježah tad više! 
U naručju sam ležala junaku, 
Oko nas pako ne bilo u zraku, 
Van ruža sladjan dah, slavuljev poj, 
A samo milje, slast u duši toj! | 
Djerikov. Al čemu izpoviest ti, liepa kćerko? 
U brdih ostavi si griehe sladke! 
Vi pucate na grobu pokojnika, > 
I to, što ti pripoviedaš mi, nije 
No pucnjava na ljubavi ti grobu! 
Pa čemu to? 
Sarema. Znaj gospodaru, za to, 
Jer ti si istom dopunio sreću, 
Naslutit mi ju prva ljubav dala. 
Jer ta je bila romoneće vrelo, 
Al tvoja ljubav veliko je more, 
Što nosi zviezde sve i svaku večer 
U svoj kristalni stan zaklapa sunce. 
Djerikov. Pa to da svrši? Tog da nema više? 
O draga, reci, ako podjem ja, 
Dal' ti ćeš sa mnom? 
Sarema. Kamo? 
Djerikov. O daleko! 

Sarema. Daleko doma mog? 


Djerikov. U Petrograd, 
U carev grad — 
Sarema. O, dragi, bog je velik 


Al težko li me bije — odlaziš li? 
Djerikov. Već sutra — 
Sarema. Jao meni, što se sbilo? 
Djerikov. Mog cara volja odavd€ me zove, 

Tim milosti mi svoje daje znak, 

[ časti me, što pozivlje me k sebi — | 
Sarema. Tvoj silni car, taj krvnik našeg roda — 
Djerikov. Što veliš? — 

Sarema. Taj, koj svoje čete šilje 

U tužnu našu zemlju, da nas bije, 

I cielom zemljom širi svoje ruke, 

Od sjevera do zapada, i sije 

Posvuda smrt — | 


Djerikov. Ded s' obazri malo, 
I pogledaj, Saremo, gdje si? 

Sarema. Znam i 
Kod naših krvnika — 

Djerikov. Al šta je tebi? 
Sta i ja tvoj sam krvnik? 

Sarema. O, ti niesi! 


Djerikov. Pa zašto ne ćeš sa mnom? Petrograd je: 
Naš carski grad, gdje palače se nižu, 
I tužno selo samo tvoj je Tiflis 
Pram' tomu sjaju. — Kuda Neva teče 
Tu uzdigoše visoki se mosti 
I ciela šuma brodova se niše, 

Tu cvietan život sprovode ti ljudi, 

A sunce i duša svega toga sjaja 

Naš stoluje tu car, a oko njega 

Sve sakupilo sjajno mu se plemstvo! 

O, podji sa mnom! Plasši li te sjaj, 

To živit ćemo samotno i sretno 

Baš ko na briezih rodnoga ti kraja! 
Sarema. (0), ne muči me — stani — uzdižu se 

Već tamni dusi —— šta, u Petrograd, 

U tvoga cara grad — čuj, gdje se smiju 
“Uh — trpkim rugom! Tvoga cara grad, 
(rdje prstom svi će pokazivat na me: 

Gle divljih bunlovnika kćer sa juga! 

Daleko doma -— ne, ne mogu živjet 

Te ne vidim li svoje zračne gore, 

Na tananih im bedrih zelen pas. 

Pa šta ću ja u, gradu groznog cara? 

O, ostaj, ne, ne ostavljaj me, kneže!: 

Ne mogu s tobom, bez tebe ne mogu, 

Ni sama ne znam, kud mi krenut nogu! 
Djerikov. Da !' Aslanova ljubav tu te drži? 
Sarema. 0, ne ljubi me, jerbo rod si izdah! 
Djerikov. Da !' blagoslov u siedog otca tražiš ? 
Sarema. On proklinje me, jerbo tebe ljubim! 
Djerikov. Da \' zaštitu u braće svoje tražiš? 
Sarema. 0, ne štite me, koja k vam sam prešla ! 
Djerikov. U bojni red li stupaš roda svoga? 
Sarema. Moj rod me proklinje, o Alah, Alah! 
Djerikov. Nu, ludo! Oklievas li jošte? Zbilja 

Tu lak je izbor -— mržnja, kletva ovdje. 

A ondje blagoslov i ljubav! Misli, — 
Ja idem sada, progledat ću tabor 

A vratim li se, odluku ću lražit. 

Ne oklievaj, Saremo, sladka ženo! (ode). 


4. prizor. 

SAREMA (sama). 
Tu stojim sada, kao plaha srna, 
Na rubu jaza i ponora crna — 
Ne mogu dalje! O, Kavkaze dični, 
| svi vi sveli vršci nebotični, 
Vi strme stiene, žrtvenici boži 
(rdje sunce, bože, tebi vatru loži! 
Ne mogu — ne, dok god mi dani traju 
Ne ostavljam te, o moj sladki kraju! 
O, tvoja krasna divuša je bila, 
Gdje prvi živi napitak sam pila, 
Kazbek je gledo prve moje sanke, 
Njegovo klbor prve moje danke, 
I prvu pjesmu vijor sa visine, 
Lavine silne jureć u doline, 
I samotno mi pjevalo ju vrelo, 
(dje naše vile sniežno kuplju tielo. 
I pjevao ju srebrobojni slap, 
(rdje božje oko najmanja je kap — 
U svakoj kapi jasno sunce sinu, 
Pa nice tisuć sunaca mi plinu! 
Oluje svirko, svirko vrela, slapa, 
Da ne čujem te, ja ti čeznuć skapah! 
Pa tebe, vierni hate, da ostavim ? 

Pogledo si me tužno okom tmavim, 
Kad moja ruka pružila ti hranu. 
Potresao si svoju grivu vranu, 

Ah premda nježno pogladih ti vrat! 
Naslutio si razstanku nam sat, 

Već prije mene znao si mi vaj? 

[ tebe leden ubio bi kraj! 

Po silnih gorah tamo raste led, 

I ljudsko srdce tam je led i jed, 

I ljudski život hladan mrk i pust! 


Al mogu | ostat ovdje? Nikad! Jao, 


Tu uzdigla je zmija glavu — siču 
ovi zlobni dusi u uho mi: vaj! 
Sagriešila si, voliš zemlje vragu! : 
I otac, braća, proklinju me svi! 

Iz groba skače pokojna mi majka 
I trga kindjal na me, proklinje me, 
O, proklinje me, što si izdah rod! 
I Aslan tu je: ,nevjero“ mi veli 
»Oj zašto igda morah te zavoljet“! 
Ja tražim smrt, da okajem sramolu! 
I povlače me za pramove zemljom 


Pred proroka, pred roda našeg svetca : 


Ha, tu je, što tudjinca ljubi! Nju 
Udovica i majka vruće suze, 


Nju pekla krv, pod Dargom što je tekla, 


I uzdisaji Uzda umirućih 

Što padoše za rod, koj ona izda! 
Pa zbilja li sam sramotna toliko — 
Ogledalo mi dajte, da se vidim - -- 

Bježite preda mnom? o isti Mulah 
U svetom gaju zaklanja si lice? 
Ah, mogu 1 drugče? Uništite mene, 

Ja ljubim kneza — ja ga ljubit moram ! 
O, sjajuć, ko na moru sunca sjaj, 
Rumeneć se, ko zorom lovor-gaj -— 

Baš tako pozdravih ga, kad ga nadjoh, 
U naručje mu vjerna ljuba sadjoh'! 

i sliepo idem, kud me vuče, vodi, 

Ko za majkom si plačuć diete hodi. 

Moj rodni kraju, kog mi duša ljubi, 

Ti mene eto, tebe ja izgubih — 

Ta zadnja suza tvojoj sreći budi. (Hoće da 
polazi). 
Milostivo nam obim Alah sudi -— 


5. prizor. 
ASLAN omotan u rusku burku. SAREMA. 


Aslan. — Saremo! 
Sarema. . Ha taj glas! 
Aslan. Ta ne znaš li ga? 
Sarema. Ah, Aslan? Bože, osvetnika eto! 
Dočekuje te žrtva — nosiš smrt? 

Ja nč drkćem jer —- znam — zaslužih smrt! 
Aslan. = Osvetih tebe dodjoh, da te spasim ! 
Sarema. Ti? Ti da mene spasiš? 


Aslan. Tako rekoh! 

Sarema. Pogibat dodje za me — 
Aslan. Jer te ljubim! 
JASNA —————— = 





— 241 — 


, 
a oo ren e e 
| 











Sarema. O Aslane, o Aslane, moj brate, 
Neproklinješ me ? 


Aslan. Ja blagosivam te! 
Al brzo, podji sa mnom |! 
Sarema. Kamo? Kamo? 


Aslan. — Zamahnui noćas prorokov će mač 
Na glave kletih Rusa, a tu tvrdju 


Progutati će plam — tu nema spasa! 
Sarema. Šta moram čuti? 
Aslan. Tamo dolinami 


Konjici stoje — gorom čuče strielci. 

I samo mig — iz tisuć zasieda će 
Navalit smrt na plien si — zato hodi! 
Tom burkom sve sam straže prevario.. 
Zatajiv se u gustom grmlju jučer 

Od dvaju doznah brbljavih stražara, 
Što pouzdano zborahu u tmini -— 

Za geslo rusko — spremi dakle konja, 
I jaši sve do mosla, gdjeno zadnji 
Stražari stoje — tam pod starim hrastom 
Na svom. ću dočekati hatu tebe: 
Prelećet ćemo strelimke do svojih! 


Sarema. Ah, gledam te, i ne shvaćam — ti sam. 


Kog ostavih, ti dolaziš me spasit 
I smion si u vraže poći gniezdo ? 
O, bježi, hiti, raztrgat će tebe! 


Aslan. = Ja nejdem, do li s tobom — ja te gledam, 


I gledam opet!  Toli dugo, dugo, 
Što ne vidjeh te! Ali sad mi srče 
Pomamljiv pogled tvoj krasote čar! 

U Kobetinca nema veće slasti | 

Ko u tebe, Saremo — daj, da stojim, 

I gledam u te, kao u sunce kad 

Tko zurit uzme iza tavnih dana | 

Pa ma i oko gine mu sa sjaja! 
Saremo. Ah, divno, proslo doba! | 
Aslan. Dodji, dodji, 

I uzjaš' hata! Tu te propast čeka! 
Sarema. Ne mene, tebe! Jer trenutak svaki — | 
Aslan. Pa šta je život moj prem tvomu? Reci! | 

Tek divlji oganj, što se šumom gubi: 

Al ti si zviezda nebu na vedrini ! 
Sarema. 0, ne znaš ti, šta radiš -—— mene spasit? | 

I ne znaš, tko sam ja? — Nevierna žena, | 

Sto kletom Rusu na grudi pretekoh, 

A družica sam ruskom knezu — duša 

Već caru broji moja — nevierno mi 

Već ne bije vam srdce! 


Aslan. Ne Saremo, 
Ne reci toga ! 
Sarema. Ne ljubim te više! 


Sta tražiš ovdje? Ko što oko stabla 
Uzavija se lozica zelena, 
I srdce mi se o tudjinca savi 
Tol nerazstavno, čvrsto. 

Aslan. Ljubav pada 
Ko noćna rosa s neba! ljubav vije 
Ko ruža dah sa bajnih širskih vrta — 
I rosa mora past, i dah se širit! 
Nedolazim ti otimati milja. 

Aslan. 


Već dodjoh, da te prieke smrti spasim, 
I s blize, grozeće se opasnosti, 
Što doskora će upepelit tabor! 


Sareme. Pa zašto, da me spasiš? Zar, da trpim — 


Nesmotreniče, zato I ćeš me vrnut. 
Sramoteć, ružeć da me dočekaju ? 


Ni blizu ne će nitko, da te vriedja! 


Sarema. Ah, hvala ti — ta ti si vieran. dobar, 


I ko iz stiene izviruće vrelo 

Romoni jasno svaka rieč iz duše! 

Al sliedit te — ne mogu! Boga zovem 
Svjedokom — u pogibelj ja ću svaku 
Što prieti mužu srca moga, — nu 

Tu molbu, ljubiš li me — daj izvrši! 
Kad približiš se s četom, štedi život 
Mom knezu Djerikovu! Štiti mi ga 

Ko mirna gosta, koj pod tvojim krovom 
Gostoljubjem se služi. 


Aslan. Ruskog kneza! 
Sarema. 0, Aslane, razprosti nadanj ruke. 


Ko da sam ja, — zabludjela da striela 
I! bodež, mač ne ošteti mu tiela! 

Ti ljubiš mene? Daj dokaž mi ljubav! 
I hvalit ću ti, vjeruj, kao bratu 

IT u srdcu te nosit dok sam živa. 
Obećaješ li? Reci — 


Aslan. Al sramota j' 


Poštedit dušmanina roda svog 
Kad sam ga bog je u ruke nam dao! 

Ha, branit ću te, ne boj se Saremo. 

Sa svakog jaza elborskijeh gora 

Sa svakog vala Kubana se diže 

Okrvavljena sjena osvetnica ! 

Olujom lete dusi zemljom našom 

Pogibše braće, štono Rus ju zatre! 

I vidim, gdje na klisurinah kleče, 

I vidim, gdjeno gustom maglom lieću, 

A bojna vika ori im se noću: 

O, na noge se braćo, djeco gora, 

Provalite, i krvnike nam smrvte! 
Sarema. 0, spasi kneza — preda te ću kleknut! 
Aslan. Oj sram me bilo! Trpjet ću sramotu 

Za tvoju volju — tvoga oka sjaju 

Odoljet ne može mi srdca volja 

I duša sva u tvojoj mi je vlasti! 

A uzmognem li, spasit ću ga, vjeruj! 

Ne bojim bo se smrti za te — ne ću 


== 


Ni zazriet od sramote — znadem lieka 
Sramoti ubjeć s mjesta! 
Sarema. Hvala ti — 


Ne zrcali se ni u gorskom viru 
To!l' jasno nebo, ko u tvojoj duši! 


Aslan. Na šator ću navalit, ugrabiti 
— "Tek uzmognem li —- kneza! Čuj, 
Saremo! 


U bojnoj vatri težak ti je spas! 

U noćnoj tmini oku svjetla nije! 

Al sad le jošte spasit mogu! Podji 

Sad sa mnom! Kunem ti se krasna 
| . dievo, 


o. 

Još ove noći doniet ću ti dragog 

U šator tvoj, u toplo tvoje krilo, 

Pod svojim okriljem ga doniet zdrava! 
To kunem ti se prorokovom bradom, 
I! glavom k Meki nek' me zakopaju! 
Kad zadnji hitac jekne mi nad grobom. 
Tad misli na me, plači tad, Saremo! 


6. prizor. 


DJERIKOV, (GODUNOV, prijašnji. 


Djerikov (govori van). 
Zakrči svaki izlaz, uhodu dok 
Ne uhvatimo — hiti — 
Sarema. Aslane! 
Vaj, izgubljen si, — sakrij se, — o, brzo! 
Aslan. Pa koja korist? 
Djerikov (Godunovu). Baš pred zadnjom stražom 
Čerkeza nekog hrže konj na mostu — 
Oho! Šta vidim? Tko je to, Saremo? 
Šta tražiš ovdje? 


Aslan. Dolazim se tužit 
Moj pukovniče ? 
Djerikov. Od koje si čete? 


Aslan. = Od treće čete linijskih kozaka. 
Djerikov. Tu nije bivak, momče! Zao zapt! 
Zar tako sboriš s poglavarom svojim ? 
Ta burka visi, ko na kolcu! Brzo! 
He, dolje s burkom! Ne ćeš? (Aslan oklieva): 
Amo straža! 

Godunov. Drzovit momak! (Podčastnik stupi sa 6 momaka 
u šator). 


Djerikov. Skinite mu burku, 
Zatvorite ga s mjesta — 


(Podčastnik skine branećemu se Aslanu burku. Aslan u čerkeskom 
odielu srebrnom, pancierkom, bodežem i mačem). 


Djerikov. Ha, šta to? 
Sarema. 0, propao je, ne spasim li njega! 
Aslan. Okante me se! U kraj! (Povuče mač). 


Djerikov. | Perte puške! 
(Rusi napere na Aslana). 
Sarema. (baci se medanje). 
O, stojte? Stani, ljubovniče moj! 
Daj Aslane, mi mač! Šta boj ti prudi? 
Ti moraš podleć ovim — daj, o daj! * 
Jer izgubljen si — ne slušaš li mene! 
(Uzme Aslanov mač i preda ga Djerikovu). 
Djerikov. Nepojmim toga — 
(Na njegov mig stave Rusi puške do nogu). 
Sarema. . Milost za tog muža! 
Moj brat je, došao me vidjet samo. 
Djerikov. A ime ti je? 
Aslan. Aslan. 
Djerikov.  Znadem dosta! 
Tu nadjosmo i konjanika konju. 
Bjež, (rodunove, straže danas neka 
Udvostruče opreznost — uhodu 
Ulovili smo — reci der profozu 
Da spreman bude — Streljačkoj mi četi 
Naloži, nek se spremi — jer još danas ' 
Ustrielit će na bastiji ga južnoj. 

Sarema. O, Alah! Smiluj se! 
Godunov. Obavit ću. (Izidje) 
Sarema. Moj gospodaru, ljubovniče, klečim 

Do tvojih nogu, sa licem u prahu! 

0, ikad mi | s nasmjehnula usta 

I sievalo mi oko tvoje srećom, 

Privinula me na grud ruka tvoja: 

Spomeni mi se liepih onih časa, 

I duši daj, milostiva da bude! 
Djerikov. Za dragog prosjačiš si? Ustani se! 

Uzalud moliš, jer ja ne ću dielit 

S divljakom gorskim ljubovnih ti slasti: 
Sarema. Što god ti sveto, tako sveg ti toga — 

I boga, kom se moliš, -— tvoga cara 

Životu: komu medju prsti skližu 

Ko biser — zrnca bisernoj na niti, 

Da ljubavi ti iste prema meni: 

Svim kunem ti se! ne ljubim ga više! 
Djerikov. Razžešćuješ se: vjerovat ti nij sve, 

Pa sve da mogu! Zaman! Raino pravo 

I moja dužnost traži, da on umre. 

Jer strogošću nam skučit je taj narod 

| nemilice staviti mu nogu 

Na zatiljak, dok uplašen i sam 

Ne podvrgne se našeg cara vlasti! 
Aslan. Tog ruka tvoga cara ne će moći. 

Jer ne siže do naših gora! 
Sarema.  (shoči). Nišla! 

O, prievara i laž je tvoja ljubav! 

To ne smie tako svršit, gospodaru. 

en aniaRitik 
Izreci rieč, na koj mi život visi! | | 
Jer ljubavi će tvoje bit mi zalog. 
Djerikov. Ja niesam okrutan i boli me, 
Sto moram uhitit ti ljubovnika. 
Pa s tog, da vidiš, da milostiv jesam = 
Baš možebiti mogo bi ga spasit! 
Sarema. 0, dalje, sbori! 
Djerikov. Jer ne protivi se 
Ni mojoj prisezi, ni vojnoj službi ! 
Ja stavljam sudbu u njegove ruke ! 
Prisegni mornče viernost našem caru, 
Pa prost ti život bio! 
Aslan. Nikad, ne! 
Rugavet to je na puklome grobu ! 
Sarema, Ne, ne možeš! 








Djerikov. | To lud je prkos samo! 
Pa neka — umre! 
Sarema. Jao, Aslan, Aslan! 


Djerikov. Pogubit ga je! On je jedan vodja 
A smrt će njegva sve do zadnjeg aula 
Prostravit vaše! 
Aslan. O, ne; do života 
Uzplamtiti će ljuće ovaj boj! 
Pa zato rado umirem za rod. 
Na bedemih će kamene nam tvrdje 
Ponosita se skršit caru moć, | 
Jer vodje roda moga bdiju, paze, 

| sieče rieč im kano oštar mač! 
Ne uzmognete I prisilit oluje, 
Da tiha caru do nogu se slegne. | | 














Da grmećega usred pada stanu 
Ne svladaste mi ni roda junačkog, 
Sa orli što po  klisurah se gniezdi 
S lavinami u dolove se ruši? 
Djerikov. 0, sliepci! Silena je carska moć, 
Jer pola svieta do nogu je njemu! 
| Moskova barjak ponosno se vije 
| Po svemu svietu, — njegvoj će se rieči 
Sav Frankistan pokorit — Kina trepti: > 
I 


Ne uzmognete 1 prisililit lavina 


I mig na zapadu, zašuti miso, 

I jedan još — na koljenih je iztok. 
Ramena njegva Europu drže, 

Što strepi, kad se buna zemljom širi, 
Ko bin otrovaći uz donske vode, 

Ta igrasmo se s vami! Ali sad 

| Oćutit ćete cara!  Njegvi puci 

Bez kraja dolove će poplavit vam 

| I srčbe sud na brdinah će plamtit. 
A svojom nogom pritisnu vam šiju 





Dok jedan grob vam Kavkaz bude, 
| U Kubana dok ne će biti val, 
Do same buntovničke krvi kal! . 
Aslan. — Ubijati nas može, — svladat — nikad! 
Sarema (kojoj se za tih riečih vidjela duševna borba). 
Sad zadnji put još, kneže — daj usliši me. 
I pomiluj mi muža, za kog molim! 
Djerikov. Ne mogu, ne ću! Jesi " s uma sišla? 
Ne draž' me, umukni! Jer moja milost 
Drzovitom te čini, pa ni ne znaš 

Da robkinja si, koju moja ljubav 
Sa tala podiže! 
Sarema. To tvoja ljubav ? 
Ja sve, baš sve poklonila sam tebi, 
I ne htjela baš ništa — prvi put 
Što bližim ti se s molbom — tvoje srdce 
Ni rieči nema, samo trpkim rugom 
Tvoj pozdravlja me govor! Ruski kneže, 
Ti prodireš med. nama dubok jaz, 
Utonuti će u tom jazu ljubav! 
Aslan. — Saremo, u njeg milosti ne traži, 
“Jer svaka rieč ko bodež prodire 
U moju dušu! Što se sgodit mora 
Nek bude, Bog je velik! Vidjeti ću 
U raju opet blaženu te jednom, 
I svaka sreća, što ju sviet mi krati 
Iz sjenatih me ondje gaja zove! 
Saremo, s bogom — kad umorna zviezda 
Na zapadu se strune — misli na me, 
U njenih zrakah dušu svoju kuplji! 
Sarema. (poleti u Aslanov naručaj). 
O Aslane moj, to je ljubav bila! 
Djerikov. Pred mojim okom, ne — 
Aslan. O, sladka huri. 
Već sada pružaš sladjani mi plod! | 
0, sada, sad taneta vaša, Rusi! 
Ne umire ni sunce ljepše pred mrak 
Kad plamajući obaspe ga oblak! 
Sarema. Ne, spasit ću te, tvrdo ti obrekoh! 
Pouzdaj s' u me! (Djerikovu). 
Tvrdi, mrzki mužu! 

Djerikov. Ti nevjernice! 
Sarema. = O tifliške noći, 
Ta pusta kletva! 
(Trga \ures i velo s glave). 
Ha, ko plamen gori 
Na mojoj glavi ures taj, i velo 
To razderano pred noge ti bacam, 
[ biser ovaj, dar od tvoje ruke! 
| I nestalo je varavoga čara, 

Ti stojiš ovdje, kao krvnik roda mog! 

Na usnah tvojih poljubci me pale, 

U srdeu nema više griešna žara! 

O daj mi opet, što s' mi ugrabio 
Domovinu, i čast i ljubav moju! 
| 
| 


LL 

Djerikov. ljepota žena srčbom ljepša biva — 
Prištedi plamen, u oku što gori, 

O štedi ga za ogrljaje moje! 

Sarema. 0, prokleta ta obmama mi bila! 
Ko lješina zaudara, gdje ambrom 
Razblažit dušu mnijah ; kleta voda 
Što mamila me kristalna u njedra, 

Da kupam se, dok proguta me vir! 

IT kleti poljubci, i sladki čas. 

Kad ruke mene ogrliše tvoje. 

O, zašto ustne ne povenuše mi 

Kad ljubnuše ga. zašto ne usahnu 

Kad njega ruka grlila je moja! 

Zašt grom mi griešne ne raztreska glave, 
Da, griešne, što na srdce ruku stavih, 
Na kojoj krv je ubijene braće! 


Kod 

Al tako mi plamenitoga duha — 
Otresti ću se kletve i sramote; 

U svetom gaju štono Mulah kliče, 

I štono jeka s tisuć stiena glasa, 

To i ja: proklet svaki Moskovljanin: 

Prokletstvo tebi, meni! 


. Aslan. Blagoslov ti! 
Djerikov. Odvedite mi sužnja — do mraka mu 

Nek slobodno je pripravljat se na smrt! (Saremi). 
A tebe prepuštam bjesnoći tvojoj, 
Naučiti ćeš s mržnje ljubav cienit, 
A vratim li se, ko u stare dane, 
To dat će bog, da stara ljubav svane! 
(Odvedu Aslana, Djerikov za njim). 


7. prizor. 

SŠAREMA (sama). 
Ni rieči spasa — gdjeno Aslan njega 
I spasit htjede! Krasan rod je moj, 
A zli su njegvi vrazi! Jao! meni 
Ni ciela kyrska voda ne opra mi 
Sramote s glave — jerbo uviek kliče, 
Pa ma s' i kunem, dušom mojom : ljubav! 
O, mrzim ga, i — ljubim! Ali on, 
On ne ljubi me, k&6 me Aslan ljubi! 
Ta igrao se sa.mnom, moja ljubav, 
Ko ovaj biser, prsti mu se kliže, 
I pušta me, da padam, ah duboko, 
Baš ko s azurnog nebeskoga svoda 
Da prosula se zviezda! — Sto mu bijah ? 

Ponositoj mu glavi ures puki! 

O, Alah, Alah! | | 
Pa njega radi izdah narod svoj! 

O, sveti bože moj! 

Žalobita nad čemprese se diže 

Ljubakanja mi prošlog blieda zviezda! 

Al Aslana je spasit! Noćas istom . 
 Dojurit će nam čete, a da ti — 

Večeras pogineš mi još? Ne nikad! 

Tu valja spasit život skup, a ja 

Pod svaku cienu k svojim moram poć. 

Ne bojim vas se, gnjevite se na me, 

A spasen bio Aslan! Nu kako, 

Da uzmaknem — o dajte mudar savjet 

Nebesa sile u to biedno srdce, 


Vi svete sile, jadnoj mi pomozte! 
(Pohiti prema ulazu). 


8. prizor. 
GODUNOV. ŠAREMA. 


Godunov. Čuj riečcu samo, diete ! 


Sarema. Bježi, pust' me! 
Godunov. Oh, al te ljubim! 

Sarema. Ja vas mrzim sve! 
Godunov. Saremo, budi moja! 

Sarema. Ostavi me! 


Godunov. Ne dolazim na trg baš prazne kese, 
I ponudjam ti mnogo -— čuj Saremo! 
U mojoj ruci Aslanov je život — 
Razumieš li? Budi mojom ljubom! 

Satema. Sta veliš? 


Godunov. Špretni carevi su sluge, 

I ne vidjeti znadu obim očma, 

Osliepljuje | ih zlato, dragi kam! 

Al najskuplji si slejok a ači ti — 

Zaklopiti ću oči, uzhićen ih 

Otvorit onda pred tvog oka sjajem ! 
Sarema. 0, ne ću, da me pod tom robom kupiš! 
Godunov. Ded promisli si, ne moj hitit. diete! 
Sarema. Ta nemam, šta da mislim! 
Godunov. | Da, ja znam! 

Preružan sam ti, nij mi gladka kosa, 

I bličd mi obraz, nabraždeno čelo ! 

Al vatreno mi srce ovdje bije, 

U tužnoj kući moja duša umie, 

Kraljevat, kao li u carskom dvoru ! 
Sarema. 0, ostavi me! Nigdje li mi spasa ? 
Godunov. Ja najmladji se sreći rodih sin — 

Raztrošiše mi drugi sav imetak — 

Ja sebi moram blaženstvo zarobit ! 
Sarema. (Trgne Godunovu mač iz korica, čim se 

ovaj približi). 

Ne. bojim te se sada! 

Godunov. Ha, luda ženo — čemu vika ota, 
| biesno lice, ko na mačilištu ? 
Sarema. (promisliv malo, za se). 

Da to je put — već vidim, — tu je spas! 

(Glasno). Čuj, Godunove, uzalud ti muka. 

Što siliš srdce, koje nije tvoje. 

Zadobiti ga ne ćeš, al i onaj 

Izgubio ga, od njega me spasi! 
Godunov. Sto misliš? što je tvoja želja? 
Sarema. . Znaj. 

Ne mogu već uz lbjerikova živit; 

Jer sad ga mrzim, ni ti nemaš zašto 





Da sklon mu budeš? Dobro — sdružimo se! 
Godunov. Pa šta da činim? | 
Sarema. Od tud me odvedi, | 


| 
| 
Jer tvomu oku pokorne su straže 
A plaštem ću se vojničkim ogrnut, 
Pa uz te svake nestati će smunje. 
Godunov. Hm, hm, razumiem otmica i bieg! 
Da vjere mi, ta to je sasvim jasno! 
A meni plašt ćeš ostaviti, je li? i 
Da utješim se kasajući nazad! | | 
Sarema. A osvetit se? Nije I do toga ti? | 
Taj objestnik će silom da me vuče 
U Petrograd, jer robkinjom me smatra, 
I hvastat će se, da ne mogoh ino! 
Ah, nek se vara mi ćemo se smijat! 
Godunov. To nebi bilo zlo — baš valjan priedlog ! 
Iz krljetke — izlećelo mu grle! 
I sladko-gorkim smiehom li će gledat! 
Jer sladkim, sjećajuć se rajskih slasti, 
A gorkim, videć, gdje razplinuše se! 
Sarema. Ne oklievaj! 
Godunov. | > Baš bolje, bez sve šale, 
Da nijedan je nema, no on sam! 
Sarema. Učiniti ćeš, je "|? Obećaj samo, 
Pa zadaj vjeru mi — a na ti mač.. 

Godunov. O, divno! Carski mač u ženskoj ruci! 
Ta nikada mi od zemaljske sreće 
U ruci ne osta, do prazna toka. 
Daj amo mač! Pa dobro — rieč ti dajem. 
| Odvesti ću te! 
Sarema. Hvala! 
| Godunov. Netrebam ja! 
Ne činim toga, vjeruj radi tebe, 
Jer nij' mi ljubav mladenački san!. 
| Ni za slast sladku promjeha ti nježna, 
Ni za milost ti pogledaja žarka! 
Jer s takih kaplja vrući kamen pršti, 
I ne gasne mu silni žar — to činim, 
Lih sebe radi, ne rad srdca svoga — 
Ne mržnje svoje radi. Jednu kocku 
Sa kockališta sreće da mu bacim, 
| Oh, to je slast, to blaži srdce moje! 
|  Sarema. Ti pobrinut ćeš se za plašt i konja? 
Godunov. Već biežim, a ti za mnom odmah dodji! 
Tud ću izać bez sve sumnje možeš 
Ne opažena! Stan mi kod vrata, - 
Kroz bedeme što na polje te vode, 
Ha, ha! Moj dobri Djerikove, trest će 
Tek groznica te malo — na moj rug 
To slavje slaveć pipat će ti žilu! 
Do vidjenja Saremo, ja te čekam. (Ode). 
Sarema. Sad krilata i silna konja amo! 
Tol brzo, hate odnesimo tamo, 
Ko s luka odapeta leti striela, 
I grom sa neba i mog srdca želja! 

Jer spasiti ga moram! Jao vam. 
Kad napadnemo kao s neba plam! 
(Svrne se prema izlazu). 
(Zastor padne). 


Drugi čin. 


Pnzor: Divlji gorski kraj. Otraga visoki lednjaci i sniežne 
gore. S prieda lievo i desno šikara; desno na drugoj kulisi hrast, 
dalje prema sredini stršeća klisurina. Razni se puteljci vide, što 
u gore vode. 

1. prizor. 
Sarema. Na cielji sam, na obronku mi hat, 
A naokolo mog junaci aula 
Po šikarah i dubokih pećinah. 
Ah, svieži vjetrić: moga kraja hladi 
To vruće čelo! Srdce bije, drhće 
I noga — jesam li još, koja bijah? 
Pa je IP to odraz lednjaka visokih, 
Rumenilom što obsiplje milića ?' 
(Čuje se rog). 
To glas je, koji vodje roda moga 
Pod stari hrast taj sazivlje na sielo! 
Opominje me kao suda glas! 
Al biti mora — sat se bliži, svaki 
Čas smrt oklievanjem mu mojim nosi! 
Pa ipak — bih još — neka se sabere | 
To srdce — ne ću uplašena pred nje! | 
Podvojili bi, da li pravo sborim. | 

Moj korak budi čvrst i stalna rieč! 

Ne uzpinji na jezik mi, se, srdce, 

Ne otmi zadnjem oružju mi moć, 

S kog momu spasitelju spas će doć. 
(Stupi lievo u šikaru). 


2. prizor. 


Pri zvuku rogova sabiru se pod hrast poglavice čerkeski, sni- 
lazeć niz razne puteljke s gora. Dalje straga po klisurinah i o- 
broncih taboreći Cerkezi skupili se u liepo udešene kupove. Desno 
iza zaslona (kulise) stupi prorok, s njim barjaktar i dvie poglavice. 
Čerkezi. Da živi prorok! 
Prorok. | Jesu li glavari 

Tog aula sakupljeni! 


Prvi. Još Aslana 


I Amul — bega nema. 
Sarema. (sama sobom). Bože otca mog! 
O hoću l' snosit, da mu slušam glas, 
I vidim njegvo milo lice sad? 
Prorok. Zaključismo u zadnjem medžilu 
O ponoći da jurišemo tvrdju. 
Još jednom pozvah vas u ovaj krug, 
Dokazat sve vam, što vam znati valja, 
Kroz grmlje ćete tajimice svi 
Niz brda spust privuć se sa svih strana! 
Odložte s toga suknom mač i pušku, 
Ne odajte se neopreznom bukom! 
Tad bacte se u travu, pa se vucte 
Ko gladke zmije bliže sve i bliže. 
A dospjeste li do obkopa — onda 

Nek bojni zvuk zatrubi do nebesa, 

.1 splaši straže! Nek nad vašom glavom 

Proleti tane ubojita topa, 

Uzalud tražeć žrtvu u daljini! 

L. poglavica. O ponoći smo dakle spremni svi! 

Svi. O ponoći! 
.Sarema. (stupi napred). Ne to je kasno, kasno! 

Da prekasno je! 


Prvi. Kakva je to žena? 

Prorok. Drzovite li smetnje! 

Drugi. Poznam ju! 

 Sarema to je, Amul-begu kći. 
* Svi. Sarema — šta? 

Prvi. Izdajstvo medju nami. 
Ta žena s Rusi drži! 

Sarema Da, ja sam 
Sarema, koja prebjegla sam od vas. 

Svi. Prokletstvo tebi ! 


Sarema. (zakloni si lice). Čvrsto, srdce,' stoj, 
Domovina. ti šilje pozdrav svoj! 

Prvi. Pa ti si smjela, vratit se u brda? 
O, znaj, da medju oba mora, 
Med stienjem Gagre i Bakunskim seli 
Da nema nigdje imena nam mržeg! 
Sramota t' ide od aula do aula, 
U pjesmi žive, što ju knežke kćeri 
Pastiri što ju po svih lukah poju, 
I ista jeka gorska već ju zna. 

Sarema. Prokunite me, al me —- poslušajte ! 
Da prekasno je u polnoći istom ; 

Jer poginut će Aslan još taj večer. . 
Prorok. Šta! Aslan? 


Drugi. i Aslan pa u šakah Rusa? 
Prvi. To tvoje djelo, izdajice! 
Sarema. Dodje 


Pogibat tamo, a da mene spasi 

Sa strašna mjesta mene nevjernicu, 
Zatekoše ga, sud mu puče, mriet će 
Još pre no sunce zadje! Zato molim 
I zaklinjem vas: spasite ga, bježite, 
Na juriš, napried, pre no sunce zadje! 


3. prizor. 


AMUL-BEG, Sliep, unišao je za posljednih rieči. 
Jedan ga Cerkez vodi. | 
Amul-beg. (sam sobom). Taj glas! 
Sarema. (ne videć ga). Ponosit u me uprv 
pogled 
Prezirce motrite me, ko da nema _ 
Već podlijega, bjednijega stvora, 
Na vaših brdih, ko što ja sam biedna! 
Da, ta sam! Onaj Rus, što ja ga ljubih, 
To I bezdušno mi ne usliša molbe, 
I Aslan propa, čekate !' do noći. 
Da, laglje vam se boriti u tmini, 
Al nije mač nam od sunca se krio! 
I ne smie. krit se — prijatelj vam gine. 
Požurte s' udarati -— poslušajte —- 
Amul-beg. Ne poslušajte! 

Sarema. (klecajuć sklopi ruke nad očima). 
| Kletva otca mog! 
O svrni na me blagi pogled svoj, . 
O, samo ti -— u prahu pred tobom sam ; 
Ne mogu oka uzdignuti k tebi, 
Dok ne zovneš me ljubkim svojim glasom. | 
Ko izgubljenu kraj ponora crna ; 
U desnicu mi pruži, uzdigni me, 
I daj da u te gledam. 
Amul-beg. . Slobodno ti! 
U moje oko gledaj, to ti prosto! 
Ugasnuše bo striele njegve srčbe. 
Sarema. 0, stani otče! Šta je smrt prema tom! 
Amul-beg. Je | tvoja ruka, što me taknu? Natrag! 
Milostive li noći, što me krije! 
Ne izvire iz njene tmine slika 
Te biedne kćeri, što no nas sramoti, 
Ne oskvrnjena viekom, sveta noći! 
O ne mienjam se stobom, jadna kćeri! 
Izgubismo bez oka sunca sjaj, 
Nu bez poštenja i života svietlo. 
Sarema. Oprosti otče! Nijedna od mene 
Nesretnija u cielom nije kraju, 
I nij" na zemlji stalnija mi noga 
Od umičuće oblakove sjene! 
Oprosti otče, biednom čedu svomu! 
Amul-beg. Ta Alah jak je — otvoren je raj mu, 
U njega se uzdaj — ne — u otca svog! 
Sarema (ustaje). Pa što da na se mislim — što se 

Da ljubavi još izprosim si zraku 
Za tamni život svoj! O tvoja kletva 
Učvrstila me, takva stojim tu 
U oko gledam smrti! -Vrieme leti! 
Za pravo sborim ; bojni dajte znak, 
A proroče, uzvitlaj bojni stieg! 
Prvi. U zasjedu je sada, nas zavesti, 
[ ljubovniku predat lovor-vienac 
Okrvavljen nam krvlju! Šta, u verige ju! 
Prorok. Saremo! 
Sarema. ——— (Oiče! 
Prorok. U srdce ti vidim. 
Sarema. Ha, vidiš li, to znaš, što čutim ja! 
Prorok. O ne vara ni me množine rieč ; 
Ti tražiš pokoru za velik grieh. 
Saremo, vjerujem ti! 


Sarema. Hvala ti! 
Iz tebe sbori bog! | 
Prorok. Amo stieg! 


(Čerkezi mu donesu stieg). 
U tvoje na ga ruke — sad na juriš! 
Prvi U propast nas na silu vodiš. 
Prorok. = Šta! 
Vi neznalice — sborte: gdje je Aslan? 
Taneta ruska probit će mu grudi 
Ne priskočimo 1' izbaviti ga! — Ne! — 
Sarema sbori pravo — Aslan kaza 
Pr& meni neg u ruski krenu tabor 
Svu namisao i ljubav, što mu srdce 
Zaokuplja prem kćeri Amul-bega — 

Ne dodje on, al — ona, da ga spasi. 

Tko čeka još gdje valja svoga spasit, 

Pa život kneza još? U boj, u boj, 

Pa ma u smrti crno ždrielo pošli! 

Prelećet će ko vijor konji naši 

Te plitke obkope i nasip slab. 

Ne podigoše krtinjak još tvrdjom — 

Ne počinuše s našeg mača triesa. 
Prvi. Pokorismo se prorokovoj želji. 
Prorok. Zatrubte rogovi — na juriš sad! 

(Rogovi trube). 

Sarema. (Stupi sa stiegom u ruci pred Amul-bega). 

Ah, ne vidiš ga, stiega roda našeg, 

U moju ruku predade ga prorok. 

Na osvetu ću povest čete ove. 

Ti sliepi otče, mača vitlat ne ćeš, 

Pa stavi ga u znak za oprost tvoj 

U ruke kćeri za taj sveti boj! 


Amul-beg. Ti jadno moje diete, kako glas tvoj 
Do suza dira! 

Sarema. Zapadne li sunce, 
Već ne će nać me živu! Otče moj — 
Udieli sad mi zadnji blagoslov! 

Udieli mač! 

Amul-beg. Ti ideš mrieti, kćeri (trgne šašku). 
Na koljena se, zakrij lice svoje! 
Posvećujem te mačem pradjedova, 

S visine neba, sa oblaka spao 
Na tvoje čelo smrtni blagoslov, 
Ja skidam s tebe kletvu na uvieke! 

Na srdce podj' mi — kćerko — na ti— mač moj! . | 
Sarema. Blagostovljen je! S bogom svim, | 

Domovini i tvojoj siedoj glavi! 

(Sa stiegom u jednoj, s mačem u drugoj ruci s klisure). 

A sada u dol ko bujice s gora! 

Na juriš, braćo! Poginut je Rusu! 

(Rogovi trube; svi se kreću burno; mali zastor pada). 


Promjena, 


4. prizor. 


DJERIKOV, GODUNOV. 


Djerikov. Ne mogu pojmit, — shvatit — pobježe mi! 
Godunov. Udovac sad si! Podji, zapij bol! 

Gdje umre ljubav — bar nek vino živi! 

Ha, jednaki smo — niesi bolje sreće ! 

U zdravlje prijateljstvu — Djerikove! 
Djerikov. Pa još se rugaš? Ti si svemu kriv, 

Al znaj, da ćeš mi odgovarat zato. 

Ta ljubila me odveć, da me tako 

Bez razloga bi ostaviti mogla — 

Ljubomor, zloba stvoriše u tebi 

Tu crnu misao, da mi ju odvedeš. 

Al sutra ćeš mi mačem odgovarat — 
Godunov (toči i pije). Pa dobro, sutra — ali danas, 

brate, 

Još prijatelji budmo — tol' sam vesel. 

Iz vrča već mi mire širske ruže. 

Hafizu čujem, i što onaj mudrac 

Iz Tiflisa, što Mirza Safy pjeva — 

Nek žive vino, ljubav! 

Djerikov. | I mač ruski! 
To dušmana me naših eto sjeća, 
Pa saznat ćemo možda — (viče iz šatora) 

amo sužnja! 

Nabrojiti će čerkezke nam čete, 
[ položaj i osnov vojskovodje! 

Godunov. Ha, bit će boja — teć će vruća krvca 
Još prije, no u Petrograd ćeš k caru! 
Da žive bjesnilo tog svieta — hurra! 
Da žive ludost! deder kucni —- brate! 
Na oštre sablje sutra ali danas 
Sarema da nam žive! 

Djerikov. Ti si pijan! 
Godunov. Ah, Kohetinac božansko je vino — 
Pred dušom pleše sto mi divnih slika! 

I vidim se ko vodju, gjenerala, 

I kite rastu mi na epuletih'! 

Pohvali moja .djela — nemam rublja 
Da četnički patenat gdje izmuzem, 
Al tvoje prijateljstvo — 

Djerikov. Lezi spavat! 
Godunov. | štedit ću te sutra, tuć po zraku, 
S ramena ne ću skinut tvoje glave 
Obreci der mi — hurra, četnik, četnik! 

Veseli der se kozački mi sine! 

5. prizor. 


ASLAN u okovih. Straža Prijašni. 


Djerikov. Gdje stoje vaše čete?  Sbori! Jesu 1 
Što jake? 

Aslan. Zaman čekaš odgovor! 

Godunov. Gospodine Čerkezu — odgovori 
O znat ćemo te prisiliti more! 

Djerikov. Izgledat milost ikako li kaniš, 
(Govori pravo, možeš ju zavriedit. 

Aslan. Ne želim steć je pod tu cienu — ne ću! 

Djerikov. Ludjakoviću. Sbori pravo, zrno 
Poštedit će te danas — poslat ću te 
Na Ural kamo, da u rudah kopaš! 

Aslan. Ne bojim vam se zrna! 

Djerikov. (povede ga napried) Ljubio si 








Saremu. 
Aslan. Jesam, 
Djerikov. Još ju ljubiš? 
Aslan. Sve 
Do konca vieka! 
Djerikov. Ona ostavi te? 
Aslan. Zar pita ljubav zato? 
Djerikov. Čedne sreće! 


Taj mršav obrok gorskih vam stanara ! 
Zar pita ljubav zato? Šta je ljubav, 
Van do dva plama splanuv se u jedan, 
Van puna sreća blaženoga milja! | 
Sarema gubeć tebe, ništ ne gubi, . 

Zaeledilo t' se srdce u lednjacih, 

Da I vriedan si Sareme — htjedoh vidjet — 

Al ti si hladan kao led — i pravo 

Što ostavila te u brdih tvojih! 

.Aslan. Da, tako ljube robovi, al ne 

Slobode sinci, ponosni gorštaci! 

Jer prava ljubav rada žrtvuje se, 

Podvrgava se. smrti i sramoti, 

I težak teret kao pero nosi, 

Uzaimlje si od propasti krila ; 

Da to je ljubav, štono šuteć mrije 

I mrijuć tako do neba se diže 

Na lakih krilih! I ja mriet ću tako — 

Ne kinite me pitanji i sborom 

Već utjerajte tane mi u grudi! 

Barema moli za me — ubijaš me, 

I za te moli — htio bih te spasit! 

I smrt joj znak je, da ju vruće ljubim, 

I smrt joj znak, da ne ljubiš je ti! | 

(Rogovi trube. Pucnjava). 
Godunov. (koj je dosad pio, mamuran). 

Ha veselo! Ta to su puške! Hurra! 
Djerikov. Navaljuju li? (Trubnjava). Napried čuvajte ga! 
Godunov. (mamuran). Ta gdje je moja sablja? Evo 

visi — 

Već mišljah, da izgubih tebe, druže! 

Znaš, tući ću se, brale, kao biesan! 

Al znaj, kod dvora da mi hvališ djela — 

(povuče sablju). 

Kod vojnog ministarstva! Proroka ću 

Tog kavkažkoga psa ulovit živa 

I kazati na petrogradskom dvoru. 
A u boj sada! — smrt il pobjedu ću! 
(Djerikov i Godunov odu). 


6. prizor. 
ASsLAN. ŠTRAŽA. 
(Za prizora ratna vika). 
Aslan. Ha, snivam li! To trublje mog su roda? 
A ja, o Alah, moram svezan stati, 
Ne mogu mača držat s braćom svojom! 
Čuj, bliže su i bliže — (top pukne) već je glasa 
Golemo ždrielo? Hrabro rode moj! 
Navalte na tu šumu bajuneta 
Ko božji tries u zelen lovor lug! 
Izberte striele najbolje iz toka 
Prostrielte njimi srdca ruskih vodja! 
Ah tlo se trese — rušite se, stiene, 
I šaška zuji, strielice se kriese — 
Već bući vatra oko tvrdih stupa — 
U moru plama tvrdjava se kupa, 
A s pepela joj pomladjenih krila 
Slobode diže do neba se vila! 


7. prizor, 
SAREMA s mačem u ruci. ČERKEZI. DJERIKOV u lancih. 
| Prijašnji. 
 Sarema. Oduzmite mu lance! Aslane, 
Ja držim svoju rieč! 
Aslan — (oslobodjen. Čerkezi). O na srdce mi! 
Saremo! 


ami. 

Sarema. Ne, ne mogu! Ja te spasih, 
Al tvoja biti — ne, to nikad više! 
Jer moje srdce — oh sramote — bije 
Za Djerikova: 

Djerikov. Bože! 

Sarema. (Djerikovu). Ti u lancih? 
U sramotnijih okovih sam ja, 
Pa ma i zgazila me tvoja noga, 
Ti ostaješ mi prvi uza boga, 
I sad, gdje rod mi svlada, smiem ti reći 
Za tebe rado krv će moja teći. 

Djerikov. Na srdce dodj mi, draga! 


Sarema. Ti se varaš! 
Tol smiešno ne će svršiti nam basna, 
Jer zamre zora, zamre pjesma glasna — 
I zatrše mi srdce bolne strasti, 
Sto rodiše se u razkoši i slasti! 
I sav taj plamen, što tu tvrdju hara, 
Ne stiša boli, već mi dušu sgara! — 
Aslan. — Saremo hvala ti! 
Sarema. Ja držah rieč, 
Ne dugujem ti ništa više. 





Zadnji prizor. 


PROROK uz sjajnu pratnju čerkezkih poglavica, svi u srebrenil 
pancierkah, s mačem u ruci. 





Prorok. Je I ovdje Aslan? 

Aslan. Slava proroku. 

Prorok. Toj djevojci zahvali se na spasu, 
Bez daha; jadna doletila j' k nama. 

Pa klikni svak: Sarema da nam živi! 
Da živi! 


Sarema. Ha prokleta bila, velim 


Ja sama! Gledajte. Adehi! 
Ja ljubim toga Rusa! 


Prorok. Nesretnice (Stanka). 
Sarema. Ja ljubim toga Rusa — nije I dosta 


Sramote već za kćerku vašeg roda ? 
Vi odvraćajte pogled. braćo moja? 
Ah isto sunce ne gleda već na me, 
To sunce što mi rodni kraj ogrieva, 
I viečna noć kolievku moju grije! 

Ne recte nikom groba moga — ja ću 
Dotrajat kao glas u dalkom zraku, 
Probudit, kao umoreni putnik 

U natrpanu sniegu elborskome — 

I suzami zapišite u piesak 

Da htjelo mi se živjet, — živjet — ljubit! 


Aslan. — Saremo, stani — ti si sada naša 


I s nova naša! Sveta to je sveza 
Što sveza tvoj ju zadnji, divni čin! 


Sarema. Da mogu — oh, da mogu svoju dušu 


Ne oskvrnjenu svojim još povratit, 
Udomit se u dolih doma svoga. 

Al ne! Ne mogu — ja u sebi nosim 
Duboku ljagu, grieh izdajstva ružnog, 
I svaki kucaj srdca je izdajstvo! 


Ja ljubim dušmanina vašeg -— ljubim, 


Pa da me on još ljubi — znam to dobro. 
I dvostruk grieh na moju jadnu dušu! 

Proroče s Himbre čuj mi zadnju molbu. 
Daj pomiluj ga, pošlji u dom njegov! 

Prorok. Ito nek bude junačkoj nam dievi, 
Što osvoji nam tvrdju ovu. 


Sarema. Hvala! 
Sad možeš poći do stanica svojih, 
Jer slobodan si Djerikove! Misli 
Na mene, okrutniče, ne imaš suza 
Za mene, a bez nebeske te rose 
Zaklopit ruža cvietni list će svoj. 


Djerikov. Saremo — 
Sarema. Ne mislite, vitezovi, 
Da pred vami se hvalim sa sramote! 
Ja mogoh griešit svomu milom rodu 
Opojila se srećom duša moja, 
Obuhvatio raj me na toj zemlji! 
Al kako sgrieših, pokazat se mogu 
I pokora da sliedi griehu tom! 
O, gospodaru, mrem do tvojih nogu, 
I tebi duša, tielo domu mom. (Probode se). 
Aslan. — Saremo! Umire! 


Djerikov. Svemožni bože! 
I svaku pobjedu mi gubit danas! 
O, da sam kao pjani Godunov 
U boju pasti mogo — 
Prorok. Svježi lovor 
O njeno jasno čelo nek se sliva, 
Šest dana još na odru nek počiva, 
Do glave njene knezovi će stati 

I svim Adehom, svim je našim znati 


Do nogu će mi njeno čelo leć. 

(Na njegov mig padnu zastori šatora. Od traga vide se vršci 
Kavkaza, pred njim ruski tabor u plamenu. Čerkezi s mačevi u 
ruci, s bubnjevi i stjegovi sčetaju se. Sjajan tableau uz bengalsku 
vatru). 

Ušuti tužitelja zlobna rieč, 


Zaniemi i sramota, ruglo, smieh — 
Junakinja bo opra žene grieh. 


(Uz ratobornu glasbu pada zastor.) 


Konac. 


NZN NI NNENDNJTNI 

iz pjesama M. Petšfy-a. 


Prievod. 


_————— 


Moć ljubavi. 


Ta mašta, ta se nije s praha svela, 
Grom ju zače, rodila ju bistra striela, 
Djetetom još zmajskoga je pila mlieka, 
Mladoj piće bila lavlje krvi rieka. 


Divljeg biesa jedva i sam suzdržajem ; 

Letila je divljim lietom kraj za krajem, 
Plovila je smjelo posred morskog maha, 
Lebdila visinom, ne odahnuv daha. 


Sad je poput zviezde pršila čistinom, 
Tražila si slasti gorom, šumskom tminom ; 
Kršili u šumi pod njome se hrasti 

I pećine s brda moradoše pasti! % 


Sada — gdje si, biesu? — Uz eviet sklonu glavu, 
Uz te, dievo, guče — pjeva tvoju slavu : 
Kao bolan vjetrić povrh cvieta rujna — 

Pitoma li sad je moja mašta bujna ! 


DN NN NVIDIA 

Snivam li, il bdijem. 


3 


Snivam li il bdijem ? Djevojka il vila, 

Tko tu šeće? Tko? Baš me zato mar 

Je li smrtna dieva, Mene da zavolit 

H je vila to? Hoće s mjesta bar! 
Kiša pada — — — 

I kiša pada, pada, Al usred kiše, noći 

To poljubci su vrući! I munje ti se sviete 

Ah to mi godi sada To sjaju tvoje oči 

Na usnicah gorućih ! U tmini, moje diete! 


I grmi već? Gle jada! 
O bog nas štiti samo! 
Ja, dušo, bježim sada 
Tvoj stari ide amo! 


PONOVE NP NTNENN 

Glazba od Drag. Reinecke-a, a spojni tekst od W. Grove-a. 





Br. 1. 
Oj čujte, šta ću poviedat i pričat šta ću sad, 
O krasnoj, čistoj Snježki, šta pjevat sam vam rad ; 
o kraljevoj liepoj kćeri, aj, djevojci prekrasnoj ; 
o dobrih dusih i strahu zlom i ženi zločestoj ; 
i kako kraljević dodje i spasi dievu tu, 
šta tad mu ženom posta za plaću najljepšu. 
Sad čujte, ja ću vam pjevat o djevojci toj, 
| to liepa priča. nek bude o Snježki ubavoj. 


Priča, dramatizovana od F. Rčbera. 
| 


Br. 2. 

| U staro doba kraljica Vam bje, 
Pobožna, blaga,. ljubilo ju sve, | 
T zamišljena gledala gdje mrak 
| 

| 





Prosinu netom hitre munje trak: 
A vani snježi, bljeskom blišti dvor. 
I ona vine ruke nebu gor: | 
»O bože, pokloni mi kćer, | 
»Nevine ćudi kano lier, 

»Rumenu kao krv, i bielu kao snieg!“ 

I prodje zima, ozeleni brieg, 

Prosinu sunce i procvate lier, 

A kraljici u ruci krasna kćer. 








* Odlomci 1., 3., 5., 7., 9., 11., 13. i 15. pjevaju se, a ostali 
se govore. 


3 


Na licu (rujna) rumen kao krvi trag. 


Preblažena joj majka klikne tad: 
»Snježka“, to ću tebi ime dat!“ 
I čim to reče, vaj, 

Ugasnu oka sjaj 

Poleti duša gor, 

U angjeoski zbor. 


Što put joj kao snieg tol čist i blag, 
| 


A Kralj, što samac osta mlad 

On drugu ženu uze tad, 

Što najljepša je bila u zemlji svoj 
Daleko svietom nebje para njoj. 

Al u te žene jako zla bi ćud 

Uz liepo tielo duh oj toli hud ; 
Ogledalo bje u nje, čarovnjaka tvor, 
Na svaki upit u njega bi odgovor. 
Do njega podje ona u kasni sat, 

I čujte malo, šta je htjela znat: 
»Čuj, ogledalce, reci der mi oj, 
Gdje najljepša je žena u Englezkoj ?“ 
A ogledalo odgovori njoj: 

»Ta najljepša si u zemlji svoj!“ 


I na to prodje mnogo, mnogo liet, 
A Snježka dieva krasna kao cviet; 
I stao svagdje po gdjekoj, 

Da divi se ljepoti toj. 

A ona poleti u zeleni gaj 

I zapjeva sve da zaniemi kraj. 





\ 


Br. 3. 
Pjesma ,,Snježke.“ 

Tol ori ptičica se poj, 

posvud u šumici zelenoj. 
U brzi jelen trza bieg, 

uz strm se srna vere brieg. 
Svud ori ptičica se poj, 

odmnieva pjesma po šumi toj! 
Uz ptice bi meni pjevat se htjelo, 

uz srne, jelene skakat smjelo! 


Tol samotan je šumski kraj, 
odsieva s travice rosice sjaj. 

U zraku svuda ljubak poj, 
u svakom cvietku sladjan voj. 

Ah, da mi je cieli život svoj moći 
u hladnoj sprovest šumskoj samoći; 
uz ptice držati zračno sielo, | 
uz srne, jelene skakat smjelo. 


Br. 4. 


I opet jednom će kraljica stat 
Pred ogledalo u kasni sat: 
»Čuj ogledalce, reci der mi oj ; 
»Gdje najljepša je žena u Englezkoj?“ 
Ogledalo: ,,Na upit tvoj 

»»Čuj iskren odgovor moj ; 

»» lo Snježka je, neima para njoj 
»»U cieloj. zemlji Englezkoj!“«“ 

A kraljici u srcu jad, u oku mržnje siev, 
Na djevicu upre svoj jad i gnjev, 
Ubijcu najmi, koj ubit ju zna, 


Nai 

Al suzom gu predobi djevica, 

I ublaži ga njena čara moć, — 
I pustio ju mirno šumom poć 

Pa ubije srnu, izvalli srdce njoj, 
I predade srce kraljici zloj. 

U šumu Snježka upre bieg ; 
Poleti, sada uz, a sada niz brieg. 
I baš kad umornu ostavi snaga i moć, 
Svjetiljiku spazi, gdje sjaji u noć. 
Baš gdje je šuma najgušća, 

Tu stoji mala koliba, đ 
Patuljka sedam ima tu svoj stan; 
Njih šest u gori radi po vas dan, 
I traže rude dragi kam, 

A sedmi kuću sprema sam, 

I kuha i peče, 

I tuče i sieče, 

I krpa i plete, 

I čisti i mete. — 

A kad dovrši poso svoj 

Zapjeva sam si veseo poj. 


. Br. 5. 


Pjesma patuljka Toma. . 

Baš dost je sladak objed moj, 

Na stolu zdjela pun je broj: 

a pune zdjele koječim 

i posteljice spremne svim. 
Na kućni ću prag ja sada stali 

i s tamnih ruda svoju braću zvati. 
Naradiše oni sav se dan, 

sad valja se kriepit, uživati san. 


—— 

Br. 6. | ; 


A sada će niz stube poć, 

I zvat i čekat, dok će braća doć. — 
Al Snježka s daleka čula mu poj, 
I došla za jekom kućici toj. 
Otvorena su vrata, svjetlo sja, 

A ona stupi 'nutar sretna sva: 
Ugleda, prostrt mali stol, 

Na njem tanjurce sitne tol 

Da nevidio još ih sviet. 

Na stolu vino kao med, 

I sedam posteljica prostrtih. 

I jede, pije, dodje sanak tih 

I sklope se vedjice njoj. 

Oj sladak bio sanak tvoj! — 

Nu čuj, kroz gluhu noć 

Patuljke slušaš kući doć, 


Stupajući 
I skačući, 
Bada krokom, 
Sada skokom, 
Sve s daleka 
Ori jeka. 


3 


A sada će u sobicu zać, 

U postelji Snježku nać, 

Ha trista, ništa, šta je to! 

I svim bje čudo veliko! 

I stali patuljci ogledati nju, 
I našli ju liepu, ah preliepu : 
Uzkliknuše: ,Snježka je ta, 

Ta najljepša djevica.“ 
A Tomko šapne na tanku: 
»Zapjevajmo joj uspavanku!“ 


Br. 7. 
Uspavanka patuljaka. 
Drvljem šušti vjetra voj, 
spavaj sad, kraljevno oj! 
oko tebe vij'mo, lahko, 
sedam kruga sad polahko, 
da koj zviezde trun tu noć 
na te spasti neće moć. 
Maglen da ti oblak koj, 
neulije otrov svoj ; 
da te sablast ka nemori, 
s tobom ružan san nezbori. 
Drvljem šušti večernjeg povjetarca voj, 
spavaj sad, kraljevno krasna, oj! 


Br. 8. 


A kad se probudi djevojka, 
Svih sedam ju liepo pozdravlja, 
I veli, da se neboji već, 

Ovamo neće kraljica sić. 

I stane gospodarit i redit dom, 
Patuljci odu po poslu svom ; 

Al Tom doleti natrag blied, 

I primjeti Sniežku, te stane riet. 


Br. 9. 
Pjesma patuljka Toma. 


Dotjerao me strah je ljut, 
šaren pauk presjekao mi je put. 

U oku bje mu strašna moć, 

da, da, tu nesreća će doć! 
Uza me letio je ćuk, 

užasan bje njegva glasa zvuk. 
Nad jezerom lebdi sablastiv dah, 

a šumom odmnievat slušah: ah! 
Pa zato muči, 

u našoj kući 

ko miš se krij, 

zlu oku da do tebe puta nij! 
Pa ma te draži sunčani sjaj, 

u suncu igra taj šumski ki 
Nedaj se svesti, 

i sjedni na naš kolovrat presti. 


Br. 10. 


A kraljicu prestala briga trt, 

Jer Snježku je, mnije, satrla smrt; 
Pa opet će jednom u podnevni sat 
Pred svoje ogledalo stat: 

»Čuj ogledalo, reci der mi oj, 


% 
Gdje najljepša je žena u Englezkoj ?“ 


Ogledalo zborit stalo: 


»»Prek sedam brežuljka 

»»Kod sedam patuljka — 

»» Tam Snježka je, nije para njoj 
»>U cieloj zemlji Englezkoj!““ 

A kraljicu spopao gniev i jad, 
Navući će seljačku odoru sad: 

I stane hrlit prek sedam brežuljka 
I dodje do kuće dobrih patuljka. 

Ah, Snježka je prošla u zelen lug, 
Neposluša, što Tom joj reko, vierni drug: 
,Nepodji Snježko 'spod krova tog 

»I čuvaj se ljudi i udesa zlog.“ 

Pretiesan joj postao mali dom, 

U sjaju šumice blistala sunčanom. 


Br. 11, 
Pjesma ,,Snježke.“ 
U uzkoj sobi tko će stat, 
i gledat vani sunce sjat? 


| Kad krasan zelen šumski dom 


zablistao u sjaju svom! 
Ta kakvu da mi krije bol, 
ta tiha dol? 
Al ja se bojim, šta ja znam, | 
jer kraj je ovaj pust i sam. 
Ni pčele nigdje čuti zuj, 
i jedva miče crv se koj. 
Zaniemio je ptica poj, 
sve šuti tuj! 
Ah, malena je ova dol, 
a velik sviet i njegva bol! 


Br. 12. 


Na jednom zašušti grmlje, drveće, 

A Snježku uhvati trepet i strah. 

» Io stara majčica amo kreće 

A pred njom od straha mi nestao dah." 
A ta će: ,Na prodaju nošah košić pun, 
»Neprodah jadna ni jabuke trun. 

>O liepa gospo, odkupite diel, 

»I božji blagoslov Vam život ciel!“ 


> 

»Ded pogledajte, kako se sviete, 

»I okusite, liepo diete.“ 

I okusi; — na grudi će joj glava leć, 
I pada, umire, i nij je već! 

I vidje kraljica, srdce nebije, 

I piesti stisnu, zlobno se nasmije : 
»Ha, taj put nesta života njoj, 
»Nečuvao taj put Te angjeo Tvoj!“ 

I vrati se sretna kući na to. — 
Patuljci se vraćaju, nose alem zlato, 
Al šta im jadnim vidjet bilo! Gle — 
Udčiše Snježku, al jao, mrtva bje! — 
Pa jaučuć i plačuć joj sakuju lies | 
Od samih dragulja, i zapale kries, 

I redom će jedan za drugim doć 

Da straži kod Snježke i dan i noc. 
Na vječnom joj počinku 

Zapoju žalostinku. 


Br. 13. 
Pjesma žalostinka. 


Ne pod tamnim zemlje dnom, | 
tu uz ptica nježan poj, 
Tu na cvjetnom polju tom 
snivati ćeš sanak svoj, 
u kristalnom liesu svom ! 
Posried cvieća ti ćeš leć, 
posried žarkog sunca sjaja, 
da te ništ ne budi već! 
U kristalnom liesu svom, 
tu na cvjetnom polju tom 
snivati ćeš sanak svoj. 


site) - 





* Al u visok leti raj 


naša tuga, ah, naš vaj! 


Br. 14. 


Do englezkog priestolja dodje sad 
Sin franačkog kralja, junak mlad, 
Koj ostavi svoj rodjeni kraj, 
Da gleda Snježkine ljepote sjaj, 
I pozdravi kralja rukom svom ; 
Al taj će: ,Tužan mi je sjajni dom, 
A u mom srcu bol i vaj, 
Jer Snježka prodje u zelen gaj. 
Izaći će sunce, i opet će zać, 
Al Snježke mi neima, ah! tko će ju nać! 
To reće kralj i svrne okom dol, 
A kraljevića spopa ljuta bol, 
I klikne: ,Na hatove, momci svi, 
»Nenadje je nitko, nać ćemo mi!“ 
I protjera hata u divlji bieg, 
Protražio šumu, projurio brieg, 
Kad netom će patuljke nać, 
Gdje plaču za Snježkom gorak plač. — 
»Otvorite mi dragi lies taj sad, 
»Da Snježki mogu zadnji cjelov dat.“ 
Tu izpadne joj s usna jabuka 
A ona gleda, smješi se i zdrava sva! 
I on ju povede u otčinski dvor, 
A za njim dvorjanika kićeni zbor, 
A pred njim glasnici, i za čas 
U dvor donesu radostan glas. 

I kad će doć 

1 susrest poć 





Će varoš sva R 
Ta sretna dva, -— — 
Pa to je stiska, to je vreva, 
Sve se smije, sve to pjeva. 
Svak dub se krši od svog trha 
Sve mužikaši baš do vrha. — 
A posried trga, šta im oko gleda? 
Tu kraljica je biesna, blieda, 
A do nje stupa momak mrk ? 
Zagudite der muzikaši svi, 
Zaplesati ćeš liepa Loro Ti 
U pako sa mnom kao zvrk! 
Čuj, zaigraše divlji ples, 
A s Lorom pleše crni bies, 
A pitate li, kud će doć? 
Ej kud! U pakla vječnu noć. — 


Naokolo tišina, nečuje se rieč, 

A dugo prodje, što ih nesta već. 
Tad kralj će oba u naručaj svoj : 
,Oj zdravo kćerce, i sine moj!“ 
Sad kliktat stane družba sva: 

»Da živi Snježka, djevica najljepša, 
Što dobi ju sad 

Kraljević mlad!“ 


———————_————==———— =—————=— E M == 


Br. 15. 


Posljednji sbor. 
(Konac.) 
Prosinuo danak za noći zlom, 
a radost nam ušla u svečani dom. 
Sad veseli piev, i svatbeni poj, 











Oj, ori i grmi u dvorani toj. 
Odmnieva i trese se visok dvor, 
odjekuje s brdina nevidjen zbor. 
Oj kraljevna mlada u sjaju tom, 
iztrgnuta smrti i strahu svom ! 
Oj momče, u oku Ti sieva žar, 
jer plaćom si ubra taj najljepši dar. 
Zapalmo vam baklje, razgorimo plam, 
da cvjetaju mirte i ružice vam, 
a o glavah vaših, o blažen par! 
blaženstva razplamtio divan se žar! 

